
PROLOG 


În cele cinci volume anterioare ale Colecţiei „Cuvinte duhovnicești” ale 
Stareţului Paisie, există destule referiri la rugăciune, de vreme ce Starețul, 
ca monah, „întru toată desăvârșirea”, avea ca lucrare de căpetenie 
rugăciunea. Dar și pe oamenii cu care intra în legătură, fie monahi, fie 
mireni, se străduia totdeauna să-i ajute să-și încredinţeze viaţa lor lui 
Dumnezeu prin mijlocirea rugăciunii. În acest volum, care se editează cu 
binecuvântarea Păstorului nostru, înalt Preasfinţitul Mitropolit Nicodim al 
Kasandriei, simt cuprinse cuvintele Stareţului Paisie referitoare îndeosebi la 
rugăciune. 

Pentru Starețul Paisie rugăciunea este marea posibilitate pe care ne-a 
dat-o Dumnezeu să comunicăm cu El, să-l cerem ajutorul. Pe Stareţ îl 
durea când îi vedea pe oameni că se chinuiesc, nevoindu-se „cu prea 
puținele lor puteri omenești”, în timp ce ar fi putut să ceară ajutorul lui 
Dumnezeu, Care „poate trimite nu numai putere dumnezeiască, ci mulțime 
de puteri dumnezeiești. Și atunci ajutorul Lui nu se va numi numai ajutor 
dumnezeiesc, ci minune a lui Dumnezeu”. De aceea insista că trebuie să 
simțim rugăciunea ca pe o necesitate și se străduia să-i ajute pe cei care 
încă nu știau să se roage, „să pună început bun și inima lor să pornească 
lucrând rugăciunea”. Pe cei care dobândiseră obișnuinţa bună a rugăciunii, 
îi întărea să se roage cu mai multă mărinimie şi cu mai multă căldură. Însă 
tuturor le recomanda pocăința și smerenia, ca principale condiţii pentru 
comuniunea cu Dumnezeu. „Fratele meu, scria intr-o epistolă de-a sa, nu 
cere nimic altceva în rugăciunea ta în afară de pocăință. Pocăinţa îţi va 
aduce smerenia, smerenia îți va aduce Harul lui Dumnezeu, iar Dumnezeu 
îți va dărui, prin Harul Său, tot ce îți va trebui pentru propria ta mântuire 
și orice altceva, în cazul că-ți va trebui, pentru a ajuta un alt suflet”. Iar 
într-o altă epistolă de-a sa scrie: „Mă străduiesc să mă zdrobesc înaintea 
lui Dumnezeu, punându-mi în față păcatele și nerecunoștințele mele, să cer 
cu smerenie mila Lui și să-i fiu recunoscător slavoslovindu-L”. 

Volumul de faţă cuprinde șapte părţi. Prima parte se referă la rugăciune 
în general, pe care Starețul o trăia ca pe o necesitate a sufletului, pentru 
continua și neîntrerupta comuniune cu Dumnezeu. „Trebuie să ne aflăm 
într-o neîntreruptă legătură și «în continuă convorbire» cu Dumnezeu ca să 
simțim siguranță; rugăciunea înseamnă siguranță”. Dacă vom conștientiza 
aceasta, atunci vom simţi nevoia să comunicăm continuu cu Dumnezeu și 
vom ajunge și la rugăciunea neîncetată. Starețul Paisie ne povăţuiește la 
rugăciunea adevărată și curată, arătându-ne și condiţiile necesare pentru a 
o dobândi și menţionând că, în paralel cu rugăciunea, trebuie să se facă și 
o nevoinţă duhovnicească pe măsură. Adică, pentru a comunica cu 
Dumnezeu, trebuie să lucrăm „pe aceeași frecvență pe care lucrează 
Dumnezeu”. lar această frecvență sunt smerenia și dragostea. Patimile — și 
mai ales mândria și lipsa nobleţei duhovnicești, adică lipsa jertfirii de sine 


— sunt paraziți care împiedică dumnezeiasca comuniune. De aceea înainte 
de a începe rugăciunea, care înseamnă comuniune dumnezeiască, este 
trebuință de o pregătire asemănătoare cu cea pe care o facem înainte de 
dumnezeiasca împărtășire. Prin pocăință și smerită mărturisire înaintea lui 
Dumnezeu, „se rupe împrejmuirea sau, mai degrabă, Dumnezeu deschide 
ușa” și primim „Harul dumnezeieștii comuniuni”. 

În a doua parte a cărţii se face referire la piedicile pe care le întâlnim în 
rugăciune: nepăsarea, acedia și răspândirea minţii. La acestea se adaugă și 
diavolul, care încearcă să ne distragă de la comuniunea cu Dumnezeu, 
„deschizând discuţii” cu noi. Starețul dă sfaturi practice „pentru ca inima 
să se încălzească și să pornească în lucrarea rugăciunii”. Studiul puţin, dar 
temeinic, făcut înainte de rugăciune, încălzește inima. Psalmodia ajută în 
lupta împotriva acediei și creează cele mai bune condiţii pentru a rosti 
rugăciunea cu plăcere. Metanierul este armă împotriva diavolului. 
Metaniile ajută la pornirea motorului nostru duhovnicesc. 

A treia parte se referă la „Maica noastră cea iubitoare”, adică la Maica 
Domnului, la îngerul păzitor, precum și la Sfinţi, care simt ocrotitorii și 
mijlocitorii noștri către Dumnezeu. Maica Domnului, prin desăvârșita ei 
ascultare față de Dumnezeu și prin smerenia ei, a contribuit la împlinirea 
sfatului cel mai înainte de veci al lui Dumnezeu pentru mântuirea omului. 
De aceea și ascultă rugăciunile noastre și duce cererile noastre la Fiul ei și 
Dumnezeu. Dar și îngerul nostru păzitor nu se depărtează de lângă noi, 
atunci când trăim după Dumnezeu, ci ne ocrotește și ne scapă de primejdii. 
Sfinţii toţi aleargă să ne ajute atunci când îi chemăm cu credinţă și evlavie. 

Partea a patra se referă la cererile din vremea rugăciunii, care, așa cum 
spunea Starețul, este bine să le împărțim în trei: o parte pentru noi înșine, 
una pentru lume și una pentru cei adormiti. În ultimul capitol al părții a 
patra se vorbește despre folosirea Psaltirii în rugăciune. Starețul obișnuia să 
se roage în acest fel pentru diferitele cazuri pentru care Sfântul Arsenie 
Capadocianul rânduise fiecare psalm în parte. „Cazurile” Sfântului 
Arsenie, precum și modul în care Starețul se ruga pentru vreo oarecare 
problemă citind psalmul corespunzător, sunt puse în Anexa de la sfârșitul 
cărții. 

În partea a cincea sunt cuprinse sfaturile cu privire la rugăciune și la 
trezvie, adică la supravegherea duhovnicească, care este absolut necesară 
pentru adunarea minţii Mintea seamănă „cu un copil nesupus, care vrea să 
umble mereu încolo și-ncoace”. Starețul sfătuiește „să o disciplinăm 
duhovnicește și să o învăţăm să stea la ea acasă, adică în Rai, lângă 
Părintele ei Dumnezeu”. În ceea ce priveşte adunarea minţii în rugăciune, 
Starețul, fără să renunţe la diferitele metode practice, subliniază că acestea 
sunt pur și simplu niște mijloace ajutătoare. Însă condiţiile absolut necesare 
simt pocăinţa și zdrobirea inimii, care vin în mod firesc, atunci când omul 
conștientizează marea sa păcătoșenie și nerecunoștința sa față de multe 
binefaceri ale lui Dumnezeu, dar și atunci când își va ieși din sine și se va 


pune în locul celor îndurerați. 

În partea a şasea se face referire la viața liturgică a Bisericii. Aici s-au 
adunat și sfaturile legate de participarea la slujbele bisericești, precum și 
cele legate de corecta pregătire pentru Taina Dumnezeieștii Euharistii 
Ultimul capitol al acestei părți se referă la psalmodie, care nu este numai 
rugăciune, ci și „o zvâcnire a inimii, revărsarea stării duhovnicești 
lăuntrice”. 

A șaptea și ultima parte a cărții este dedicată doxologiei lui Dumnezeu. 
Starețul sfătuia să înălțăm „doxologie din inimă, cu bucurie și cu 
mulțumire” după împlinirea fiecăreia din cererile noastre. Accentuă, de 
asemenea, că fiecare om ar slavoslovi zi și noapte pe Dumnezeu, dacă s-ar 
gândi la mulțimea dumnezeieștilor binefaceri. Copiii cei mărinimoși ai lui 
Dumnezeu îl slavoslovesc chiar și în mâhniri și în încercări înlăuntrul 
doxologiei și al mulțumirii lui Dumnezeu, omul simte „toată bogăția 
dumnezeiască”. Şi cu cât Îl slavoslovește și îi este recunoscător lui 
Dumnezeu, cu atât Dumnezeu îi dăruiește tot mai multe binecuvântări. 

Ultimul capitol se referă la darurile dumnezeiești, pe care le primesc 
oamenii smeriţi și mărinimoși, care lucrează pocăinţa și le jertfesc pe toate 
din dragoste pentru Dumnezeu. Starețul, fiindcă a gustat marea dulceaţă și 
nespusa veselie pe care dumnezeiescul Har le dăruiește sufletului când îl 
cercetează, spunea că atunci, „datorită prezenţei lui Dumnezeu mintea se 
oprește, încetează să mai lucreze și creierul, iar sufletul simte numai 
dulceața dumnezeieștii dragoste, a dumnezeieștii afecțiuni și sigurante”. 
Atunci încetează și rugăciunea pentru că mintea „s-a unit cu Dumnezeu și 
nu vrea în niciun chip să plece de lângă EI”. 

În toate părțile cărţii se face referire, în repetate rânduri, la smerenie și 
la conștientizarea păcătoșeniei noastre, precum și la purtarea nobilă și la 
participarea la durerea celorlalți Pentru Stareţ acestea constituie principiile 
de bază ale vieţii duhovnicești și condiţiile absolut necesare pentru 
rugăciunea. inimii. „Cultivaţi rugăciunea inimii, cât de mult puteţi, cu 
dragoste și smerenie”, scria într-o epistolă a sa De asemenea în nenumărate 
rânduri Starețul dă exemple din nevoinţa sa personală sau descoperă stări 
dumnezeiești pe care el însuși le-a trăit. A fost și aceasta o „milostenie 
duhovnicească”, pe care a făcut-o din multă sa dragoste, ca să ne ajute. 

Mulţumim din inimă tuturor celor care au citit textele acestui volum, 
înainte de editarea lui, și care au contribuit, cu părerile pe care le-au 
formulat, la definitivarea lui 

Fie că, cu ajutorul lui Dumnezeu, să iubim rugăciunea și să lucrăm cu 
smerenie și cu mărinimie pentru a o cultiva, „ca să ne împărtășim de 
împărăția lui Hristos, lăudându-L pe El cape Dumnezeu în vecii vecilor”! 
Amin. 

Vinerea Luminată 2012 

Praznicul Izvorului Tămăduirii 

Stareţa Sfintei Sihăstrii 


Monahia Filotheia și obștea 


— Gheronda, ce înseamnă pentru 
Sfinţia Voastră rugăciunea? 

— Trimit semnal, cer ajutor. 

Cer continuu ajutor de la Hristos, 
de la Maica Domnului, de la Sfinţi, 
pentru mine și pentru ceilalți. 


Dacă nu voi cere, nu-mi vor da. 


PARTEA ÎNTÂI COMUNICAREA CU DUMNEZEU 


„Fericiţi sunt toți cei care au 
prins legătura cu Baza cerească 
și sunt conectaţi, prin evlavie, cu 


Dumnezeu” 


CAPITOLUL 1 Rugăciunea este împreună- 
vorbirea cu Dumnezeu 


Fericiţi sunt toți cei care au prins legătura cu Baza cerească 


— Gheronda, ce înseamnă pentru Sfinţia Voastră rugăciunea? 

— Trimit semnal, cer ajutor. Cer continuu ajutor de la Hristos, de la 
Maica Domnului, de la Sfinți, pentru mine și pentru ceilalți. Dacă nu 
voi cere, nu-mi vor da. 

Îmi aduc aminte că în timpul războiului civil ne-au încercuit o mie 
şase sute de răzvrătiți. Noi eram numai o sută optzeci de soldați, 
fortificați în spatele unei stânci. Dacă ne-ar fi prins, ne-ar fi omorât. 
Eu încercam să fixez antena pentru a lua legătura cu Centrul, dar nu 
reuşeam, căci se rupea din pricina rafalelor de foc. Locotenentul striga 
la mine: „Lasă astea acum! Vino aici și ajută să tragi vreo ladă de 
grenade”. Apoi se ducea să facă inspecţie la mitraliere. De îndată ce 
plecă, alergam iarăși la staţia de transmisie. Până dădea el ordinele, 
eu încercam să instalez antena, după care dădeam iarăși fugă să ajut, 
ca să nu se mai enerveze. În cele din urmă cu o lopată și cu un lemn 
am fixat antenă şi am reușit să prind legătura. Am spus doar două 
cuvinte. A fost de-ajuns. A doua zi dimineaţa a venit aviația și ne-a 
salvat. Este, oare, puţin lucru ca o sută optzeci de bărbaţi să fie 
încercuiți de o mie șase sute și în cele din urmă să se salveze? 

Din aceasta să-ți dai seama de marea misiune a Monahului, de a 
ajuta cu rugăciunea. Mirenii spun: „Ce fac călugării? De ce nu ies în 
lume ca să ajute societatea?” Ca şi cum ar spune unui telegrafist: „Ce 
faci acolo cu staţia de transmisie? Las-o, ia o pușcă și vino să ne 
luptăm!” 

Nu ne folosește la nimic legătura cu toate bazele militare din lume, 
dacă nu avem legătura și contactul cu Dumnezeu, ca să cerem și să 
primim ajutor de la El. Fericiţi sunt toţi cei care au prins legătura cu 
Baza cerească și sunt conectaţi, prin evlavie, cu Dumnezeu. 


Hristos ne dă posibilitatea să vorbim cu El 


— Gheronda, nemulțumirea și durerea mea cea mare este problema 
rugăciunii. Mă aflu foarte în urmă. Ce să fac? 

— Oriunde te-ai afla, să vorbeşti deschis lui Hristos, Maicii 
Domnului, îngerilor, Sfinţilor. Să le spui tot ceea ce vrei. Să zici: 
„Hristoase al meu, Maica Domnului, știi intenția mea. Ajută-mă!”. 
Astfel, simplu și cu smerenie, să vorbești mereu cu ei despre orice te 
preocupă, după care să rosteşti rugăciunea: „Doamne Iisuse Hristoase, 
miluieşte-mă!”. 


— Gheronda, mă rog cu mintea împrăștiată. 

— Când te rogi, să te gândești cu cine vorbeşti. Vorbești cu 
Dumnezeu! 

Oare, mic lucru este acesta? Unei persoane importante cu câtă 
atenţie îi vorbeşte cineva! Ia aminte ca să nu spună vreo prostie, deși 
din când în când i se încurcă limba din pricina sfielii. Ei, dacă cineva 
ia aminte atât de mult când vorbește cu un om, cu cât mai atent 
trebuie să fie atunci când vorbește cu Dumnezeu? Vezi, chiar și un 
copil mic, atunci când merge să-i vorbească tatălui său sau vreunui 
vârstnic, merge cu sfială. Și dacă mai vrea să vorbească și 
învățătorului său, de care se și teme puţin, atunci cu și mai multă 
sfială se apropie de el. Iar noi vorbim cu însuși Dumnezeu, cu Maica 
Domnului, cu Sfinţii şi să nu ne dăm seama? 

— Gheronda, înainte de a veni la mănăstire, consideram 
monahismul totuna cu rugăciunea. Acum însă rugăciunea mi se pare o 
corvoadă și o consider lucrarea cea mai grea și mai obositoare. 

— Te pomeneşti că eşti filosof! Îţi place să vorbeşti şi nu obosești să 
conversezi cu oamenii. Cu Hristos însă, Care binevoieșşte să vorbească 
cu tine, îți vine greu să vorbeşti și te oboseşte. Nu este, oare, acesta un 
lucru necuviincios? Este ca şi cum ar spune cineva: „Oh, acum trebuie 
să merg să vorbesc cu împăratul. Nu am chef, dar ce să fac? Voi 
merge”. Hristos ne dă posibilitatea să vorbim continuu cu El prin 
rugăciune, iar noi să nu vrem? Este înfricoșător! Și mai ciudat este 
faptul că Hristos vrea să vorbim cu El ca să ne ajute, iar nouă ne vine 
greu. 

— Gheronda, cad mereu în vorbire deșartă și apoi mă mâhnesc. 

— Nu este mai bine să vorbești cu Hristos? Celui care vorbeşte cu 
Hristos niciodată nu-i pare rău. Desigur, vorbirea deșartă este patimă, 
dar dacă o pui în valoare duhovniceşte, ea poate deveni pricină pentru 
rugăciune. Unora le vine greu să vorbească. Tu însă ai o putere 
înlăuntrul tău și un imbold de a vorbi. Dacă vei pune în valoare 
duhovniceşte aceasta, ţi se va sfinți sufletul. Străduiește-te să vorbeşti 
cu oamenii doar ceea ce este absolut necesar și să vorbești mereu cu 
Hristos. Când vei începe o convorbire smerită cu El, nu-ţi vei mai da 
seama ce se întâmplă în jurul tău; atât de mult vei fi atrasă și o așa 
nespusă dulceaţă vei simți. Pe mine chiar și convorbirile duhovnicești 
mă obosesc, în timp ce în rugăciune simt multă odihnă. 

Rugăciunea este împreună-vorbire cu Dumnezeu. Uneori îi fericesc 
pe cei care au trăit în vremea lui Hristos, pentru că Îl vedeau și Îl 
auzeau pe Hristos însuși și puteau să-i vorbească. Dar mă gândesc că 
noi suntem cu mult mai fericiți decât ei, pentru că aceia nu puteau să 
discute mult cu EI, în timp ce noi putem vorbi neîncetat cu El prin 
rugăciune. 


Dorinţa arzătoare pentru rugăciune 


— Gheronda, cum trebuie să mă rog? 

— Să te simţi ca un copil mic, iar pe Dumnezeu să-L simți ca pe 
tatăl tău și să-L rogi pentru tot ce ai nevoie. Vorbind astfel cu 
Dumnezeu, după aceea nu vei mai voi să te dezlipești de lângă EI, 
pentru că numai în Dumnezeu află cineva siguranță, mângâiere și 
nespusa dragoste împreunată cu dumnezeiasca gingășie. 

Rugăciune înseamnă să-L băgăm pe Hristos înlăuntru inimii noastre 
şi să-L iubim cu toată ființa noastră. „Să iubești pe Dumnezeul tău din 
toată inima ta, din tot sufletul tău, cu toată puterea ta și cu tot cugetul 
tău” (Luca 10,27. Vezi şi Matei 22,37; Marcu 12,30), spune Sfânta 
Scriptură. Când omul ÎI va iubi pe Dumnezeu și va avea părtășie cu Fl, 
nu-l va impresiona nimic pământesc. Devine ca un nebun. Pune-i unui 
nebun cea mai bună muzică și nu-l va mișca sufletește. 

Arată-i cele mai frumoase picturi și nu le va da nicio importanță. 
Dă-i cele mai bune mâncăruri, cele mai bune haine, cele mai bune 
parfumuri și nu va lua aminte la ele, căci trăiește în lumea lui. Tot 
astfel și cel care are părtăşie cu lumea cerească, s-a alipit de cele de 
acolo și nu poate fi smuls pentru nimic în lume. Așa cum nu-l poți 
dezlipi pe copil din brațele mamei sale, tot astfel nu-l poți dezlipi de 
rugăciune pe omul care a înțeles noima ei. Ce simte pruncul în brațele 
mamei sale? Numai cel care simte prezența lui Dumnezeu, iar pe sine 
se vede ca un copil mic, va putea înțelege asta. 

Am cunoscut oameni care, atunci când se roagă, sunt ca niște copii 
mici. Și dacă i-ar auzi cineva cum vorbesc când se roagă, ar zice că, 
într-adevăr, sunt copii mici. Dacă ar mai vedea și ce mișcări fac, chiar 
că ar zice că au înnebunit. Așa cum aleargă copilul, îl apucă pe tatăl 
său de mânecă și-i zice: „Nu știu cum, dar fă-mi ceea ce-ţi cer”, cu 
aceeași simplitate şi îndrăznire ÎI roagă și acești oameni pe Dumnezeu. 

— Gheronda, dorința pentru rugăciune se poate naşte din nevoia 
sentimentală de a nu fi singur, de a fi mângâiat? 

— Și dacă se naște dintr-o nevoie sentimentală bună pentru 
Dumnezeu, oare nu este bună? Se vede că tu ești împrăștiată și numai 
la nevoie alergi la rugăciune. Fireşte, pentru această Dumnezeu 
îngăduie diferitele nevoi și greutăţi, ca să alergăm la El. Bine este însă 
ca din dragoste să alerge copilul la tatăl său la mama lui. Închipuiește- 
ţi un copil, care, deși știe cât de mult îl iubesc părinţii lui, și el totuși 
să fie împins cu silă să meargă în brațele mamei sau ale tatălui său. 

Dumnezeu este un Părinte iubitor și ne iubește. De aceea trebuie să 
aşteptăm cu înflăcărare să vină vremea rugăciunii și să nu ne mai 
săturăm să vorbim cu EL. 


CAPITOLUL 2 Nevoia de rugăciune 


Să simţim rugăciunea ca pe o necesitate 


— Gheronda, nu prea am credinţă și mă simt tare neputincioasă. 

— Ştii ce să faci? Să te agăți de Dumnezeu așa cum se agaţă copilul 
de gâtul tatălui său și să-L strângi atât de tare, încât să nu te poată 
dezlipi de El. Numai atunci vei simţi siguranță și putere. 

— Gheronda, simt nevoia să mă sprijinesc de Dumnezeu, dar îmi 
vine greu. 

-- Să-ţi ridici mâinile în sus. Astfel încet-încet se vor lungi și te vei 
agăța de Dumnezeu. 

— Gheronda, atunci când nu am destul timp și mă grăbesc la 
rugăciune, nu cumva fur din timpul pe care trebuie să-l dau lui 
Hristos? 

— Hristos este bogat și, oricât ai fura tu, El tot nu sărăcește. Tu însă 
în felul acesta ești în pierdere. Hristos nu are trebuință de rugăciunea 
noastră, ci noi avem nevoie de ajutorul Lui. Ne rugăm pentru că așa 
comunicăm cu Dumnezeu Care ne-a creat. lar dacă nu o vom face, 
vom cădea în mâinile diavolului și atunci... vai de noi! Ai văzut ce 
spune Sfântul Isaac Sirul? „Nu ne va cere socoteală Dumnezeu pentru că 
nu am făcut rugăciune, ci pentru că nu am avut părtășie cu El și în felul 
acesta am dat drepturi diavolului și ne-a chinuit” (Vezi Sfântul Isaac 
Sirul, Cuvinte Ascetice, Cuvântul 42). 

— Gheronda, cum să ajung să iubesc rugăciunea? 

— Să simţi rugăciunea ca o necesitate. Așa cum trupul are trebuință 
de hrană ca să trăiască, tot astfel și sufletul, trebuie să fie hrănit ca să 
trăiască. Dacă nu va fi hrănit, slăbește şi moare duhovnicește. 

— Gheronda, de ce ne vine greu să ne rugăm? 

— Pentru că nu simțim rugăciunea ca pe o necesitate. Cel care nu 
intră în noima rugăciunii, ca să o simtă ca pe o necesitate, o consideră 
ca o corvoadă și se aseamănă copilului fără minte care se întoarce de 
la sânul mamei sale și de la toată dragostea ei cea dulce, ajungând 
astfel bolnăvicios și pipernicit. 


Rugăciunea înseamnă siguranță 


— Gheronda, și cum să ajung să simt rugăciunea ca o necesitate? 

— Trebuia să fi mers și tu în război ca să ne putem înțelege. În 
armată, în vreme de război, când eram în legătură continuă și „în 
neîntreruptă convorbire deschisă” cu Centrul, aveam mai multă 
siguranță. Când comunicam din două în două ore, simțeam o 
nesiguranţă. lar când comunicam numai de două ori pe zi, dimineața 
și seara, atunci ne simțeam fără sprijin. Cu cât mai mult se roagă 


cineva, cu atât mai multă siguranță duhovnicească simte. Rugăciunea 
înseamnă siguranță. 

Dacă ne aflăm în legătură continuă și „în neîntreruptă convorbire 
deschisă” cu Dumnezeu, vom preîntâmpina orice rău. Odată, într-un 
autobuz era un monah (Mai târziu am aflat că a fost însuși Starețul) 
care se rugă cu ochii închiși. Toţi ceilalți călători credeau că doarme. 
La un moment dat un camion, care venea din direcție opusă, s-a izbit 
de un stâlp de curent electric, iar mașinile care veneau din ambele 
direcții s-au ciocnit între ele, pricinuindu-se mare pagubă. Autobuzul 
însă s-a aflat la câțiva metri de drum, ca și cum ar fi fost luat de o 
mână nevăzută, și niciunul dintre pasageri nu a pățit nimic. 
Rugăciunea monahului i-a salvat. 

— Gheronda, adeseori mirenii întreabă cum să se obișnuiască să se 
roage. 

— Uite, mai demult, unii care voiau să devină monahi și aveau un 
caracter aspru, mergeau și se nevoiau pe stânci abrupte, în peșteri, în 
mormintele închinătorilor la idoli sau în locuințele demonilor. Acolo 
treceau printr-o mulțime de primejdii — se temeau că nu cumva să se 
desprindă stânca, urlau demonii etc. Și frica îi silea să strige neîncetat: 
„Hristoase al meu, Maica Domnului”. Și astfel au dobândit obișnuința 
cea bună a rugăciunii neîncetate. Astăzi, datorită distracţiilor de 
noapte, drogurilor etc., mulți dintre cei care conduc mașina își pierd 
controlul asupra lor înșiși. Așa că omul se duce la serviciu și nu știe 
dacă se mai întoarce sănătos acasă sau se va trezi schilodit în vreun 
spital. Aceasta nu-l sileşte să spună mereu: „Hristoase al meu, Maica 
Domnului”? Dacă mirenii ar fi pus în valoare primejdiile prin care 
trec, ne-ar fi întrecut pe noi, monahii, în rugăciune și ar fi evitat și 
primejdiile. 

La Coliba mea a venit cineva foarte mâhnit pentru că din neatenție 
a lovit un copil cu mașina. „Sunt vinovat”, spunea el. „Te rugai în acel 
ceas?”, l-am întrebat. „Nu”, mi-a răspuns. „Nu ești atât de vinovat că 
ai lovit copilul, i-am spus, pe cât eşti de vinovat că nu te rugai”. Și i- 
am povestit următorul caz pe care îl aveam în vedere să i-l spun. Am 
cunoscut un funcționar care ajunsese la înalte măsuri de virtute. 
Rostea neîncetat Rugăciunea lui Iisus la serviciu, pe drum și peste tot 
unde mergea. Rugăciunea îi devenise de-sine-lucrătoare (Despre 
rugăciunea de-sine-lucrătoare vezi p. 159) și din ochii lui curgeau 
lacrimi de doxologie și de veselie. La biroul unde lucra, uda hârtiile cu 
lacrimi. Din această pricină se gândea să-și lase serviciul și să iasă la 
pensie. A venit la Coliba mea ca să mă întrebe ce să facă. „Nu pleca, i- 
am spus, iar când te vor întreba colegii tăi de ce plângi, tu să le spui: 
«Mi-am adus aminte de tatăl meuy”. Într-o zi, în timp ce conducea, i-a 
sărit dintr-odată un copil în faţa mașinii. Deși l-a aruncat cât colo ca 
pe un titirez, totuși copilul nu a păţit nimic. L-a păzit Dumnezeu, 


pentru că în acel ceas omul acesta se ruga. 

Mobilizare pentru rugăciune 

— Gheronda, va fi război? 

— Voi faceţi rugăciune? Eu din primăvară până-n toamnă fac 
mobilizare pentru rugăciune - fără zgomot —, ca să ne miluiască 
Dumnezeu și să evităm mobilizarea și războiul. Am avut o vestireu:: 
„Faceţi multă rugăciune, ca să fie împiedicaţi turcii, deoarece în 
duminică de 16 octombrie, intenționează să ne lovească”. 

Slavă lui Dumnezeu că până acum ne-a păzit Maica Domnului; să 
nădăjduim că ne va păzi și de acum înainte. 

— Gheronda, acum, că a trecut primejdia care urma să se abată aici, 
să ne mai rugăm pentru aceasta? 

— Există, oare, pe lumea aceasta vreun loc unde să nu fie război? 
Ce diferenţă este între „aici” și „acolo”? Și cei de „acolo”, unde acum 
este război, sunt fraţii noștri. Nu ne tragem noi, toți oamenii, din 
Adam și Eva? Dar familia noastră s-a dezbinat. Unii sunt aici, alții 
acolo. Cu ortodocșii suntem frați și după trup și după duh, în timp ce 
cu ceilalți suntem frați numai după trup. Prin urmare, există un motiv 
în plus pentru care trebuie să ne rugăm cu mai multă durere pentru 
aceia, deoarece ei sunt mai chinuiți. 

— Gheronda, în această vreme, când Grecia trece printr-o situație 
dificilă, fac multă rugăciune cu metanierul, dar mă gândesc și la faptul 
că mântuirea Greciei nu depinde de metanierul meu. 

— Nu spun că mântuirea Greciei depinde de metanierul tău, însă 
faptul că te gândeşti mereu la greutăţile prin care trece Grecia, 
înseamnă că te doare pentru patria ta și ceri intervenţia lui Dumnezeu, 
singurul Care poate ajuta. 

Să vă rugaţi să ridice Dumnezeu oameni duhovnicești, Macabei, 
pentru că există mare nevoie de astfel de oameni. 

Supranumele de Macabeu i s-a dat lui Iuda, conducătorul 
răscoalei iudaice - care a avut loc în 166 LHr. Împotriva lui 
Antioh al IV-lea Epifanis —, şi urmașilor lui. Macabeii s-au distins 
pentru luptele lor pentru credința părintească și pentru libertate. 
(Vezi I, II și III Macabei). 

A venit vremea să se lupte binele cu răul, pentru că fărădelegea au 
făcut-o lege și păcatul modă. Când veţi vedea nenorociri în Grecia, 
când statul va da legi neghioabe și va exista o instabilitate generală, să 
nu vă temeţi, căci Dumnezeu va ajuta (S-a spus în 1981). 

— Din ceea ce spuneţi, Gheronda, înseamnă că trebuie să lăsăm 
toate și să ne încredințăm cu toată puterea rugăciunii. 

— Dar mai încape discuţie pentru aceasta? Toată lumea fierbe ca 
într-un cazan. Biserica, statul, toate neamurile se află într-o mare 
tulburare. Și cum vor evolua lucrurile, nimeni nu știe. Dumnezeu să Se 
milostivească! Călugării trebuie să facă multă rugăciune. Și dacă 


cumva s-au apucat de treburi pământeşti, să se oprească și să se 
întoarcă la rugăciune. 

Cât puteţi, să vă rugați cu smerenie pentru lume, care a dat multe 
drepturi vicleanului și din această pricină se chinuiește. Să nu uitaţi că 
ne-am făcut monahi ca să ne mântuim sufletele noastre și ca să ajutăm 
lumea cu rugăciunea. Să ne străduim să devenim monahi buni, să 
facem rugăciune și metanii pentru noi înșine și pentru lume, deoarece 
monahul cu acestea ajută. 


CAPITOLUL 3 Pentru ca Dumnezeu să ne audă 


Patimile sunt paraziți care împiedică dumnezeiasca împreună- 
vorbire 


— Gheronda, atunci când mă cuprinde antipatia, inima mea poate 
lucra rugăciunea? 

— Cum să lucreze inima ta rugăciunea, când ai înlăuntru patimi? 
Iată, ia un cablu ruginit și leagă-l cu telefonul. Te poţi înţelege? Face 
scurtcircuit, ţiuie. La fel şi omul, când are înlăuntrul său rugină, 
patimi, face  scurtcircuite în viața duhovnicească; singur se 
scurtcircuitează. Trebuie să ia aminte la mândrie, la egoism, la voia 
proprie, la obrăznicie. Pentru că, dacă este stăpânit de acestea, nu este 
cu putinţă să-l cerceteze Harul lui Dumnezeu, așa încât să se poată 
ruga. Trebuie să-și curețe „cablurile” lui ruginite, ca să devină bun 
conductor și să poată comunica cu Dumnezeu. Și 

cu cât mai mult se va curăța de patimi, cu atât mai mult va spori în 
rugăciune. 

Patimile sunt paraziți care împiedică dumnezeiasca împreună- 
vorbire. Dacă nu sunt îndepărtați paraziții, cum va putea comunica 
omul cu Dumnezeu? La Transmisiuni, când cineva avea paraziți, îi 
spuneam: „Semnalul tău «zero», semnalul tău «unu» (Numerele 
înseamnă gradul de acustică). Verificaţi și repetați; semnal neînțeles”. 
Din pricina paraziţilor nu se auzea celălalt. Trebuia ca semnalele să fie 
mai sus de trei”. La semnalul „cinci? se auzea foarte bine și 
comunicarea mergea ceas. Altfel, striga, striga, dar nu se auzea, pentru 
că nu era bine conectat. Trebuia ca mai întâi să conecteze emițătorul 
cu receptorul stației lui și apoi să se conecteze la aceeași frecventă cu 
Centrul. 

Tot așa și pentru a ne conecta cu Dumnezeu, trebuie să reglăm 
emițătorul nostru la dragoste și receptorul la smerenie, pentru ca să ne 
audă Dumnezeu și să-L auzim și noi. Aceasta este frecvenţa la care 
lucrează Dumnezeu: Dragoste-Smerenie. Omul trebuie să lucreze, pe 
cât îi stă în putință, astfel încât să prindă această frecvenţă. Atunci va 
avea legătura cu Dumnezeu și mintea lui va fi mereu la El. Fie ca să 
dobândiţi această legătură dumnezeiască! Amin. 


Interesul personal împiedică comunicarea cu Dumnezeu 


— Gheronda, mi-aţi spus că trebuie să-mi încarc bateria cu cele 
duhovnicești. Cum se face aceasta? 

— Să cultivi noblețea duhovnicească, mărinimia, ca să fugă cât colo 
interesul personal. Interesul personal împiedică rugăciunea, pentru că- 
| desparte pe om de Dumnezeu; creează o izolare. Ştii ce înseamnă 


izolare? Este ca și cum ţi-ar spune Dumnezeu: „Nu te înţeleg, copilașul 
meu!” 

— Gheronda, un monah poate fi consecvent față de îndatoririle lui 
duhovnicești), dar să fie lipsit de jertfirea de sine și de dragoste față 
de frați? 

— Sigur că poate. Dacă se gândeşte numai la sine, poate face 
rugăciuni, nevoință mare etc., dar să aibă și o părere înaltă despre sine 
și să fie indiferent față de ceilalți. Însă făcând astfel, va rămâne 
totdeauna sărac. Pentru că, cu cât mai mult se preocupă cineva de el 
însuși, nu pentru ca să-și dezrădăcineze patimile, ci ca să facă ceea ce- 
i convine, ceea ce-l mulțumește, cu atât nu sporește în rugăciune. 

— Adică și la ascultare și în toată purtarea ta să fii așa cum trebuie. 

— În toate. Ca să ai legătură cu Hristos, trebuie ca Hristos să Se 
odihnească în toată viața ta. lar Hristos Se odihnește atunci când îl 
odihneşti pe aproapele tău în sensul cel bun. De aceea accentuez 
noblețea duhovnicească, jertfirea de sine. Pentru că, dacă cineva face 
cele duhovnicești și nu ia aminte la celelalte, adică la jertfirea de sine 
etc., atunci nu are niciun folos din toate îndatoririle duhovnicești pe 
care le lucrează. 

Când am intrat în viața de obște (La Sfânta Mănăstire Esfigmenu în 
1953.), fiind frate începător, m-au pus ajutor de trapezar. Atunci un 
bătrânel de optzeci de ani, cu totul slăbit, mi-a cerut să-i duc la chilie 
nişte supă. Când terminăm ascultarea, mergeam și-i duceam supa Într- 
o zi m-a văzut un frate care mi-a zis: „Nu-l învăța așa, pentru că apoi 
îți va cere mereu ajutorul și nu te va mai lăsa să te odihnești; n-o să 
mai poți să-ți faci nici măcar canonul. Ştii ce am pățit eu? Am mers 
odată să-l ajut, pentru că era răcit, şi după aceea n-am mai scăpat de 
el. Bătea mereu în perete, țac-ţac. «Fă dragoste, îmi spunea, și adu-mi 
un ceai». «Fă dragoste şi vino de mă întoarce puţin». Nu trecea mult 
timp şi iar ţac-țac în perete: «Fă dragoste și pune-mi o cărămidă 
caldă». Cărămidă-ceai, cărămidă-ceai. Când să mai apuc să-mi fac cele 
duhovniceşti? Mi-am ieșit din fire”. Auzi ce spune? Înfricoşător! Adică 
bătrânelul acela să sufere, să geamă, să-i ceară ceva ca să-i ușureze 
suferința, iar el să nu vrea să-l ajute, ca să nu-și întrerupă îndatoririle 
duhovnicești. Aceste lucruri n-au nicio noimă. Mai mult ar fi cântărit 
la Dumnezeu „cărămidă-ceai” decât metăniile și rugăciunile pe care le 
făcea... după toată rânduiala. Pe de-o parte zicea: „Doamne Iisuse 
Hristoase, miluiește-mă!”, iar pe de alta: „Lasă-mă în pace!” 

— Gheronda, cum poate avea cineva binecuvântarea lui Dumnezeu? 

— Când omul se înrudeşte cu Dumnezeu, atunci și Dumnezeu îi dă 
binecuvântarea Sa. Altfel cum să i-o dea? Ca să-i fie călcată în picioare 
binecuvântarea? Lucrul acesta l-am trăit. Când am mers în Sinai(În 
septembrie 1962.), era mare secetă. De mulți ani nu plouase nicio 
picătură de apă şi din această cauză o duceau greu și mănăstirea și 


beduinii care trăiau lângă ea. Monahii făcuseră rugăciune pentru 
ploaie, însă fără niciun rezultat. Când a venit vremea curățării 
măslinilor (În februarie 1963.) am mers și eu să ajut. După ce beduinii 
au curățat măslinii, monahii au luat crengile groase pentru mănăstire, 
iar pe cele subțiri le-au lăsat într-o margine. Beduinii i-au rugat pe 
monahi să le dea lor crengile subțiri, ca să le folosească la aprinsul 
focului, pentru pregătitul hranei și pentru încălzit în timpul nopţilor 
când este foarte frig. Dar monahii nu au vrut să le dea și din această 
pricină beduinii au plecat mâhniţi. A doua zi, când beduinii au venit 
din nou ca să le ceară, eu făcusem deja legături toate crengile subțiri 
şi le-am dat pe toate. Atunci un beduin bătrân mi-a spus: „Tu eşti un 
om bun. Va ploua”. Și într-adevăr, până să ajung la mănăstire, a 
început să plouă, și încă a plouat mult. Rugăciunea beduinului a 
deschis cerurile. Nu am povestit nimănui atunci această întâmplare. 


Dumnezeu nu ascultă rugăciunea celui mândru 


— Gheronda, după ce-am făcut un gest urât, gândul îmi spune că 
rugăciunea mea nu este plăcută lui Dumnezeu. 

— Dacă gândul acesta vine din adevărată smerenie și spui: „ÎL 
întărât pe Dumnezeu cu purtarea mea urâtă”, atunci simți 
dumnezeiască mângâiere. Dacă însă te mâhnești în chip egoist și spui: 
„Cum am ajuns eu în această stare?”, nu primeşti mângâiere, pentru 
că: „Dumnezeu celor mândri le stă împotrivă” (Iacov 4,6; I Petru 5,5. 
Vezi şi Pilde 3,34). Dumnezeu nu ascultă rugăciunea celui mândru, 
pentru că mândria este zid. 

Pentru că rugăciunea noastră să fie auzită, trebuie să iasă din „inimă 
înfrântă și smerită” (Psalmul 50,19). Atunci când spunem cu multă 
smerenie: „Dumnezeul meu, în halul în care sunt, cum să mă auzi?”, 
îndată ne aude Bunul Dumnezeu. 

— Gheronda, de ce uneori, când am vreo ispită, nu mă pot ruga? 

— Dacă ai o ispită şi nu poți face rugăciune, să știi că există 
înlăuntrul tău egoism și slavă deșartă. Și ispita va rămâne până ce se 
va scârbi omul de sine însuși. De îndată ce se va scârbi, va ajuta și 
Hristos, iar ispita va trece. 

— Gheronda, ÎI rog pe Dumnezeu să mă ajute să mă slobozesc de 
obrăznicie, dar nu văd niciun rezultat. 

— Când cineva se nevoieşte și se roagă, dar nu se vede niciun 
rezultat, înseamnă că există fie egoism, fie mândrie, fie predispoziție 
spre mândrie, care împiedică Harul lui Dumnezeu să lucreze prin 
mijlocirea rugăciunii. Orice cerem în rugăciune, Bunul Dumnezeu ne 
dă, dacă avem smerenie și simţirea păcătoșeniei noastre. 

— Gheronda, și ce să fac atunci când îl rog cu durere pe Dumnezeu 
să mă slobozească de o neputinţă și fac și nevoinţa cuvenită, dar nu 
mă ajută fiindcă am mândrie? 


— Să ceri anticipat iertare de la Dumnezeu. Să spui: „Dumnezeul 
meu, mândria mea e cea care împiedică ajutorul Tău, dar, Te rog, 
luminează-mă să înţeleg ce trebuie să fac, ca să-mi biruiesc 
neputința”. Din clipa în care vei accepta că ai mândrie și că de aceea 
nu cedează acea neputinţă, Dumnezeu te va înștiința și de unde vine, 
ca să te nevoiești să tai pricinile. 

— Gheronda, cum trebuie să simt în timp ce mă rog? 

— Să simţi în chip smerit, ca să te ajute Dumnezeu. Cel smerit nu 
are voia sa, ci face ascultare de voia lui Dumnezeu și păzeşte poruncile 
Lui. De aceea și Dumnezeu ascultă rugăciunea lui și-i dăruiește 
binecuvântări cerești. Cu cât omul ÎI ascultă mai mult pe Dumnezeu, 
cu atât și Bunul Dumnezeu îl ascultă pe el. 


În rugăciune este trebuinţă de stăruință și de răbdare 


— Gheronda, uneori, când Îl rog pe Dumnezeu pentru o problemă și 
aceasta nu se rezolvă, mă întreb: „Oare Dumnezeu aude rugăciunea 
mea?” 

— „Oare” înseamnă că te îndoiești de dragostea lui Dumnezeu și 
astfel îți anulezi cererea chiar din clipa când ai depus-o şi-ţi pierzi și 
rândul. 

— Gheronda, atunci când cer ceva de la Dumnezeu și nu-mi dă, să 
stăruiesc? 

— Da, să stăruiești. Vezi, și atunci când mergem la vreun birou de 
servicii şi ne adresăm unei persoane competente să ne ajute în vreo 
problemă, uneori insistăm ca să ne servească. „Vă rog să mă ajutați, 
spunem. Nu plec până ce nu mă veți servi”. Tot astfel și în rugăciune, 
trebuie să stăruim, așa cum stăruia cananeanca la Hristos (Vezi Matei 
15,21-28; Marcu 7,25-30) și văduva la judecătorul nedrept (Vezi Luca 
18,2-8). 

— Dar atunci când trece timpul şi nu primesc răspuns, mă mâhnesc. 

— Atunci când cerem ceva în rugăciunea noastră, trebuie să 
așteptăm cu răbdare. Odată mi se umflase ochiul și mă durea. Am 
mers de trei ori la icoana Maicii Domnului și am rugat-o să mă facă 
bine, ca să pot citi Psaltirea în timpul nopților. Am luat și puțin 
untdelemn de la candela ei și mi-am uns ochiul, dar nu s-a vindecat. 
După câteva zile situaţia a început să se înrăutățească și mai mult. 
Ochiul îmi era și mai umflat și mă durea și mai tare. Astfel s-au scurs 
cincisprezece zile. Atunci am mers din nou la icoana Maicii Domnului 
şi i-am spus: „Maica Domnului, să mă ierți că te deranjez din nou”. 
Am luat iarăși puțin untdelemn din candelă și, de îndată ce l-am atins 
de ochi, m-am vindecat. Oare Maica Domnului nu putea să-mi 
tămăduiască ochiul din prima zi? A văzut ea însă ceva în neregulă și 
de aceea m-a lăsat să mă chinuiesc. Și tu să te rogi cu smerenie și să 
aştepţi cu răbdare. Rugăciunea care se face cu credință, durere, 


stăruință și răbdare este auzită, dacă ceea ce cerem este pentru binele 
nostru. 


CAPITOLUL 4 Pregătirea pentru dumnezeiasca 
împreună-vorbire 


Mărturisirea smerită înaintea lui Hristos 


— Gheronda, ce pregătire trebuie să facem pentru rugăciune? 

— Asemănătoare cu cea pe care o facem pentru Dumnezeiasca 
împărtășire. Acolo avem Dumnezeiasca Părtășie, aici dumnezeiasca 
împreună-vorbire. Când ne împărtășim, Îl primim înlăuntrul nostru pe 
Hristos și vine dumnezeiescul Har. Prin rugăciune avem o continuă 
comunicare cu Hristos şi primim, în alt chip, dumnezeiescul Har. Iar 
aceasta nu este puţin lucru. Atunci ne împărtășim cu Trupul și Sângele 
lui Hristos, acum comunicăm cu Dumnezeu. Așadar, așa cum pentru 
Dumnezeiasca împărtășire se impune să ne spovedim la duhovnic, tot 
astfel și pentru rugăciune, care este dumnezeiască împreună-vorbire, 
trebuie să facem o smerită spovedanie înaintea lui Hristos. Să spui: 
„Hristoase al meu, sunt într-un hal fără de hal, sunt așa, sunt pe 
dincolo... Nu merită să Te ocupi de mine, dar, Te rog, ajută-mă!” În 
felul acesta vine dumnezeiescul Har și apoi începe dumnezeiasca 
împreună-vorbire. 

Dacă omul nu se pocăiește și nu se mărturiseşte cu smerenie 
înaintea lui Dumnezeu, rămâne nepricopsit. Iar acest fapt devine zid 
care împiedică comunicarea lui cu Dumnezeu. Poarta rămâne închisă 
şi sufletul nu află odihnă. În timp ce, dacă va spune „am greșit, 
Dumnezeul meu”, se dărâmă zidul sau, mai bine zis, Dumnezeu 
deschide ușa și omul primește harul dumnezeieștii împreună-vorbiri. 

— Gheronda, am citit în Scara că atunci când vrem să ne rugăm 
trebuie să ne îmbrăcăm cu îmbrăcămintea care se potrivește să o 
poarte cineva atunci când va vrea să se înfățișeze înaintea împăratului 
(Vezi Sfântul Ioan Scărarul, Scara, Cuvântul 28, paragraful 3). Care 
este această îmbrăcăminte? 

— Să te zdrobeşti pe sineți înaintea lui Dumnezeu și să ceri iertare 
cu smerenie pentru greșelile tale. Să spui: Mi greşit, Dumnezeul meu, 
sunt nerecunoscătoare. Te-am mâhnit. lartă-mă!” Dar să o spui cu 
zdrobire lăuntrică, nu numai la suprafață. Aceasta este îmbrăcămintea 
care se potrivește să o porți atunci când vorbești cu Dumnezeu. Dacă 
nu merge înainte această mărturisire este ca și cum I-ai spune lui 
Dumnezeu: „Ce faci? Ce mai este nou?” Dacă trebuie să-i cerem iertare 
omului căruia i-am greșit, cu atât mai mult trebuie să-l cerem iertare 
lui Dumnezeu pentru greșalele noastre zilnice! 

— Adică în fiecare zi să ne gândim ce greșale am făcut? 

— Da. Să ceri iertare lui Dumnezeu pentru greșalele pe care le-ai 
făcut ziua, apoi să te gândeşti la păcătoșenia ta în general. În felul 


acesta te smerești. Apoi începi cu cererile pe care le ai. Eu încep 
rugăciunea cu: „Dumnezeule, milostiv fii mie, păcătosului” (Luca 18,13). 
O spun de câteva ori în şoaptă și apoi continui cu „Doamne Iisuse”. Mai 
demult L-am tot rugat pe Dumnezeu să mă înveţe să mă rog. Şi iată că 
am văzut în vedenie un copil de șaptesprezece ani rugându-se. O, m-a 
topit! Felul în care plângea și se ruga m-a cutremurat. A început cu 
mărturisirea: „Sunt nerecunoscător, neîndreptat...”. Apoi spunea: 
„Dumnezeul meu, așa cum simt acum, în această stare, cum mă voi 
putea îndrepta dacă nu mă vei ajuta Tu?”, după care începea cererile. 

— Gheronda, de multe ori, în vremea rugăciunii, mă apasă 
amintirea păcatelor mele și nu-mi pot aduna mintea. 

— Am spus să ne cercetăm pe noi înșine și să ne mărturisim 
păcatele noastre înainte de a începe rugăciunea, iar nu în vremea 
rugăciunii. Aceasta nu este autocritică, ci convorbire cu tangalachi (3. 

Înainte de rugăciune ne gândim ce nu merge bine cu noi înșine, ne 
îndreptăm mintea în acea direcție, reglăm înălțătorul și apoi... foc! 


„Mai întâi împacă-te” 


— Gheronda, dacă fac vreo greșeală din neatenţie şi nu-mi dau 
seama ca să-i cer iertare surorii pe care am mâhnit-o, mai pot 
comunica cu Dumnezeu în rugăciune? 

— Ca să comunici cu Dumnezeu şi să afli odihnă, trebuie să fii cu 
luare-aminte la tine însăți şi să ai trezvie, ca să-ți dai seama de 
greșalele tale, să te pocăiești și să ceri iertare. Altfel, chiar dacă vei 
simți o oarecare bucurie în rugăciune, aceasta nu va fi o bucurie 
duhovnicească. Nu vei avea înlăuntrul tău întrariparea duhovnicească 
care provine din părtășia cu Dumnezeu. 

— Gheronda, uneori, când merg să mă rog, am înlăuntrul meu o 
neliniște. 

— Dacă ai neliniște lăuntrică sau îți simți inima învârtoșată, să știi 
că ai mâhnit-o pe vreo soră și de aceea simți vinovăţie. Dacă îi vei 
cere iertare, neliniştea va dispărea. 

— Dar rugăciunea, Gheronda, nu poate alunga această neliniște? 
Trebuie neapărat să cer iertare? 

— Ascultă, dacă ai mâhnit-o pe vreo soră, nu poţi rezolva problema 
aceasta numai cu rugăciunea, ci trebuie să mergi să-i faci metanie și 
să-i ceri iertare. Dacă nu-i vei face metanie surorii, chiar și trei sute de 
metănii de ai face în chilie, nu-ţi folosesc la nimic. Aceste lucruri nu se 
rezolvă astfel. „Mai întâi împacă-te cu fratele tău” (Matei 5,24), spune 
Evanghelia, și după aceea adu darul tău. Numai dacă nu o găsești în 
acel moment, dar te-ai căit pentru greşeala ta și ești hotărâtă ca, de 
îndată ce o vei întâlni, să îi ceri iertare, numai atunci rugăciunea ta 
este primită la Dumnezeu. 

— Gheronda, dacă am o neînțelegere cu vreo soră, atunci când merg 


în chilie, totuși mă liniștesc și mă pot ruga. Însă, după aceea, când o 
întâlnesc pe soră, simt o răceală față de ea și s-ar putea chiar s-o și 
evit. 

— Asta n-o înțeleg. Dacă ai o neînțelegere cu o soră, cum poți să 
mergi la chilie și să te liniştești? Dacă nu-i faci metanie, cum te poți 
linişti şi ruga? Dacă ai fi avut înlăuntrul tău pacea lui Dumnezeu, 
inima ţi s-ar fi înmuiat după rugăciunea pe care ai făcut-o în chilie și, 
de îndată ce ai fi întâlnit-o pe soră, ai fi socotit această binecuvântare 
de la Dumnezeu și nu ai fi evitat-o. 

— Gheronda, nu cumva îmi îndreptățesc greșeala și din această 
cauză pot să mă rog? 

— Ce rugăciune este aceasta? Numai atunci vine dumnezeiescul Har 
şi omul poate comunica cu Dumnezeu, când ia greșeala asupra sa și 
spune „iartă-mă”. 


Rugăciunea este „judecată înainte de judecată” 


— Gheronda, Sfântul loan Scărarul spune că rugăciunea este 
„judecată înainte de judecată” (Vezi Sfântul loan Scărarul, Scara, 
Cuvântul 28, paragr. 1 „Rugăciunea este celui ce se roagă cu adevărat 
tribunal, dreptar și scaun de judecată al Domnului înaintea scaunului 
Judecăţii viitoare”). 

— Așa este. Când omul se roagă corect, atunci rugăciunea este 
„judecată înainte de judecată”. Cel care este sănătos duhovnicește, când 
merge să se roage, dacă îşi va simți inima învârtoșată, va cerceta de 
unde îi vine aceasta, ca să se îndrepte. „De ce mă simt așa? Nu cumva 
am rănit pe cineva cu purtarea mea? Nu cumva am judecat sau mi-au 
trecut prin minte gânduri de judecată și nu mi-am dat seama? Nu 
cumva mi-a trecut vreun gând de mândrie sau există înlăuntrul meu 
vreo voie proprie și nu mă lasă să comunic cu Dumnezeu?” 

— Și dacă nu află nimic, Gheronda? 

— Nu se poate. Ceva s-a întâmplat. Dacă va căuta în arhivă — adică 
dacă se va cerceta pe sine va afla dosarul cu pricina și își va da seama 
unde a greșit. 

— Să se cerceteze pe sine, Gheronda, sau să se mărturisească lui 
Dumnezeu? 

— Ce să mărturisească, de vreme ce nu știe ce a facut? Mai întâi 
trebuie să se cerceteze pe sine. Și dacă nu va afla nimic, atunci să facă 
vreo două-trei metanii, să cadă în genunchi și să spună: „Dumnezeul 
meu, fără-ndoială că am greşit cu ceva. Luminează-mă să înțeleg ce 
am făcut”. Iar de îndată ce va spune aceasta, odată cu smerenia va 
dispărea și ceața ispititorului și va afla pricina Văzând Dumnezeu 
smerenia lui, va trimite Harul Său și-l va lumina să-şi aducă aminte 
exact ce a greșit, ca să se poată pune în rânduială. 

— Gheronda, ce ajută pentru ca cineva să păstreze o părtăşie de 


nezdruncinat cu Dumnezeu? 

— Ajută mult pacea lăuntrică a sufletului. Când sufletul este pus în 
rânduială, rugăciunea înaintează singură. De aceea, să nu lași să intre 
înlăuntrul tău răutatea față de cineva. Dacă ai avut vreun gând de-a 
stânga față de cineva, să-l mărturisești stareţei. Să alungi și orice alt 
gând de-a stânga, punând în locul lui gânduri bune. Cu gândurile bune 
se curăță calea rugăciunii, care înaintează astfel neîmpiedicată. 


PARTEA A DOUA NEVOINŢA PENTRU RUGĂCIUNE 


„Când cineva va simţi marile 
binecuvântări ale lui Dumnezeu, 
se întărește, inima i se încălzește și 


ajunge la rugăciunea neîncetată” 


CAPITOLUL 1 Greutățile în rugăciune 


Acedia îl netrebnicește pe om 


— Gheronda, ce diferență există între acedie și trândăvie? 

— Acedia este lenevia duhovnicească, în timp ce trândăvia se 
raportează și la suflet și la trup. Bine este însă să nu fie niciuna. De 
acedie și de trândăvie se molipesc uneori și sufletele care au multe 
condiții pentru viața duhovnicească, care au sensibilitate, mărinimie. 

Diavolul nu prea are ce să-i facă unui om indiferent. Însă un om 
sensibil, dacă se va mâhni, este cuprins apoi de acedie. Trebuie să afle 
ce l-a mâhnit și să înfrunte situația duhovnicește, pentru a-și regăsi 
curajul și a-i porni motorul din nou. Să ia aminte să nu lase răni 
nevindecate, pentru că după aceea se va încovoia din pricina lor. 
Istovirea duhovnicească, care în continuare aduce cu sine și pe cea 
trupească, îl netrebnicește. Te duci la medic și acesta nu-ți găsește 
nimic, pentru că vătămarea a pricinuit-o ispititorul. Pe câte suflete 
care au mărinimie și sensibilitate le văd netrebnicite! 

— Gheronda, mă simt istovită și nu-mi pot face deloc îndatoririle 
duhovniceşti. Oare aceasta să mi se tragă din oboseală sau din 
trândăvie? 

— Nu spune: „Pentru păcatele mele cele multe mi se îmbolnăvește 
trupul, slăbește și sufletul meu” (Al doilea tropar de la Mărimurile 
Paraclisului Mare și Mic al Preasfintei Născătoare de Dumnezeu.)? Nu 
este oboseală trupească, ci istovire sufletească. Iar aceasta este mai rea 
decât oboseala trupească. Istovirea sufletească îl „scoate din uz” pe 
om, care devine ca o mașină ale cărei piese sunt bune, însă are 
motorul dezmembrat. 

— Gheronda, văd că, deşi la început iubeam cele duhovnicești, 
acum nu mai pot face nimic. 

— De ce nu poți face nimic? Nu ai putere? Eu văd că ai. Nu-ţi aduci 
aminte cum mai demult, când se zidea mănăstirea și lucrai toată ziua 
la construcţii, câte nevoințe duhovnicești făceai? 

— Gheronda, nu cumva este de vină faptul că sunt prinsă cu tot 
felul de treburi? 

— Mai degrabă este de vină faptul că ai slăbit nevoința. Caută să te 
căleşti, să iubeşti asceză. Eu, cu jumătate de plămân, știi câte metanii 
fac? Nu pot să-ți spun. Numai atâta îţi spun: că atunci când fac 
rugăciunile cu şiragul de metanii și cu închinăciuni, când îmi obosește 
o mână, fac cruce cu cealaltă. Toate acestea ţi le spun din dragoste. 
Alții nu au condiţiile pe care le ai tu și ştii cum se nevoiesc, cum se 
luptă? Tu eşti bună de comando. Cum de te-ai delăsat în așa hal? Eu 
mă voi ruga pentru tine, dar, ca să te ajuţi, trebuie ca și tu să faci 


ceva. Ai înțeles? În cele duhovniceşti trebuie să te dăruieşti cu totul pe 
sineți și atunci vei aduce rod și în ascultarea ta. 

— Gheronda, uneori, când sunt în chilie mă cuprinde acedia. 

— În chilie nu te rogi, nu citești? Pe cât poţi, să nu laşi să treacă 
timpul fără să faci ceva Nu te poți ruga? 

Atunci citește ceva care să te ajute în acel timp. Altfel diavolul 
poate exploata starea ta apăsătoare și te poate istovi cu desăvârşire. 


Să nu tăiem frânghia 


— Gheronda, după ce toată ziua staţi de vorbă cu atâta lume, seara 
sunteți istovit, însă dimineaţa pe chipul Sfinţiei Voastre nu se mai 
vede nicio urmă de oboseală, ci sunteți luminos. Cum se explică asta? 

— Fi, eu nu tai frânghia4. 

— Gheronda, uneori, când din pricina ascultării nu merg la 
Pavecerniţă și sunt foarte obosită, îmi spun: „Să mă întind puțin și voi 
rosti Rugăciunea lui Iisus”, dar în cele din urmă mă ia somnul și nu 
fac nimic. 

— Nu așa, binecuvântata! Chiar și atunci când ești foarte obosită, să 
nu te întinzi pe pat fără să faci rugăciune. Să spui un „Sfinte 
Dumnezeule” şi Psalmul 50, să săruţi icoana lui Hristos și a Maicii 
Domnului, să faci semnul crucii pe perna ta și apoi să te culci. Să pui 
ceasul să sune cu o oră înainte de a începe slujba, ca să te scoli și să-ți 
faci canonul. Este trebuinţă de silire, dar s-o simți ca o necesitate, să te 
sileşti cu toată inima ta. „Pe dătătorul de bună voie îl iubește Dumnezeu” 
(II Corinteni 9,7). 

— Și atunci când nu am deloc râvnă? 

— Să te silești pe tine însăţi să faci ceva duhovnicesc. Să te îngrijești 
ca în fiecare zi să faci puțin studiu și puțină rugăciune. Studiul, 
rugăciunea, psalmodia sunt vitamine care îi trebuiesc sufletului în 
fiecare zi. 

Să nu lăsăm să treacă ziua fără să facem rugăciune, îmi aduc aminte 
că în război, atunci când treceau mai multe zile fără să atacăm, 
trăgeam în aer câteva focuri de armă. Dacă nu făceam așa, dușmanii 
ar fi zis: „aceia dorm” și ne-ar fi luat prin surprindere. La fel să facem 
şi în nevoinţa duhovnicească. Dacă vreodată ne simţim istoviți şi nu 
ne mai putem îndeplini toate îndatoririle noastre duhovnicești, să nu 
tăiem frânghia, adică comunicarea cu Dumnezeu, ci să facem măcar 
câteva metanii, câteva şiraguri de rugăciuni. Adică să tragem vreo 
două rafale, ca să nu ne robească tangalachi. Iar după ce ne vom 
reveni, să începem iarăși nevoința noastră după rânduială. 

Atunci când cineva își lasă cele duhovnicești, dacă nu face măcar 
câteva metanii, vreun șirag de rugăciuni, se sălbăticeşte. Treburi poate 
face, rugăciune însă nu. Văd monahi care fac tot felul de treburi fără 
oprire şi lasă studiul și rugăciunea. „Hai s-o fac și pe asta, hai s-o fac și 


pe cealaltă” și renunță la rugăciune, iar în cele din urmă se 
sălbăticesc, devin ca mirenii. Am văzut argaţi care o zi întreagă, de 
dimineața până seara, puteau să stea în soare și să cioplească sau să 
taie lemne, însă întreită plată să le fi dat și nu puteau să stea în 
biserică o jumătate de ceas, ci ieșeau afară și fumau. Am observat 
lucrul acesta. 

Când omul nu se roagă, se depărtează de Dumnezeu și devine ca 
boul: muncește, mănâncă și doarme. Și cu cât se depărtează de 
Dumnezeu, cu atât mai anevoioase devin lucrurile. I se răcește inima, 
după care nu se mai poate ruga deloc. Iar ca să-și revină, trebuie să i 
se înmoaie inima, să înceapă pocăinţa, să se cutremure. 


Să ai dispoziţie să începi 


— Gheronda, de ce am nepăsare? 

— Nepăsare? Pentru că îți lipseşte păsarea. Se vede că nu te-ai 
îndulcit de cele duhovnicești. 

— Gheronda, după o perioadă de nepăsare, mă ajută să încep 
treptat nevoinţa? Adică într-o zi să fac un şirag de boabe de rugăciuni, 
a doua zi două etc.? 

— Ca să pui început bun, trebuie să ai dispoziţie să începi și să te 
sileşti puțin pe tine însăţi. Chiar de-ar fi cineva frânt de oboseală, dacă 
se va sili puţin pe sine, oboseala va trece și se va simți bine. Această 
mică strădanie pe care o face are mare importanță, pentru că 
Dumnezeu nu așteaptă decât dispoziția noastră pentru ca El să poată 
interveni. Şi aceasta este ceea ce ne va mântui, dumnezeiasca 
intervenţie. 

— Gheronda, chiar și atunci când am timp, tot nu am poftă să fac 
cele duhovnicești. 

— Ei, se întâmplă câteodată să avem această lipsă de dispoziţie, însă 
este trebuință de puţină silire. Când cineva este indispus, de obicei nu 
are poftă de mâncare, dar se forțează și mănâncă. Are sau nu are 
poftă, mănâncă ceva uşor la început, pentru că altceva nu-i primește 
stomacul, și încet-încet îi vine pofta. Cum să se pună pe picioare dacă 
nu va mânca? Așa și tu, nu trebuie să te lași pe tine însăți pradă 
trândăviei, pentru că te vei distruge. Să începi cu hrană duhovnicească 
uşoară, ca să-ți revii treptat. Să te străduiești puțin câte puțin ca să 
începi. 

— Cu adevărat, Gheronda, îmi este foarte greu să-mi încep 
îndatoririle duhovniceşti. 

— Da, pentru că uleiurile tale sunt înghețate. Să faci puține metanii, 
puțin studiu, puţin „Doamne Iisuse” ca să ţi se încălzească inima. Să 
spui: „Voi face numai cinci metanii”. Dacă-ţi va pomi motorul, după 
aceea nu-l vei mai putea opri, ci va trebui să-l frânezi. 


Să-i dăm sufletului hrana pe care o dorește 


— Gheronda, atunci când nu am poftă de cele duhovnicești, cum să 
pun început? 

— Să faci im lucru duhovnicesc care te mulțumește și astfel îți va 
veni poftă și pentru celelalte. Să întinzi masa duhovnicească și vei afla 
ce alege pofta ta. Vrei să citeşti puțin? Vrei să faci un șirag de 
„Doamne Iisuse”? Vrei să faci un Paraclis? Vrei să citeşti la Psaltire sau 
să faci câteva metanii? Dacă nu ai poftă de nimic, ei, atunci îți trebuie 
bătaie. 

— Gheronda, pot să încep de la lucru de mână? 

— Poţi, dar în același timp să rostești şi „Doamne Iisuse” 

— Dar nu cumva, făcând ceea ce mă mulțumește, fac voia mea? 

— Ascultă, în cele duhovniceşti trebuie să-i dăm sufletului hrana pe 
care o dorește și o cere el singur. Așa se îndulcește, se hrăneşte și este 
îndemnat să facă mai multe nevoinţe duhovnicești. Vezi, atunci când 
ne îmbolnăvim și organismul cere ceva, îi dăm ceea ce cere, ca să ne 
facem bine. Când eram mic m-am îmbolnăvit de anemie și ceream să 
mănânc lămâie. Părinții mei, neștiind dacă am voie să mănânc lămâie, 
nu mi-au dat, ci aşteptau să vină medicul. În cele din urmă, când a 
venit medicul, mi-a recomandat să mănânc lămâie, pentru că 
organismul meu avea nevoie de vitaminele pe care le conţine lămâia. 

— Gheronda, în această perioadă, pentru a înfrunta nepăsarea, m- 
am străduit să respect un program. 

— E bun programul, însă mai întâi trebuie să intre în lucrare inima 
şi apoi programul. 

— Gheronda, n-ar fi bine să-mi rânduiți Sfinţia Voastră un program? 

— Programul pe care ţi-l rânduiesc este să faci lucrul duhovnicesc 
care te mulțumește. Să nu te stresezi, ci să cercetezi de ce fel de hrană 
duhovnicească are nevoie sufletul tău și pe aceasta să i-o dai. Când 
simți nevoia să cânți, să cânți; când te atrage studiul, să citeşti; când 
te atrage Rugăciunea lui lisus, să rostești Rugăciunea. Să faci orice alt 
lucru duhovnicesc dorești, numai să nu te constrângi pe tine însăți. 
Cred că ai înțeles. Să procedezi în felul acesta acum, la început, până 
ce ți se va îndulci sufletul, după care vei intra într-o rânduială 
duhovnicească care te va trage de la sine. Nu te neliniști, căci, cu 
Harul lui Dumnezeu, va porni motorul tău și vei alerga. 


Să ne rugăm din mărinimie 


— Gheronda, cum vă mai puteţi ruga când sunteţi atât de obosit? 

— Pe mine rugăciunea mă odihneşte. Și am văzut că numai 
rugăciunea îl odihnește cu adevărat pe om. Când ea se face din inimă, 
alungă și oboseala și somnul și foamea, pentru că sufletul se 
încălzește, după care nu mai vrei nici să dormi, nici să mănânci. 


Trăiești într-o stare mai presus de fire și te hrănești în chip diferit; te 
hrănesc cele duhovnicești. 

— Gheronda, nu am dragoste de rugăciune. 

— Încă nu ţi s-a încălzit inima şi rugăciunea nu se face dintr-o 
nevoie lăuntrică. Le faci pe toate sec, militărește. Cum îţi începi 
rugăciunea? 

— Încep, Gheronda, cu gândul că trebuie să mă rog pentru mine și 
pentru toți. 

— Ah, ce ciudată mai ești! La tine totul e cu „trebuie”. „Trebuie să 
mă rog, trebuie să fac cele duhovnicești, trebuie, trebuie...”, și te 
zoreşti. Este bine că există înlăuntrul tău această putere, dar să începi 
cu un gând smerit, cu o durere. Să te străduiești să te doară inima și 
atunci nu te vei zori, ci vei simți bucurie, va exista înlăuntrul tău 
veselie. 

— Gheronda, simt în sufletul meu o constrângere. Nu există 
înlăuntru meu întraripare duhovnicească. 

— Te bucuri când te rogi? Mi se pare că te zorești puţin. Pornești cu 
mărinimie să faci ceva, dar, fără să-ți dai seama, intră și puţin egoism. 
„Să fac atâtea metanii, spui, să fac atâtea șiraguri de Doamne Iisuse, să 
măresc numărul de metanii, să măresc numărul de rugăciuni”. Și toate 
acestea nu le faci pentru dragostea lui Dumnezeu sau pentru cineva 
care are nevoie, ci doar așa, ca să faci multe, să te sfințeşti. Adică nu 
spui cu smerenie: „De vreme ce Dumnezeu a spus: «Fiți sfinți» (Petru 
1,16. Vezi și Levitic 20,7 și 20,26), voi face și eu ce pot”, ci mergi cu o 
logică seacă: „Trebuie să mă sfințesc”. 

— Gheronda, cum să mă forțez să mă rog? 

— De ce să te forțezi să te rogi și să nu te rogi din mărinimie? 

— Și cum să fac asta, Gheronda? 

— Dacă te vei gândi la binefacerile lui Dumnezeu, te vei gândi și la 
Dumnezeu, la Binefăcătorul tău, și vei conștientiza nerecunoștința și 
păcătoşenia ta, după care vei cere milă Lui. Când simte cineva marile 
binecuvântări ale lui Dumnezeu, se întărește, i se încălzește inima și 
ajunge și la rugăciunea neîncetată. 


Răspândirea în rugăciune 


— Gheronda, când îmi fac rugăciunea la chilie, stau tare neliniștită 
ca nu cumva vreo soră să deschidă ușa și astfel să-mi pricinuiască 
răspândire. 

— Eu, dacă sunt în stare de rugăciune și deschide cineva ușa, prefer 
să mă lovească cu securea în cap, decât să mă vadă în acea clipă când 
mă rog. Este ca și cum ai zbura și vine unul și-ți taie aripile. Voi nu ați 
trăit încă stări duhovnicești în vremea rugăciunii ca să înțelegeți cât îl 
costă pe cineva să-l deranjați în timp ce se roagă. Nu ați simţit această 
părtășie cu Dumnezeu, când omul se ridică oarecum de pe pământ. 


Dacă aţi fi avut astfel de experiențe, i-aţi fi respectat pe ceilalți când 
se roagă. Dacă ar fi existat această sensibilitate duhovnicească, ați fi 
cugetat: „Cum să-l întrerup pe celălalt în vreme ce se roagă?” Aţi fi 
înţeles ce mare pagubă îi pricinuiți și aţi fi luat aminte. Nu spun să 
luaţi aminte cu stres şi cu silire, ci cu respect față de cel care 
comunică cu Dumnezeu. Dar dacă nu există această sensibilitate 
duhovnicească, să existe cel puţin sensibilitatea lumească, în sensul ei 
cel bun. Să vă obișnuiți să bateţi la ușă și să spuneţi cu voce tare: 
„Pentru rugăciunile Sfinţilor Părinților noștri, Doamne Iisuse Hristoase, 
Fiul lui Dumnezeu, miluiește-ne pe noi!”, ca celălalt să poată sta liniștit și 
nu să fie mereu cu frică că se deschide ușa. Altceva este să mă aflu în 
stare de veghere duhovnicească și altceva e să stau mereu neliniștit că 
nu cumva cineva să-mi deschidă uşa. Asta obosește, te zdrobește. 

— Gheronda, se poate ca vreo soră să facă aceasta din simplitate? 

— Nu este simplitate ca o soră să bată în ușa alteia și, fără să audă 
„Amin”, să deschidă și să intre înăuntru. Mă mir că faceţi una ca 
aceasta! Se poate ca cealaltă soră să plângă în rugăciune şi să nu vrea 
să fie văzută. Eu, când merg la vreo chilie vecină și aud că citesc 
slujba Vecerniei, stau şi un ceas afară în frig şi spun „Doamne Iisuse”, 
ca să nu-i întrerup și să taie din slujbă. Cum să deschid ușa când îi aud 
psalmodi- ind? Cum să intru? Dacă intru, este ca și cum aș avea 
dreptul s-o fac. Se poate ca aceia să-mi dea acest drept, însă eu nu fac 
aceasta. Vine din egoism, ca şi cum eu sunt cineva și nu ţin cont de 
celălalt. Să existe această sensibilitate lăuntrică. Odată, când eram la 
Sinai, am văzut doi copii de beduin, un băiat și o fetiță, rugându-se pe 
drum cu comboloiul:s;. 

Atunci eu m-am oprit şi m-am retras încet, așteptând să-și termine 
sărmanii copilași rugăciunea și abia apoi să-mi continui drumul, 
pentru că nu exista altă trecere. 

— Gheronda, de îndată ce încep să mă rog, îmi vin în minte 
obligaţiile care mi-au rămas neîndeplinite la ascultare. 

— Nici eu, când am obligaţii neîmplinite, nu mă pot linişti. De 
aceea, dacă vrei să nu ai răspândire în vremea rugăciunii, să-ți pui în 
rânduială repede obligaţiile tale și numai după aceea să începi 
rugăciunea, spunând în mintea ta: „Spre deosebire de sufletul meu, 
toate se află în bună rânduială. la să mă îngrijesc să-l pun în rânduială 
şi pe el”. 

— Gheronda, mă gândesc că, dacă aș fi avut vreo greutate în viață, 
aceasta m-ar fi ajutat să sporesc în rugăciune. 

— Ce vorbeşti? Trebuie să fie război, ca să-L cauţi pe Hristos? O 
stare duhovnicească exterioară bună este cea mai bună condiție 
pentru o stare duhovnicească lăuntrică bună. Rugăciunea cere ca cel 
ce se roagă să fie nerăspândit în cele exterioare și aranjat în cele 
lăuntrice. Nerăspândirea ajută mult în viaţa duhovnicească. 


Trimiteţi somnulla cei care nu pot să doarmă 


— Gheronda, de ce moţăiesc atunci când mă rog? 

— Nu trăieşti intens. Ai slăbit nevoința, iar acum mergi împinsă din 
spate. Dacă ești neliniștită din cauza unei probleme care te preocupă, 
mai poți să dormi? Vezi, unul din recunoștință fată de binefăcătorul 
său poate să nu doarmă o noapte întreagă, ca să facă rugăciune pentru 
el. După aceea trebuie să cugete: „Bine, pentru omul care mi-a făcut 
bine am privegheat, dar pentru Dumnezeu, Care S-a răstignit pentru 
mine, nu pot să priveghez ca să-l fac pe plac?”. 

— Gheronda, se poate ca toropeala să provină din slăbiciune 
trupească? 

— Da, uneori toropeala vine şi din istovire, din hi- potensiune sau 
din hipotermie etc. Să afle fiecare pricină și să procedeze ca atare. 

— Gheronda, cum se poate să-l ia somnul pe cineva, deși se roagă 
cu durere pentru o problemă? 

— Dacă, într-adevăr, există durere pentru acea problemă, atunci nu- 
l prinde somnul pe om. Este nevoie însă să se silească puţin pe sine. 
Dacă atunci când se roagă este în chilie, să arunce puţină apă pe față, 
ca să plece somnul. 

— Mă cuprinde moțăiala la privegheri. Ce să fac? 

— S-o zdrobești. În biserică omul moțăie pentru că se linişteşte 
sufletește și obosește trupește. Dar când te străduieşti să nu te ia 
somnul, atunci acesta cedează și pleacă. Desigur, după vreo două-trei 
ceasuri iarăși moțăi, însă somnul acesta este greu și-l alungi cu mai 
multă greutate. Dar cu stăruință este alungat și el. Dacă pleacă primul 
și al doilea tren al moţăielii, s-a terminat, somnul a plecat. 

— Gheronda, se poate că la o priveghere să mă străduiesc și două 
ceasuri ca să alung somnul. 

— De ce nu-l trimiţi la spitale, la psihiatrii? Să spui: „Dumnezeul 
meu, dăruieşte somn tuturor celor care nu pot dormi, fie pentru că 
suferă, fie pentru că au nervii încordaţi”. Să faci din somn o tabletă și 
s-o trimiți, prin rugăciune, tuturor celor care nu pot dormi și se 
chinuiesc, sărmanii, iar tu zi şi noapte să-L slăveşti pe Dumnezeu. 


CAPITOLUL 2 Diavolul îl războiește pe cel care se 
roagă 


Să nu începem discuţie cu diavolul 


— Gheronda, deși simt nevoia să vorbesc cu Dumnezeu, totuși nu 
pot să mă rog. 

— Dacă simţi nevoia să vorbeşti cu Dumnezeu, nu înţeleg de ce nu 
poți să te rogi. Poate să fie și de la cel viclean. Ispititorul pune 
totdeauna piedici, pentru ca omul să nu se poată ruga. 

— Gheronda, în vremea rugăciunii mă preocupă grija pentru 
diferite treburi. 

— Să spui: „La asta mă voi gândi mai târziu...” și să continui să te 
rogi. 

— Mai mult mă mâhnesc, Gheronda, pentru că de cele mai multe 
ori mă gândesc la lucruri lipsite de importanţă. 

— Tocmai de aceea să le laşi pentru mai târziu, deoarece, dacă vei 
întrerupe rugăciunea și te vei îndeletnici cu ele, ispititorul le va lăsa 
deoparte pe cele lipsite de importanţă şi-ţi va aduce în minte 
probleme esențiale, ca să încetezi cu desăvârșire rugăciunea. Trebuie 
să ne punem pe noi înșine la punct. Pentru că știi ce face tangalachi? 
Mirenilor le aduce gânduri murdare și astfel își dau seama îndată. 
Oamenilor duhovniceşti însă le aduce diferite neghiobii și nu-și dau 
seama. Acest lucru este mai primejdios, pentru că ei cred că merg 
bine, deoarece nu au gânduri murdare, și astfel nici nu se smeresc, iar 
mintea lor umblă încolo şi-ncoace și inima le rămâne piatră. 

— Gheronda, uneori în vremea rugăciunii îmi vine o idee; aflu 
rezolvarea unei probleme care după aceea se dovedeşte a fi greșită. 

— Diavolul este viclean. Ştie că, dacă în vremea rugăciunii îți va 
aduce un gând necurat, îl vei alunga cât colo. De aceea îţi aduce 
soluţii la vreo problemă de-a ta, ca tu să spui: „De vreme ce mi-a venit 
în vremea rugăciunii, înseamnă că este insuflare de sus”. Dacă 
diavolul ţi-ar vrea binele, ţi-ar aduce în minte rezolvarea în altă 
vreme, şi nu în timpul rugăciunii. Intră însă „intermediar” și te invită 
la discuţie. De aceea să nu-i dai nicio importanță. Să spui: „Îţi 
mulțumesc pentru interesul pe care mi-l arăţi, însă nu am nevoie de 
el”. Vezi, merge cu vicleșug să-l înșele cu gânduri duhovnicești pe 
omul duhovnicesc, încât „rugăciunea lui, așa cum spune David, să se 
facă întru păcat” (Psalmul 108,7). 

— Gheronda, în vremea rugăciunii îmi vin în minte gânduri și 
imagini urâte. 

— Aceasta este lucrarea diavolului că să te zăpăcească. Mai ales 
când ești obosită trupește și nu ai prea dormit, tangalachi află un 


moment când te afli între somn și veghe și-ți prezintă imagini urâte, 
ca să-ți spună după aceea că sunt ale tale și să te arunce în 
deznădejde. Să nu le dai importanță. Să spui „Doamne miluiește” şi să 
te gândești la Hristos, la Maica Domnului, la îngeri, ca să te aduni în 
rugăciune. Astfel vei face diversiune diavolului. 


Diavolul îl împiedică pe om de la rugăciune 


— Gheronda, unde greşesc de îmi apare o piedică atunci când am 
de gând să priveghez la chilie? 

— Dacă îngăduie Dumnezeu piedica, înseamnă că va ieși ceva mai 
bun. 

— Dar și atunci când asta se întâmplă mereu? 

— Atunci înseamnă că există mândrie. 

— Gheronda, nu-mi dau seama dacă există mândrie. 

— Poţi să-ți dai seama și din felul cum aranjezi lucrurile. Dacă le 
dai întâietate treburilor şi după aceea rugăciunii, dai drepturi 
ispititorului să-ți aducă piedici. lar dacă cineva dă mai multă 
importanță treburilor decât celor duhovnicești, oare asta nu este 
mândrie? Este şi mândrie și lipsă de evlavie. 

— Gheronda, ce face ispititorul ca să împiedice pe cineva care se 
roagă? 

— Ce face? Află o mie și unu de chipuri. De îndată ce omul începe 
rugăciunea, poate să-i aducă visare sau poate să-i răspândească mintea 
cu imaginaţii, cu zgomote etc. Să vezi ce s-a întâmplat când eram la 
Mănăstirea Stomiu (între anii 1958-1962). Într-o noapte am mers să 
mă rog în biserică. Poarta mănăstirii era închisă, iar la ușa bisericii am 
tras zăvorul. Spre miezul nopţii tangalachi a început să lovească 
necontenit în zăvor și nu se mai oprea, ca să mă facă să merg să văd 
cine este. Am intrat în Sfântul Altar, ca să nu aud, şi acolo, în spatele 
Sfintei Mese, lângă Cel răstignit, am rămas până dimineaţă. 

Crucea lui Hristos are mare putere. Când eram frate începător, 
tangalachi mă războia mult. Noaptea, când eram în chilie, îmi bătea 
continuu la ușă și spunea: „Pentru rugăciunile Sfinţilor Părinților noștri”. 
Deschideam ușa și, cu toate că nu vedeam pe nimeni, mă cuprindea 
frica. După aceea nu mai aveam stare; îmi era cu neputinţă să mai 
stau în chilie. Sufeream, plângeam, mă rugam, dar nimic. leşeam 
afară. Într-o seară după Pavecerniță, mă vede afară un proestos al 
mănăstirii și mă întreabă: „Fiule, de ce nu mergi la chiliuța ta? Vezi pe 
vreun părinte umblând pe afară? Părinţii se roagă în chiliile lor”. Eu 
am început să plâng și i-am spus ce mi se întâmplă. Atunci mi-a adus o 
bucăţică de ceară în care era o părticică din Sfânta Cruce și mi-a spus: 
„Fiule, mergi acum liniștit la chilia ta”. Am intrat în chilie și, de 
îndată ce am închis ușa, am auzit pe cineva spunând cu voce tare: 
„Pentru rugăciunile Sfinţilor Părinţilor...”. Când am zis „Amin”, ușa s-a 


deschis și a intrat un polițist îmbrăcat în toată ținuta sa. Galoanele le 
purta oblic pe mânecă, așa cum purtau mai demult polițiștii. A început 
să strige la mine: „Ei, ticălosule, tu, care nici călugăr nu ești, pentru ce 
ai acel lemn?” Apoi a început să râdă cu râsul său cel „dulce”. Strigă, 
dar nu se putea apropia, pentru că aveam Cinstitul Lemn. Am strigat și 
eu „Doamne Iisuse Hristoase” și „poliţistul” s-a făcut fum. 


CAPITOLUL 3 Pentru ca să se încălzească inima 
în rugăciune 


Sfintele icoane ajută la rugăciune 


— Gheronda, cum voi putea afla mângâiere atunci când sunt 
mâhnită? 

— Să scapi la rugăciune. Și numai capul să ţi-l alipești de o icoană și 
vei afla mângâiere. Fă-ţi chilia ca o bisericuță cu icoane care te 
odihnesc și vei vedea că vei afla în ea multă mângâiere. 

— Gheronda, uneori în vremea rugăciunii sărut icoanele. Este bine? 

— Da, este bine. Potrivit rânduielii, icoanele trebuie să le sărutăm 
astfel: să se reverse inima noastră de dragoste pentru Hristos, pentru 
Maica Domnului şi pentru Sfinţi, și să cădem, să ne închinăm la 
sfintele lor icoane. 

Într-un an (în anul 1984), la 26 martie, când prăznuim Soborul 
Sfântului Arhanghel Gavriil, mă rugam în picioare înaintea icoanelor 
lui Hristos şi a Maicii Domnului. Pentru o clipă I-am văzut pe Hristos 
și pe Maica Domnului că Se mișcă ca și cum ar fi fost vii. „Hristoase al 
Meu, binecuvântează-mă! Maica Domnului, binecuvântează-mă!”. Și 
în clipa când am căzut să mă închin, o puternică mireasmă mi-a 
umplut chilia. Era o mireasmă de te înnebunea. Covorașul pe care-l 
aveam întins pe jos, deşi era plin de pământ, răspândea bună 
mireasmă și el. Am rămas în genunchi și sărutam covorașul. Ce 
mireasmă! 

— Gheronda, atunci când mă rog, mă ajută să-mi aduc în minte 
chipul lui Hristos? 

— Ascultă, când te rogi în fața unei icoane, atunci te ajută icoană, 
pentru că de la icoană te duci cu mintea la persoana pictată 6). 

Însă atunci când te rogi cu mintea și eşti aplecată și cu ochii 
închiși, nu trebuie să aduci chipuri în mintea ta cu ajutorul 
imaginației, pentru că tangalachi poate exploata asta și să ţi le 
prezinte ca vedenii, ca să te însele şi să-ți facă rău. 

Rugăciunea trebuie să se facă cu mintea curată, fără gânduri și fără 
reprezentări, chiar dacă acestea sunt chipuri ale lui Hristos sau 
reprezentări din Sfânta Scriptură, pentru că aceasta este primejdios, 
mai ales pentru cei care au multă imaginație și mândrie. Numai când 
vin gânduri murdare și de hulă putem să ne aducem în minte 
reprezentări din Sfânta Scriptură. Dar cea mai bună „reprezentare” 
este conștiința păcătoșeniei și a nerecunoștinţei noastre. 


Șiragul de metanii: mitralieră împotriva diavolului 


— Gheronda, ce însemnătate are şiragul de metanii? 

— Șiragul de metanii este o moștenire, o binecuvântare, pe care ne- 
au lăsat-o Sfinţii noștri Părinți. Chiar și numai pentru faptul că este 
moștenire de la Sfinții Părinţi, îi dă o mare valoare. Vezi, unuia i-a 
lăsat bunicul său moștenire un lucru neînsemnat, pe care îl păstrează 
ca pe un talisman. Cu cât mai mult şiragul de metanii, pe care ni l-au 
lăsat moștenire Sfinții Părinți! 

Mai demult, când nu existau ceasuri, monahii măsurau vremea de 
rugăciune cu șiragul de metanii, dar nodurile șiragului erau simple. 
Odată un pustnic, care făcea multă nevoință, multe metanii etc., a fost 
necăjit de diavolul, care îi desfăcea nodurile de la șiragul lui de 
metanii A făcut, sărmanul, metanii într-una, până ce a căzut frânt, 
deoarece nu putea să le numere, de vreme ce diavolul îi desfăcea 
mereu nodurile. Atunci i s-a arătat îngerul Domnului și l-a învăţat cum 
să împletească nodurile, astfel încât fiecare nod să închipuiască nouă 
cruci După aceea diavolul, care se cutremură de Cruce, nu a mai putut 
să le desfacă. Astfel, fiecare nod al șiragului de metanii are nouă cruci, 
care simbolizează cele nouă cete îngerești 

— Gheronda, ce înseamnă treizeci şi trei, cincizeci, o sută și trei 
sute de noduri pe care le au șiragurile de metanii? 

— Numai numărul treizeci și trei este simbolic. El simbolizează cei 
treizeci și trei de ani pe care i-a trăit Hristos pe pământ. Celelalte 
numere ne ajută numai să numărăm metăniile pe care le facem sau de 
câte ori rostim rugăciunea. 

Există mașini care au o sfoară cu un mâner la capăt și, atunci când 
vrei s-o pornești, tragi de câteva ori sfoară cu putere, până ce i se 
dezgheață uleiurile. La fel este șiragul de metanii Este sfoară cu care 
tragem o dată, de două, de trei, de zece ori până ce se dezgheață 
uleiurile duhovniceşti şi pornește mașina duhovnicească a rugăciunii 
neîncetate. lar după această inimă lucrează singură rugăciunea. Dar și 
atunci când inima a pornit în lucrarea rugăciunii, nu trebuie să lăsăm 
şiragul de metanii, pentru ca să nu fie și alții îndemnați să-l lase, când 
încă nu a pornit inima lor să lucreze rugăciunea 

— Gheronda, atunci când ţin șiragul de metanii în mână și rostesc 
Rugăciunea mecanic, nu cumva există primejdia de a plăcea 
oamenilor? 

— Dacă rostești Rugăciunea la exterior, pentru a plăcea oamenilor, 
chiar dacă ai face bătături la mâini, la nimic nu-ți va folosi. Îţi va 
aduce numai oboseală și simțământul fals că, chipurile, te 
îndeletnicești cu Rugăciunea minţii. 

— Gheronda, eu nu m-am obișnuit să ţin șiragul de metanii în 
mână. 

— Să ţii şiragul de metanii în mână ca să nu uiţi rugăciunea, care 
trebuie să lucreze lăuntric, în inimă. Atunci când ieși din chilie, să nu 


uiţi că vrăjmașul este gata de atac. De aceea, să fii ca un brav ostaş 
care, ieșind din adăpost, are totdeauna în mână mitralieră. Șiragul de 
metanii are mare putere. El este arma monahului, iar nodurile simt 
gloanţele care „tum-tum-tum” îi seceră pe demoni. 


Studiul duhovnicesc înainte de rugăciune 


— Gheronda, inima mea nu tresaltă pentru rugăciune și când văd că 
trece vremea și nu fac nimic, am o strângere de inimă și mă cuprinde 
mâhnirea. 

— Citești ceva înainte de a începe rugăciunea? 

— De obicei nu, Gheronda. 

— De ce? Nu am spus că trebuie mai întâi să citeşti, ca să ți se 
îndulcească inima? Tu nu mănânci duhovnicește și de aceea nu te 
îndulcești. Putină citire din Sfânta Scriptură, din Everghetinos:7: sau 
din Pateric înainte de rugăciune, chiar și numai două-trei rânduri, 
încălzește şi îndulcește inima, și astfel vine pofta pentru cele 
duhovnicești. 

Grijile sunt alungate și mintea se transpune în spațiul dumnezeiesc. 
Patericul te face să te simţi în Tebaida și în Nitria», lângă Sfinţii 
Părinţi. De asemenea, Limonariul, Istoria iubitoare de Dumnezeu, 
Lavsaiconul, Monahismul Egiptului se citesc ușor, dar în același timp 
sunt şi o hrană tare. 

— Gheronda, acord mai mult timp citirii cărților patristice decât 
rugăciunii. 

— Să citeşti mai puţin, să-ți supraveghezi mai mult şinele și să faci 
mai multă rugăciune. Pentru că altfel, numai cu citirea, rămâi fără 
rod, nelucrând și fără să ceri ajutorul dumnezeiesc, adică Harul lui 
Dumnezeu. Studiul cărților patristice ajută atunci când el premerge 
rugăciunii. De aceea să citeşti numai atât cât este nevoie, pentru a ţi 
se zdrobi inima și a te îndemna spre rugăciune. 


Canoanele Maicii Domnului ajută mult la rugăciune 


— Gheronda, cum să ajung s-o iubesc pe Maica Domnului? 

— Să citeşti în fiecare zi Canoanele ei (Theotokarion)uo;. 

Ele te vor ajuta foarte mult s-o iubești pe Maica Domnului. Să vezi 
după aceea ce va face Maica Domnului! Îți va da multă mângâiere. 

— Gheronda, Maica Stareţă mi-a spus că am trebuinţă de trezire. Ce 
îmi poate aprinde din nou râvna? 

— Să citeşti în fiecare zi un canon din Theotokarion și vei vedea că 
vei dobândi nobleţe. Fă aceasta ca un canon. Dacă nu poţi să citeşti un 
canon întreg, să citești primul tropar de la fiecare cântare și podobiile 
care se află la sfârșitul canonului. 

— Gheronda, ca să mă ajut în rugăciune, pot să-mi rânduiesc o 


perioadă de timp în care să mă rog și să nu mă opresc până ce nu 
trece acel timp? 

— În această perioadă poţi rosti Rugăciunea lui lisus, dar să faci 
între timp și un Paraclis sau să citești Theotokarionul. 

— Gheronda, când să citesc Theotokarionul, seară sau dimineaţa? 

— Este mai bine să-l citești dimineața, astfel încât ceea ce ai citit să- 
ţi stăruie în minte toată ziua. Și când ești la ascultare poți să întrerupi 
puţin lucrul și să citeşti un canon din Theotokarion. 

Theotokarionul ajută foarte mult. Încălzeşte inima, mișcă sufletește. 
Îmi aduc aminte de Ieromonahul Chiril (Vezi Părinţi Aghioriţi, Editura 
Evanghelismos, București 2004, p. 125), egumenul Mănăstirii 
Cutlumuş. Acesta, atunci când citea Theotokarionul, nu se putea opri 
din suspine și lacrimi. Chiar și o singură noimă din Theotokarion îţi 
poate schimba sufletul. 


Psalmodia îndulceșteși liniștește sufletul 


— Gheronda, deși am înțeles cât de mult ajută rugăciunea „Doamne 
Iisuse”, totuși nu o pot rosti neîncetat. 

— Când îţi vine greu să rostești Rugăciunea, să psalmodiezi încet. Și 
psalmodia este rugăciune. Psalmodia aduce în inimă o liniștire, o 
îndulceșşte și o încălzește cu duhovniceștile ei calorii. Astfel se creează 
cele mai bune condiţii pentru rostirea cu râvnă a rugăciunii. Pentru 
mine, butoanele pe care apăs ca să meargă viaţa duhovnicească sunt: 
studiu puțin, însă care să te trezească, rugăciunea „Doamne Iisuse”, 
metăniile, psalmodia. 

— Gheronda, când fac lucru de mână nu mă rog, deși am liniște. 

— Străduieşte-te cât poți ca în paralel cu lucru de mână pe care-l 
faci, să ai ca rucodelie și Rugăciunea și psalmodia liniștită. Acum, 
pentru o perioadă, într-o treime din timpul în care faci lucru de mână, 
să rostești Rugăciunea, iar în celelalte două treimi cât lucrezi, să cânți 
diferite tropare care te mișcă sufletește. Cu rugăciunea și psalmodia 
liniștită păstrezi dumnezeiescul Har înlăuntrul tău. 

— Gheronda, când sunt mâhnită, mă port cu asprime cu surorile. 
Dar pentru purtarea mea urâtă mă cuprinde o mâhnire și mai mare. 

— Psalmodia liniștită te va ajuta mult. Să psalmodiezi mereu încet 
atât în chilia ta, cât și la ascultare. Psalmodia linişteşte sufletul. Chiar 
şi pe animalele sălbatice le linişteşte, cu cât mai mult pe om. Vezi, 
leul, lupul, atunci când aud o psalmodie, stau liniștiți că mielușeii și 
ascultă. Nu spun că tu eşti sălbatică, ci că tangalachi exploatează 
mâhnirea ta. Și te face să te porți urât. De aceea, dacă psalmodiezi 
încet, vei simți o dulceaţă în inimă și le vei vedea pe surori cu alți 
ochi, cu dragoste. 

— Gheronda, când mă înăbușă gândurile nu pot nici să citesc, nici 
să mă rog. 


— Nu poți nici să cânți ceva încet? În aceste cazuri, atunci când 
psalmodiază cineva, seamănă cu țăranul pe arșiță care are de secerat 
un ogor înăbușit de spini, cu spicele culcate la pământ. Începe, bietul 
țăran, să cânte în timp ce seceră. Și uite așa, cu cântarea uită și de el 
şi de căldură şi sfârşeşte seceratul cu bucurie. Se foloseşte și din 
roadele puţinei recolte, și simte apoi şi odihnă. 

— Gheronda, uneori simt înlăuntrul meu o greutate. Este de la 
ispititor? 

— Ştii ce să faci? Când simți înlăuntrul tău această greutate, să nu-i 
dai nicio importanţă, ci să spui: „Amărâtu-s-a iadul, că s-a amărât” 
(Sfântul Ioan Gură de Aur, Cuvânt catehetic la Sfintele Paști, PG 59,723) 
şi să psalmodiezi încet. Sfântul Ioan Scărarul spune că psalmodia este 
pentru monah arma care alungă mâhnirea(Sfântul loan Scărarul, 
Scara, Cuvântul 13, par. 8 şi 10, p. 210-211). Și eu, tuturor celor care 
trec prin încercări și sunt mâhniţi, le spun să cânte diferite tropare. 

— Gheronda, uneori îmi vine cu insistență un gând urât. Cum să-l 
alung? 

— Să cânţi un Axion („Cuvine-se cu adevărat”) şi vei vedea că 
tangalachi își va strânge calabalâcul și va pleca. Psalmodia este 
disprețuirea diavolului. 


CAPITOLUL 4 „Veniti să ne închinăm...” 


Metăniile ajută mai mult decât toate celelalte nevoințe 
duhovnicești 


— Gheronda, vă doare trupul? 

— Nu, pentru că fac... gimnastică duhovnicească. 

— Adică? 

— Metanii, binecuvântate! Vezi, mirenii au gimnastică suedeză, iar 
monahii metăniile. Mirenii, prin gimnastică, își fac trupurile 
sănătoase, iar monahii, prin metanii, își fac și sufletele și trupurile și 
mai sănătoase. Sărmanii mireni nu știu cât ajută metăniile, nu numai 
la sănătatea sufletului, ci și la cea a trupului. Fac bine la încheieturi, 
înlătură fragilitatea, fac să dispară burțţile nefireşti, împrăștie liniște și 
dau nobleţe. Odată cu acestea, metăniile dau omului posibilitatea să 
urce la înălțimile duhovnicești ale virtuţilor, dar și pe înălțimile 
munților cu multă ușurință, fără să gâfâie. 

Metăniile sunt absolut necesare și pentru cel tânăr, și pentru cel în 
vârstă; şi pentru cel care are război trupesc, și pentru cel ușurat de 
acest război. Cel care are o constituţie fizică puternică trebuie să facă 
mai multe metanii decât unul bolnăvicios, așa cum și o mașină 
puternică lucrează mai mult. Metăniile îi ajută mai ales pe tineri ca să- 
şi supună trupul. De aceea totdeauna le spun tinerilor: „Să faceți cât 
de multe metanii puteţi, atât pentru voi înșivă, cât și pentru cei 
bolnavi sau bătrâni, care nu mai pot face”. 

Metăniile înseamnă rugăciune, dar în același timp sunt și asceză și 
ajută mai mult decât toate celelalte nevoințe duhovnicești. În afară de 
faptul că ne pornesc motorul nostru duhovnicesc pentru rugăciune, ele 
aduc și multe alte bunătăţi. Prima dintre ele este că ne închinăm lui 
Dumnezeu și-l cerem cu smerenie mila Sa. A doua bunătate este că, 
prin metanii, se smereşte trupul sălbatic şi se face liniștit şi nepătimaș. 
lar a treia este că metăniile ne dăruiesc și sănătatea trupească, 
aducându-i astfel omului îndoita sănătate. 


Prin metanii cerem iertare de la Dumnezeu și ne manifestăm 
recunoștința noastră 


— Gheronda, pentru că îmi vine greu să fac metanii, nici nu mi-s 
dragi. 

— Când faci metanii, să te gândeşti că te afli înaintea lui Dumnezeu 
și că te închini Lui, și astfel le vei iubi. 

Metăniile pentru noi înșine sau pentru semenii noștri sunt cea mai 
importantă rucodelie dintre toate rucodeliile. Și este o rucodelie care 
nu se sfârșește niciodată, numai să aibă cineva mărinimie să lucreze în 


pocăință. Tocmai de aceea se numesc metanii (în limba greacă 
metania (țiexavoia) înseamnă pocăință); ne smerim şi cerem iertare de 
la Dumnezeu, așa cum facem și atunci când îi greșim cuiva: îi facem 
metanie și îi spunem „iartă-mă”. Mult ajută, atunci când începem să 
facem metanii, să spunem cu smerenie: „Greşit-am, Doamne, iartă- 
mă!” 

— Gheronda, am aflat tămăduire de patimile trupești și sufletești. 
Cum să-mi manifest recunoștința față de Dumnezeu? 

— Ai această recunoștință? Dacă o ai cu adevărat, deja s-a 
manifestat. Cel mai important este să ai recunoștință înlăuntrul tău. 
De aici încolo o poți manifesta prin asceză, metanii etc. Iată, acolo, la 
Coliba mea, se adună câteodată pisici străine, pe care le hrănesc. Iar 
seara, când ies afară să iau însemnările din cutie, sărmanele, nu știu 
cum să-și manifeste recunoştinţa. Vin și se alintă la picioarele mele, 
aleargă înaintea mea, se cațără în chiparos, coboară, fac tumbe, vin 
iarăși la picioarele mele. Una face într-un fel, cealaltă în alt fel. Oare 
am eu trebuință de aceste manifestări? Nu, dar este ceva care nesilit 
țâşnește brusc dinăuntrul lor, deși sunt animale. Vreau să spun că, 
pentru om, lucrul cel mai important este să aibă înlăuntrul său 
recunoștință. După aceea o manifestă în orice chip dorește. 

Când cineva se mișcă în spațiul recunoștinței, face metăniile din 
mărinimie, din întraripare, din dragoste pentru Hristos. Atunci nu 
simte osteneală, aşa cum nu obosesc copilașii de nebună răbufnire a 
inimii lor, când ţopăie de îndată ce-l văd pe tatăl lor. 

— Gheronda, când spun „Doamne Iisuse” cu şiragul de metanii 
pentru cineva, trebuie s-o fac însoțită de semnul crucii și de 
închinăciune? 

— Depinde ce vrei să oferi. Ceea ce are mai multă osteneală, are și 
mai multă valoare. 

— Gheronda, când spunem „Doamne Iisuse” cu închinăciune, trebuie 
ca mâna să se atingă de pământ? 

— Nu. Atunci când spunem „Doamne Iisuse” cu închinăciune, ducem 
mâna până la genunchi, după care ne ridicăm drept. Altceva sunt 
închinăciunile, pe care le facem când ne închinăm la icoane sau la 
„Ceea ce ești mai cinstită...” etc. Atunci este bine ca, cine poate, să 
atingă pământul cu mâna. 

— Gheronda, când mă rog cu șiragul de metanii și fac semnul crucii 
cu închinăciuni, nu mă pot aduna 

— Eu mai mult mă adun atunci când fac „Doamne lisuse” cu semnul 
crucii și cu închinăciune. Până într-atât uit de mine, încât atunci când 
termin rugăciunea cu șiragul de metanii, mă doare mâna 

— Gheronda, cum trebuie să fac metăniile? 

— Este bine ca metăniile să le faci întregi. Adică după fiecare 
metanie să te ridici în picioare. În felul acesta îi aduci lui Dumnezeu o 


plecăciune mai mare și este și mai odihnitor pentru trup. De 
asemenea, când pui mâinile pe pământ, să nu le pui cu palmele 
deschise, pentru că astfel se pot vătăma tendoanele, ci să le strângi 
pumni și să le sprijini cu partea exterioară. Iar ca să nu faci bătături la 
mâini, să faci metăniile pe un covoraş moale. 


„Nevoitorul uneltește chipuri (de nevoința)” 


— Gheronda, văd că odată cu trecerea anilor mi se împuţinează 
puterile și nu mai pot face multe metanii. 

— Este firesc ca, odată cu înființarea în vârstă, puterile trupești să 
se micșoreze încet-încet. Continuă-ţi nevoința cu mărinimie şi, când 
nu vei mai putea face metanii, să le înlocuiești cu închinăciuni sau cu 
„Doamne Iisuse”. Nu trebuie să faci toate metăniile odată. Fă la început 
un șirag de o sută de „Doamne Iisuse” și apoi fă cinci metanii. Modul 
acesta de a le alterna este odihnitor, dar și folositor. Dacă vei spune 
cuiva să facă cincizeci de metanii, îţi va răspunde: „Aa, cum să fac atât 
de multe metanii?” însă dacă le faci puţin câte puţin, este mult mai 
ușor. 

— Gheronda, zilele acestea m-au durut tare oasele și mijlocul. 

— Dacă vei face câteva metanii, te vor ajuta 

— Și atunci când mă doare ceva, Gheronda? 

— Singură vei afla ce te ajută, încercând câte puţin. Eu, atunci când 
am probleme cu mijlocul, nu rânduiesc câte metanii să fac, ci fac până 
ce se aprinde... lumina roșie. Atunci mă opresc, dar peste puţin timp 
mă apuc din nou de metanii, până se aprinde iarăși lumină roșie. Îmi 
aduc aminte că Părintele Tihon (Vezi Părinţi Aghioriţi, Editura 
Evanghelismos, Bucureşti 2004, p. 21), când îmbătrânise și nu se mai 
putea ridica atunci când se pleca să facă metanii, lega o funie groasă 
de tavan și se trăgea cu ea ca să se ridice. În felul acesta a continuat să 
facă metanii și să se închine lui Dumnezeu cu evlavie aproape până în 
ultimele zile ale vieţii sale. „Nevoitorul, spune Sfântul Isaac, uneltește 
chipuri (de nevoință)” (Cf. Sfântul Isaac Șirul, Cuvinte Ascetice, 
Cuvântul 29, p. 156). 


PARTEA A TREIA MIJLOCITORII CĂTRE 
DUMNEZEU ŞI OCROTITORII NOŞTRI: MAICA 
DOMNULUI, ÎNGERII ȘI SFINȚII 


„Străduiește-te ca mintea ta 
să fie totdeauna în Cer la Hristos, 


la Maica Domnului, la Îngeri și la 


Sfinţi » 


CAPITOLUL 1 Maica Domnului, Maica noastră 
cea mult iubitoare 


Evlavia către Maica Domnului 


— Gheronda, spuneţi-ne ceva despre Maica Domnului. 

— Ce să vă spun? Mă puneţi într-o situaţie foarte grea Ca să 
vorbească cineva despre Maica Domnului, trebuie să trăiască neîncetat 
harul părtășiei cu ea 

— Gheronda, şi numele Maicii Domnului are putere duhovnicească, 
precum cel al lui Hristos? 

— Da. Cel care are multă evlavie la Maica Domnului, când aude 
numele ei, se topește. Sau, dacă îl află undeva scris, îl sărută cu 
evlavie și inima lui tresaltă. Poate ca o slujbă întreagă, de la cap la 
coadă, să nu facă altceva decât să sărute neîncetat numele Maicii 
Domnului. 

Și când se închină la icoana ei, nu are sentimentul că este icoană, ci 
însăși Maica Domnului, și se prăbușește la pământ, copleșit de 
dragostea ei. 

— Gheronda, spuneţi-ne ceva despre pelerinajul pe care l-aţi făcut 
Sfinția Voastră la Maica Domnului din Tinos. 

— Ce să vă spun? O icoană atât de mică și are atâta Har! Nu puteam 
să mă mai dezlipesc de ea. M-am dat la o parte puţin, ca să nu-i 
împiedic pe ceilalți care voiau să se închine. 

— Mulţi se smintesc, Gheronda, de faptul că la unele icoane 
făcătoare de minuni ale Maicii Domnului se află puse numeroase 
obiecte oferite de închinători. 

— Să vă spun ce a pățit odată un închinător foarte simplu și 
evlavios. A mers la Mănăstirea Iviron și s-a închinat Maicii Domnului 
„Portărița”. Această icoană este plină de monezi bizantine de aur. La 
întoarcere, mergând către Mănăstirea Stavronichita, au început să-l 
lupte gândurile. „Maica Domnului, a spus, eu voiam să te văd altfel: 
simplă, fără monezile de aur”. Dar ce credeţi că i s-a întâmplat? L-a 
apucat deodată o durere puternică, a ameţit şi a căzut grămadă acolo, 
în mijlocul drumului. A început să ceară ajutor de la Maica Domnului, 
zicând: „Maica Domnului, fă-mă bine, că-ți voi aduce doi galbeni!” 
Atunci i-a apărut Maica Domnului și i-a spus: „Așa mi-au adus și alții 
monezile. Crezi că eu le-am cerut? Crezi că eu le-am vrut?” Și îndată 
durerea i-a încetat. Vedeţi, deoarece avea intenţie bună și multă 
credință, Maica Domnului l-a ajutat. 

Eu, uneori acolo la Colibă, când vreau să mă rog Maicii Domnului, 
mă gândesc: „Cum să merg să mă rog ei așa, cu mâinile goale?” De 
aceea tai câteva flori sălbatice, le duc la icoana ei și spun: „Maica 


Domnului, primește aceste flori din Grădina ta!” înainte de a merge în 
Sfântul Munte, îi auzeam pe unii spunând că este „Grădina Maicii 
Domnului” și mă aşteptam să găsesc aici flori, pomi fructiferi etc. 
Când am ajuns aici şi am văzut castani sălbatici, tot felul de arbuşti, 
am înțeles că Grădina Maicii Domnului este duhovnicească. Mai târziu 
am simţit în ea și prezența Maicii Domnului. 

— Cum să simt, Gheronda, prezența Maicii Domnului, ca să mi se 
încălzească inima? 

— Pentru că porți numele Maicii lui Hristos și al Maicii, după Har, a 
tuturor oamenilor, să o chemi mereu, zicând: „Maica Domnului, tu 
care ai binevoit să port numele tău, ajută-mă să trăiesc aşa cum este 
bineplăcut ţie. Alţii sunt mișcaţi sufletește numai la auzul numelui tău, 
iar eu ce fac?” Fie că Maica Domnului să rămână mereu lângă tine și 
să te acopere, ca pe puiul de găină, sub aripile ei îngerești. 


„Pe Maica Ta o aduce Ţie, spre rugăciune, poporul Tău, 
Hristoase”12) 


— Gheronda, care este icoană care o înfățișează cel mai bine pe 
Maica Domnului? 

— Maica Domnului Ierusalimitissa. Odată am văzut-o acolo la 
Colibă, la Panaguda... Dacă-ţi voi povesti despre aceasta, vei mai 
spune și altora? 

— Nu, Gheronda, nimănui. 

— Așadar, am văzut în vedenie că trebuia să merg într-o călătorie 
îndepărtată și că trebuia să-mi pregătesc actele, pașaportul, valută, 
etc., însă funcționarii nu-mi întocmeau actele. Erau acolo mulți 
oameni, dar nu era nimeni care să mă ajute. „Cine mă va ajuta?”, îmi 
ziceam în sinea mea. „Chiar nu se găsește nimeni care să se intereseze 
pentru aceasta?” Aveam o neliniște! ... Și deodată se arată o Femeie 
cu un chip luminos, îmbrăcată în haine poleite cu aur. Avea o 
frumuseţe aparte. Strălucea în întregime. „Nu te neliniști, te voi ajuta 
eu, căci Fiul meu este împărat”, mi-a spus și m-a lovit ușor pe umăr. Și 
îndată mi-a luat hârtiile și cu o mișcare uşoară le-a băgat în sân. O, ce 
mișcare a fost aceea! După aceasta mi-a spus: „Te aşteaptă zile grele” 
şi mi-a destăinuit ceva ce trebuia să fac și eu (Starețul a spus aceasta 
în 1984 și nu a dat explicaţii.). După mai multă vreme am văzut-o pe 
Maica Domnului lerusalimitissa într-o carte și am recunoscut-o. 

— Gheronda, cineva ne-a întrebat „De vreme ce mântuirea noastră 
este în mâinile lui Dumnezeu, de ce ne adresăm ei: «Preasfântă 
Născătoare de Dumnezeu, mântuiește-ne pe noi», atunci când o chemăm 
în rugăciune?” 

— Să presupunem că o femeie este vecină cu mama unui ministru, 
pe care o roagă să o ajute să-i găsească un loc de muncă pentru copilul 
ei. Vecina se arată binevoitoare, însă nu-i va găsi ea însăși locul de 


muncă, ci-l va ruga pe fiul ei, care, ca ministru, are această posibilitate 
şi va face hatârul mamei sale. Tot așa și noi, o rugăm pe Maica 
Domnului să ne mântuiască, iar Maica Domnului îl roagă pe Fiul ei, 
Care are această putere. Și Acela îi face hatârul, pentru că o iubește 
mult pe Maică Să. 

— Gheronda, îmi vine mult mai ușor să mă rog Maicii Domnului 
decât lui Hristos. Nu cumva aceasta este lipsă de evlavie? 

— Și eu simt la fel. Din multă evlavie fată de Hristos, simt mai 
multă familiaritate cu Maica Domnului. Ca și copiii — chiar băieți mari 
de ar fi —, merg cu mai multă îndrăznire la mama, decât la tata. Și asta 
din respect față de tatăl lor. 

Oamenii care au adevărată evlavie și respect față de Hristos, se 
sfiesc față de El, în timp ce înaintea Maicii Domnului au mai mult 
curaj și se apropie de ea cu ușurință, pentru că Maica Domnului este 
din neamul omenesc. 

— Gheronda, uneori când fac închinăciuni, cânt Paraclisul Maicii 
Domnului sau rostesc Acatistul ei. Nu cumva, atunci când fac 
închinăciuni, trebuie să rostesc numai rugăciunea „Doamne Iisuse”? 

— Nu, ci fă cum te odihnește, pentru că Maica Domnului le duce pe 
toate la Hristos, dar totodată, cu afecțiunea și cu gingășia ei, ne umple 
sufletele de dragoste şi de iubire pentru Hristos. Eu mă rog Maicii 
Domnului să-mi ia inima și, după ce mai întâi o va curățţi, s-o taie în 
patru părți: trei părți să le dea Sfintei Treimi, iar o parte să o păstreze 
ea. 

— Gheronda, mi se întâmplă să rostesc timp îndelungat Rugăciunea 
lui lisus și să nu fac nici măcar un şirag de rugăciuni la Maica 
Domnului, pentru că nu pot lăsa Numele lui Hristos. 

— Te temi că nu cumva să se supere Maica Domnului? 
Binecuvântato, nu am spus că rugăciunile către Maica Domnului și 
către toți Sfinţii se adresează lui Hristos? Să faci așa cum simți. Nu se 
supără Maica Domnului, nici Sfinţii. 

— Gheronda, cum să fac o priveghere personală pe care vreau s-o 
închin Maicii Domnului? 

— Să cugeţi mai dinainte la Maica Domnului. La aceasta te vor 
ajuta şi câteva tropare din Paraclisul Maicii Domnului sau din 
Theotokarion sau din Acatistul ei. Apoi să continui cu orice altceva 
„rânduiește cel mai mare”; al sinelui tău, adică „tipicul inimii tale”. 

— Gheronda, Acatistul Maicii Domnului este o doxologie? 

— Da, este doxologie. Poţi să-l rostești ca o mulțumire adusă Maicii 
Domnului atunci când îţi împlinește vreo cerere. Nu numai să cerem 
de la Maica Domnului, ci să-i și mulțumim. Acatistul Maicii Domnului 
are mult har. A fost scris de un anonim. Să-l înveți pe de rost și să-l 
spui și în timpul zilei. 


„Pentru toți care scapă cu credință” 


— Gheronda, nu mi-ați trimis „dulciuri” de ziua mea și surorile cer 
„trataţie” a). 

— Ai dreptate. Nu ţi-am trimis „dulciuri” și, firește, nu ai cu ce să-ți 
servești surorile, însă binecuvântările ţi le-am trimis în alt chip. Acum, 
când peste puţine zile o vom prăznui și noi:s; pe Maica noastră, o voi 
ruga să te cinstească ea cu dulcea ei dragoste și afecțiune și să-ți dea 
multe daruri dumnezeiești. 

— Gheronda, atunci când am mereu căderi în nevoința mea, mă 
cuprinde mâhnirea. 

— Să cânţi: „Pentru toţi care scapă cu credinţă...” şi: „Tuturor 
scârbiţilor bucurie... 416). 

Să-ţi iei rânduiala asta ca un canon, iar Maica Domnului te va ajuta. 
Maica Domnului nu ne lasă, ci ne poartă în spate, numai noi să vrem 
aceasta și să nu dăm din picioare, ca și copiii cei neastâmpăraţi. 

— Gheronda, aș vrea că Maica Domnului să mă ţină și pe mine în 
braţele ei aşa cum ÎI ţine pe Hristos. 

— Pe tine nu te-a ţinut niciodată? Nu te-ai simţit niciodată ca un 
prunc în braţele ei? Eu mă simt ca un copilaș lângă ea O simt ca pe 
Mama mea. De multe ori merg și mă lipesc de icoana ei și spun: 
„Acum, Maica Domnului, voi suge puţin Har”. Mă simt ca un prunc 
fără griji, care suge în braţele mamei lui și simte marea ei dragoste și 
nespusa ei afecțiune. Și astfel mă hrănesc cu Har. 

— Gheronda, de ce Maica Domnului uneori îmi dă îndată ceea ce-i 
cer, iar alteori nu? 

— Atunci când avem nevoie, Maica Domnului ne răspunde îndată la 
rugăciune, iar când este neapărată trebuință, ne lasă ca să dobândim 
puţină bărbăţie. Odată, pe când eram la Mănăstirea Filotheu (Prin anii 
1955-1958), un proiestos m-a trimis, îndată după privegherea Maicii 
Domnului, să duc o scrisoare la Mănăstirea Iviron. După aceea trebuia 
să merg jos la arsanaua (port) mănăstirii, să aștept un bătrânel care 
avea să vină cu corabia și să-l însoțesc până la mănăstirea noastră, 
care este la o distanţă de o oră și jumătate de mers pe jos. Eram după 
post și după priveghere. Pe atunci împărțeam postul Maicii Domnului 
în două. Până la Schimbarea la Față 

Nu mâneam nimic, în ziua Schimbării la Față mâneam, iar după 
aceea, până la Adormirea Maicii Domnului nu mâneam iarăși nimic. 
Așadar, am plecat îndată după priveghere și nici nu m-am gândit să 
iau puţin posmag cu mine. Am ajuns la Mănăstirea Iviron, am dat 
scrisoarea și am coborât la arsana ca să aştept corabia. Trebuia să 
sosească în jur de ora patru după-amiază, însă acum întârzia să vină. 
Între timp m-a cuprins ameţeala. Puțin mai departe era o stivă de 
trunchiuri de copaci, ca stâlpii de telegraf. Văzând-o, mi-am spus în 


sinea mea: „Să mă duc puțin mai încolo și să mă așez pe stivă, ca să 
nu mă vadă cineva și să mă întrebe ce am păţit”. Când m-am așezat, 
mi-a trecut prin minte un gând care-mi spunea să rostesc rugăciunea: 
„Preasfântă Născătoare de Dumnezeu...” cu șiragul de metanii. Dar 
îndată m-am împotrivit gândului și mi-am spus: „Ticălosule, pentru 
astfel de lucruri de nimic vrei să o deranjezi pe Maica Domnului?” 
Atunci am văzut înaintea mea un monah, care ținea în mâini o pâine 
rotundă, două smochine și un ciorchine de struguri. „Ia acestea, mi-a 
spus, spre slava Preasfintei Născătoare de Dumnezeu”. Și îndată a 
dispărut. Ei, atunci m-am topit, mi-au dat lacrimile, nici nu mi-a mai 
ars de mâncare. Ce Mamă este aceasta! Să se îngrijească și de cele mai 
mici amănunte! Ştii ce înseamnă aceasta? 

— Gheronda, spuneţi-ne ceva despre cum ne ocrotește Maica 
Domnului. 

— Să vă povestesc o întâmplare care s-a petrecut în Rusia. Două 
mănăstiri vecine dintr-o regiune a Rusiei erau despărțite de o linie de 
cale ferată. Odată, la hramul uneia dintre mănăstiri au venit și 
monahii de la cealaltă mănăstire, care s-au îmbătat la masa de hram. 
Întorcându-se la mănăstirea lor, monahilor li s-a făcut somn. Aşa că s- 
au culcat între liniile de cale ferată și, beţi fiind, au adormit îndată. 
Atunci Maica Domnului s-a arătat șefului de gară și i-a spus: „Pe 
porcuşorii mei îi va tăia trenul”. „Ce înseamnă asta?”, se întrebă acela 
„Ce porcușori va tăia trenul?” Insă Maica Domnul i s-a arătat a doua 
oară și i-a spus la fel: „Pe porcușorii mei îi va tăia trenul”. „Bre, ce 
porcușori?”, se tot întreba șeful de gară. Credea că este vreo turmă de 
porci printre șinele de cale ferată. A mers să vadă ce este și i-a găsit pe 
acei monahi dormind. A apucat să-i trezească înainte de a trece trenul, 
care i-ar fi omorât. Vedeţi, Maica Domnului, ca o Mamă bună, îi 
ocrotește şi poartă de grijă şi de copiii ei cei neastâmpăraţi. 

Ţineţi-vă cât puteți de strâns de veșmântul Marii noastre Stăpâne, ca 
să vă ajute. Fie că Maica Domnului, care este Maica cea mult iubitoare 
a întregii lumi, să vă ocrotească pe voi pe toate și toată lumea! Amin. 


CAPITOLUL 2 Îngerul păzitor 
Îngerul păzitor se află lângă noi 


— Gheronda, toți avem înger păzitor? 

— Da. Atunci când se botează omul, Dumnezeu îi dă și pe îngerul 
său păzitor. 

— Cei care nu sunt botezați au înger păzitor? 

— Numai cei botezați au înger păzitor; cei nebotezaţi nu au înger 
păzitor, ci sunt ocrotiți de Dumnezeu. De la Botez îngerul păzitor își 
asumă răspunderea față de cel botezat și îl însoțește toată viața lui. 

— Gheronda, îngerul nostru păzitor este totdeauna lângă noi? 

— Da, este lângă noi şi ne urmărește la fiecare pas. 

— Și cât de aproape stă de noi? 

— Potrivit cu starea noastră duhovnicească. 

— Când păcătuim pleacă? 

— Atunci se depărtează, dar nu ne părăsește. Atunci când dăm 
drepturi ispititorului prin viața noastră păcătoasă, îngerul nu se 
descurajează, astfel încât să ne părăsească, ci ne urmărește mâhnit de 
departe. 

— Gheronda, dar de ce nu ne dăm seama de prezenţa lui? 

— Pentru că deocamdată nu ne dăm seama nici de prezenţa lui 
Dumnezeu. Ochii noștri simt acoperiți cu un văl dens. Iar pentru a se 
risipi acest văl, este trebuință de dragoste și de smerenie. 

Când omul simte prezenţa lui Dumnezeu, îl simte și pe îngerul său 
păzitor lângă el și atunci mișcările lui sunt fine, atente, dar și libere. 
Atenţia aceasta nu-i face omului viața mucenicească, ci dimpotrivă îl 
odihneşte. Se mișcă cu o libertate duhovnicească. Evlavia, atenția pe 
care o are, îi îndulcesc inima și mereu ia aminte ca să nu piardă 
dulceața pe care o simte. Se întinde pe pat cu reținere și cu mâinile 
încrucișate la piept. Doarme cu sfială, cu evlavie, se scoală liniștit. 
Când îi bate cineva la ușă, nu caută să se aranjeze, pentru că 
totdeauna este aranjat. Neîncetat se îngrijește să nu-l mâhnească pe 
îngerul său păzitor. 

Multă îngăduință află cerescul înger păzitor lângă un astfel de om 
pământesc devenit înger. Atunci când omul trăiește o viață 
duhovnicească şi se mișcă ca un copil cuminte, îngerul lui nu se 
chinuieșşte, ci se bucură lângă el, iar la sfârșit se va întoarce bucuros la 
Dumnezeu împreună cu sufletul, pentru că sufletul a făcut ceea ce-l 
odihneşte pe înger, ceea ce-L odihneşte pe Dumnezeu. Dar oare știți ce 
înseamnă că îngerul păzitor să se chinuiască ani de zile cu sufletul și 
în cele din urmă să se întoarcă la Dumnezeu rănit și cu mâinile goale? 
Chiar și numai pentru acest motiv, din mărinimie pentru osteneala pe 


care o face îngerul meu păzitor, trebuie să mă sfințesc, ca să nu merg 
în iad. 


Îngerul păzitor ne ocrotește 


— Gheronda, îngerul păzitor ne ajută totdeauna? 

— De noi depinde cât de mare va fi ajutorul lui. Dacă vom păși 
puțin pe pământ tare, poate va păși și îngerul și ne va scăpa de vreo 
primejdie. Dacă noi facem ceea ce trebuie să facem, atunci și îngerul 
va face ceea ce trebuie să facă. S-au săvârșit multe minuni cu ajutorul 
îngerilor. S-a întâmplat ca unii tineri să fie scăpaţi într-o clipă din cine 
știe ce păcat. 

Cată putere are un înger! Ajută chiar și cu tăcerea lui. Odată mă 
aflam într-o situaţie fără ieșire. Din pricina mâhnirii simțeam că parcă 
îmi dă cineva cu o daltă în cap ca să-mi spargă fruntea. Aproape că-mi 
ieșeau ochii din orbite. Mă durea mai ales ochiul drept. Durere, durere 
insuportabilă! Mă învârteam ca un titirez, mă zvârcoleam de durere. 
Nu știam ce să fac. M-am rugat și am cerut de la Dumnezeu să 
găsească un chip de a ieşi din acea situație. Și deodată îl văd la 
umărul drept pe îngerul meu păzitor. Era ca un copil de doisprezece 
ani. Avea o față frumoasă rotundă cu niște ochișori rotunzi. Ce chip! 
Strălucea! Simpla lui prezenţă mi-a alungat și durerea și toate; durerea 
mi-a pierit nu din cauza bucuriei, ci datorită dumnezeiescului Har. 
Bucuria nu alungă durerea; te bucuri, dar ai și durerea în același timp. 
Însă dumnezeiescul Har! Mare lucru! Nu se poate descrie. „Dacă este 
aşa, am spus, atunci nu cu dalta, ci cu barosul să mă lovească în cap!” 
Chiar și numai pentru acest lucru merită să-mi spargă capul. După 
aceasta s-a găsit și rezolvarea care, omenește, nu exista. 

— V-a vorbit, Gheronda? 

— Nu, ci numai m-a privit. 

— Gheronda, când îl vezi pe înger, vezi chipul său, dar în realitate 
cum este? Îl vezi că şi cum ar avea materie? 

— Este ceva foarte subțire... 

Să nu uităm niciodată că îngerul nostru păzitor se află totdeauna în 
chip nevăzut lângă noi, ne păzește și ne veghează. Dar trebuie ca și 
noi să veghem asupra vieţii noastre și să nu păcătuim. 


CAPITOLUL 3 Sfinţii, copiii cei iubiți ai lui 
Dumnezeu 


„Cinstirea datorată Sfântului înseamnă urmarea lui” 


— Gheronda, am citit undeva că Sfinţii, în ziua pomenirii lor, 
împart daruri tuturor celor care îi cheamă. Așa este? 

— Da, dăruiesc cataifuri duhovnicești. Dacă îi îndulcim pe Sfinți cu 
viaţa noastră, ne dăruiesc şi ei prăjituri duhovnicești. 

— Gheronda, cum ajung să iubesc un Sfânt? 

— Pe care Sfânt vrei să-l iubești? 

— Pe Sfinții Părinţi Ioachim și Ana. 

— Tu să faci rugăciune pentru mine la Sfinţii Părinţi Ioachim și Ana 
ca să mă ajute, iar eu mă voi ruga ca să-i iubeşti. Dacă poți, să citeşti 
în fiecare zi Sinaxarul Sfântului care se prăznuiește, ca să te 
împrieteneşti cu toți Sfinţii. 

Citirea vieţii Sfântului zilei și, în general, Sinaxarul ajută mult, 
pentru că încălzește sufletul și-l îndeamnă să le urmeze Sfinţilor. 
Atunci omul nu mai ia în seamă toate nimicurile și înaintează cu 
mărinimie. Vieţile Sfinţilor ne ajută să dobândim bărbăţia sufletului, 
chiar și să răbdăm mucenicie. 

— Cum se face, Gheronda, că Sfinţii care au același nume au fost și 
la fel muceniciți? 

— Pe tine cum te cheamă? 

— Maria. 

— Există Sfânta Maria? 

— Sfânta Maria Egipteanca, Gheronda. 

— Sfânta Maria nu a fost mucenică. Așa că ai scăpat. A fost însă o 
mare ascetă. Să o urmezi în asceză, ca să aveţi același... Sinaxar. 
Binecuvântate, acești Sfinți s-au străduit să-l urmeze pe Sfântul lor 
ocrotitor, la care aveau evlavie. 

— Gheronda, cum se împrietenește cineva cu un Sfânt? 

— Trebuie să se înrudească cu Sfântul. „Cinstirea datorată Sfântului 
înseamnă urmarea lui” (Cf. Sfântul Vasilie cel Mare, Omilia 19, La 
Sfinţii Patruzeci de Mucenici, PG 31,508C), spune Sfântul Vasilie cel 
Mare. 

— Gheronda, mă mustră conștiința că port numele unei Sfinte mari, 
dar nu-i urmez şi viaţa. 

— Să te străduieşti să o urmezi pe Sfânta ta. Sfânta Singhtichia a 
fost foarte înţeleaptă, iar acum a desființat distanţele și se poate mișca 
cu lesnire la cele patru margini ale pământului. Dar tu ce faci? Eşti 
prietenă cu ea? O rogi ca să-ţi curețe mintea, s-o facă subţire, ca să 
poți pătrunde adânc în noimele dumnezeiești? Vezi, sora mea, dacă 


porți un nume de Sfânt mare, asta te face și responsabilă. Oricum, 
Sfânta ta te iubește. S-o rogi şi să insiști să te ajute. 

Eu acum, în ultima vreme, m-am trândăvit și trăiesc din milosteniile 
Sfinţilor, de la care cer, aşa cum cer de la toţi, ca un cerșetor, să se 
roage pentru mine. Sfinţii, cu multă lor dragoste, îmi aduc din Cer 
pâine și din Rai miereu7. 


Mireasma Sfintelor Moaşte 


— Gheronda, Sfântul Cap al Sfântului Arsenie răspândește o 
mireasmă deosebită la pomenirea lui. 

— De ce să nu răspândească? Să nu cinstească Sfântul lumea de ziua 
să? 

— Gheronda, de ce Sfintele Moaşte nu răspândesc totdeauna 
mireasmă? 

— Din mai multe pricini Uneori se poate că cel care se închină să fie 
foarte păcătos și Sfintele Moaşte să răspândească mireasmă pentru ca 
omul să fie ajutat, să pună început bun, să se pocăiască. Alteori se 
poate că cel ce se închină să fie virtuos și să nu scoată mireasmă ca să 
nu cadă în mândrie. lar alteori Sfintele Moaşte ale unui Sfânt 
răspândesc bună mireasmă când se închină un om virtuos, ca și cum 
acel Sfânt l-ar cinsti 

— Gheronda, unii se îndoiesc de mireasma Sfintelor Moaște. 

— E de vină logica Moaştele Sfinților au în ele Harul lui Dumnezeu. 
La „Panaguda”, iarna, tot locul este plin de bună mireasmă. Și la 
Katunakia, unde am fost (Prin anii 1967-1968), lângă „Sfântul 
Vasilie”, într-un singur loc se simțea o bună mireasmă. Acolo nu mai 
există chilii, ci numai niște pietre. Câte Sfinte Moaşte n-or fi și în acel 
loc! Și cine ştie când le va descoperi Dumnezeu! 


Să-i chemăm cu evlavie pe Sfinţi 


— Gheronda, dacă este binecuvântat, aș vrea să-mi explicați ceva de 
la Isaac. 

— De la cine? De la Părintele Isaac? „De la Sfântul Isaac” să spui 
Când vorbim despre Ieromonahul Isaac, spunem „Părintele Isaac”, iar 
Sfinţilor să le spunem pe nume? Nu se potrivește. Nu poţi să te rogi, 
de pildă, la Sfântul Gheorghie și să spui: „Gheorghie al meu, 
împlinește-mi dorința aceasta!” Asta înseamnă obrăznicie. Mai demult 
i-am dat unui mirean o bucăţică din Sfintele Moaște ale sfântului 
Arsenie şi apoi acela spunea: „Arsenie, Arsenie...” De unde și până 
unde? 

— Nu cumva, Gheronda, o făcea din simplitate? 

— Simplitate este aceasta? Nici unui om, dacă ar fi fost mai mare 
decât el, n-ar fi trebuit să-i vorbească astfel. Și tatăl lui să fi fost, tot 


nu ar fi trebuit să vorbească astfel. Chiar și cu doi ani să fi fost mai 
mare decât el tot nu ar fi fost potrivit, de vreme ce Sfântul Arsenie era 
cleric. Cu atât mai mult acum când este Sfânt. Și la fel se adresa și 
când le vorbea altora despre Sfântul Arsenie. Nu avea nici respectul 
elementar. 

— Gheronda, nu se poate să se adreseze cineva astfel unui Sfânt din 
adevărată simplitate, fără ca aceasta săi se socotească obrăznicie? 

— Ca să vorbească astfel cu Sfinţii, trebuie să fi ajuns la o înaltă 
stare duhovnicească. Trebuie să fi ajuns la îndrăznirea cea sfântă, 
izvorâtă din multă evlavie și simplitate. Unele suflete simple, care sunt 
ca niște copii mici, pot să-l spună lui Dumnezeu cu simplitate și 
nevinovăție 

De copil: „Dumnezeul meu, trebuie să-mi dai aceasta! De ce nu-mi 
dai?”. Vă aduceţi aminte că în „Părinți Aghioriţi” am scris despre un 
părinte care avea simplitate copilărească? Când a secat fântâna de la 
chilia lor, a legat icoana Sfântului Nicolae cu o frânghie, a coborât-o 
în fântâna seacă și i-a spus Sfântului cu multă simplitate: „Sfinte 
Nicolae, să urci odată cu apa, dacă vrei să-ţi aprind candelă. Vin la 
chilie atâția oameni și nu avem să le dăm puţină apă rece”. Și îndată 
apa a început încet-încet să urce, iar icoana Sfântului Nicolae plutea 
deasupra apei A luat-o, a sărutat-o și a dus-o în biserică (Cuviosul 
Paisie Aghioritul, Părinţi Aghioriţi, Editura Evanghelismos, București 
2004, p. 11-12.). Însă acela care se adresează cu îndrăznire lui 
Dumnezeu sau Sfinților, dar nu a ajuns la o astfel de stare 
duhovnicească, are obrăznicie și-L întărâtă pe Dumnezeu. 

— Gheronda, când priveghez în chilia mea în ajunul prăznuirii unui 
Sfânt la care am evlavie, ce mă ajută ca să-l simt mai mult pe Sfânt? 

— Să citeşti mai întâi Sinaxarul Sfântului Apoi să citeşti din Minei 
toate troparele din Canonul Sfântului, căci și în ele se povesteşte viața 
lui Desigur, Canoanele Mineiului sunt mai mult laude aduse Sfântului 
Adevărata rugăciune este: „Sfinte al lui Dumnezeu, roagă-te pentru noi!” 
pe care o rostim înainte de fiecare tropar. În continuare să ceri 
ajutorul Sfântului pentru diferitele probleme și să faci orice poți 
metanii, rugăciune cu șiragul de metanii etc., numai să te rogi 

Când sufletul îl simte pe Sfânt, atunci cere cu evlavie și cu credință 
ajutorul său. Când în om există evlavie pentru Sfinţii cărora se 
adresează, atunci în chip firesc țâşneşte și rugăciunea cu evlavie. 
Premerge cunoștința, apoi vine prietenia și, în cele din urmă, dulcea 
vorbire cu evlavie și simplitate. 


Ajutorul Sfinţilor 
— Gheronda cum se simte Sfântul Arsenie acum, când are biserica 


lui? 
— Simte bucurie pentru că a dobândit stână și și-a băgat înăuntru 


oile ca să le ocrotească. 

— Gheronda, după canonizarea unui Sfânt, lumea este ajutată mai 
mult? 

— Desigur. Sfinţii, când sunt canonizați de Biserică, se simt mai 
datori să ne ajute. Simt nevoiţi, într-un anumit fel, să ajute mai mult, 
dar și Dumnezeu îi trimite să ajute lumea 

— Gheronda un Sfânt poate cere de la Dumnezeu ca oamenii să 
cinstească pomenirea lui? 

— Nu, Sfinţii nu cer astfel de lucruri. Nu-l spun lui Dumnezeu: 
„Dumnezeul meu, să cinstească credincioșii pomenirea mea ca să-i 
ajuţi” sau: „Numai pe cei care cinstesc pomenirea mea să-i ajuţi”, ci 
spun: „Dumnezeul meu, răsplătește-le lor pentru că cinstesc pomenirea 
mea”. 

— Gheronda, față de Sfântul Evanghelist loan simt mai multă 
evlavie decât fată de Sfânta mea ocrotitoare. 

— Cu toate acestea Sfânta ta nu este invidioasă pe Sfântul Ioan 
Teologul pentru că îl iubeşti și pentru că ai mai multă evlavie la el. Nu 
numai pentru că trebuie să ai evlavie la el, ca la unul care este 
ocrotitorul mănăstirii voastre, dar chiar și dacă n-ar fi fost aşa, Sfânta 
ta ocrotitoare, ca de altfel toţi Sfinţii, tot s-ar fi bucurat, căci ei se 
bucură atunci când suntem legaţi de oricare Sfânt, ca astfel să fim 
ajutaţi 

Sfinţii sunt sfinți şi nu au patimi omenești, micimi omenești. Fiecare 
dintre noi după cum simte, tot astfel este și ajutat. Se poate că cineva 
să ceară ceva de la un Sfânt mare și să fie ajutat, iar altul să ceară 
ceva de la un Sfânt mic și să fie și el ajutat. Și aceasta pentru că 
puterea lui Dumnezeu este cea care lucrează. 

— Gheronda, de ce are cineva o deosebită evlavie la un Sfânt? 

— Pentru ca cineva să aibă o deosebită evlavie la un Sfânt, trebuie 
ca Sfântul să-i fi vorbit înlăuntrul său într-un fel sau altul. Fiecare, din 
pricina unui anumit fapt, care i s-a întâmplat cu ajutorul unui Sfânt, 
are şi o deosebită dragoste față de acest Sfânt. Acest fapt poate fi ceva 
serios sau poate fi lipsit de importanţă. Iată eu, deoarece de mic 
mergeam la bisericuța Sfintei Varvara, acolo la Koniţa, am mare 
evlavie la Sfânta Varvara Sfânta m-a ajutat și în armată, când, deși 
eram fără carte, m-au luat la transmisiuni M-a ajutat apoi și la 
sanatoriu, după operaţia la plămâni us. Atunci medicii mi-au spus că, 
de îndată ce se va curăța plămânul, îmi vor scoate furtunașele și 
aparatulu. 

Și deşi trebuia să fie scoase la cinci zile după operaţie, iată că 
trecuseră douăzeci și cinci de zile şi eu tot cu ele eram, din care 
pricină sufeream mult Sâmbătă, pe 3 decembrie, îi aşteptam pe medici 
să mă slobozească de această mucenicie, dar, din păcate, nu au venit. 
Duminică dimineaţa, când se prăznuia pomenirea Sfintei Varvara, mi- 


am spus: „Dacă era să mă ajute Sfânta Varvara, trebuia să fi făcut-o 
până acum. Medicii au plecat Astăzi, Duminică, este imposibil să vină. 
Acum cine îmi va scoate furtunașele?”. Am spus și vreo două cuvinte 
de nemulțumire: „Am aprins candela de atâtea ori în bisericuţa Sfintei. 
Ce plute am pus, cât untdelemn am dus! Am curăţat și biserica și am 
aranjat-o. Şi să nu-mi scoată două furtunașe?” După aceea m-am 
gândit- „Se vede că am supărat-o pe Sfânta Varvara şi de aceea nu s-a 
îngrijit să mi le scoată” Deodată am auzit zarvă. „Ce se întâmplă?, îmi 
spun. A pățit cineva ceva?”. „Vin medicii”, mi-a zis cineva. Nu știu ce 
l-a apucat pe director, că le-a spus medicilor dis-de-dimineaţă: 
„Mergeţi și scoateţi furtunele călugărului!” Intră medicii în salon şi-mi 
zic: „Avem ordin să-ți scoatem furtunașele”. Se vede treaba că nu i-a 
plăcut Sfintei Varvara că am spus acele cuvinte de nemulțumire. 
Uneori trebuie să şi cârtești puțin. Dar mai bine este să nu cârtești 
Dacă nu cârtești, înseamnă că ai nobleţe. 

Vezi un Sfânt uneori ne dă imediat ceea ce îi cerem, alteori însă ne 
dă mai târziu. Alteori îl ascultă pe cel care se roagă, pentru că se află 
într-o stare duhovnicească bună, iar alteori pentru că plânge și 
cârtește ca un copil mic. 

— Gheronda, se poate ca un Sfânt să se scârbească de mine din 
cauză că am o stare duhovnicească rea? 

— Nu, din fericire Sfinţii nu fac aceasta. Vai de noi dacă s-ar purta 
aşa! Dacă nu ne-ar fi ajutat, am fi fost pierduţi Gândiţi-vă: aceia sunt 
sus în Cer și se veselesc, iar noi aici jos și ne chinuim. Dacă așa stau 
lucrurile, înseamnă că atunci când cerem ceva, este puțin... nedrept să 
nu ne audă! 

— Gheronda, dacă facem rugăciune și cerem ajutorul Îngerilor și al 
tuturor Sfinților, toţi împreună se roagă lui Dumnezeu pentru noi? Își 
unesc rugăciunile? 

— Fiecare ajută, dacă trebuie să ajute. Adică, dacă ne este de folos. 

— Gheronda, când sunt ajutată de vreun Sfânt, să spun surorilor 
despre aceasta? 

— Nu, ci numai Stareţei să-i spui și să simţi multă recunoștință. Un 
Sfânt nu are dreptul să-ți ofere ceva? Cum vă poartă de grijă Sfinţii! 
De la câte scurtcircuite nu vă scapă! 

— Ce aţi văzut, Gheronda, de spuneți aceasta? 

— Aș fi putut să vă spun multe, dar sunt prea multe. Numai un 
singur lucru vă mai spun: că Sfinţii s-au pus să ne „înnebunească”. 


Sfinţii anulează distanţele 


— Gheronda, Sfântul Gheorghie, egumenul Muntelui Sinai, cum a 
mers de la Sinai la Ierusalim și s-a împărtășit(20? 

— S-a dus şi s-a întors în clipeală de ochi A fost răpire. 

— Gheronda, a fost în același timp și acolo și în chilia sa? 


— Nu a fost în chilia sa, ci în câteva secunde a mers la Ierusalim, s-a 
împărtășit și în mare viteză s-a întors la Sinai 

— Zbura, Gheronda? 

— Avea benzină super. Călătorea cu bilet duhovnicesc. 

— Este cu putință, Gheronda, ca un Sfânt să se afle în același timp 
în două locuri? 

— Numai Dumnezeu este prezent pretutindeni Sfinții merg dintr-un 
loc în altul cu o astfel de viteză, încât distanțele se anulează; pentru ei 
nu există distanţe scurte sau lungi Când eram la sanatoriu, era unul, 
sărmanul, de mulți ani bolnav - Haralambie îi spunea. Se logodise cu 
o soră medicală din sanatoriu. Pe atunci medicii nu aveau mijloacele 
necesare pentru vindecarea tuberculozei, și acela era în primejdie de 
moarte. Mama lui copleșită de durere, a mers la o mănăstire a Sfintei 
Parascheva ca să se roage. În acest timp bolnavul era la reanimare și 
medicii nu o lăsau nici pe logodnica lui să intre la el. La un moment 
dat mama lui o sună la telefon și-i spune: „Nu fi mâhnită! Sfânta 
Parascheva mi-a spus că Haralambie se va face bine. Mai mi-a zis și 
aceasta: «Acum mă duc și la sanatoriul din Lămia, căci și acolo este 
cineva în primejdie»”. În acea clipă bolnavul s-a făcut bine. După 
această soră medicală a sunat la Sanatoriul din Lămia și a aflat că, 
exact în acea vreme, cineva care era în primejdie de moarte acolo, s-a 
făcut bine ca prin minune. Cu ce viteză a călătorit Sfânta! Dacă o 
mașină ar fi mers cu o astfel de viteză, s-ar fi dezintegrat. Sfânta nici 
benzină super nu a consumat, nici cauciucurile nu i s-au stricat 


Sfinţii necunoscuţi ajută „în ascuns” 

— Gheronda, Sfinţii necunoscuţi ajută, cu toate că nu-i chemăm? 

— Mulţi Sfinţi necunoscuţi ajută și fără să-i cunoaștem. Pentru mine 
aceştia sunt cei mai mari Sfinţi. Nu au nicio slavă de la oameni, ci 
numai de la Dumnezeu. Din marea lor smerenie l-au rugat pe 
Dumnezeu cu stăruință - așa îmi spune gândul —-, să rămână 
necunoscuţi, ca să nu fie cinstiți de oameni, dar să-i ajute în 
continuare în același chip, adică „în ascuns” (Matei 6,4; 6,6 şi 6,18). 
Faţă de acești Sfinți necunoscuţi trebuie să avem mare evlavie și să le 
datorăm multă recunoștință, pentru că ne ajută în tăcere cu mijlocirile 
lor și cu pilda lor tăcută, cu discreţia lor. 

Odată am vrut să scriu despre un Părinte din Sfântul Munte, care 
adormise. Aveam adunate în minte toate împrejurările vieţii lui pe 
care le cunoșteam și într-o seară m-am așezat să le scriu. Am aprins 
luminarea, am luat creionul și caietul, dar nu-mi mai aduceam aminte 
nimic; nici măcar numele lui, deși îl cunoscusem foarte bine. Mi-am 
adus în minte tot Sfântul Munte. Am luat la rând toate mănăstirile, 
schiturile, chiliile, pe unde trecusem. L-am luat și din partea de 
răsărit, crezând că poate îmi voi aminti ceva, dar nimic. L-am luat și 


din partea de apus, dar tot nimic. Am luat-o apoi cronologic, din 
momentul în care am venit în Sfântul Munte și până în acea clipă și 
am început să mă gândesc cu ce părinți m-am întâlnit, dar nu am 
putut să-mi aduc aminte nimic. Se vede treaba că Părintele acela nu a 
voit să fie descoperit și Dumnezeu a săvârșit minunea Sa. Până acum 
singurul lucru de care îmi aduc aminte este că viața sa m-a 
impresionat mai mult decât vieţile tuturor celorlalți Părinți Athoniţi 
despre care am scris (Vezi Cuviosul Paisie Aghioritul, Părinți Aghioriţi, 
Editura Evanghelismos, Bucureşti 2004). Din aceasta am înţeles și că, 
dacă Dumnezeu nu vrea omul nu poate face nimic. Și iarăși, chiar și 
numai puţin să ajute Dumnezeu, omul se face filosof. 


Sfinti „slujitori” şi „ocrotitori” 

— Gheronda mă doare un dinte. 

— Nu este bine să te doară puțin, ca să te foloseşti și tu niţel? Fă un 
şirag de metanii la Sfântul Antipa care ajută la alinarea durerii de 
dinți, şi-ţi va trece durerea. 

— Am făcut, Gheronda dar nu mi-a trecut 

— Se vede treaba că ai tu vreo vină. Dacă îi vei spune: „De acum 
voi fi mai atentă în toate”, îndată Sfântul te va ajuta Sfântul Antipa 
este un mare Sfânt. Cât de mult a plăcut lui Dumnezeu! „Antipa, 
martorul Meu cel credincios”:21), spune în Apocalipsă. 

— Gheronda, în Slujba și în Paraclisul Sfintei Varvara se spune că 
Sfânta vindecă boli molipsitoare. 

— Care sunt bolile molipsitoare? 

— Bolile, Gheronda, care se transmit prin microbi. 

— Atunci s-o rugați pe Sfânta Varvara să vă ajute să nu transmiteți 
„microbul” invidiei printre voi. Să faci fotocopii după Paraclisul 
Sfintei Varvara și să le împărți surorilor. 

— Gheronda, Sfânta Varvara este ocrotitoarea și a Artileriei. 

— Da, un Sfânt poate face toate slujirile. 

— Iar Sfânta Irina, Gheronda, este ocrotitoarea Jandarmeriei. 

— Da, de aceea, când vreodată nu ai pace, să te rogi Sfintei Irina, 
care stăpâneşte tot corpul Jandarmeriei (S-a spus în 1986) și aduce 
pace (Irina (Eiprjvrţ) în limba greacă înseamnă pace), să aducă pacea 
și în inima ta. 

— Gheronda, foarte des pierd lucruri și după aceea îmi trebuie 
multă vreme ca să le caut 

— De ce nu-l chemi pe Sfântul Mina, care are această 
„specializare”? Sfântul Mina descoperă imediat ceea ce pierdem, fără 
să aibă multe pretenții Odată, când eram în viața de obște (La 
Mănăstirea Esfigmenu între anii 1953-1955), mi-am pierdut cheile de 
la chilie - atunci încuiam chiliile, pentru că în mănăstire erau și 
diferiți mireni „Nu-i nimic, mi-am spus, mă voi duce la tâmplărie”. 


Dar când caut văd că lipsește și cheia de la tâmplărie. Merg la grajd, 
unde făceam samarele pentru animale, dar și de acolo lipsea cheia. 
„Unde să mă duc acum?”, mi-am spus. Am aprins o lumânare 
Sfântului Mina și îndată am aflat toate cele trei chei acolo unde nici 
nu mă aşteptam. O lumânare și s-a rezolvat totul! Cu lumânarea pe 
care le-o aprindem, Sfinţii se simt obligaţi să ne ajute. 

Eu nu ştiam că Sfântul Mina este pictat şi călare. Mama mea, care l- 
a văzut odată, când i-a răspuns la o problemă, mi-a spus că Sfântul 
Mina umblă călare. Eu însă o ţineam pe a mea și-i spuneam că numai 
Sfântul Dimitrie și Sfântul Gheorghie umblă călare. „Nu, mi-a spus 
mama, cel pe care l-am văzut era cu un cal castaniu și mi-a spus că 
este Sfântul Mina. «Cine eşti? L-am întrebat. Sfântul Gheorghie are cal 
alb, Sfântul Dimitrie roșu, dar tu cine ești?y. «Eu sunt Sfântul Mina», 
mi-a spus”. 

— Gheronda, Sfântul Spiridon îi poate cere lui Dumnezeu să-i 
păstreze trupul nestricat? 

— Nu, cum să facă una ca aceasta? Sfinţii nu cer astfel de lucruri. 
Dumnezeu a iconomisit să rămână nestricat trupul său, ca să fie ajutați 
oamenii Și vedeți cum a rânduit Dumnezeu lucrurile! Deoarece 
Keririra, Kefalonia și Zakintos sunt lângă Italia și oamenii ar fi putut fi 
atrași cu ușurință de catolicism, Dumnezeu i-a pus acolo stăvilar pe 
Sfântul Spiridon, pe Sfântul Gherasim și pe Sfântul Dionisie. 

— Gheronda, când sunteţi în mănăstire mă simt în mare siguranță. 
Iar când lipsiţi și este vreo ispită, mă cuprinde frica. 

— Nu te teme, aveţi ocrotitori mari lângă voi. Să nu-i lăsaţi, ci să-i 
deranjați mereu. Când va fi nevoie, veți avea și bruma mea de ajutor 
omenesc, fie din Sfântul Munte, fie mai de aproape. Dacă în viaţa 
lumească fraţii cei buni se îngrijesc de surorile lor, cu cât mai mult se 
întâmplă aceasta în viața duhovnicească, care este mai înaltă. De 
aceea v-am și lăsat moștenire comoara pe care am avut-o, pe Sfântul 
Arsenie, și firesc este ca și inima mea să fie aici, pentru că. „unde este 
comoara, acolo este și inima” (Vezi Matei 6,21). De altfel v-am spus: 
„Mănăstirii voastre, unde locuieşte și Sfântul meu, voi lăsa tot ce am 
mai de preţ”. De fapt Sfântul a și spus cuiva: „Eu locuiesc în afara 
Tesalonicului”. 

De aceea, de vreme ce şi el însuși a spus că locuiește aici, să-l rogi 
din partea mea - dacă tu șovăi să-și ia toiagul și să-i „aranjeze” pe 
demoni așa cum știe el. 

În general aceasta este treabă tuturor Sfinţilor să ne ajute și să ne 
ocrotească pe noi, oamenii cei chinuiți de ispititorii văzuți și nevăzuți 
Iar treaba noastră este, pe cât ne stă în putință, să trăim duhovnicește, 
să nu-L mâhnim pe Hristos, să aprindem candelele la Sfinți și să-i 
rugăm ca să ne ajute. În această viață avem nevoie de ajutor, pentru a 
putea merge lângă Hristos. În cealaltă viață, dacă Dumnezeu ne va 


învrednici să mergem lângă El, nici pe Sfinți nu-i vom mai „obosi” și 
nici nu va exista motiv să-i rugăm să ne ajute. 


Minunile Sfinţilor 


— Gheronda, îmi este frică când fac ascultare singură la arhondaric. 

— Să faci rugăciune cu şiragul de metanii la Hagiefendi, ca să se 
întoarcă hoțul să-ți ceară iertare. 

— Eu, Gheronda, mă tem de demoni 

— Să-l rogi pe Hagiefendi să-i facă să nu mai miște. Ce zici? Oare 
nu poate? 

— Cum să nu poată, Gheronda? 

— Ştii că a blocat o mașină? Şoferul uitase cheile în ușa mașinii și i- 
au furat-o hoţii. De îndată ce șoferul l-a chemat în ajutor pe Sfanțul 
Arsenie, mașina s-a oprit în mijlocul drumului și astfel hoţii au fost 
nevoiți s-o părăsească și s-o ia la fugă. 

— Gheronda, medicii mi-au spus că trebuie să fac operaţie la cap. 

— Mergi și loveşte-te cu capul de sfântul Cap al Sfântului 
Arsenie(24). 

Nu ai văzut cum i-a rezolvat Sfântul problema celeilalte surori? A 
făcut intervenţia fără bisturiu și fără să-şi dea seama chiar ea însăși. 
Slavă lui Dumnezeu! Nu te îndoi că te va ajuta și pe tine. 

Sfântul Arsenie ajută. Un medic m-a rugat să mă rog pentru fetița 
lui care este bolnavă. L-am rugat pe Sfântul Arsenie și ajutat-o puțin. 
Să vă rugaţi și voi cu șiragul de metanii, ca să săvârşească Sfântul 
minunea, astfel încât oamenii de știință să cunoască dumnezeiasca 
ştiinţa a lui Dumnezeu și să slăvească Numele Lui. Minunea este o 
taină. Se trăiește doar, nu se explică; mintea nu o poate tâlcui. 

— Gheronda, astăzi oamenii nu mai au atâta evlavie la Sfinți cum 
aveau pe vremuri. 

— Mai demult și cei care spuneau că sunt necredincioși credeau 
totuși în sinea lor în Dumnezeu. Îmi aduc aminte că în vremea când 
erau italieni în Koniţa, a luat foc pădurea și s-a răspândit zvonul că 
italienii l-au aprins pentru că locuitorii din Koniţa să meargă să-l 
stingă și astfel să-i prindă. Când locuitorii au auzit aceasta, s-au 
împrăștiat şi au lăsat pădurea să ardă. Italienii au mers în Koniţa și l- 
au găsit pe primar, care era necredincios, şi l-au întrebat: „Unde sunt 
oamenii?”. „La treburile lor”, a răspuns primarul. „De ce nu au mers 
să stingă focul?”, l-au întrebat aceia. „A, pentru astfel de cazuri noi îl 
avem pe Sfântul Nicolae” (Mitropolia Koniţei cinstește pomenirea 
Sfântului Nicolae). Și în acea clipă, deși mai înainte nu era niciun nor 
pe cer, s-au adunat niște nori și a început să plouă torențial. Când au 
văzut minunea italienii s-au temut 

— Gheronda, există vreun Sfânt care să nu facă minuni? 

— Este treaba lui Dumnezeu ca un Sfânt să facă sau nu minuni. Insă 


cele mai multe minuni ale Sfinților rămân necunoscute. 

Nimic nu este greu pentru Dumnezeu și pentru un Sfânt care are 
îndrăznire la Dumnezeu. Hristos a spus: „Vă voi da putere să faceți 
minuni mai multe și mai mari decât am făcut Eu” (Vezi Ioan 14,12). 
Acest cuvânt al lui Hristos arată și smerenia Sa și bogăţia de Har pe 
care ne-o dă. Este mișcătoare smerenia lui Hristos, căci a dat Sfinților 
Harul și puterea de a învia chiar şi morți, precum El însuși a făcut. 


Prezența Sfinţilor este vie 


— Gheronda, aș vrea să-l văd pe Sfântul Arsenie. 

— A dori să-l vezi pe Sfântul Arsenie este primejdios, pentru că 
vrăjmașul îți poate plăsmui o închipuire, după care gândul să-ți spună 
că eşti cineva, fiindcă chipurile, te-ai învrednicit să-l vezi pe Sfânt. 
Mai departe, după ce îţi va lipi etichetă că „ești cineva”, vrăjmașul îţi 
va rula continuu filme prin imaginaţie. De aceea, să ai evlavie la 
Sfântul Arsenie, însă să nu dorești să-l vezi Dacă ţi se va arăta sau nu, 
aceasta este treaba Sfântului 

— Gheronda, atunci când un Sfânt i se arată cuiva, se poate să-l 
vadă și o a treia persoană? 

— Nu există regulă pentru aceasta Uneori îl vede, alteori numai îi 
aude glasul, iar alteori niciuna, nici alta Nu există o regulă anume. 
Acestea sunt lucruri care nu se pot explica 

Prezenta Sfinţilor este vie. Chiar și atunci când noi nu-i găsim, ne 
găsesc ei. Când am plecat de la „Cinstita Cruce” și am mers la 
„Panaguda”, Coliba era părăsită. Abia mă aranjasem într-o chilie. 
Luasem cu mine toate lucrurile pe care le aveam. Mineiele le aveam 
încă în cutii A sosit vremea să fee Vecernia dar de unde să scot 
mineiele? Am luat calendarul să văd ce Sfânt se prăznuieşte. Îmi 
pierdusem și ochelarii și nu vedeam literele mici din calendar, ca să 
citesc numele Sfântului care se prăznuieşte și să fac Vecernia cu 
şiragul de metanii rostindu-i numele. Am căutat trei sferturi de ceas și 
nimic. „O să treacă vremea tot căutând, mi-am zis. Să spun: «Sfinţi ai 
zilei, rugaţi-vă pentru noi!»”. După ce m-am rugat cu șiragul de metanii 
la Hristos și la Maica Domnului am început să spun: „Sfinţi ai zilei, 
rugaţi-vă pentru noi! Sfinţi ai zilei...”. Noaptea iarăși ca să nu pierd 
vremea cu căutatul ochelarilor, am spus la fel: „Sfinţi ai zilei, rugaţi-vă 
pentru noi!”. În acea clipă am văzut înaintea mea un ofiţer purtător de 
lumină, plin de multă dragoste şi afecțiune părintească, care s-a 
apropiat de mine cu bunătate şi m-a umplut de o nespusă veselie. De 
vreme ce l-am văzut că este atât de bun, am prins curaj și l-am 
întrebat: „Unde ați slujit și cum vă numiți?” Atunci acela mi-a spus: 
„Sunt Sfântul Luchilian”. Eu însă nu am auzit bine și l-am întrebat: 
„Sfântul Longhin?” „Nu, mi-a răspuns el, sunt Sfântul Luchilian”. 
Fiindcă numele lui mi s-a părut ciudat, l-am întrebat din nou: „Sfântul 


Lucian?”. „Nu, mi-a spus iarăși acela, Sfântul Lu-chi-li-an”. Atunci i- 
am spus: „Am și eu răni din război”. Lângă Sfânt stătea un tânăr 
Doctor, în halat alb — era Sfântul Panteleimon căruia i-a spus să mă 
consulte. După ce m-a consultat, l-am auzit spunându-i Sfântului 
Luchilian diagnosticul meu: „Rănile lui s-au vindecat; numai pentru 
diplomă le vom lua în considerare”. În continuare am simţit o mare 
bucurie și o îndoită odihnă. Apoi am căutat bine, am găsit ochelarii și 
m-am uitat în calendar. Era pomenirea Sfântului Mucenic Luchilian 
(Pomenirea lui se prăznuiește la 3 iunie.). După-amiază am mers la un 
părinte cunoscut și am citit şi Sinaxarul Sfântului 

Chiar și acum Sfântul mă satură cu dragostea sa și mă odihnește 
sufletește și trupeşte cu bucuria paradisiacă pe care mi-a împărtășit-o. 


PARTEA A PATRA „CERETI ȘI VI SE VA DA” 


„Când te rogi pentru tine cu 

multă simtire a păcătoșeniei tale, 
atunci și un «Doamne miluiește» să 
spui pentru ceilalți, acest «Doamne 


miluiește» are mare putere”. 


CAPITOLUL 1 Rugăciunea pentru noi înșine 


Să cerem mila lui Dumnezeu pentru noi înșine și pentru 
ceilalți 


— Gheronda, când mă rog pentru cineva și simt umilință, atunci 
încetez să mă mai rog pentru acea persoană și fac rugăciune numai 
pentru mine. 

— De ce? Acela nu are nevoie de rugăciune? 

— Are, Gheronda, dar mă gândesc că în acel moment este mai bine 
să fac rugăciune pentru mine, pentru că nu știu când voi mai simți 
iarăși umilință. 

— Bine, tu să huzureşti, iar despre celălalt să spui: „Nu-mi pasă”? 
Cel puţin să spui: „Miluiește-ne pe noi”. Înlăuntrul lui „pe noi” sunt 
cuprins și eu și toți ceilalți. Eu spun: „Doamne Iisuse Hristoase, Fiul lui 
Dumnezeu, miluiește-ne pe noi. Miluieşte-ne pe toți și pe mine, 
dobitocul”. 

Mult ajută să împărțim rugăciunea noastră în trei părți: o parte 
pentru noi înșine, una pentru cei vii şi una pentru cei adormiți. Cu 
toate că în felul acesta tot pentru noi facem mai multă rugăciune, 
pentru că eu sunt unul singur, iar cei vii și cei adormiți sunt 
nenumărați. 

— Gheronda, simt că nu-mi va ajunge întreaga viață ca să cer milă 
lui Dumnezeu. 

— Te va milui Dumnezeu. Numai să te rogi simplu și neîncetat, 
cerând cu smerenie mila Lui pentru tine și pentru toți oamenii. Când 
cerem mila lui Dumnezeu și ne nevoim fără egoism, cu smerenie, cu 
mărinimie, Dumnezeu ne va da atât nouă, cât și celorlalți tot ceea ce 
avem nevoie. 

— Gheronda, nu cumva trebuie să mai cer și altceva în afară de 
mila lui Dumnezeu? 

— Înăuntrul milei lui Dumnezeu se cuprind toate. Dar dacă îţi 
trebuie ceva concret, poți să ceri de la Dumnezeu. 

— Gheronda, Sfântul Vasilie cel Mare spune: „în rugăciunea ta, 
după doxologia pe care o vei face, să ceri numai împărăţia lui 
Dumnezeu”. La ce se referă? 

— Se referă la faptul că mai întâi trebuie să căutăm împărăţia lui 
Dumnezeu și după aceasta toate celelalte „se vor adăuga vouă” (Vezi 
Matei 6,33), așa cum a spus Hristos. Nu să cerem una și alta și să 
uităm menirea noastră. 

— Gheronda, Sfânta Scriptură spune să ne rugăm pentru orice (Cf. 
Matei 21,22) trebuință. Sfinţii Părinţi însă evitau să se roage pentru 
problemele lor personale. Eu cum să mă rog? 


— Să te rogi pentru orice nevoie pe care o are sufletul tău și să dai 
mai puţină importanță nevoilor trupului. Și în „Tatăl nostru”, când 
spunem: „Pâinea noastră cea de toate zilele dă-ne-o nouă astăzi” (Matei 
6,11), nu cerem numai hrana materială, ci tot ceea ce ne trebuie ca să 
trăim duhovnicește, așa cum vrea Dumnezeu. 

Odată, pe când eram la Coliba Cinstitei Cruci, părinții de la 
mănăstire, în loc să-mi aducă puțin vin, pe care îl aşteptam ca 
medicament pentru problema pe care o aveam la intestine, mi-au 
adus, din greşeală, o sticlă de oțet. Nu am spus nimic, pentru că m-am 
gândit că așa a voit Dumnezeu. Trecuseră vreo patruzeci de zile și cu 
apa de ploaie pe care o beam, situaţia mea se agravase. Într-o zi am 
suferit mult. Ardeam de sete, dar mă temeam să beau, deoarece cu o zi 
înainte mă mai întremasem puțin după ce am băut, însă apoi m-am 
chinuit toată noaptea. La un moment dat, când am intrat în bisericuță 
ca să aprind candelele, am văzut o sticlă de vin în fața catapetesmei, 
sub icoana Maicii Domnului. Sticlă era a mea — am recunoscut-o —, dar 
cum de era plină? Nu venise nimeni la mine în acele zile, iar eu 
intrasem de nenumărate ori în bisericuță și nu văzusem nimic înaintea 
catapetesmei. Era vin acrișor, medicament, exact așa cum îmi trebuia. 
În aceeași zi mi-au adus și de la mănăstire o sticlă mare de vin. 

— Gheronda, dacă voi cere ceva de la Dumnezeu cu toată inima, 
oare îmi va da? 

— Dacă îţi este de folos, îţi va da. Iar dacă nu-ţi este de folos, cum 
să-ți dea? Ai văzut ce au pătimit evreii când au insistat ca Dumnezeu 
să le dea rege, deși îi înștiințase că încă nu erau pregătiți pentru 
aceasta (Vezi I Regi 8,4-22)? Şi a devenit rege mândrul Saul, care le-a 
pus biruri grele și i-a chinuit (Vezi I Regi 14,24-31 şi 22,16-21). 

De multe ori credem că ceea ce cerem de la Dumnezeu este bun, 
însă nu este așa. Dumnezeu însă, Care din fire este bun, știe ce îi 
trebuie fiecăruia. De aceea să spunem: „Dumnezeul meu, gândul îmi 
spune că aceasta mă va ajuta, însă Tu cunoşti mai bine ce este de folos 
pentru sufletul meu. «Facă-se voia Tœ” (Matei 7,10). Prin urmare, 
când spunem cu toată inima noastră: „Facă-se voia Ta”, se va face voia 
lui Dumnezeu, care, în cele din urmă, va fi spre folosul sufletului 
nostru. 


Rugăciune pentru nevoința noastră duhovnicească 


— Gheronda, Sfântul Isaac Șirul scrie: „Cum ceri să-L iubești pe 
Dumnezeu, de vreme ce nu te-ai curățat de patimi?” (Sfântul Isaac Șirul, 
Cuvinte Ascetice, Epistola 4). Este cumva obrăznicie ca cineva să nu se 
fi curățat de patimi și să dorească să-L iubească pe Dumnezeu? 

— Nu. De ce să fie obrăznicie? Se nevoiește cineva să se curețe de 
patimi şi în același timp vrea și să-L iubească pe Dumnezeu. 
Amândouă se săvârșesc paralel. Dacă însă cineva nesocoteşte grijă de 


patimile sale și cere în rugăciune să-L iubească pe Dumnezeu, unul ca 
acesta are obrăznicie. 

— Gheronda, am citit undeva că dăruirea în rugăciune este pe 
măsura credinţei şi a căldurii inimii. 

— Tu ce ceri de la Dumnezeu? 

— Gheronda, cer să mă slobozească de asprime și să-mi înmoaie 
inima atunci când mă rog. 

— „Cereţi și vi se va da” (Vezi Matei 7,7; Luca 11,9), a spus Hristos. 
Dacă ceea ce ceri este un lucru bun și folositor, îl vei primi. Dacă ceri 
de la Dumnezeu putere, pentru ca să te rogi să ţi se ierte păcatele și 
să-i ajuţi pe ceilalți, acesta este un lucru bun și ţi-l va da. Dacă însă 
ceri să ți se dea harismă rugăciunii pentru a simți plăcere, bucurie în 
rugăciune, atunci cum să-ți dea așa ceva? 

— Gheronda, uneori mă rog ca Dumnezeu să-mi dea dumnezeiasca 
luminare. Este corectă această cerere a mea? 

— Mai întâi să te străduiești tu să o dobândești și numai după aceea 
să ceri de la Dumnezeu dumnezeiasca luminare, pentru că Dumnezeu 
vrea mai întâi străduința noastră și numai după aceea ne dă ceea ce-l 
cerem. Să cugeţi, să te rogi, să iei aminte și să acţionezi cu 
înțelepciune; și numai după ce vei face așa va veni dumnezeiasca 
luminare. Să presupunem că te întreabă cineva despre o problemă. Tu 
să nu te grăbești să răspunzi, ci să ceri lui Dumnezeu să te lumineze: 
„Dumnezeul meu, să zici, luminează-mă să spun ceea ce trebuie”. Și 
Dumnezeu îți va da cuvânt, potrivit cu împrejurarea. Răspunsul grăbit 
este al minţii, în timp ce răspunsul ce trece prin rugăciune este al lui 
Dumnezeu. 

— Gheronda, lipsa trezviei mă face să-mi fie frică să cer de la 
Dumnezeu să mă ajute într-o anumită strădanie a mea, pentru că văd 
că nu pun în valoare prilejurile pe care mi le dă. 

— Să ceri ajutorul lui Dumnezeu și, în același timp, să-L rogi să-ți 
dea și trezvie, ca să poţi pune în valoare prilejurile pe care ţi le va da. 

— Gheronda, este corect să-L rugăm pe Dumnezeu să ne ajute să 
ajungem în Rai? 

— Eu nu-L. rog pe Dumnezeu să ajung în Rai, ci Îl rog să mă ajute ca 
să nu-L mâhnesc cu purtarea mea. Dar dacă voi ajunge în iad, asta nu 
înseamnă că-L voi mâhni pe Dumnezeu? Prin urmare, nici în iad nu 
voi ajunge, de vreme ce-L rog să mă ajute să nu-L mâhnesc. 


Rugăciunea în boală 


— Gheronda, în ultima vreme am probleme cu inima și mă tem să 
nu păţesc ceva. 

— Nu te teme. Toţi trebuie să avem ceva, pentru că dacă avem ceva, 
atunci stăm la picioarele lui Hristos și-L rugăm ca să ne ajute. 

— Gheronda, vă rog, rugaţi-vă pentru mine ca să mă fac bine. 


— Nu-ţi este de folos ca să faci rugăciune pentru aceasta. Dacă faci 
răbdare cu credință în Dumnezeu, vei primi pensie de la Serviciul de 
Asigurări al lui Dumnezeu, care este mai mare decât OAA (Organizaţia 
Asigurărilor Agricole). Am citit undeva că un bolnav îl rugă pe Sfântul 
Panteleimon să-l facă bine, însă Sfântul nu-l vindeca. Acela însă a 
continuat să-l roage. În cele din urmă s-a vindecat. 

Dar când a murit și a mers în cealaltă viață, a văzut că, din pricină 
că se vindecase, a pierdut multe cununi. Atunci i-a spus Sfântului 
Panteleimon: „De ce m-ai vindecat, dacă ai știut că voi pierde 
cununile?” 

— Gheronda, în ceea ce priveşte sănătatea, până în ce punct trebuie 
să mă las în mâinile lui Dumnezeu? 

— Mai întâi să te încredințezi lui Dumnezeu și apoi să te 
încredințezi omului, medicului. 

— Gheronda, cum trebuie să înfruntăm însă o boală grea? 

— Înainte de a ne încredința medicilor, să premeargă rugăciunea, 
privegherea, ca să ajute Dumnezeu și să-i lumineze pe medici. Puneţi 
și puţin untdelemn din candela Sfântului Arsenie, beți puţină 
agheasmă, citiți şi vreun psalm. 

— Gheronda, din pricina bolii nu-mi pot îndeplini îndatoririle mele 
duhovnicești și din această pricină mă mâhnesc. 

— Acum, când ești bolnavă, să nu faci nimic, nici „Doamne Iisuse”, 
nici metanii, ci numai să spui „Slavă Tie, Dumnezeule!”, şi aceasta este 
de-ajuns (5). 

— Gheronda, acum, când sunt bolnavă și sufăr, nu mă pot aduna în 
rugăciune. 

— În acest caz rugăciunea se face și cu osteneală și cu durere; se 
face și cu nevoința și de aceea este auzită mai repede decât rugăciunea 
pe care o faci atunci când ești sănătoasă. 

Să iubim puţin și durerea. Boala este o mare binecuvântare pentru 
om. Când omul conștientizează aceasta, o primește cu bucurie și cântă 
cu bucurie: „Binecuvânta-voi pe Domnul în toată vremea” (13 Psalmul 
33,2). Îmi aduc aminte de bătrânul Gavriil de la Karulia, care avea 
niște dureri de nesuportat... Iar când îl cuprindeau durerile, începea 
să cânte. Stătea mereu întins jos. Adeseori spunea: „Unii îmi spun: 
«Cruce, Cruce!y, dar cuie nu am. Ce fel de cruce este aceasta fără 
cuie?” 

— Câtă vreme a ţinut asta? 

— Destulă vreme, vreo doi ani. Era singur cu desăvârșire. Și să 
vedeţi, în partea de jos a chiliei sale se făcuse o crăpătură. Iarna intra 
pe acolo un curent prospeţel... Dar acela, în mijlocul durerilor și al 
frigului, psalmodia și slavoslovea pe Dumnezeu. 

În boală psalmodia este medicament. Și grav bolnav să fie cineva și 
să sufere mult, când aude o psalmodie, îl mai lasă puţin durerea Dacă 


va putea şi el însuși să psalmodieze puțin, atunci chiar se va distra. 
Iată, eu în noaptea aceasta am suferit mult, dar am cântat la diapazon. 
Tot curajul pe care l-am avut, l-am dat acolo. Și știi câtă putere mi-a 
dat această psalmodie:2s? 


CAPITOLUL 2 Rugăciunea pentru ceilalți 


Rugăciunea pentru lume cu simţirea păcătoșeniei noastre 


— Gheronda, uneori, când văd cât de mult suferă lumea, nu pot face 
rugăciune pentru mine însămi. 

— Rugăciunea pentru noi înșine nu o facem numai pentru noi 
înșine, ci este absolut necesară ca o pregătire, pentru a putea sta 
înaintea lui Dumnezeu cu îmbrăcăminte cuviincioasă. Pentru a putea 
vedea durerea celorlalţi, este nevoie să fii oarecum în regulă tu însăți. 
Iar când te rogi pentru tine cu multă simţire a păcătoșeniei tale, atunci 
şi un „Doamne miluiește” să rostești pentru ceilalți, acest „Doamne 
miluiește” are mare putere, pentru că are multă smerenie. lar smerenia 
atrage marea milă a lui Dumnezeu. 

— Gheronda, eu simt nevoia să fac multă rugăciune pentru mine 
însămi, dar îi uit pe ceilalți. 

— Ascultă, ca să ne dezbrăcăm de omul cel vechi, trebuie să facem 
rugăciune pentru noi înşine. Însă când se înmulțește dumnezeiasca 
dragoste, atunci omul uită de sine și se roagă pentru ceilalți. Tu, după 
ce faci mai întâi puţină rugăciune pentru tine, să-ţi aduci aminte apoi 
de lumea cea chinuită, în general, de cei care s-au depărtat de 
Dumnezeu și de cei adormiţi care nu au valorificat anii dăruiți lor de 
Dumnezeu, ca să se apropie de El, iar acum se căiesc — fără folos —, și 
să rosteşti rugăciunea: „Doamne Iisuse Hristoase, Fiul lui Dumnezeu, 
miluiește-ne pe noi”. Astfel te cuprinzi în rugăciune și pe tine însăți și 
pe toți cei care ţi-au cerut să te rogi pentru ei, dar și pe toată lumea. 

— Gheronda, mă preocupă durerea oamenilor, dar nu am îndrăznire 
ca să cer de la Dumnezeu să-i ajute. Iar gândul îmi spune: „Cum să te 
audă Dumnezeu, când tu eşti așa de ticăloasă?” 

— Nu-l asculta pe tangalachi care te prinde cu ispita de-a dreapta și 
te aruncă în deznădejde. Ci să spui: „Dumnezeul meu, sunt o ticăloasă, 
dar auzi-mă, pentru că din pricina mea sunt nedreptățiți ceilalți”. 
Odată, pe când era mare secetă, un monah (Este vorba de însuși 
Starețul Paisie) din Sfântul Munte se ruga astfel: „Dumnezeul meu, Te 
rog, trimite puţină ploaie! Nu pentru noi, căci noi suntem călugări și 
am făgăduit să facem asceză. Fie-Ţi milă de sărmana lume care suferă 
şi care, cu toată suferinţa ei, ne dă și nouă din puţinul ei. Dacă aș fi 
într-o stare duhovnicească bună, m-ai asculta și lumea nu ar suferi. 
Știu, sunt foarte păcătos, dar nu este o nedreptate să sufere lumea din 
pricina mea? Ajută-i! Ei nu au vreme să facă rugăciune, ci fac eu 
puţină rugăciune pentru ei”, într-un ceas, un ceas și jumătate ploaia a 
cuprins toată Macedonia, Thesalia și Sfântul Munte. 

— Gheronda, când fac rugăciune pentru lume, gândul îmi spune că 


Dumnezeu se scârbește de mine, pentru că am lăsat mortul meu și 
merg să-i îngrop pe morţii altora (Cf. Matei 8,22 și Luca 9,60. „Lasă-i 
pe morţi să-și îngroape pe morţii lor”.). 

— Pe mortul tău nu l-ai îngropat atunci când ai devenit monahie? 
Să spui: „Dumnezeul meu, cum să mă asculți pe mine, nevrednica 
roaba Ta? Dar nu este păcat că lumea are atâtea probleme și suferă? 
Te rog, ajut-o!” Când omul se roagă pentru aproapele său cu dragoste 
şi cu smerenie și se nevoieşte, având simţirea păcătoşeniei sale, 
Dumnezeu nu se scârbește de el, ci îl ajută și pe el și pe ceilalți. 
Dumnezeu se scârbește de cel care se consideră pe sine sfânt și se 
roagă pentru ceilalți, pe care îi consideră păcătoşi. 


Să faci din durerea celorlalţi durerea ta 


— Gheronda, aţi spus că vom face un atelier de rugăciune. Când va 
fi aceasta? 

— De voi depinde... Voi vedea data viitoare la ce stare 
duhovnicească aţi ajuns și, în funcţie de aceasta, vom face un atelier 
duhovnicesc de rugăciune. Dacă rugăciunea se va face cu durere, știți 
ce putere va avea? Vă veţi ruga pentru problemele lumii și toți 
oamenii care în acea vreme vor cere ajutor de la Dumnezeu și se vor 
afla pe aceeași frecvenţă, vor primi ajutorul Său. Eu simt sufletele care 
se roagă; simt rugăciunea lor ca niște valuri-valuri de putere. De multe 
ori îmi dau seama și de ceasul în care un bolnav a făcut rugăciune și s- 
a folosit. 

— Gheronda, sufletele pentru care vă rugaţi simt aceasta? 

— Da, simt că le „pricinuiesc cutremur”, sunt mișcate sufletește. 
Când se face rugăciune cu durere, chiar și oamenii necunoscuţi sunt 
înștiințați lăuntric. 

— Gheronda, când este mai bine-primită de Dumnezeu rugăciunea 
noastră făcută pentru ceilalți? 

— Când o simțim. Și o simțim atunci când ne punem pe noi înșine 
în locul celorlalți. Dacă ne punem în locul bolnavilor sau al celor 
adormiţi, asta ne va ajuta să ne rugăm cu durere. Durerea coboară în 
inimă și atunci rugăciunea noastră se face din inimă. 

— Gheronda, nu mă pot ruga atunci când mă copleşesc gândurile. 

— De ce te gândești doar la tine, bunul meu copil, și nu te gândești 
puţin și la lumea care suferă? Ştii câte familii s-au distrus, câți copii 
nenorociți sunt, fără nicio milă, părăsiți pe drumuri sau în așezăminte 
sociale? Câţi nu strigă în această clipă: „Ajutor! Ajutor!” și nu există 
nimeni lângă ei ca să-i ajute? Câţi nu se îneacă în largul mării, câți nu 
se sinucid, câți nu suferă? Atâţia oameni au nevoie de rugăciunile 
monahilor, iar noi să ne pierdem timpul, care este atât de preţios, cu 
gânduri bandajate sau cu mofturi copilărești și să nu ne facem nici 
măcar îndatoririle duhovnicești așa cum trebuie? Caută să ieși din sine 


și să faci din durerea celorlalți durerea ta. În felul acesta vei afla şi 
pacea, vei primi şi plată de la Dumnezeu, și îi vei putea ajuta și pe 
alții. 

Într-o noapte, pe când eram la Mănăstirea Filotheu, care pe atunci 
era idioritmică, în timp ce făceam priveghere în chilia mea, mi-am dat 
seama că cineva, care avea nevoie de ajutor, a venit la poarta 
mănăstirii. Era un om chinuit, care avea şi demon. Poarta mănăstiri se 
închidea odată cu apusul soarelui și se deschidea a doua zi dimineaţa. 
„Ce să fac acum?” mi-am spus. „Dacă aș putea să-i dau ceva să 
mănânce... Cum să aștepte flămând până dimineaţa?” Atunci mi-a 
venit un gând. M-am dus și am luat câteva alimente:27, le-am pus într- 
un coșuleţ, pe care l-am legat cu o frânghie, și l-am coborât pe 
fereastra de la chilia mea, care dădea înspre exteriorul mănăstirii. 

Starea lui era atât de gravă, încât nu mă puteam liniști. Toată 
noaptea m-am rugat cu durere, spunând: „Dumnezeul meu, eu atât am 
putut face. Nu simt vrednic să Te rog să ajuţi făptura Ta, dar oare nu 
este păcat să se chinuiască din pricina mea?”. Dimineaţa, când s-a 
deschis poarta și acel om a intrat înăuntru, am văzut că se făcuse bine. 
S-a închinat în biserică și a slăvit pe Dumnezeu. Bunului Dumnezeu I 
S-a făcut milă de el și l-a slobozit de diavol. 

— Gheronda, când se roagă cineva pentru un om îndurerat, mintea 
merge la Hristos sau la durerea omului? 

— Nu cere ajutor de la Hristos? Porneşte de la durerea omului, dar 
se întoarce la Hristos. 

— Când inima mi se împietrește, Gheronda, îmi aduc aminte de 
diferitele greutăţi prin care am trecut și cer de la Dumnezeu să-i ajute 
pe toți cei ce trec prin probleme asemănătoare. 

— Este bine această. Așa să faci, de vreme ce astfel îl înţelegi mai 
bine pe celălalt și suferi împreună cu el. Să spui: „Dumnezeul meu, aşa 
cum mie mi-ai făcut atât de mult bine, tot astfel ajută-l și pe fratele 
meu, care este mai bun decât mine”. 

— Gheronda, este bine ca, atunci când mă rog pentru mântuirea 
unui suflet, să îl rog pe Dumnezeu să nu îngăduie să i se întâmple ceva 
rău? 

— Ba da, binecuvântat-o, și aceasta vine tot din durere. Dumnezeu 
este mișcat când, cel care se roagă, are înlăuntrul lui dragoste pentru 
aproapele, însă în cele din urmă Dumnezeu face ceea ce este de folos 
sufletului. 


Rugăciunea pentru cazuri concrete și pentru toată lumea 


— Gheronda, mă mâhnesc când văd că se sfârşeşte slujba, iar eu nu 
m-am putut ruga din pricina moleșelii. 

— Ca să alungi moleșeala, să te gândești la ceva care să-ți 
stârnească interesul duhovnicesc. 


— Dar există oare, Gheronda, vreun interes mai mare decât cel 
pentru durerea lumii? 

— Da, dar nu te ajută dacă te gândești la durerea lumii în general și 
nedefinit. Să te gândești la cazuri concrete de oameni care au mare 
nevoie, aşa încât să te doară și astfel rugăciunea ta să se facă din 
inimă. Gândeşte-te la un caz pentru care te doare mai mult, apoi 
îndreaptă-ți atenția și spre alte cazuri. Să spunem că într-un război 
sunt mulți răniți. Bine este să-i poți simţi pe toți, chiar și fără să-i vezi. 
Iar dacă nu poți să-i simţi fără să-i vezi, mult mai mult te va ajuta 
când îl vei vedea pe unul care și-a tăiat puţin degetul. Atunci să-ți 
spui: „Închipuiește-ţi că acest sărman să fie mutilat, să i se fi tăiat 
mâinile sau picioarele! Și câți oameni nenorociți nu sunt cu mâinile 
sau cu picioarele tăiate!” 

Pentru că una este să afle cineva că a deraiat un tren și alta să vadă 
înaintea ochilor un întreg tren deraiat și o mulțime de victime. Când 
te rogi pentru o anumită problemă care te doare, te ajuţi și tu însuți, îl 
ajuţi și pe aproapele tău. 

— Gheronda, când sună clopoțelul în vremea Pros- comidieis, 
menționez cazuri generale, de pildă, văduve, orfani, părăsiți, dar nu le 
pomenesc numele. Este bine? 

— Și eu fac la fel. Dar să te rogi cu durere. Iar preotul nu e de ajuns 
să scoată părticele la Proscomidie și să citească numele formal, ci 
trebuie să se roage pentru fiecare cu durere. Făcând așa, va vedea 
minuni. 

Odată au dus un demonizat la un preot și l-au rugat să săvârșească 
Dumnezeiasca Liturghie. Când a fost să-l pomenească la Proscomidie, 
înainte de a scoate părticică pentru el, preotul a spus cu multă durere: 
„Doamne, vezi cât de mult suferă făptura Ta. Slobozeşte-o de 
înrâurirea demonului. «Pomeneşte, Doamne, pe robul Tău...y”. Atunci 
demonul nu a mai putut suferi și a ieșit. 

— Gheronda, ajută mai mult să se roage cineva pentru o singură 
problemă mai multă vreme sau să treacă de la o problemă la alta și în 
felul acesta să simtă durerea întregii lumi? 

— De ce să se ocupe numai de o problemă? Să se ocupe de mai 
multe; de una, de alta, și tot așa, neîncetat. Iar după aceea să cugete în 
general la durerea lumii şi să se roage. Felul acesta de a te ruga ÎI 
mișcă pe Dumnezeu, pentru că are nobleţe în el. 

— Gheronda, ce să cerem în rugăciunea noastră pentru toată 
lumea? 

— Să ne rugăm ca toţi să dobândească Raiul. Hristos S-a jertfit ca să 
se mântuiască toți oamenii, şi cei care sunt aproape de El și cei care 
sunt departe. Așadar, să ne rugăm ca toţi să-L cunoască pe Dumnezeu, 
să-L iubească, să se facă plăcuţi Lui și să se mântuiască; să ajungă toți 
în Rai. Cineva (Este vorba de însuși Starețul) spunea: „Dumnezeul 


meu, eu am trăit Raiul de aici, de pe pământ. Du-mă pe mine în iad, 
iar pe fratele meu bagă-l în Rai”. Dar și în iad de va merge un astfel de 
om, cu marea lui dragoste, care îl va însoţi și în iad, cred că va 
transforma acea mică bucăţică de iad în Rai, deoarece acolo unde 
există dragoste, acolo este Hristos, iar acolo unde este Hristos, este 
Raiul. 


Rugăciunea pentru cei care ne cer să ne rugăm 


— Gheronda, când oamenii ne cer: „Fă rugăciune pentru copilul 
meu, care are examene” sau: „Fă rugăciune pentru cutare, care va face 
operaţie”, este nevoie să întrebăm după aceea dacă a mers bine? 

— De ce să întrebi dacă a mers bine? Ca să spui: „Slavă Ţie, 
Dumnezeule, că a fost bună rugăciunea mea!”? Ţi-ai făcut datoria? Te- 
ai rugat? Nu trebuie să mai faci altceva. 

— Gheronda, cum vă rugaţi pentru numele care vi le dau creștinii să 
le pomeniți? 

— Înainte de operaţie» citeam în picioare pomelnicele cu nume, 
făcând între timp şi metanii. 

După ce am ieșit din spital, le citeam întins pe pat, întors într-o 
parte. Și după ce mi-am revenit puțin, am început să le citesc iarăși în 
picioare. 

— Gheronda, atunci când unii închinători ne dau nume ca să-i 
pomenim la Paraclis, dar nu știm pentru ce probleme, cum să ne 
rugăm? 

— Să spuneţi: „Doamne, miluiește pe robii Tăi, ale căror probleme Tu le 
cunoști”. 

— Dar atunci când ne rugăm pentru persoane despre care nu știm 
dacă trăiesc sau au murit? 

— Atunci să spuneți: „Doamne Iisuse Hristoase, miluiește pe robii Tăi”. 

— Gheronda, câteodată uit să fac rugăciune pentru cei care îmi 
spun să mă rog pentru ei într-o anumită zi și pentru o anumită 
problemă. 

— Să începi rugăciunea ta cu aceste persoane și să spui: „Pomenește, 
Doamne, pe robii Tăi care ne-au poruncit nouă să ne rugăm pentru dânșii”. 
(30) 

Să pomenești numele lor o dată, de două ori, după care să te rogi 
pentru toată lumea, spunând: „Doamne lisuse Hristoase, miluiește pe 
robii Tăi”. 

— Alteori, Gheronda, nu-mi mai amintesc numele oamenilor care 
mi-au cerut să mă rog pentru ei. 

— Când nu-ți mai amintești numele care ţi-au fost date, să 
pomenești diferitele cazuri în general: adică pe bolnavi, pe copiii care 
s-au rătăcit etc. La început să spui: „Dumnezeul meu, ajută-i mai întâi 
pe cei care au mai multă nevoie”, după care să continui cu „miluiește 


pe robii Tăi”. 

— Gheronda, eu îmi notez numele oamenilor care cer rugăciune 
pentru diferite probleme: pentru sănătate, pentru luminare etc., dar 
numele se înmulțesc mereu. Cât timp trebuie să le păstrez și să mă rog 
pentru acești oameni? 

— Să faci mai întâi rugăciune pentru numele care ți-au fost date de 
curând, după care să spui: „Doamne Iisuse Hristoase, miluiește pe robii 
Tăi și pe toată lumea Ta”, ca să nu plece trenul cu puţini călători. 

— Gheronda, când mi se cere să fac rugăciune pentru o problemă, 
câtă vreme trebuie să mă rog? 

— Depinde de problema pe care o are acela, dar și de cât de mult 
te-a durut pe tine pentru el. Se poate să nu aibă o problemă gravă, dar 
fiindcă te-a durut pentru el, poţi să te rogi și ani întregi. Este de-ajuns 
însă dacă faci chiar și numai un șirag de metanii. 

— Adică, Gheronda, care va fi criteriul care să-mi arate că m-am 
rugat cât trebuie pentru o problemă? 

— Să te rogi atât timp cât rugăciunea nu-ţi devine o corvoadă. lar 
cât priveşte cantitatea, depinde și de timpul pe care-l ai la dispoziţie. 
Să ştii însă că ceea ce are valoare nu este cât se roagă cineva, ci cum 
se roagă. 

Se poate că cineva să acorde multă vreme rugăciunii și să creadă că 
se roagă, dar în realitate să nu se roage, deoarece nu se roagă cu 
durere. Iar altul poate că nu se roagă mult, însă rugăciunea lui are 
calitate, pentru că se roagă cu zdrobire și cu smerenie. Desigur, atunci 
când există și cantitate și calitate, atunci sufletul mărinimos primește 
Har îndoit şi binecuvântare de la Dumnezeu. 

— Gheronda, atunci când vin în mănăstire oameni cu multe 
probleme și-mi dau numele lor ca să fac rugăciune, mă doare pentru 
ei, însă, uneori, nu am timp suficient ca să mă rog pentru nevoile lor și 
mă chinuie gândul. 

— Îţi spune cineva durerea să, iar tu îl asculți și oftezi adânc. 
Atunci, chiar dacă nu apuci să te rogi pentru el, acest suspin are 
valoarea mai multor ceasuri de rugăciune; este o rugăciune din inimă 
şi aduce rezultate pozitive. Sau citeşti numele care ți se dau și te 
mâhnești că nu ai vreme să faci ceva mai mult. Un suspin din inimă, 
care însoțește fiecare nume, este scris acolo sus, în Cer; se suie direct 
la tronul lui Dumnezeu. 


Rugăciunea pentru bolnavi 


— Gheronda, acum, când sunt bolnavă, ce lucrare duhovnicească să 
fac? 

— Cât poţi, să cânți încet sau să spui Rugăciunea lui lisus și să ceri 
de la Dumnezeu sănătate pentru tine și pentru ceilalți oameni, pe care, 
acum, că eşti bolnavă, îi înţelegi mai bine. Acum ai toate condițiile 


pentru rugăciune, chiar și durerea, care este condiția principală ca să 
te rogi cu durere pentru cei îndureraţi și pentru că rugăciunea ta să fie 
din inimă. Aceasta și este lucrarea principală a monahului. Dacă vei 
înțelege aceasta, nu te vei mâhni, ci te vei ruga neîncetat, multumind 
lui Dumnezeu. 

— Gheronda, unii oameni trimit la diferite mănăstiri nume de 
bolnavi, ca să fie pomeniti. 

— Este bine, însă nu ajunge numai atât. Trebuie să se roage și ei 
înșiși, dar să le spună și bolnavilor să facă rugăciune. Nu trebuie să-și 
odihnească gândul că au trimis numele lor la mănăstiri. 

— De ceva vreme, Gheronda, îmi vine să-L rog pe Dumnezeu să-l ia 
pe fratele meu la El, căci se chinuiește din pricina infirmității lui. 

— Nu-l propune tu soluţii lui Dumnezeu. Încredințează-l Lui 
problemă aceasta. Dumnezeu ştie folosul copilului Său și, ca un 
Părinte iubitor, va acţiona ca atare. 

— Gheronda, cum faceți rugăciune pentru un bolnav a cărui viață 
este în primejdie? 

— Mă străduiesc să fac tot ceea ce pot cu rugăciunea și cu asceza, 
după care las totul în mâinile lui Dumnezeu, Care este din fire bun. 

— Gheronda, de vreme ce Dumnezeu cunoaște ce îi este de folos 
fiecărui bolnav, de ce mai este nevoie ca noi să ne rugăm pentru 
bolnavi? 

— Noi suntem datori să-L rugăm pe Dumnezeu și, dacă sănătatea 
sau prelungirea vieţii este pentru mântuirea sufletului său, Bunul 
Dumnezeu îndată va ajuta Dacă însă nu-L vom ruga, evoluţia bolii va 
decurge firesc. 


Rugăciunii cu durere îi urmează dumnezeiasca mângâiere 


— Gheronda, când aud problemele lumii, simt că mă topesc de 
durere înlăuntrul meu. Oare aceasta înseamnă că am puţină credință? 

— Ascultă. Neliniștea pentru noi înșine este puţină credință, iar 
neliniștea pentru aproapele este durere. Adevărata suferință pentru 
durerea celorlalți este însoţită de rugăciune și urmată de 
dumnezeiasca mângâiere. De aceea, să te rogi cât de mult poţi, după 
care sale lași pe toate în mâinile lui Dumnezeu și să te liniştești. Oare 
Dumnezeu suferă mai puţin decât tine pentru făpturile Sale? De ce să 
te neliniștești? 

Celui care suferă duhovnicește și îl doare pentru ceilalți, Dumnezeu 
îi dă multă mângâiere, pentru că altfel nu ar putea răbda Ştiţi cât mă 
amărăsc scrisorile pe care le primesc de la oamenii care au o grămadă 
de probleme? Amărăciune, venin este în gura mea, după care nici nu 
mai vreau să mănânc. Însă din această durere iese adevărata bucurie. 
Dumnezeu răsplătește durerea cu o bucurie pe măsură; mângâie cu o 
astfel de mângâiere, pe care nu o poți purta. Deşi mai înainte sufereai 


pentru altul și plângeai, acum simţi o veselie nespusă. Ca și cum ti-ar 
fi spus Bunul Dumnezeu: „Nu te mâhni, fiul Meu, căci am auzit 
cererea ta”. 


CAPITOLUL 3 Rugăciunea pentru cei adormiți 
„Mutatu-s-a de la moarte la viaţă” 


— Gheronda, vă doare? 

— Tu ce spui? Dacă nu voi apuca zorile, atunci voi avea o zi mare; 
nu va însera niciodată, nici nu se vor ivi zorile. Soarele ţineţi-l voi! 

— Gheronda, cum se simte cineva care i s-a apropiat vremea să 
plece din această viață și este aranjat duhovniceşte? 

— De unde să ştiu? 

— Nu v-a spus nimeni niciodată? 

— „Mutatu-s-a de la moarte la viaţă” (loan 5,24). Nu spune așa? 
Așadar, această viață este moarte şi moartea este mutare către 
adevărata viață. Prin urmare, merge bucuros către viaţă. 

— Gheronda, mulți Sfinți au văzut unele suflete când au plecat din 
trup. Cum sunt? 

— Sunt ca și copiii. În cealaltă viață toți vor fi. Ca îngerii: nu vor 
exista nici bărbați, nici femei, nici bătrâni, nici prunci; toți vor fi de 
un singur sex și vor avea aceeași vârstă. De aceea, atunci când vede 
cineva suflete plecând din viață, le vede ca pe niște copii. Chipul are 
însuşirile persoanei respective, dar sunt ca de copil. 

Când eram la Chilia Cinstitei Cruci, îl cercetam uneori pe bătrânul 
Filaret (Vezi Cuviosul Paisie Aghioritul, Părinţi Aghioriţi, Editura 
Evanghelismos, București 2004, p. 88-92.). Era un bătrânel foarte 
evlavios, care locuia la o chilie apropiată. Vreme de cincisprezece ani, 
până când el însuși s-a îmbolnăvit, l-a slujit pe ucenicul său, Părintele 
Vartolomeu, care suferea de parkinson. Ultima oară când am mers la 
chilia lui, l-am găsit căzut jos. Avea o lună de când nu mâncase nimic, 
ci bea numai puţină apă. Nici să se întindă nu putea. Dormea încălțat, 
rezemat de perete. Hainele i se lipiseră de trup, iar încălțămintea era 
plină de lichid, pentru că i se crăpaseră picioarele și îi curgea din ele 
sânge și apă. Insă el înfrunta toată această situaţie ca și cum nu s-ar 
întâmpla nimic. „Și acestea, spunea el, sunt binecuvântare de la 
Dumnezeu”. L-am ridicat și l-am rugat pe Părintele Vartolomeu să-mi 
îngăduie să rămân o noapte la coliba lor ca să-i ajut, însă el nu a voit. 
Mi-a spus să vin la ei a doua zi. Insă la miezul nopții, în vreme ce mă 
rugam cu şiragul de metanii, ce să văd? Îl văd pe bătrânul Filaret cu 
chip luminos, având în jur de doisprezece ani, mergând spre Cer în 
mijlocul unei lumini cerești. Atunci mi-am dat seama că adormise în 
Domnul. 

— Gheronda în primele patruzeci de zile trebuie să ne rugăm mai 
mult pentru cel care a adormit? 

— Da, pentru că sufletul este neliniștit, fiindcă nu știe cum va fi 


judecat. 

Odată am întâlnit aici afară, lângă arhondaric, o femeie în vârstă, 
care cerea să intre să ia binecuvântare de la mine. I-am sărutat și eu 
mâna pentru că am văzut Harul lui Dumnezeu în acest suflet. După 
puţină vreme a devenit monahie. Când a adormit, moartă fiind, am 
sărutat-o cu multă evlavie. Apoi mi s-au întâmplat două lucruri. Unul 
aici, la mănăstire, iar celălalt la Coliba mea Primul s-a petrecut la 
şapte zile după adormirea ei. Am văzut sufletul ei ca un îngeraș, care 
semăna cu o copiliță de doisprezece ani; strălucea cu totul. A doua 
oară mi s-a arătat în somn. Mi-a făcut metanie cu recunoștință și mi-a 
mulțumit pentru rugăciunea pe care am făcut-o pentru ea. Am fost 
foarte emoționat și mi-a pricinuit multă bucurie. Când am mers să 
notez data, am văzut că era a patruzecea zi de la adormirea ei. Acest 
suflet avea multă bunătate și are multă recunoștință. 


Să ne rugăm mereu pentru cei adormiti 


— Gheronda, la gropniță trebuie să ardă candelă? 

— Da, este un prinos adus celor adormiţi. Chiar și numai o 
lumânare dacă aprindem pentru sufletul unui adormit, îl ajută mult. 

Mereu să ne aducem aminte de cei adormiţi și să ne rugăm pentru 
ei. Să nu uităm să ne rugăm pentru sufletele lor, ca să afle odihnă. Eu, 
de fiecare dată când am Dumnezeiasca Liturghie la Colibă, fac și 
parastas pentru toți morţii ale căror „nume nu au fost pomenite”. În 
Sfanţul Munte, la mănăstiri, vineri seara săvârșesc parastas cu colivă 
pentru cei adormiți, iar sâmbătă dimineaţa fac Utrenia în biserica cea 
mare, apoi Dumnezeiasca Liturghie la bisericuţa cimitirului. Acolo, la 
cimitir depunem armele. De la această „casă” vom merge în cealaltă. 

— Gheronda, cum să mă rog pentru cei adormiți? 

— Să spui în general: „Dumnezeule, odihnește sufletele adormiţilor 
robilor tăi”, iar dacă-ţi vine în minte vreun nume al unuia ce a adormit 
sau dacă afli că a murit de curând vreun cunoscut sau un necunoscut, 
pomenește-l cu aceeași rugăciune. 

Este bine să ne aducem aminte mai întâi de adormiţii care au mai 
multă nevoie, apoi de toți cei care au mai puţină nevoie, iar la sfârșit 
de cei cunoscuţi. Eu, deși niciodată nu mă gândesc la părinții mei, 
dacă se întâmplă să fiu obosit sau nu am vreme să fac rugăciune în 
general pentru cei adormiţi, îi văd în somn pe părinți. Şi aceasta 
pentru că, atunci când mă rog pentru cei adormiți în general, se 
folosesc și ei și se bucură, în timp ce atunci când nu mă rog, sunt 
lipsiţi de această mângâiere. Dacă sărmanii adormiţi se folosesc din 
neînsemnatele rugăciuni pe care le facem, atunci ar trebui ca pe noi, 
călugării, să ne jupoaie și să ne săreze de vii dacă nu ne rugăm pentru 
ei. 


Cei adormiti au nevoie de rugăciune 


— Gheronda, când e slujbă în biserică, eu mă rog mai mult pentru 
mine. Chiar și atunci când se citește: „Fericiţi cei fără prihană în cale” 
(Psalmul 118), care este pentru cei adormiţi, de multe ori continui 
rugăciunea pentru mine însămi. 

— Ce, vrei totul numai pentru tine? Cei adormiți au nevoie de 
rugăciunea noastră, pentru că ei nu mai pot face nimic, în timp ce noi 
putem să-i ajutăm în vreun fel. 

În Sfântul Munte era un mirean pe nume loan, care umbla peste tot 
şi întreba: „Ai vreo treabă de făcut? Ce treabă vrei să-ți fac?”. Era atât 
de bun, încât Părinţii îi spuneau să se facă monah. Acela însă le 
răspundea: „Nu, nu! Numai să vă rugaţi pentru mine, pentru că nu vă 
puteți închipui ce om rău am fost, ce am făcut în război”. Într-o zi, 
când m-a ajutat să fac un proschinitar, mi-a spus: „Să te rogi pentru 
mine, pentru că sunt foarte păcătos”. De atunci n-am mai știut nimic 
de el. După o vreme, a venit un părinte și mi-a spus: „Bătrânul Ioan a 
adormit. Mi s-a arătat de două ori și m-a trimis să-ți spun să-l 
pomenești la cei adormiţi”. Ce se întâmplase? Bătrânul loan a mers la 
o mănăstire și-i ajută pe monahi. Înainte de a muri i-a spus 
ieromonahului care avea grijă de cimitir: „Frate, sunt foarte păcătos. 
Te rog ca în fiecare zi să-mi faci un «Trisaghion» la mormânt”. Și într- 
adevăr, în fiecare sâmbătă ieromonahul mergea la mormântul lui loan 
și îi făcea „Trisaghion”. Însă după puţină vreme ieromonahul a primit 
ascultare la arhondaric. Uneori își aducea aminte să facă „Trisaghion”, 
alteori nu. Într-o noapte i s-a arătat bătrânul Ioan în somn și i-a spus: 
„Te rog să nu mă uiţi. lar dacă nu-mi poţi face „Trisaghion”, atunci 
mergi la Părintele Paisie și spune-i că am murit, căci, deși își aduce 
aminte de mine în fiecare zi, el însă mă pomenește la vii, ca să mă 
pocăiesc. Eu acum nu mai pot să mă pocăiesc”. 

Cei adormiţi au mai multă nevoie de rugăciune decât cei vii, 
deoarece pentru cei vii există nădejdea pocăinţei. Iar Dumnezeu vrea 
să existe oameni care să-L roage să-i ajute pe cei adormiţi, de vreme 
ce încă nu s-a făcut Judecata din urmă. În război un soldat grav rănit 
i-a cerut unui preot apă, însă acela nu i-a dat. L-a trecut cu vederea, 
deși avea în bidonul său puţină apă. După o vreme rănitul a murit, iar 
preotul, de îndată ce a conștientizat greșeala să, nu-și mai găsea 
liniștea, îl pomenea continuu. A venit și la Coliba mea și mi-a spus 
durerea să. Sărmanul, avea multă jertfire de sine, dar nu-și dădea 
seama cum de a putut face aceasta. A îngăduit Dumnezeu, adică a luat 
puţin Harul de la el, căci cel rănit avea mare nevoie de rugăciune. 
Dacă preotul i-ar fi dat apă, l-ar fi uitat, în timp ce acum, mustrându-l 
conștiința, se roagă neîncetat pentru el. 


Ușurarea celor adormiţi 


— Gheronda, care este ajutorul pe care îl primesc cei adormiți prin 
rugăciunea noastră? 

— Să-ţi dau un exemplu. Dacă într-o zi m-ai găsi în beci și i-ai spune 
Stareţei: „Ce păcat! Nu este mai bine să-l punem sus la etaj, astfel 
încât să vadă soarele câtă vreme va meu trăi?”, ce zici, nu ar face 
Stareţa aceasta? 

— Sigur ar face-o, Gheronda. 

— Ei, așadar, dacă Stareţa ar face aceasta, cu atât mai mult nu va 
dărui Dumnezeu celor adormiţi ușurarea pe care o cerem de la El? Nu- 
i va muta într-o temniță mai bună sau chiar într-un apartament? 

Când eram tânăr, am cunoscut o bătrână care, spre deosebire de 
fiica ei care era foarte milostivă, ea era foarte zgârcită. Numai cu mine 
nu se zgârcea, pentru că mă iubea mult. La trei ani după moartea ei — 
nu se făcuse încă dezgroparea osemintelor ei în timp ce rosteam 
Rugăciunea lui lisus, mi s-a întâmplat ceva ciudat. Nu știu ce a fost, 
dar la un moment dat am auzit cum m-a strigat un tânăr să mergem s- 
o vedem pe bătrână, pentru că mă chema. M-a luat și m-a dus la 
mormântul ei. A ridicat placa de pe mormânt și am văzut-o pe 
bătrână, care îndată a început să strige: „Călugăre, mântuieşte-mă! 
Călugăre, mântuiește-mă!”. Era pe jumătate descompusă și răspândea 
un miros de nesuportat. M-a durut atât de mult pentru ea, încât am 
îmbrățișat-o strâns, cu durere, și am sărutat-o. Cu toate că mirosea 
foarte urât, nu am voit să mă despart de ea, câtă vreme ea nu mă 
depărta. M-a mișcat foarte mult această întâmplare. Când există 
dragoste adevărată cu durere, nu te îngreţoșezi nici de trupurile 
putrezite, nici de mirosul urât. Deși mă scârbesc lăuntric atunci când 
văd o femeie lumească împodobită și parfumată, totuși de această 
femeie nu-mi venea să mă despart, cu tot mirosul urât pe care-l scotea. 
În viața duhovnicească se petrec lucruri ciudate. Dumnezeu a rânduit 
s-o văd în această stare, pentru că avea nevoie de multă rugăciune. 
Apoi am făcut rugăciune pentru acest suflet. La două luni de la această 
întâmplare, iată că într-o noapte mă văd într-o prăpastie care avea 
forma unei pâlnii. Din nefericire acolo se aflau mulți oameni cu 
chipurile urâte, negre, care se chinuiau înfricoşător. Mai sus am văzut- 
o pe bătrână, șezând pe un nor alb. Părea că este departe, însă era 
aproape de mine. Era ca un copil, având trăsăturile chipului ei, iar 
alături se afla un înger — cred că îngerul ei păzitor —, care îi frecă faţa 
şi i-o curăța. Avea un chip plăcut. Am îmbrăţișat-o. Am simțit multă 
bucurie, ceva deosebit. 

Cei adormiți sunt inculpaţi; sunt robiți. Uneori, când îmi aduc 
aminte de un cântec patriotic, îl spun alegoric pentru cei adormiti: 

„Libertate, liberează-mi trupul neputincios, 

libertate, dăruiește-mi un glas melodios. 

Dă-mi flacără în inima mea, pe care au ofilit-o durerile, 


ca să-ţi cânt bucuria mea ca priveghetoarea primăverii. 

Cântarea să răsune adânc în pământul oropsit, 

puțin balsam să se verse în sufletul celui robit”. 

Acest cântec îl spun și pentru mine. Oare, nu și pe mine m-au ofilit 
durerile (s +a spus in decembrie 1993)? Rob sunt în această viață. Iar 
atunci când spun „pământul oropsit”, care se referă la creștinii de sub 
stăpânirea turcească, mă gândesc la cei adormiţi care sunt robiți şi-L. 
rog pe Mult-Milostivul Dumnezeu să verse „puțin balsam” în sufletele 
lor. 


CAPITOLUL 4 Pentru diavol, Psaltirea este 
precum trăsnetul 


Psalmii lui David sunt insuflaţi de Dumnezeu 


— Gheronda, mă minunez cum de copiii înțeleg Psaltirea și vor să o 
citească. 

— Psaltirea odihnește oamenii de toate vârstele. Desigur, pe copii îi 
poate odihni mai mult decât pe mine sau pe tine. Psaltirea este 
insuflată de Dumnezeu, este scrisă cu dumnezeiasca luminare, de 
aceea are noime atât de puternice și de adânci. Poţi să-i aduni pe toți 
teologii și filologii, dar nu vor fi în stare să facă nici măcar un psalm 
cu astfel de noime. Iar dacă să zicem că ar face ceva, atunci ar fi ca o 
floare de hârtie. David era fără carte, dar cu câtă profunzime a scris! 
Se vede limpede că l-a povăţuit Duhul lui Dumnezeu. 

— Gheronda, nu apuc să citesc Psaltirea 

— E bine să rânduiești puțină vreme să o citeşti în timpul zilei. Și 
dacă nu ai multă vreme, e bine să citeşti măcar o jumătate de 
Catismă:z2 și să iei aminte la noime, decât s-o citeşti în întregime și să 
te grăbeşti. 

Iar apoi să ai mereu în minte aceste noime. Psaltirea este rugăciune. 

Unii se smintesc de Proorocul David și spun că în anumiţi psalmi 
blesteamă. Atunci când David spune: „Lipsească păcătoşii și cei 
fărădelege de pe pământ, ca să nu mai fie” (Psalmul 103,35), nu vrea să 
zică să fie nimiciți păcătoşii, ci să se pocăiască şi să nu mai fie 
păcătoși pe pământ. 

Eu, când citesc Psaltirea, simt multă bucurie. Ea este plină de 
proorocii, plină de mângâiere. Când te afli într-o stare rea, dacă citești 
Psaltirea, simți ușurare, slobozire, siguranța că Dumnezeu te va ajuta. 
„Mântuirea drepţilor de la Domnul, și apărătorul lor este în vreme de 
necaz” (Psalmul 36,39). 


Rugăciunea cu „cazurile” Sfântului Arsenie(Vezi Anexa, p. 
237) 


— Gheronda, cum ați început să vă rugați cu Psaltirea folosind 
„cazurile” Sfântului Arsenie? 

— Sfântul Arsenie, deoarece nu avea în Molitfelnic rugăciunile 
corespunzătoare pentru toate cazurile în care oamenii îi cereau ajutor, 
folosea și Psalmii. A scris într-un caiet împrejurarea pentru care 
folosea fiecare psalm. Când acest caiet a ajuns în mâinile mele, am 
început să citesc Psaltirea, făcând rugăciune pentru situaţia în care se 
citea fiecare psalm. Îmi spune gîndul că în rugăciunea cu Psaltirea 


mult ajută și Sfântul Arsenie. 

— Gheronda, Sfântul Arsenie mijlocește mai mult la Dumnezeu, 
deoarece vede că ne rugăm în felul în care se ruga și el? 

— Da, desigur. Am în vedere niște împrejurări. 

— Gheronda, cum să citesc Psalmii și să mă rog pentru o anumită 
problemă? 

— Tu cum îi citeşti? 

— Eu citesc mai întâi împrejurarea și după aceea Psalmul. 

— Nu! La început trebuie să faci o bună expunere. Sfântul Arsenie 
era Sfânt și pentru el era suficient să citească numai Psalmul. Noi să 
nu spunem la început un „Miluiește-mă, Dumnezeule” (Psalmul 50)? Şi, 
după ce citim Psalmul, să nu rostim Doxologia? Să nu facem și câteva 
metanii? Așadar, mai întâi să spui Psalmul 50 și să ceri cu smerenie 
mila lui Dumnezeu. Apoi să spui troparul: „Sub milostivirea ta scăpăm, 
Născătoare de Dumnezeu” şi troparul Sfântului Arsenie, ca să invoci 
milostivirea Maicii Domnului și a Sfântului. Apoi să citeşti 
împrejurarea pentru care se rostește Psalmul și în continuare Psalmul. 
La sfârșit să spui: „Slavă... Și acum...”, Aliluia, Aliluia, Aliluia, slavă Ţie, 
Dumnezeule” de trei ori, iar la sfârșit Doxologia ca mulțumire lui 
Hristos și „Cuvine-se cu adevărat”, ca mulțumire Maicii Domnului. Să 
faci și metanii câte poți. 

— Gheronda, uneori mă străduiesc să aflu dacă Psalmul are legătură 
cu împrejurarea pentru care îl folosea Sfântul. 

— Împrejurările au mai multă sau mai puţină legătură cu noima 
Psalmului. Insă pe Sfântul Arsenie îl interesa mai mult să se roage, iar 
nu dacă conţinutul Psalmului avea vreo legătură cu împrejurarea 
pentru care se ruga. 

— Gheronda, pot să citesc la început mai multe situații și după 
aceea să citesc și Psalmii care se rostesc pentru situațiile respective? 

— Dacă citești mai multe împrejurări deodată, le vei uita. Mai bine 
să citeşti fiecare împrejurare înainte de Psalm, pentru a-ți mișca 
inima. Atunci când se roagă cineva pentru o anumită problemă, 
aceasta ajută mai mult la rugăciunea făcută din inimă. 

— Gheronda, la slujbă îmi vine greu să urmăresc Psaltirea (33). 

— Poţi vedea la chilie care sunt situațiile care corespund Psalmilor 
care se vor citi la slujba bisericii, iar când auzi Psalmii, să te rogi 
pentru ele. Iar dacă în biserică nu-ți aduci aminte situaţiile, atunci să 
spui „Dumnezeul meu, ajută în situația la care se referă Psalmul”, iar apoi 
să rostești „Doamne lisuse”. 


Să ne rugăm și pentru alte situaţii 


— Gheronda, când merg la chilie, după ascultare, de obicei fac 
rugăciune pentru diferite împrejurări. Oare mă va ajuta să citesc şi 
unii Psalmi care se rostesc pentru împrejurări asemănătoare? 


— Dacă vrei, încearcă! Te va ajuta. Mai întâi să citești împrejurarea 
pentru care se rostește Psalmul, apoi să faci rugăciune pentru 
împrejurarea concretă și după aceea să citeşti Psalmul. Psaltirea ajută 
mult la rugăciunea inimii. Tu singură îţi vei da seama mai târziu. Eu, 
după ce citesc cazul respectiv, fac rugăciunea inimii și nu menționez 
numai un caz, ci multe. Adică, pornind de la „cazurile” Sfântului 
Arsenie mă rog și pentru alte cazuri. Și pe toate le abordez și 
duhovniceşte și material. La Psalmul 1, pe care Sfântul Arsenie îl citea 
pentru rodirea pomilor sau a viţei-de-vie ce se plantau, eu mai întâi 
spun: „Tot ceea ce se plantează, să se prindă”. Apoi mă rog și pentru 
fiecare început. Şi spun: „Copilașii care se nasc, să fie binecuvântați, 
să facă pricopseală. Orice cuvânt duhovnicesc care se seamănă și orice 
lucru duhovnicesc care se începe, să rodească”. La Psalmul 105, care 
este pentru luminarea dumnezeiască, mă rog și pentru cei orbi. La 
Psalmul 122, care este pentru cei orbi, mă rog și pentru ca Dumnezeu 
să lumineze toată lumea. Fiecare, pornind de la cazul pe care îl 
menţionează Sfântul Arsenie, poate afla şi alte cazuri şi să se roage. Şi 
tu, dacă vrei să începi o lucrare duhovnicească, să iei Psaltirea la rând 
și toate „cazurile” Sfântului Arsenie să le tâlcuiești și duhovnicește și 
să te rogi cu inima. 

Pornind de la un caz al Sfântului Arsenie, poți să-mi spui și pentru 
ce altceva te-ai ruga? 

— Cu ceva vreme mai înainte, Gheronda, am avut probleme cu 
urechile și am citit Psalmul 95, pe care Sfântul Arsenie îl citea ca 
Dumnezeu să dea auzire surzilor. Mă rugam și pentru toți surzii, dar și 
pentru copii, ca să-i asculte pe părinţii lor, precum și pentru ucenici, 
ca să facă ascultare. 

— Vezi, deoarece ai trecut prin această situaţie și ai suferit, lesne ai 
putut să te gândești și la ceilalți care suferă. Să te străduiești să te 
doară pentru toată lumea, chiar dacă tu nu treci prin stările grele prin 
care trec oamenii. Şi astfel, încet-încet, te va durea pentru toți oamenii 
de pretutindeni și vei face pentru ei rugăciune din inimă. Te va durea 
inima și din durere va țâşni rugăciunea. 

— Gheronda, se scurge mult timp atunci când citesc cazul pentru 
care se rostește un Psalm și încerc să mă gândesc și la alte cazuri 
asemănătoare. 

— Nu este nevoie să te gândești să găsești un caz nou, căci aceste 
cazuri se ivesc dintr-o dată în inimă, într-o clipeală de ochi. În situația 
aceasta eu sunt avantajat pentru că am în vedere durerea lumii, starea 
în care se află ea, și de aceea mă doare. De fiecare dată, potrivit cu 
situațiile, găsesc altele noi. De la cazul unui Psalm mă duc la o 
persoană cunoscută și apoi la toți cei necunoscuţi care au aceeași 
problemă. Dar nici voi să nu trăiţi cu indiferenţă, ci să vă gândiţi cât 
de mult suferă lumea, ca să vă rugați din inimă. Totul este că inima să 


lucreze. 
Rugăciunea cu Psaltirea 


Astăzi este trebuință de multă rugăciune. Singura rezolvare este 
rugăciunea; altfel nu se poate. În tot cazul, Psaltirea ajută foarte mult. 
Pentru diavol, Psaltirea este precum trăsnetul. Câtă mângâiere aflu în 
citirea Psaltirii! Am împărțit-o în trei părți:a4. 

În fiecare zi citesc câte o parte. În trei zile o termin, după care o iau 
iarăși de la început. Mai întâi citesc situația pentru care se rostește 
Psalmul și fac Rugăciunea inimii pentru această situaţie și pentru toți 
cei care suferă trupește şi sufleteşte. Apoi citesc Psalmul. La sfârșitul 
fiecărui Psalm spun: „Dumnezeule, odihnește pe adormiţii robii Tăi”. Eu 
socotesc că acest timp, de un ceas și jumătate, în care citesc Psaltirea 
este cel mai eficient ajutor acordat lumii. Iarna trecută, când am 
suferit mult din pricina herniei, am citit-o în picioare. Din ochi îmi 
curgeau lacrimi din pricina durerilor nesuferite. Cu o mână îmi ţineam 
hernia, iar cu cealaltă țineam Psaltirea. Îl loveam pe diavolul cu tunul. 
Ziua îl loveam cu Psaltirea, iar noaptea cu Rugăciunea. A turbat 
diavolul. Acest chin cu hernia a fost o lovitură demonică. Dar și 
Dumnezeu a îngăduit-o, ca să vadă ce voi face. 

— Gheronda, îmi este greu să citesc Psaltirea în picioare, fără să mă 
sprijin de ceva. 

— Pentru „biserica Sfântului Duh” a fiecăreia voi face 
„sprijinitori”; vă voi face și rezemătoare. În capătul unui lemn prind în 
cuie o scândură orizontală în formă de T. 

Eu mă sprijin pe el și astfel citesc Psaltirea. Am o rezemătoare în 
chilie și una afară. 

— Gheronda, uneori, atunci când sunt obosită și citesc Psaltirea, 
deși din pricina oboselii nu înțeleg nimic, totuși mă silesc să stau în 
picioare, lucru care simt că mă ajută. Insă gândul îmi spune că această 
rugăciune nu are valoare. 

— Poate că nu înţelegi ce citeşti, dar cu toate acestea să știi că are 
valoare, pentru că, deși eşti obosită, te silești pe tine și stai în picioare 
înaintea lui Hristos. Să nu uiţi că şi osteneala este cuprinsă în 
rugăciune. 


PARTEA A CINCEA RUGĂCIUNE ȘI TREZVIE 


„Repetăm de multe ori preadulcele 
Nume al lui Hristos nu pentru 

că Hristos nu aude de prima dată 
când Îl chemăm, ci pentru că mintea 


noastră să se unească cu El”. 


CAPITOLUL 1 Puterea rugăciunii 


„Doamne Iisuse Hristoase, Fiul lui Dumnezeu, miluiește-mă!” 

— Gheronda, cum să rostesc Rugăciunea? 

— Mai bine s-o rostești întreagă: „Doamne Iisuse Hristoase, Fiul lui 
Dumnezeu, miluiește-mă!”, pentru că Rugăciunea cuprinde întreaga 
dogmă a Credinței}. Dacă îţi este greu s-o zici întreagă, atunci 
spune: „Doamne Iisuse Hristoase, miluiește-mă!”. 

— Gheronda, am citit că Rugăciunea trebuie să se adreseze celor 
trei Persoane ale Sfintei Treimi (37). 

Insă cu „Doamne Iisuse Hristoase” nu ne adresăm numai lui Hristos? 

— Oare pe cine a trimis Tatăl în lume ca s-o mântuiască? Nu pe 
Hristos, adică pe Fiul? Nu Hristos S-a jertfit și S-a răstignit pentru noi? 
Nu Hristos va judeca lumea? Așadar, lui Hristos ne vom adresa, de 
vreme ce de Fl a atârnat Dumnezeu mântuirea lumii. 

— Gheronda, este corect să spun: „Doamne lisuse Hristoase, 
luminează-mă!” sau „iartă-mă!” sau „acoperă-mă!”, în loc de: „Doamne 
Iisuse Hristoase, miluiește-mă!”? 

— Mai bine să spui Rugăciunea așa cum este ea. „Miluieşte-mă” le 
cuprinde pe toate. Înseamnă şi „mântuiește” și „luminează”, se referă 
şi la nevoile trupești şi la slobozirea de patimi etc. Iar dacă vreodată 
simți nevoia să spui: „Doamne lisuse Hristoase, luminează-mă!” sau 
„iartă-mă!”, poţi s-o spui. 

— Gheronda, după „miluiește-mă”, trebuie să spun totdeauna 
„păcătoasa”? 

— Poţi să spui la început de câteva ori, după care nu mai este 
nevoie să tot repeţi; ajunge să ai conștiința păcătoșeniei tale. 

— Gheronda, îmi este mai ușor să fac rugăciune cu șiragul de 
metanii la Maica Domnului sau la Sfinți decât să rostesc obișnuita 
rugăciune. Este firesc să se întâmple aceasta? 

— Altceva e una și altceva cealaltă. Rugăciunea lui Iisus are altă 
noimă. Prin Rugăciunea lui Iisus te legi de Hristos, mintea ţi se unește 
cu Dumnezeu. Dar trebuie ca mintea să fie la rugăciune. Acesta este 
tot secretul. Șiragurile de rugăciuni pe care le facem la un Sfânt sau la 
altul. - Deşi este un lucru bun și acesta nu ajută la rugăciunea 
neîncetată. Să te obișnuiești să spui mai mult Rugăciunea lui Iisus, ca 
să se miște mintea la „Doamne Iisuse Hristoase”, şi astfel vei ajunge în 
chip firesc la rugăciunea neîncetată, care se rezumă la: „Doamne Iisuse 
Hristoase, Fiul lui Dumnezeu, miluiește-mă!”, și pe care trebuie s-o 
spunem „din toată inima, din tot sufletul, cu toată puterea și cu tot 
cugetul” (Vezi Matei 22,37; Marcu 12,30; Luca 10,27). Altceva este 
atunci când vrem să-l rugăm pe vreun Sfânt că să intervină, să ne 


ajute în vreo problemă. Spun aceasta din propria experiență, așa cum 
mă folosesc eu; nu știu dacă îi ajută și pe alții. 

Totul este să ne întoarcem la rugăciune, ca să ne unim cu 
Dumnezeu. Numai această are valoare, pentru că omul se înrudeşte cu 
Duhul lui Dumnezeu și în duh se unește cu Dumnezeu într-un chip 
sfințit, prin rugăciune. Adică, repetăm de multe ori preadulcele Nume 
al lui Hristos, nu pentru că Hristos nu aude de prima dată când Îl 
chemăm, ci pentru că mintea noastră să se unească cu El, căci Hristos 
este pentru noi totul și în El vom sfârși. 


Rugăciunea lui lisus: armă înfricoșătoare împotriva diavolului 


— Gheronda, nu am putere să înfrunt nicio ispită și nicio încercare. 

— Nu rostești Rugăciunea lui lisus? Așa cum vapoarele care se află 
în primejdie trimit S.O.S., tot astfel și tu să rosteşti continuu: „Doamne 
Iisuse Hristoase, Fiul lui Dumnezeu, miluiește-mă!” și vei primi ajutor. 

Odată ispititorul m-ar fi aruncat în prăpastie, dacă n-aș fi spus 
Rugăciunea. Rugăciunea m-a salvat. Pe când mă aflam la Sfânta 
Mănăstire Stomiu, într-o noapte am mers într-o peșteră care este 
situată într-un loc prăpăstios și primejdios. Era foarte mică; abia 
încăpeam stând jos. Pusesem câteva pietre în afara deschizăturii 
peșterii, pentru că jos era prăpastie. Toată noaptea aceea am spus 
Rugăciunea lui lisus. În zorii zilei, în liniştea aceea adâncă, s-a auzit 
deodată un „cucurigu” înfricoșător şi o puternică bătaie de aripi exact 
lângă mine. M-am speriat şi am zbughit-o afară strigând „Doamne 
Iisuse Hristoase”. Puțin a lipsit să nu cad în prăpastie. Dar îndată am 
înțeles că a fost ispititorul și am continuat rugăciunea, în timp ce 
urechile îmi țiuiau de zgomot. 

— Gheronda, ajută să spui Rugăciunea lui lisus numai cu gura, fără 
să participe mintea? 

— Ajută şi ea. Desigur, nu-l alungi pe vrăjmaș, însă cu rafalele pe 
care le tragi, îl imobilizezi acolo unde se află. 

Rugăciunea lui lisus are mare putere; este o armă înfricoșătoare 
împotriva diavolului. Este ca și cum ai trage asupra diavolului cu 
gloanţe duhovnicești și nu se poate apropia. Odată un frate începător 
(Este vorba de însuşi Stareţul.), care locuia la Schitul Sfânta Ana, 
spunea Rugăciunea, iar diavolul îşi bătea joc de el și spunea continuu 
„mmm...” După un timp l-a auzit pe diavolul strigând: „La Schitul 
Bătrânei (Se referea la Schitul Sfintei Ana) călugării nu mă lasă să mă 
apropii”. 

— Gheronda, atunci când am gânduri viclene și de hulă, dar mă 
străduiesc să rostesc Rugăciunea lui lisus, nu cumva prin aceasta atrag 
mânia lui Dumnezeu? 

— Nu. Tangalachi din răutate seamănă gânduri viclene, însă tu să 
pui în valoare această lucrare a lui pentru a dobândi rugăciunea 


neîncetată. Să-i spui: „Bine că mi-ai adus aceste gânduri, pentru că-L 
uitasem pe Dumnezeu”, și să rostești Rugăciunea. Tangalachi, când va 
vedea că-ţi face bine, se va retrage singur, pentru că nu-i convine ca să 
se facă pricină că tu să te rogi. lar când el se va retrage și nu te va mai 
ispiti, tu deja vei fi dobândit rugăciunea neîncetată. 

Oricum, diavolul, fără să vrea, ne face în cele din urmă un mare 
bine. De aceea și Dumnezeu îl îngăduie. Pe când eram la Schitul 
Ivirului (Între anii 1964-1967.), într-o noapte demonii au vrut să mă 
omoare cu o lespede de piatră. În după-amiaza zilei de dinainte 
trecuse pe la Coliba mea un om sărman. l-am dat toți banii pe care-i 
aveam și a plecat. Noaptea am auzit că bate cineva în ușă. M-am 
gândit că săracul care fusese mai înainte, crezând că mai am și alți 
bani, se întorsese ca să-i mai dau. „Cine este?”, am strigat. Nimic. Am 
auzit apoi bătăi în cealaltă ușă. Am aprins o lumânare ca să văd. „Cine 
este?”, am strigat din nou. Nimic. Peste puţin timp am auzit bătăi sus, 
în tavan. „Ei, abia acum ne-am înţeles”. Și îndată a început un zgomot 
groaznic. Am îngenuncheat și rosteam continuu Rugăciunea. Deodată, 
bam!, au aruncat o lespede de piatră, care a spart tavanul, și jumătate 
din ea, cu vârful în jos, a ieșit exact deasupra capului meu. „Am 
înţeles, am spus atunci în sinea mea, așa vom petrece toată noaptea”. 
După aceea am făcut priveghere. Eu cu rugăciunea, iar demonii cu 
bătăi în acoperiș... Ce privegheri frumoase au fost acelea! 

Rugăciune înseamnă război împotriva lui tangalachi. Dar și 
tangalachi va lupta apărându-se. Demonii vor fi dezarmaţi numai 
atunci când îi războiește cineva cu nobleţe, care are în ea smerenie, 
iar nu cu vitejie egoistă. 


Pentru curățirea inimiieste trebuinţă de rugăciune și nevoință 


— Gheronda, cum se curăță inima? 

— Cu smerenia, neţinerea de minte a răului Jertfirea de sine, 
purtarea dezinteresată, spovedania gândurilor, nevoințţă, rugăciunea și 
mai ales cu Rugăciunea lui lisus se curăță inima. Rugăciunea „Doamne 
Iisuse...” aruncă afară tot balastul pe care-l are inimă. 

— Gheronda, se poate curăţi inima numai cu „Doamne Iisuse... ”? 

— Nu, nu se poate face curățirea numai cu „Doamne Iisuse...” dacă 
nu există împreună cu ea și smerenie și nu se face și nevoința 
corespunzătoare. Dacă te rogi și nu te străduieşti să le faci și pe 
celelalte despre care ţi-am spus, atunci osteneala este zadarnică. Sau 
dacă le faci pe acelea și treci cu vederea rugăciunea, iarăși osteneala 
este zadarnică. Nevoiește-te și roagă-te totodată, cere ajutorul lui 
Dumnezeu cu rugăciunea și astfel, încet-încet, ți se va curăți inima. 
Nevoinţa și rugăciunea merg împreună. 


CAPITOLUL 2 Lucrarea rugăciunii 


Rugăciunea în șoaptă sau cu mintea 


— Gheronda, cum este mai bine să rostesc Rugăciunea? Cu voce 
tare, în șoaptă sau cu mintea? 

— Dacă o spui cu voce tare, vei obosi și te vei istovi repede. De 
aceea, s-o spui uneori în şoaptă iar alteori cu mintea Rugăciunea cu 
mintea este cea mai bună Dar fiindcă nu toţi oamenii pot s-o spună 
continuu cu mintea, ajută să o spună cineva și în șoaptă ca un 
antrenament. Poţi începe să o spui în șoaptă, să continui cu mintea, 
apoi iarăși în șoaptă și din nou cu mintea Și să tot alternezi astfel, 
până ce vei ajunge să spui rugăciunea numai cu mintea, adică 
rugăciunea să devină gânditoare, așa cum, de altfel, se şi numește 
„rugăciune de gând”. Abia atunci ajunge omul să se roage cu mintea, 
iar inima lui saltă se veseleşte, ajunge la dragostea dumnezeiască 
trăiește stări cerești. 

— Gheronda, în ultima vreme, de fiecare dată când intru în chilie 
am gânduri de hulă și răspândire a minţii De ce mi se întâmplă 
aceasta? 

— Se vede că ai uitat Rugăciunea lui Iisus și de aceea ispititorul și-a 
întins cortul în afara chiliei tale. 

Străduiește-te ca în ceasurile libere pe care le ai în chilia ta să 
rostești Rugăciunea în şoaptă, ca să alungi răspândirea și gândurile pe 
care ţi le aduce vrăjmașul. Rugăciunea în șoaptă ajută mult în 
momentele când ești atacat de vrăjmașul, pentru că atunci este 
trebuinţă de luare-aminte, ca să scapi de falanga dușmană. 

— Gheronda, atunci când îmi vin gânduri rele sau de hulă este bine 
să le războiesc cu războiul contrar(3s? 

— Mai bine sale războiești cu Rugăciunea lui lisus decât cu războiul 
contrar. Pe cât poți, să vorbeşti gânditor cu Hristos prin Rugăciunea 
minții și să nu discuţi cu mintea ta „asta” sau „cealaltă”. Să cultivi 
Rugăciunea lui lisus, care la început te va slobozi de gândurile rele, 
iar la sfârşit vă deveni una cu răsuflarea ta. 


Să rostești Rugăciunea lui lisus oriunde te vei afla 


— Gheronda la ce să iau aminte mai mult? 

— Să te liniștești, să te aduni și, oriunde te vei afla să rostești 
Rugăciunea lui lisus cu mintea și cu inima, cerând mila Bunului 
Dumnezeu pentru tine, pentru toți cei vii și pentru toți cei adormiți. 
Iar când obosești rostind Rugăciunea, să psalmodiezi cu voce tare 
„Doamne miluieşte” pe larg sau un tropar. 

— Gheronda, eu spun de obicei Rugăciunea lui lisus numai în 


biserică. 

— Când monahul se mărginește să rostească Rugăciunea lui lisus 
numai în biserică, se aseamănă cu mirenii care merg la biserică numai 
Duminică De aceea să nu te mărginești să rostești Rugăciunea numai 
în biserică, ci s-o spui și la ascultare și în chilie. Și când te întinzi să te 
odihnești, iarăși să rostești Rugăciunea. La ascultare să iei aminte să te 
mişti liniștit şi cu înţelepciune, ca să nu-ți fure tangalachi mintea de la 
rugăciune. 

Să ai întotdeauna în gura ta preadulcele Nume al lui lisus, ca să ţi se 
îndulcească sufletul. Mare lucru este să-ți petreci toată ziua în 
rugăciune! Îţi începi ziua cu Rugăciunea, apoi îţi faci ascultarea 
rostind Rugăciunea, și astfel se sfințește tot ceea ce faci, se sfințesc și 
toți cei care se folosesc de ascultarea ta. Când, de pildă, faci mâncare 
şi rostești Rugăciunea, se sfințește și mâncarea pe care o faci, și cei 
care o mănâncă. 

— Gheronda, în această perioadă am multe ispite. 

— Să pui în valoare fiecare ispită pentru a scăpa la Hristos, cerând 
ajutorul Lui, și astfel îți va rămâne câștig rugăciunea neîncetată. 


Rugăciunea de sine-lucrătoare 


— Gheronda, spuneţi-ne ceva despre rugăciunea de sine-lucrătoare? 

— Omul care are rugăciunea de sine-lucrătoare nu se străduieşte să 
spună Rugăciunea lui lisus, ci, fără să depună vreun efort, rugăciunea 
se rostește de la sine înlăuntrul său. Chiar și în somn rostește 
Rugăciunea, iar când se trezește, o continuă. De aceea, în Sfânta 
Scriptură, în Cântarea Cântărilor, se spune: „Eu dorm și inima mea 
veghează” (Cântarea Cântărilor 5,2). 

Viețuia mai demult în Sfântul Munte un argat care era foarte 
muncitor. Lucra cât trei și de aceea Părinții îi dădeau plată dublă 
Venea câteodată și pe la Coliba mea, la „Cinstita Cruce”. Odată când a 
venit, i-am spus: „În vremea cât lucrezi, să rostești Rugăciunea lui 
lisus, ca să ţi se sfințească și munca pe care o faci”. Acela m-a ascultat 
cu simplitate și s-a obișnuit să rostească Rugăciunea. Într-o zi a venit 
şi mi-a spus: „Eu dorm, dar rostesc Rugăciunea și în somn. lar când 
mă trezesc, Rugăciunea continuă Simt înlăuntrul meu o mare 
bucurie”. „A început să se lumineze de ziuă”, i-am spus. Mirean și să 
ajungă la o aşa măsură! 

— Gheronda, omul care are rugăciunea de sine-lucrătoare s-a curățit 
de patimi? 

— Ei, imul ca acesta a ajuns la o stare bună 

— Gheronda, cum ajunge cineva la rugăciunea de sine-lucrătoare? 

— Când omul își conștientizează păcătoșenia și are mereu în minte 
nerecunoștința sa, atunci sufletul este constrâns cu mărinimie și cere 
cu smerenie mila lui Dumnezeu. Şi astfel, fără să depună vreun efort, 


Rugăciunea începe singură să lucreze înlăuntrul său. 

— Şi simte aceasta ca o necesitate? 

— Nu, ci i-a devenit obișnuință rugăciunea neîncetată din lucrarea 
pe care a făcut-o. 


Obișnuinţa exterioara Rugăciunii lui lisus 


— Gheronda, poate să rostească cineva continuu Rugăciunea lui 
lisus în șoaptă? 

— Se poate să-i devină obișnuință exterioară şi să o spună ritmic, 
așa cum ceasul face tic-tac, însă mintea lui să nu fie la Dumnezeu. 

— Foloseşte aceasta la ceva, Gheronda? 

— Dacă cineva are puțină smerenie și își dă seama că mintea lui nu 
este la Dumnezeu și că rosteşte Rugăciunea lui lisus mecanic, atunci îl 
folosește puţin. Dacă însă crede că, spunând Rugăciunea, este sporit 
duhovnicește, atunci se vatămă. 

— Gheronda, dacă cineva obișnuiește să rostească mereu 
Rugăciunea lui lisus, aceasta îl ajută în nevoința sa? 

— Problema este pentru care pricină spune Rugăciunea Dacă s-a 
cunoscut pe sine și simte ca o necesitate mila lui Dumnezeu și o cere 
mereu, rostind Rugăciunea atunci se folosește. Sau, dacă nu s-a 
cunoscut pe sine, însă își dă seama că este încurcat în angrenajul 
patimilor și scapă la Dumnezeu, și atunci Dumnezeu îl va ajuta în 
nevoința sa și va deprinde și obișnuința de a rosti Rugăciunea Dacă 
însă rostește Rugăciunea lui lisus mecanic, fără simțirea păcatelor 
sale, atunci Rugăciunea nu-l poate ajuta să lepede omul cel vechi. 

— Gheronda poate fi și primejdios faptul de a urmări cineva să 
capete obișnuința de a rosti Rugăciunea lui Iisus? 

— Este primejdios numai atunci când cineva nu mai ia aminte la 
sine însuși şi se ocupă cu Rugăciunea ca și cum ar fi ceva la modă. 
Unul ca acesta poate dobândi obișnuința Rugăciunii, însă înlăuntrul 
său va trăi omul cel vechi și există pericolul să turneze și înșelarea 

Mi-aduc aminte că, atunci când eram la sanatoriu, era internat acolo 
și tui monah care se obișnuise să rostească Rugăciunea lui lisus. Îşi 
închidea ochii și spunea mereu: „Doamne Iisuse Hristoase...” „Doamne 
lisuse Hristoase...”. O infirmieră care l-a văzut a început să-și facă 
cruce și a spus: „O, ce sfânt avem lângă noi!” Dar într-o zi acel monah 
mi-a spus: „l-am mustrat pe cutare și pe cutare. I-am scris o scrisoare 
şi cutărui episcop și altuia, ca să-şi schimbe felul de a gândi dacă vor 
să fiu de partea lor”. „Ia stai, măi frate!” i-am spus. „Eşti analfabet și 
tuberculos, pe ce te bazezi de vorbești așa?”. Știi ce-mi răspunde? 
„Unul sau doi ca mine de ar mai fi existat, s-ar fi mântuit lumea”. 
Dacă nu ar fi fost sănătos la minte, ar fi fost îndreptățit să vorbească 
astfel, dar mintea lui era sănătoasă. Deoarece se silea pe sine și spunea 


continuu Rugăciunea lui lisus, i-a rămas obișnuința, după care, orice 
gând îi venea, credea că este de la Dumnezeu. Astfel a ajuns până 
acolo încât să creadă că nu există nimeni altul ca el în lume. 


Ținerea respirației ajută la adunarea minţii 


— Gheronda, cum rostiți Rugăciunea lui lisus? Cu inspiraţie și 
expiraţie? 

— Mă obișnuisem să rostesc Rugăciunea întreagă. Cu inspirația 
rosteam: „Doamne Iisuse Hristoase, Fiul lui Dumnezeu”, iar cu expiraţia: 
„miluiește-mă pe mine, păcătosul!”. Dar după operaţia la plămâni nu-mi 
mai ajungea respirația s-o spun întreagă, ci cu inspirația spuneam: 
„Doamne Iisuse Hristoase”, iar cu expiraţia: „miluiește-mă!” 

— Gheronda, la ce ajută ţinerea respirației atunci când rostim 
Rugăciunea lui lisus? 

— Ţinerea respirației ajută la adunarea minţii în rugăciune, așa cum 
atunci când tragi cu armă trebuie să-ți ţii respiraţia ca să reușești 
ținta. Aceasta însă trebuie să se facă la început, pentru un interval 
scurt de timp și numai când este nevoie. Adică atunci când mintea 
este răspândită sau este războită de gânduri. Doar atunci are sens să-ți 
ţii respiraţia, însă numai pentru puțin timp, iar nu continuu, pentru că 
se creează presiune asupra inimii şi se poate vătăma. Unii își pleacă 
capul și își țin respiraţia, dar acestea le pricinuiesc o durere a inimii ca 
organ, care se vatămă, silindu-i astfel să nu mai spună Rugăciunea. 
Dumnezeu însă altă durere cere de la noi: durerea adevărată a inimii, 
care vine din zdrobirea smerită a acesteia și nu din constrângerea 
fizică a ei ca organ. 


Rugăciunea lui lisus să se facă cu osteneală 


— Gheronda, prefer să stau în chilie și să rostesc Rugăciunea lui 
lisus, decât să merg la ascultare. 

— Măi, ce-i asta? Ce vrei tu să faci? „Nirvana”o vrei să faci? 

Monahismul ortodox nu este nirvana. Ai înțeles? Monahul nu este 
un leneş, un om care să nu muncească, ci să stea și să spună numai 
Rugăciunea Dacă vrea să stea mereu, va fi ca cei care fac yoga și auto- 
concentrare. Monahul, și mai ales cel tânăr, trebuie „să fie spirt”, să 
aibă nobleţe, să alerge acolo unde îi cere ascultarea 

— Gheronda, până și metăniile îmi vine greu să le fac. 

— Da, suntem „în regulă”. Metanii să nu faci, ascultare să nu faci, ci 
să stai și să spui Rugăciunea lui lisus. Ce pricopseală vei face? Sfântul 
Isaac Sirul spune că rugăciunea 

care se face fără osteneală trupească este ca un făt lepădat; nu este 
rugăciune (Vezi Sfântul Isaac Sirul, Cuvinte ascetice, Cuvântul 76, 
p.382.). 


— Gheronda nu pot să mă rog multă vreme în picioare, ci după 
puţină ceva timp trebuie să îngenunchez și rostesc Rugăciunea astfel. 

— Fă mai întâi lucrul cel greu, iar după ce vei obosi, fă-l și pe cel 
mai ușor. Dacă nu poţi să stai în picioare, îngenunchează. Dacă nu 
poți în genunchi, atunci așează-te. Şi dacă nici aşezată nu poţi, atunci 
întinde-te și rostește Rugăciunea lui lisus. Numai să-ti fie mintea la 
Dumnezeu. Aceasta o spune și Sfântul Isaac (Vezi Sfântul Isaac Sirul, 
Cuvinte ascetice, Cuvântul 28, p. 155-156; Cuvântul 29, p. 159; 
Cuvântul 58, p. 305.). 

— Gheronda, de ce Părinţii spun să stai pe un scăunel când rostești 
Rugăciunea lui lisus? 

— Deoarece este de la sine înţeles că ţi-ai făcut canonul, metăniile 
etc. Și, fiindcă ai obosit, te aşezi puțin și rostești Rugăciunea lui Iisus, 
ca să te poţi ruga și în continuare. Apoi, atât la slujbele Bisericii, cât și 
la ascultare stai în picioare, ceea ce te obosește. Iar dacă și în chilie 
vei sta în picioare ca să te rogi, te vei istovi. De aceea, așează-te puțin 
şi rostește Rugăciunea lui lisus. Părinţii nu lasă să se înțeleagă că 
trebuie să ședem atunci când rostim Rugăciunea. Eu nu consider că e 
corect să stai așezat ca să spui Rugăciunea, deși poţi sta în picioare. 
Este foarte nepotrivit, cu toate că ţi se pare că simţi o oarecare 
dulceaţă. Bătrânul Arsenie Peștereanul (Ascet care a viețuit 
(1886-1983) în peșterile de la Sfânta Ana Mică din Sfântul Munte 
Athos.) zicea: „Atunci când spun Rugăciunea în picioare, simt multă 
mireasmă. lar când spun Rugăciunea așezat, simt puțină mireasmă”. 

— Gheronda, când fac metanii sau când rostesc Rugăciunea lui Iisus 
în picioare, îmi adun mai uşor mintea Oare osteneala mă ajută să mă 
adun? 

— Mintea se concentrează asupra lucrării pe care o faci Așa cum, 
atunci când te doare undeva spre acel loc se îndreaptă și mintea 
pentru că durerea o atrage, tot astfel și atunci când faci metanii, 
mintea se concentrează asupra lor. lar dacă mintea ta ar fi fost cu 
adevărat la Hristos, nu ţi-ai fi adus aminte nici câte metanii ai făcut. 


Pocăinţa: cea mai sigură cale pentru rugăciune 


— Gheronda, Sfântul Ignatie  Briancianinov scrie să rostim 
Rugăciunea lui lisus rar și tot rar să facem și metaniile:40). 

— Fiecare Sfânt vorbeşte despre modul în care el însuși s-a folosit 
spunând Rugăciunea lui lisus. De aceea de multe ori și Rugăciunea 
minții este rău înțeleasă. Părinții Nipticit4, prin trăirile pe care le 
aveau, se aflau într-o neîntreruptă legătură cu Dumnezeu și au putut, 
urmând modul care i-a ajutat mai mult, să se roage corect. 

Dacă eu însă încerc să pun în lucrare ceea ce au scris Părinţii, de 
pildă, aplecarea capului spre piept, ţinerea respirației etc., numai și 
numai ca să simt plăcere, bucurie sau o fac din mândrie, ca să devin 


Părinte Niptic, atunci nu voi putea face nicio pricopseală. 

— Gheronda, diferitele cărți, care se referă la Rugăciunea minții, 
ajută în vreun fel? 

— Ajută celor care au smerenie. Insă celor care au mândrie și își 
pun drept scop ca, într-o anumită perioadă de vreme, să ajungă la o 
înaltă măsură duhovnicească, să devină Părinţi Niptici, nu le ajută. 
Într-o zi au venit la mine la Colibă unii care mi-au spus: „Am venit să 
ne înveți Rugăciunea lui lisus, pentru că ești dintre cei care au 
Rugăciunea minţii”. „Pe mine să mă ştergeţi din catalogul vostru”, le- 
am spus. „Eu nu fac altceva decât numai să cer milă lui Dumnezeu”. 

— Gheronda, dar unele mijloace practice pentru învățarea 
Rugăciunii lui lisus, despre care vorbesc Părinţii, nu ajută? 

— Toate acestea simt mijloace ajutătoareu2 pentru adunarea minții 
și sunt de folos numai atunci când omul pune înainte smerenia, 
pocăinţa, zdrobirea inimii Dar dacă iau un scăunel îmi plec așa capul 
spre piept și zic că voi începe să spun Rugăciunea lui lisus de atâtea 
ori de cât spunea Pelerinulrz;, fără să fi lucrat pocăința, atunci voi 
rămâne numai la acestea exterioare, iar lucrarea pe care o voi face va 
fi una exterioară. 

Cel mult voi dobândi o obișnuință exterioară de a rosti Rugăciunea. 
În timp ce, dacă voi cultiva mai întâi smerenia, pocăinţa, apoi mă voi 
folosi și de câteva din mijloacele ajutătoare despre care spun Părinții, 
atunci cu adevărat mă voi ajuta Cel care începe astfel lucrarea 
rugăciunii, nu se poate înșela, însă celălalt mod poate duce și la 
înșelare. 

— Gheronda, poate dobândi cineva Rugăciunea fără să-i fi citit pe 
Părinţii Niptici:44 și fără să urmeze unele metode? 

— Desigur că poate, dacă o rostește simplu și cu smerenie. Pentru că 
unii se cațără pe metode și rămân acolo; nu merg mai departe. Fac 
adică din metodă scop, în timp ce metodă este un mijloc ajutător. 

— Gheronda, ne spuneți cum este afundarea în rugăciune45)? 

— Afundarea cea dulce? Nu începe nimeni lucrarea rugăciunii 
pentru a dobândi aceasta. 

— Da, Gheronda, nu începe ca să simtă asta, însă ce nevoință 
trebuie să premeargă? 

— Cel mai important este să nu existe voie proprie, ci să existe 
nobleţe, jertfire de sine. 

Calea cea mai sigură este să cultive cineva rugăciunea cu nobleţe. 
Adică să cugete la marile binefaceri ale lui Dumnezeu și totodată și la 
marea lui nerecunoștința față de Dumnezeu. Făcând așa, din 
mărinimie, sufletul se va smeri singur și va cere milă lui Dumnezeu cu 
durere. Astfel simte din ce în ce mai mult nevoia de mila lui 
Dumnezeu, iar rugăciunea se face din inimă și aduce încet-încet în 
suflet, la început, dulceaţa dumnezeieștii mângâieri, iar mai târziu 


dumnezeiasca veselie. 


CAPITOLUL 3 Lucrarea minții 


— Gheronda, Sfântul Grigorie Palama, scrie că virtuțile, fiindcă se 
înrudesc cu virtuțile lui Dumnezeu, îl fac pe om potrivit să-L 
primească pe Dumnezeu, dar nu-l unesc cu El. Rugăciunea însă 
înfăptuieşte unirea cu Dumnezeu:46). 

La ce se referă? 

— Aici Sfântul se referă la rugăciunea curată. 

— Gheronda, dar ce este rugăciunea curată? 

— Când există nobleţe duhovnicească, jertfire de sine, omul se 
înrudeşte cu Dumnezeu, se află în legătură cu El, iar mintea îi este 
neîncetat la El. Atunci, chiar de nu se roagă, totuși se roagă. Toată 
viaţa lui este rugăciune. Nu se gândește la altceva; orice ar face, 
mintea lui este continuu acolo, la Dumnezeu. Așa cum un copilaș 
orfan, care nu o mai are decât pe mama lui, de care împrejurările l-au 
îndepărtat pentru o vreme, orice ar face și oriunde s-ar afla, are mereu 
mintea la mama sa, tot astfel şi omul care este pribeag aici, pe 
pământ, departe de Dumnezeu, Părintele său, atunci când ajunge în 
această stare, are mintea sa continuu la Dumnezeu, Părintele său. 
Aceasta este rugăciunea curată. 

— Gheronda, cum se curăță mintea? 

— Mintea, pentru a se curăța, trebuie să fie continuu la Dumnezeu, 
să se unească cu Dumnezeu. lar ca să se unească cu Dumnezeu, este 
trebuinţă de luare-aminte, supraveghere de sine, rugăciune neîncetată. 
Când mintea se va uni cu Dumnezeu, atunci omul nu se va mai gândi 
la nimic altceva, fără numai la Dumnezeu. Astfel mintea sa devine 
curată pentru că nu mai intră în ea paraziți, iar omul trece de la „după 
chip” şi se face „după asemănare” (Facere 1,26). Pentru că altceva este 
numai „după chip”. Mintea este bună dar dacă se află pe altă 
frecvență.. 

Puterea cea mare a minții, care aleargă cu o viteză mai mare decât 
cea a luminii, trebuie să o punem în valoare şi să o îndreptăm în 
întregime spre Dumnezeu, Creatorul luminii Dacă această putere este 
risipită atunci cum este cu putință ca mintea să mai aibă putere? Și 
dacă mintea omului îşi pierde această putere, atunci omul rămâne 
numai cu mintea, adică face doar o lucrare cerebrală și din chip al lui 
Dumnezeu, ajunge creier, mașină La unii se întâmplă următoarele: 
deoarece nu pun în valoare puterea aceasta a minţii spre cele de sus, 
le-o pune în valoare sau, mai degrabă o exploatează vrăjmașul spre 
cele de jos. La început spre cele pământești, iar apoi, mai jos, la păcat, 
ca să-i arunce în iad. Când mintea izbutește să se suie la înălțime, 
atunci și toate lucrurile le vede de sus cu ochii sufletului, cu ochi 
dumnezeiesc, prin dumnezeiasca luminare. Din păcate, eu înţeleg 
toate acestea numai teoretic, dar mă voi strădui să mă nevoiesc spre 


acest scop, cu toate că moartea mă va găsi pe drum. 
Trezvia duhovnicească 


— Gheronda, ce este trezviau47? 

— Trezvia este atenţia la gânduri, la fapte şi la mișcări Atunci când 
într-o zi iei aminte, te supraveghezi pe tine însăţi și-ţi cercetezi 
purtarea, în următoarea zi vei fi mai atentă etc. Toată baza este 
atenția. De aceea, vezi cu câtă luare-aminte erau Sfinții Părinţi? De ce 
se numesc Părinți Niptici? Părinţi Niptici înseamnă Părinţi trezvitori, 
care iau aminte. Luau aminte la ei înșiși și făceau lucrare lăuntrică. Își 
urmăreau gândurile și se aflau într-o continuă trezvie duhovnicească. 

— Gheronda, Sfântul Isaac Șirul spune: „Lucrarea zilei trebuie să fie 
potrivită cu lucrarea nopţii” (Sfântul Isaac Sirul, Cuvinte Ascetice, 
Cuvântul 29, p. 159.). La ce se referă? 

— Sfântul se referă la faptul că așa cum noaptea se roagă cineva și- 
și ţine mintea la Dumnezeu, tot astfel și în timpul zilei, să se 
străduiască să nu se răspândească şi mintea lui să nu se depărteze de 
la Dumnezeu. Dacă nu iei aminte în timpul zilei, atunci aduni balast, 
după care, să vezi chin ca să-l arunci E ușor lucru? Cât de mult te 
chinuiești în timpul rugăciunii din cauza unei mici neatenții! 

Atenţia şi supravegherea au mare importanță. Se poate ruga cineva 
ceasuri întregi dar dacă nu ia aminte și nu se supraveghează pe sine, 
nimic nu face. Insă când rugăciunea este însoţită cu supravegherea de 
sine, atunci lovim și noi în acea direcţie din care ne loveşte mai mult 
vrăjmașul. 

— Gheronda, de ce mintea mea este mereu răspândită și nu pot să o 
adun? 

— Dacă tot timpul ea a fost fără frâu, cum să o poți stăpâni acum? 
Este trebuință de luare-aminte, pentru că mintea, într-o clipă te poate 
duce în Rai, iar în clipa următoare, dacă nu iei aminte, te va duce în 
iad. Pe cât poţi, să te străduiești să-ți aduni mintea în gânduri bune, 
sfinte, care îl sfințesc pe om 


Punerea în rânduială a minţii 


— Gheronda, mintea îmi zboară încolo şi-ncoace. 

— Când eram mic, copiii prindeau vrăbii, le legau cu aţă de un 
picior și se jucau cu ele. Le slobozeau puţin, iar ele zburau - 
sărmanele, credeau că simt libere —, apoi trăgeau aţa și vrăbiile 
veneau înapoi. La fel și mintea ta, poate alerga, dar dacă aţa o ţine 
Hristos, deşi vă zbură puţin, unde se va duce? Se va întoarce iarăși la 
Hristos. 

— Gheronda, de îndată ce mă adun în rugăciune, într-o fracțiune de 
secundă mintea mea colindă toată lumea până în America. Cum se 


face aceasta? 

— Câţi bani îți trebuie ca să faci drumul dus-întors de aici până în 
America? Ai măcar bani să-ți plătești biletele? Acum însă cu mintea 
ajungi imediat acolo. Caută să-ți aduni mintea, pentru că în cele din 
urmă vei da faliment şi-mi vei „închide” asociațiars; și nu voi mai 
putea să-mi plătesc datoriile. 

Să spui Rugăciunea cu inima, cu smerenie, ca să nu te fure 
tangalachi prin convorbirea cu gândurile. Pentru aceasta mult te va 
ajuta cugetarea la moarte. Dacă vei cugeta astfel: „Dumnezeu mi-a dat 
soroc acum, ca să mă pregătesc, pentru că va veni să mă ia”, nu va 
putea sta de față niciun gând Când intră la mijloc moartea, mintea stă 
la mijloc și nu merge la extreme și la capătul lumii 

— Gheronda, mă mâhnesc când mintea mi se răspândește în vremea 
rugăciunii 

— Eu, atunci când mintea îmi pleacă la diferite subiecte - deși 
vreau ca ea să fie continuu lângă Dumnezeu —, spun: „Dumnezeul 
meu, ce să caute o astfel de minte lângă Tine? Este obrăznicie să vreau 
să se afle lângă Tine”. Și așa, cu im gând smerit vine Harul lui 
Dumnezeu iar mintea se reîntoarce la EL Să spui și tu: „Bine faci 
Dumnezeul meu, că nu mă ajuţi să-mi adun mintea lângă Tine, pentru 
că sunt vai de mine și vrednică de milă”. Și când vei crede asta, 
Dumnezeu te va ajuta îndată să te aduni. 

— Gheronda, de multe ori, când mă rog cu şiragul de metanii deşi 
la început am mintea adunată, totuși în scurt timp se răspândește. Mă 
străduiesc s-o adun, dar iarăși pleacă. 

— Gândește-te ce păcat este să ajungă la Tronul lui Dumnezeu 
numai o jumătate sau o treime de rugăciune, iar cealaltă să se piardă 
pe drum. Este trebuință de stăruinţă și răbdare. Când mintea pleacă, s- 
o aduci înapoi A plecat din nou? Iarăşi s-o aduci. 

— Gheronda, de ce oare nu mă pot aduna uşor? 

— Pentru că ești încă în primul stadiu al nevoinței și, dacă ai reuși 
să faci această, ar fi ceva nefiresc. Ar fi ca și cum s-ar fi născut un 
copil cu dinți. Mintea seamănă cu un pui de păsărică, care la început 
aleargă puţin în urma mamei lui dar îndată se întoarce și fuge în altă 
parte. Se joacă, mănâncă fire de iarbă, încearcă orice găsește, până la 
im moment dat, când își revine și vede că a pierdut-o pe mama lui. 
Atunci aleargă ca s-o găsească, dar în scurt timp iarăși se depărtează 
de ea. Când se mărește puţin, îl prind și îl leagă în urma mamei lui și 
astfel rămâne mereu lângă ea Vreau să spun că este firesc ca, la 
început, mintea să plece în vremea rugăciunii. Insă cu stăruințţă va fi 
legată de către Dumnezeu și nu se va mai depărta de Fl; va dori să se 
roage continua După aceasta, vine o desăvârșită nemișcare; niciun 
gând nu se apropie în vremea rugăciunii și mintea rămâne goală de 
gânduri:40. Iar după acest stadiu vine contemplaţia. 


Să-i dăm de lucru minţii noastre 


— Gheronda, deoarece trăiesc încă în lume, dacă este binecuvântat, 
spuneți-mi cum să mă păzesc de răspândirea pe care mi-o provoacă 
lumea 

— Referiri la acest subiect vei găsi la Sfântul Isaac Sirul. Citește cu 
atenție primele patru rânduri ale Cuvântului 1, cu care să te și 
îndeletniceşti. Sfântul spune: „Frica de Dumnezeu este începutul virtuţii. 
lar despre ea se spune că e rodul credinţei și se seamănă în inimă când 
mintea se desparte de împrăștierea în lume, adunându-și gândurile ce 
rătăcesc din pricina împrăștierii, în cugetarea la viitoarea reașezare” 
(Sfântul Isaac Sirul, Cuvinte Ascetice, Cuvântul 1, p. 25.). Este adevărat 
că pentru această lucrare duhovnicească sunt de trebuință și condiţiile 
corespunzătoare, pe care nu le ai deocamdată. Însă o lucrare 
duhovnicească asemănătoare, pe care o poţi face acum, când încă te 
mai afli în lume, este următoarea: când mintea ta este greoaie și nu 
spune Rugăciunea lui Iisus sau când vrei să te odihnești puțin de ea — 
deoarece Rugăciunea este cam obositoare la început, căci încă există 
patimi înlăuntrul nostru —, să te străduiești să-i dai de lucru minții 
tale, pentru ca diavolul să nu afle prilej să semene lucrurile sale. O 
lucrare pe care o poate da cineva minţii sale, ca s-o adune, este 
pomenirea morții Dar pentru că vouă, femeilor, vă e de-ajuns un mic 
pretext ca să vă cuprindă descurajarea, sau mai bine zis boceala, de 
aceea este mai bine să trăieşti continuu evenimentele Noului 
Testament. 

Să începi cu Buna-Vestire și să sfârşeşti cu Răstignirea, iar mintea ta 
să se învârtă în jurul acestora. Când mintea ta va izbuti să se învârtă 
numai în jurul acestor evenimente dumnezeiești, atunci se va face și 
schimbarea lăuntrică, care va fi învierea ta 

— Gheronda, mă înfioară stihul „Împunsă fiind coasta Ta, Dătătorule 
de viaţă, izvoare de iertare, de viață și de mântuire, tuturor ai izvorât” (A 
doua stihiră de la Stihoavna învierii a glasului 5, sâmbătă seara.). 

— Cum să nu te înfioare? Când mintea este pe Cruce, la „coasta 
rănită” (Vezi al patruzeci și doilea tropar, Starea a doua, din Prohodul 
Domnului. „Ca un pelican Te-ai rănit în coasta Ta, Cuvinte”.) a lui 
Hristos, la cuie, la fiere, la oţet și la toate pe care le-a pătimit Hristos 
pentru noi, acolo rămâne pironită și nu mai umblă nicăieri. Atunci 
sufletul se roagă nerăspândit lui Hristos cel răstignit pentru sine și 
pentru toate sufletele celor vii și ale celor adormiţi, ca să le miluiască 
Hristos, Care a fost rănit pentru noi toți. 

Mintea este un copil nesupus, un copil neastâmpărat și fără stăpân, 
care vrea să umble mereu încoace şi-ncolo şi să vagabondeze. Cu toate 
acestea, de ea depinde viața şi mântuirea noastră. Dacă o ţinem în 
frâu şi o instruim, se linişteşte, devine un copil bun și se pune în 


rânduială. De aceea, pe cât va stă în putință, să nu vă lăsați mintea să 
hoinărească. Ci s-o instruiți duhovnicește, s-o învăţaţi să stea acasă, în 
Rai, lângă Părintele ei, Dumnezeu. 


Simţirea prezenţei lui Dumnezeu 


— Gheronda, când fac o lucrare intelectuală nu pot spune 
Rugăciunea lui lisus. 

— Dacă în vremea ascultării ai mintea la Dumnezeu, este ca și cum 
ai rosti Rugăciunea lui lisus. Iar dacă rostești Rugăciunea și mintea ta 
nu este la Dumnezeu, care este folosul? Chiar și atunci când obosește 
cineva spunând Rugăciunea, dar își aduce în minte pe Hristos sau pe 
Maica Domnului, tot rugăciune se socotește. 

— Gheronda, poate să păstreze cineva în sine pomenirea lui 
Dumnezeu fără să spună Rugăciunea lui Iisus? 

— Dacă spune cu mintea sa: „Cât de departe simt de Dumnezeu! Ce 
trebuie să fac ca să mă apropii mai mult de El?”, din aceasta se va 
naște și pomenirea lui Dumnezeu, și rugăciunea Să te străduiești să 
simți întotdeauna prezența lui Hristos, a Maicii Domnului, a Sfinţilor 
și să te mişti ca și cum ar fi de față. Căci, cu adevărat, chiar sunt de 
față, deşi noi nu-i vedem cu ochii noștri cei trupești Să le încredințezi 
pe toate lui Dumnezeu și să spui: „Dumnezeu mă urmăreşte. Oare ceea 
ce fac acum este plăcut lui Dumnezeu? Ce să fac ca să-l plac Lui? Ce 
trebuie să evit ca să nu-L mâhnesc?”. Încet-încet aceasta îţi va deveni 
starea ta lăuntrică. Te vei gândi la Dumnezeu și vei face totul ca să-l 
placi Lui Astfel se naște și creşte dragostea față de Dumnezeu, se 
îndulceşte mintea și inima, care, fără osteneală rămân continuu în 
rugăciune. 

— Gheronda, ce înseamnă: „Pomenirea lui Dumnezeu — vederea lui 
Dumnezeu”? 

— Pomenirea lui Dumnezeu înseamnă că mintea este la Dumnezeu, 
omul Îl trăiește pe Dumnezeu, așadar, Îl vede peste tot pe Dumnezeu. 
Cel care izbutește să aibă continuu mintea la Dumnezeu, simte în 
permanență prezența lui Dumnezeu și se cutremură de recunoștință, 
pentru că pe toate le vede ca binecuvântare a lui Dumnezeu. O privire 
să arunce împrejurul său, și își dă seama că Dumnezeu veghează nu 
numai asupra omului ci și asupra întregului univers, până în cele mai 
mici și mai neînsemnate amănunte. Oriunde își va îndrepta privirea, 
va vedea măreţia lui Dumnezeu. Aruncă o privire spre cer şi se 
înfioară văzând prezenţa lui Dumnezeu. Aruncă o privire spre pământ, 
vede păsările, copacii și îl vede pe Dumnezeu, pe Creatorul lor. 
Aceasta este și rugăciune, este și pomenire a lui Dumnezeu 


CAPITOLUL 4 Împreună-lucrarea minţii cu inima 


Atunci când mintea ajunge în inimă, rugăciunea noastră 
devine a inimii 


— Gheronda, cum coboară mintea în inimă? 

— Când pe inimă o doare, mintea coboară în inimă. Când o doare 
pe inimă? Atunci când mă gândesc la binefacerile lui Dumnezeu și la 
nerecunoștința mea, inima este străpunsă, o doare, iar mintea se 
îndreaptă acolo. 

— Gheronda, când mă doare capul, nu mă pot ruga. 

— Dacă te doare piciorul și în aceeași clipă te tai cu cuțitul la mână, 
uiţi durerea de la picior și te gândești la mână. Tot așa și atunci când 
te doare capul și nu te poți ruga, să te gândești mai întâi la păcatele 
tale şi apoi la durerea lumii, și astfel te va durea inima. Durerea inimii 
va neutraliza durerea de cap și te vei ruga din inimă pentru tine și 
pentru toată lumea 

— Gheronda ce anume ajută să nu se răspândească mintea? 

— Este greu pentru om să pună frâu minţii sale, care aleargă cu o 
viteză mai mare decât viteza luminii. Trebuie s-o prindă „de mânuţă” 
și s-o ducă lângă cei îndureraţi, bolnavi, părăsiți, adormiţi. Atunci 
mintea, care le vede pe toate acestea, „lovește” inima, care, oricât de 
împietrită ar fi, se sparge și rugăciunea devine a inimii. După aceea 
omul Îl roagă cu lacrimi pe Dumnezeu să intervină. Iar dacă cineva se 
gândeşte la toate acestea, dar nu compătimește și nu-l cutremură nici 
nefericirea lumii, nici iadul celor adormiţi, care simt acuzaţi, nici 
osânda sufletelor lor, se vede că le are pe toate din belșug și este sătul. 
Predomină cugetarea trupească, iar omul cel vechi este foarte 
puternic. 

— Gheronda, adesea, la slujbe, mintea mea nu se îndreaptă spre 
cele cerești, ci spre durerea oamenilor. 

— Acestea două sunt unite una cu alta. Problema nu este să spună 
cineva simplu Rugăciunea lui lisus, numai ca să aibă mintea curată de 
gânduri, ci să lucreze „motorașul”, iar pe inimă s-o doară pentru ceea 
ce se roagă. 

— Gheronda, după ce sfârșesc ascultarea și intru în chilie, mă 
străduiesc să-mi adun cugetarea de la diferitele treburi și imagini de 
peste zi, dar mă cuprinde durerea de cap. 

— Să spui: „Să-mi adun mintea”. Însă bine ai spus tu „să-mi adun 
cugetarea”, pentru că tu faci rugăciune cu cugetarea. Dacă rugăciunea 
se face cu cugetarea, este firesc să se zorească creierul și să te doară 
capul. Aceasta o văd și la alţii. Încep să facă lucrare duhovnicească, 
citesc ceva duhovnicesc și nu folosesc mintea, ci cugetarea și apoi îi 


doare capul. Întocmai ca și aceia care folosesc inima într-un mod 
mecanic (De pildă, prin ţinerea respirației), ca să rostească 
Rugăciunea, după care îi doare inima. Însă atunci când vrei să te rogi 
și să te aduni, trebuie ca mintea ta să meargă la Hristos. În cazul 
acesta nu pleacă; dă apoi telegramă și inimii, care se unește cu mintea. 
Cealaltă lucrare este o lucrare cu rațiunea, de aceea și pricinuiește 
oboseală. De ce spun că trebuie să facem din durerea celuilalt durerea 
noastră? Pentru că trebuie ca mintea să meargă la durerea celuilalt și 
numai atunci să te rogi. Altfel rugăciunea este ceva sec. Îţi spui cu 
mintea că există bolnavi și că trebuie să te rogi pentru ei, dar nu 
participă nici mintea, nici inima, în timp ce, dacă te doare undeva, 
mintea ta va merge mereu acolo. Tot așa și în acest caz, când durerea 
celuilalt devine a ta, mintea nu-ți mai pleacă de acolo. 

— Și totuşi nu poate pleca de acolo, Gheronda? 

— Sigur că poate pleca Aceasta depinde de durerea pe care o simți. 
Așa cum se întâmplă într-o casă: dacă au un bolnav care a făcut 
operație de apendicită, ai lui vor sta puţin lângă el, după care vor 
începe, poate, chiar să cânte şi să joace, iar apoi se vor duce fiecare la 
treaba lui. Dar dacă au un bolnav operat de cancer, durerea va fi 
mare; nu pot să uite așa ușor durerea asta. Numai imul care nu 
înțelege gravitatea situaţiei poate uita. lată, când eram mic și o 
aduseseră acasă pe sora mea grav bolnavă, aproape de moarte, eu mi- 
am luat muzicuţa, am mers în camera de alături și am început să cânt; 
nu-mi puteam da seama cât de gravă era starea ei. 

— Gheronda, creierul este organul trupesc, iar mintea cel 
duhovnicesc? 

— Da, dar așa cum la alcool, spirtul, care este în alcool, este cel care 
face toată treaba, care acționează, iar nu apă, tot astfel și mintea este 
tăria creierului, ceea ce are omul mai bun. 

— Adică atunci când nu lucrează inima, înseamnă că nu lucrează 
mintea, Gheronda? 

— Desigur, binecuvântato. În minte stă toată puterea. 

— Gheronda, dar cugetarea nu ajută deloc? 

— Ajută până la un punct. Adică până în punctul în care să spui cu 
rațiunea că mintea trebuie să meargă la durerea celuilalt. Numai până 
acolo, după care va începe să lucreze mintea. Să cugeţi la diferite 
cazuri de oameni îndureraţi, să te doară pentru ei și să începi să te 
rogi. 


Dragostea pentru Dumnezeu adună mintea în inimă 


— Gheronda uneori, atunci când rostesc rugăciunea, ca să nu-mi 
fugă mintea, spun: „Doamne lisuse Hristoase, Fiul lui Dumnezeu, Te 
iubesc”. 

— Cum se poate să-L iubeşti pe Hristos și să-ți fugă mintea atunci 


când rosteşti Rugăciunea? Dacă spui rugăciunea așa o dată, nu-i 
nimic, dar dacă o spui continuu, este minciună. Adică să nu avem ceva 
în inimă, altceva în minte și altceva să spunem cu buzele. Căci atunci 
ni se potrivește cuvântul: „Poporul acesta Mă cinstește cu buzele, iar 
inima lor este departe de Mine” (Isaia 29,13; Matei 15,8). 

— Gheronda, de ce rostesc Rugăciunea lui lisus fără căldură? 

— Deoarece te împrăștii în cele din afară, inima ta este în altă parte. 
Lipseșşte tresăltarea, dragostea pentru Dumnezeu și din această pricină 
şi rugăciunea este fără putere. Dragostea pentru Dumnezeu adună 
mintea în inimă şi apoi omul „înnebuneşte”. 

— Gheronda, cum izbutește cineva să aibă neîncetată dorire către 
Dumnezeu și să rostească rugăciunea din inimă? 

— Dacă are mereu în mintea sa binefacerile lui Dumnezeu și propria 
sa nerecunoștință, inima îi este străpunsă și începe să lucreze. Inima 
singură este împunsă de mărinimie, după care urmează rugăciunea. 
De aceea să ai întotdeauna gânduri pline de mărinimie și de smerenie. 
Astfel va veni înlăuntrul tău Harul lui Dumnezeu, pentru că Domnul în 
inima celor smeriți locuiește (Cf. Isaia 66,1-2), și atunci inima ți se va 
îndulci, iar rugăciunea se va face din inimă. 

— Dar atunci nu poate veni vreun gând rău, Gheronda? 

— Nu, nu poate. Ca să vină un gând rău, trebuie să încetezi 
rugăciunea. Dar chiar dacă vei înceta să rosteşti rugăciunea cu mintea 
și o vei rosti cu inima, tot nu poate veni, pentru că se roagă inima. 

— Gheronda, dați-mi binecuvântare ca să-mi adun mintea. 

— Mă rog să ţi se adune mintea în inimă. Dar ce înțelegem când 
spunem „inimă”? Inima nu este un urcior, înăuntrul căruia vom băga 
mintea, ci inima este ceea ce simțim. Prin urmare, atunci când spunem 
„să se adune mintea în inimă”, înţelegem să se adune în dragoste, în 
bunătate, în dorință arzătoare, în acea tresăltare, în acel ceva dulce... 
De vreme ce Dumnezeu este Dragoste şi inima are dragoste, dacă este 
curățită, atunci omul are înlăuntrul său pe Dumnezeu. „Să iubești pe 
Domnul Dumnezeul tău din toată inima ta, din tot sufletul tău, din tot 
cugetul tău...” (Matei 22,37; Marcu 12,30; Luca 10,27). Să-L iubești cu 
toată ființa ta. Dacă mintea se va îndulci de dragostea și bunătatea 
inimii, când va rosti „Doamne lisuse Hristoase, miluiește-mă”, se va 
cutremura în întregime. 

În viaţa duhovnicească lucrul cel mai important este că omul să-și 
curețe inima, astfel încât să-L primească pe Hristos, și să-și tină mintea 
în frâu că s-o îndulcească înlăuntrul inimii. Dacă mintea se va îndulci 
înlăuntrul inimii, nu va mai voi să plece; așa cum pe un copilaș, de-l 
vei lăsa liber într-o cofetărie, nu va mai voi să iasă de acolo. 


PARTEA A ȘASEA VIAȚA LITURGICĂ 


„Chiar și numai să cugete cineva 

că, intrând în Biserica lui Dumnezeu, 
intră în Casa lui Dumnezeu, 

iar acolo primește dumnezeiescul 
Har și se sfințește, și este de-ajuns 


să se cutremure”. 


CAPITOLUL 1 Perioadele bisericeşti 


„Hristos Se naște”(Irmosul și Catavasia Cântării I a 
Canonului I al Praznicului Nașterii Domnului) 


— Gheronda, după privegherea Nașterii Domnului nu dormim? 

— Este Naşterea Domnului şi să dormim? Mama îmi spunea: „În 
noaptea aceasta numai evreii dorm”. Vezi, în noaptea în care S-a 
născut Hristos, cei ce stăpâneau dormeau adânc, iar păstorii „stăteau 
pe câmp” (Luca 2,8). Păzeau oile noaptea cântând din fluier. Ai 
înţeles? Păstorii care au privegheat L-au văzut pe Hristos. 

— Cum era peştera, Gheronda? 

— Era o peșteră într-o stâncă și avea o iesle. Nimic altceva nu mai 
era. Acolo mergea câte un sărac și-și lăsa dobitoacele. Și Maica 
Domnului împreună cu losif au ajuns la această peșteră, deoarece 
toate hanurile erau pline și nu aveau unde să rămână (Luca2,7). Acolo 
era măgărușul și bouțul, care cu răsuflarea lor L-au încălzit pe Hristos. 
Nu spune Proorocul Isaia: „Cunoscut-a boul pe Cel ce l-a zidit și asinul 
ieslea domnului său” (Isaia 1,3)? 

— Gheronda, într-un tropar se spune că Preasfânta Născătoare de 
Dumnezeu, văzând pe Hristos cel nou-născut, „bucurându-se, dar și 
plângând”, se întreba: „Să Te alăptez la sân, pe Tine, Cel ce pe toate le 
hrănești, sau să Te laud pe Tine, ca pe Fiul și Dumnezeul meu? Ce numire 
să-Ţi dau Ţie?” (Troparul al treilea de la Vecernia din 24 decembrie). 

— Acestea sunt tainele lui Dumnezeu, nespusa Lui pogorâre, pe care 
noi nu o putem cuprinde. 

— Gheronda, cum vom putea trăi evenimentul Nașterii, adică să 
conștientizăm că Hristos „astăzi Se naște din Fecioara” (Slava Ceasului 
al IX-lea de la Praznicul Nașterii Domnului)? 

— Pentru a trăi aceste evenimente dumnezeieşti, trebuie ca mintea 
să ne fie la noimele dumnezeiești. 

Atunci omul se schimbă. „Mare și prea slăvită minune se săvârşeşte 
astăzi” (Prima stihiră de la Stihoavna Praznicului Nașterii Domnului) 
cântăm. Dacă mintea noastră este acolo, la „preaslăvită”, atunci vom 
trăi şi marea taină a Nașterii lui 

Eu mă voi ruga ca inima voastră să se facă iesle sfântă, iar Pruncul 
cel Preasfânt al Betleemului să vă dăruiască toate binecuvântările Lui. 


Sfântul și Marele Post: călătoria spre Golgota 


Post ușor și cele trei zile:so; la fel de ușoare să vă fie! Nădăjduiesc că 
în acest post să nu aveţi multe treburi, ca să participaţi sufletește la 
Patima Domnului, lucrând mai mult duhovnicește. Din clipa când 
începe Triodul:s:y, trebuie ca fiecare să înceapă să călătorească spre 


Golgota. Și dacă va pune în valoare duhovnicește această perioadă, 
când va muri, sufletul lui va călători spre cele cerești fără să fie 
împiedicat de vămits2. 

În fiecare an vin aceste sfinte zile, dar odată cu trecerea fiecărui an, 
mai pierdem încă un an; și aici este problema. L-am pus în valoare 
duhovniceşte sau l-am risipit în cele materiale? 

Odată cu toate celelalte prefaceri lumești ale vremii noastre, s-a 
pierdut și sensul celor trei zile, pentru că în fiecare săptămână mirenii 
au trei zile — vineri, sâmbătă și Duminică - pe care le petrec lumește. 
Din fericire, în mănăstiri și în puţine familii creștine din lume se mai 
păstrează adevăratul sens duhovnicesc al celor trei zile, și astfel se mai 
ține lumea. Rugăciunea multă și postul care se fac în fiecare an în 
aceste trei zile de la începutul Postului Mare, frânează lumea de la 
multe derapări duhovnicești, care, de obicei, se fac în cele trei zile 
petrecute lumește. 

— Gheronda, care este noima celor trei zile? 

— Cele trei zile ale Postului Mare au mai mult sensul de a-l obişnui 
pe creștin cu postul, cu înfrânarea. Apoi, când va mânca în fiecare zi 
la ceasul al nouălea (Ora 3 după-amiază), va considera aceasta 
prăznuire. În viaţa de obște, după cele trei zile, mâncam o supă la ora 
4 după-amiază şi consideram aceasta mare binecuvântare. După cele 
trei zile, ce mare binecuvântare era să mâncăm în fiecare zi! 

Cele trei zile de la început au rolul de a ne ajuta să postim tot 
postul. Dacă cineva nu poate ţine cele trei zile, să mănânce puțin 
posmag seară sau să mănânce la Ceasul al nouălea. Este mai bine să se 
cruțe puţin, pentru că, dacă îl ia ameţeala și nu mai poate să facă 
nimic din cele duhovnicești, ce câștig duhovnicesc va avea după 
aceea? Într-o marți din prima săptămână a Postului Mare, Bătrânul 
Varlaam de la Chilia Sfinţilor Varlaam și Ioasaf a mers la o altă chilie, 
unde abia se stabiliseră doi monahi tineri, cunoscuţi de-ai lui. Bate la 
ușă. Nimic. Deschide și-i găsește pe amândoi întinşi pe pat. „Ce se 
întâmplă cu voi? Sunteţi bolnavi?”. „Nu, ci postim cele trei zile”, au 
spus aceia. „la sculați-vă!”, le-a poruncit bătrânul. „Faceţi un ceai, 
puneţi câte două linguri de zahăr, mâncaţi și vreun posmag, ca să 
puteţi rosti vreo rugăciune, să faceți vreun șirag de rugăciuni. Acesta 
este post? Ce câștig aveţi din el?” 

— Gheronda, cum voi putea să mă nevoiesc mai mult cu înfrânarea 
în Postul Mare? 

— Acum, în Postul Mare, mirenii sunt mai cu lu- are-aminte la 
înfrânare, însă noi, monahii, totdeauna trebuie să fim atenţi la ea. Insă 
lucrul cel mai important la care trebuie să ia aminte cineva sunt 
patimile sufletești și apoi patimile trupești. Pentru că, dacă dă 
întâietate nevoinţei trupești și nu se nevoiește să dezrădăcineze 
patimile sufletești, nimic nu face. Un mirean a mers odată la o 


mănăstire la începutul Postului Mare și un monah s-a purtat cu el cu 
asprime. Sărmanul mirean a pus gândul cel bun și l-a îndreptăţit. 
După aceea a venit la mine și mi-a spus: „Nu l-am judecat, Părinte. Era 
așa din pricina celor trei zile”. Dacă însă ar fi petrecut duhovnicește 
cele trei zile, ar fi avut o dulceaţă duhovnicească și i-ar fi vorbit 
aceluia cu puţină bunătate. Insă el s-a zorit în chip egoist pe sine ca să 
ţină cele trei zile și de aceea toate îl deranjau. 

— Gheronda, ce să cuget în Postul Mare? 

— La Patimă, la Jertfa lui Hristos să cugeți. Cu toate că noi, 
monahii, trebuie să trăim în orice clipă Patima lui Hristos, pentru că la 
aceasta ne ajută diferitele tropare și toate slujbele din fiecare zi. 

În Postul Mare ni se dă cea mai mare ocazie să ne nevoim şi să 
participăm intens la Patima mântuitoare a Domnului nostru, cu 
pocăință și metanii, cu tăierea patimilor, prin împuţinarea mâncării, 
din dragoste pentru Hristos. 

Să punem în valoare, pe cât putem, acest stadiu duhovnicesc cu 
multele lui condiții și posibilități pe care ni le dă, ca să ne apropiem 
mai mult de Hristos Cel Răstignit, pentru ca să fim ajutaţi de El și să 
ne bucurăm de Sfânta înviere preschimbaţi duhovnicește, de vreme ce 
am trăit în chip mai duhovnicesc Sfântul și Marele Post. 

Vă doresc să aveţi putere multă în Postul Mare, ca să urcați pe 
Golgota lângă Hristos, împreună cu Maica Domnului și cu ocrotitorul 
vostru, Sfântul loan Cuvântătorul de Dumnezeu, și să vă faceţi părtaşe 
la înfricoșătoarea Patimă a Domnului nostru! Amin. 


„Închinămu-ne Patimilor Tale, Hristoase”(Slava de la Ceasul 
al IX-lea din Vinerea Mare) 


— Gheronda, cum să dobândesc evlavie la Patimile lui Hristos? 

— Mai întâi să te gândeşti la Jertfa lui Hristos şi la propria ta 
nerecunoștință și păcătoșenie. Te va ajuta puţin și un text patristic 
corespunzător. Dar ceea ce te va ajuta cel mai mult este însăși Patimă, 
Jertfa Domnului. Hristos nu a învăţat numai niște lucruri, ci S-a jertfit 
pentru neamul omenesc, a fost chinuit, răstignit şi a suferit atât de 
mult. 

— Moartea pe cruce, a fost o moarte de necinste, Gheronda? 

— Da, a fost cea mai de necinste. Este înfricoșător! Toţi proorocii să 
proorocească despre Hristos, dar în cele din urmă evreii să-L bată, să-L, 
scuipe, să-L batjocorească, să-L răstignească. Toate acestea îl 
cutremură pe om, dacă cugetă la ele. Chiar și în cel mai indiferent om, 
dacă are puţină intenţie bună și cugetă la ele, pune în mișcare 
interesul pentru cele duhovnicești. 

— Gheronda, în Joia Mare, seara, după slujba Sfintelor Patimi, nu 
rămân în biserică. 

— Păcat! Și eu care credeam că ai puţină evlavie. Bine, dar nu 


rămâneţi în biserică în noaptea Joii celei Mari? ÎI lăsaţi singur pe Cel 
Răstignit și mergeţi la chiliile voastre? 

— Cele mai multe surori rămân în biserică, însă eu, mă gândesc că, 
fiind mai vorbăreață, nu-mi voi putea aduna mintea, așa că prefer să 
priveghez în chilie. 

— Dacă este aşa, atunci e bine. Să ai în chilie o icoană cu 
Răstignirea şi să spui: „Slavă, Doamne, Sfintei Răstignirii Tale” şi 
„Preasfântă Născătoare de Dumnezeu, ne închinăm Patimilor Fiului tău”. 
Odată cu aceasta să faci și cât de multe metanii poți. Această zi 
trebuie trăită cum se cuvine. Eu încui ușa pentru a putea trăi această 
zi. 

— Gheronda, anul acesta, în Vinerea Mare nu am mâncat nimic, iar 
seara, la slujba Prohodului, nu am putut sta în picioare. Dacă aș fi 
avut evlavia necesară față de Patimile Domnului, nu aș fi ajuns în 
această stare. 

— A fost bună și această nevoință. Cum să mănânce cineva în 
această zi? Dacă cineva nu poate suporta, să ia puţin posmag. Mai 
demult, în mănăstiri, numai dacă era vreunul bolnav sau bătrân și 
neputincios lua seara un ceai cu puţin posmag. Unii beau oţet în 
această zi, pentru că evreii, acolo, sus pe Cruce i-au dat lui Hristos să 
bea oţet și fiere (Matei 27,43; loan 19,28-29). Când am mers la 
Mănăstirea Filotheu, în prima săptămână a Postului Mare nu am 
mâncat nimic. lar în Vinerea Mare, fiindcă auzisem că unii aveau 
obiceiul să bea oţet, am băut și eu. A fost însă foarte tare și am leșinat. 

— Gheronda, de ce în Săptămâna Mare pot să postesc trei zile, în 
timp ce în restul anului îmi vine greu să mă înfrânez? 

— În Săptămâna Mare este întristarea pentru Patima lui Hristos. Să 
presupunem că ţi-a murit o persoană apropiată. Îți mai stă mintea la 
mâncare? Atunci nu numai că nu-ți mai pasă de mâncare, dar nici 
măcar apă nu-ți mai vine să bei. 

— Gheronda, anul acesta am cântat Prohodul cu stihurile Psalmului 
11845. 

— Am auzit. Dar vreau să-mi spuneți adevărul: când cântați, aveați 
mintea voastră la Hristos, la cuvintele Prohodului? Vă întreb pentru că 
şi sora care rostea stihul Psalmului, și surorile care cântau, erau 
fascinate. Dar din ce cauză erau așa fascinate? Pentru că ați spus ceva 
nou? Dar acesta este un lucru cu totul lumesc. Aţi înțeles? Prohodul 
înseamnă cântec de jale, tânguire. Hai să zici că la alte slujbe se poate 
să-ți mai fugă mintea, însă aici L-au chinuit pe Hristos, L-au bătut, L- 
au scuipat, L-au răstignit, iar acum se săvârșește înmormântarea. Dacă 
nici în această zi un suflet nu înțelege ceea ce cântă, atunci ce să mai 
spun? 

— Gheronda, în Sfântul Munte, în Vinerea Mare bat clopotele de 
jale? 


— Bat clopotele atunci când se iese cu Epitaful. 

— Dar nu bat toată ziua? 

— Știu eu dacă bat? Eu caut să-mi bată inima. 

— Gheronda, unii copii m-au întrebat de ce vopsim ouă roșii. 

— Pe copii să nu-i lăsaţi să se limiteze la astfel de lucruri, pentru că 
în felul acesta interesul lor se va îndrepta mereu spre așa ceva și nu va 
merge la probleme mai profunde. Spuneţi-le numai că oul roșu, așa 
cum este el rotund, simbolizează pământul care a fost botezat cu 
Sângele lui Hristos și astfel toată lumea a fost slobozită de păcat. 

— Gheronda, mă impresionează profund curajul Mironosiţelor. 

— Mironosiţele aveau mare încredere în Hristos, aveau o stare 
duhovnicească înaltă și de aceea nu s-au temut de nimic. Dacă nu ar fi 
avut o stare duhovnicească bună, ar fi făcut ceea ce au făcut? Din 
dragoste pentru Hristos au pornit dis-de-dimineaţă, când era interzis 
mersul prin cetate, cu aromate în mâini, spre Preasfântul Mormânt al 
Domnului. De aceea s-au și învrednicit să audă de la înger vestea cea 
plină de bucurie a Învierii. 

— Gheronda, cum vom putea trăi bucuria Învierii? 

— Să cultivăm întristarea cea dătătoare de bucurie, ca să vină 
adevărata bucurie. Dacă vom trăi cu evlavie și cu umilință Săptămâna 
Mare, vom trăi și Sfânta Înviere cu veselie duhovnicească şi cu 
desfătare Dumnezeiască. 

— Gheronda, este firesc să nu simt multă bucurie în noaptea 
Învierii? 

— Da, este firesc, pentru că în toată Săptămâna Mare și mai ales în 
Vinerea Mare, care este chiar ziua dinaintea Învierii, am trăit 
evenimentele  dătătoare de  întristare ale Patimilor. Deoarece 
simțământul întristării este mai profund decât simțământul bucuriei, 
nu putem ca într-o singură zi să depășim această stare sufletească. Nu 
pentru că sufletul nu se bucură de Înviere, dar nu se bucură atât de 
mult, pe cât o cere această sfântă și luminată zi. Dar încet-încet, în 
decursul Săptămânii Luminate, care este ca o zi de Paști, durerea din 
Săptămâna Mare se îndepărtează, iar sufletul se umple de bucuria 
Învierii. Începând cu a doua zi de Paşti, ne dăm seama de Înviere. 

— Gheronda, de ce la unele mănăstiri se fac procesiuni a doua sau a 
treia zi de Paști? 

— Pentru a răspândi bucuria Învierii. 

— Bat și clopotele? 

— În Săptămâna Luminată bat toate laolaltă: clopote, toace de 
lemn, toace de fier și inimile bat cu putere trăind „Ziua învierii” 
(Irmosul și Catavasia Cântării I a Canonului învierii și Slava de la 
Laudele Paștelui). 

Doresc ca pururea să vă bucurați 


cu duhovnicească bucurie, 
cu neîncetată veselie pascală 


şi cu dulce răscolire lăuntrică. 


CAPITOLUL 2 Rugăciunea obştească 


Sfânta Biserică este Casa lui Dumnezeu 


— Gheronda, mulți oameni nu consideră absolut necesar mersul la 
biserică. 

— Oamenii nu pătrund până în profunzimea noimei; taie cablul, 
legătura cu Dumnezeu, și apoi nu mai pot să se ajute. Din nefericire, 
cei mai mulți creștini nu trăiesc liturgic, de aceea acționează asupra 
lor o înrâurire demonică. 

Eu le spun mereu mirenilor să meargă la biserică, ca să se 
sfințească. Chiar și numai să cugete cineva că, intrând în Biserica lui 
Dumnezeu, intră în Casa lui Dumnezeu, iar acolo primește 
dumnezeiescul Har și se sfințește, și este de-ajuns să se cutremure. În 
biserică suntem supravegheați de Hristos, de Maica Domnului, de 
Sfinţi, le cerem ajutorul, putem chiar vorbi cu ei. Acolo ni se dă 
posibilitatea să trăim Tainele. Acolo se jertfește Hristos pentru noi și 
ne dă Trupul și Sângele Său. Toate aceasta nu trebuie să ne 
cutremure? 

— Gheronda, acum, datorită problemei mele de sănătate, nu mai 
pot să merg la biserică și îmi lipsește slujba. 

— Acum trebuie să faci puțină răbdare. Când eram în armată și 
făceam aplicaţii în munţi (Se referă la Munţii Vardusia, care se află în 
zona muntoasă a Navpactului), şapte luni nu am văzut biserică. Într-o 
zi m-au trimis jos, în Navpact, ca să repar niște stații de transmisie și 
trebuia să mă întorc imediat. Am reparat stațiile și, la întoarcere, am 
trecut pe lângă o biserică care era lângă drum. Era Postul Mare şi se 
auzea cântându-se Acatistul. Cum să intru înăuntru? Aveam stațiile cu 
mine și nu le puteam lăsa afară. Pe lângă asta nu aveam nici timp. Am 
stat numai cinci minute lângă biserică. M-a cuprins tristețea și am 
plâns ca un copil mic. „Dumnezeul meu, spuneam, cum am ajuns! De 
mic mergeam la biserică, înainte de a ajunge paraclisierul, iar acum 
de șapte luni nu am văzut biserica!”. 

— Gheronda, când merg în biserică direct de la ascultarea mea de la 
arhondaric, nu mă pot aduna. 

— De la arhondaric mergi în biserică. Din biserică să mergi în Cer, 
iar apoi puțin mai departe, la Dumnezeu. 

— Cum se poate aceasta, Gheronda? Cugetă cineva slava lui 
Dumnezeu? 

— Biserica este Casa lui Dumnezeu aici pe pământ. Însă adevărata 
Casă a lui Dumnezeu este în Rai, așa cum și adevărata noastră casă 
este în Rai. 


Puterea rugăciunii obștești 


— Gheronda, uneori simt nevoia să nu mă duc la slujbele din 
biserică, ci să rămân în chilie şi să-mi fac îndatoririle duhovnicești. 

— Ceea ce se săvârşeşte la slujbă, se poate face în altă vreme? Nu se 
poate face. Insă ceea ce faci în chilie, se poate face și în altă vreme. 

— În biserică, Gheronda, nu simt totdeauna prefacerea pe care o 
simt în chilie. 

— Ascultă! Rugăciunea de unul singur este pregătirea pentru cea 
obştească. Rugăciunea obștească poate fi inferioară din punct de 
vedere calitativ față de cea pe care o faci singur, pentru că în biserică 
nu te poți mişca liber, ca atunci când ești în chilie. Însă din punct de 
vedere al puterii este superioară, pentru că se roagă toți împreună, iar 
într-un loc rugăciunea are mai multă putere, în alt loc mai multă 
căldură etc. Așadar, în aceste două-trei ceasuri în care se face slujbă, 
trebuie să fii și tu acolo în biserică, ca să te rogi împreună cu ceilalți. 
Ce a spus Hristos? „Unde sunt doi sau trei adunaţi în Numele Meu, acolo 
sunt și Eu în mijlocul lor” (Vezi Matei 18,20). 

— Gheronda, mă odihnește mai mult să rămân în chilie, pentru că 
la slujbă mi se răspândește mintea. 

— Odihnă pe care o simţi în acea vreme în chilie nu este odihnă 
adevărată. Dacă-ţi faci nevoinţa în biserică și te străduiești să-ți aduni 
mintea și să rostești Rugăciunea lui lisus, atunci faci lucrare corectă și 
vei afla adevărata odihnă. Să încerci să depășești greutăţile în mijlocul 
greutăților. Aceasta te va ajuta mult. Este ca și cum te-ai instrui în 
armată cu gloanţe adevărate, lucru care te ţine în stare de veghe. 

— Gheronda, la slujbe mă zoresc, pentru că nu pot rosti și 
Rugăciunea lui lisus și să urmăresc în același timp și citirile și 
psalmodiile. 

— De ce te zorești? Văd că eşti neliniștită. Îţi spui: „Vreau să sporesc 
în Rugăciunea minţii; vreau să mă îmbogăţesc...” Gândul acesta însă 
ascunde în el egoism, mândrie. Îţi spun toate acestea nu pentru că nu 
te nevoieşti, ci pentru că te nevoiești puţin exagerat. Ai intenție bună 
şi Hristos te va ajuta. Stai ca un copilaș înaintea lui Dumnezeu și nu te 
gândi la nimic. Mișcă-te simplu și vei vedea cât Har îți vor da Hristos 
şi Maica Domnului. Intrând în biserică, să te gândești că ai intrat în 
corabie și lasă-te în mâinile lui Dumnezeu să te ducă unde va voi. 

— Gheronda, mă fură somnul la slujbe şi uneori nu pot urmări 
nimic. Apoi gândul îmi spune: „Ce ai făcut? Unde ai fost la slujbă, de 
vreme ce nu te-ai rugat?” 

— Și atunci când moţăi, și atunci când te fură somnul, corabia își 
vede de drumul ei. În corabie unul cască gura, altul moțăie, altul 
doarme, însă corabia se îndreaptă spre destinaţia ei. Tu însă să te 
străduiești să nu dormi. 

— Gheronda, slujba devine obositoare atunci când mintea nu se 
îndeletniceşte cu rugăciunea. 


— Da, pentru că atunci omul nu se hrănește. Când mintea nu este la 
noimele dumnezeiești, slujba este numai o asceză trupească, o mică 
osteneală pentru dragostea lui Dumnezeu. În tot cazul, şi cel care 
moțăie în biserică și se nevoiește să nu-l prindă somnul, are mare 
plată. Oare nu are pat în chilia sa să se ducă să se culce? Și totuși nu 
se duce. Doi mireni au mers în Sfântul Munte la o priveghere. Au 
dormit mai întâi, apoi au coborât în biserică la Laude(Adică spre 
sfârşitul Utreniei). În strană alăturată un călugăr moțăia și se nevoia 
să nu doarmă. Unul dintre cei doi mireni, când l-a văzut, i-a spus 
celuilalt: „Ia te uită, și călugării dorm în biserică”. Atunci celălalt i-a 
răspuns că tâlharul cel bun:s4: „Nu ţi-e ruşine? Noi am dormit atâtea 
ceasuri și am venit de abia acum la slujbă. Nu ar fi putut să meargă și 
el la chilia lui și să doarmă? Poate că nu are saltea, însă un pat de 
lemn sigur o fi având”. 

— Gheronda, nu simt bucurie din slujbele Bisericii. 

— Adică să cerem numai bucurii? Te afli în biserică pentru Hristos. 
Stai în strană, îți sprijini mâinile și te odihnești puţin. Dar să cugeţi: 
„Hristos are mâinile întinse pe Cruce, eu însă mă odihnesc”. Și astfel 
vei afla odihnă. 

— Gheronda, la slujbe putem să ne așezăm în strană? 

— Cine are vreo neputinţă, poate să se așeze puţin, însă cel care are 
râvnă, bine este să stea în picioare. Dar aceasta s-o simțiți și s-o faceți 
din lăuntrul vostru. Nu să spuneți: „Acum vom merge la biserică, vom 
sta așa, vom pleca capul și nu ne vom mișca deloc”. Acesta este un 
lucru tipiconal, exterior. 

— Gheronda, de multe ori nu mă pot aduna în biserică, pentru că 
simt durere din pricina statului în picioare. Ce să fac? 

— Să-ţi aduci aminte de lemnul pe care au pus picioarele lui Hristos 
şi să spui: „Slavă lui Dumnezeu că sufăr!” Atunci vei uita de durerea 
ta, inima ţi se va îndulci și vei începe să te rogi din adâncul ei. 


CAPITOLUL 3 Participarea la Taina 
Dumnezeieștii Euharistii 


Tainele se trăiesc 


— Gheronda, la Dumnezeiasca Liturghie am simţit că Hristos S-a 
răstignit pentru mine și m-am întrebat: „Eu ce am făcut pentru 
Hristos?” Cum îmi pot arăta recunoștința pentru aceasta? 

— Este destul că o simţi. Hristos S-a răstignit, S-a jertfit pentru noi, 
iar acum ne dă Trupul și Sângele Său. Când cugetă cineva la acestea 
trebuie să se înflăcăreze. 

— Gheronda, cum să simt marea Taină a Dumnezeieștii Euharistii? 

— Tainele se trăiesc. Ca să simți Taina Dumnezeieștii Euharistii, 
trebuie să crezi că Hristos este prezent în clipa aceea. Și nu numai să 
crezi, ci să și trăieşti. 

— Gheronda, ce poate să mă ajute ca să mă adun în vremea 
Dumnezeieștii Liturghii? 

— Și îngerii participă la Dumnezeiasca Liturghie. „Pe Cel înconjurat 
în chip nevăzut de cetele îngerești...” cântăm. Să cugeţi ce se petrece în 
acea vreme, să fii atentă la cererile pe care le face preotul și să rostești 
„Doamne miluiește” din inimă. La o Dumnezeiască Liturghie câte maici 
spun „Doamne miluiește” la Ectenia mare? O spun numai cântărețele 
după cartea de muzică, iar cele mai multe vă mulțumiți cu frumosul 
„Doamne miluiește” fără să participe și inima Ce folos este din aceasta? 
Şi chiar de veţi rosti și Rugăciunea lui lisus, nici ea nu ajută de nu o 
veți spune cu durere. 

— Gheronda, la privegheri, în vremea Dumnezeieştii Liturghii, de 
obicei încep să mă descurajez din pricina oboselii. 

— Este ceva firesc, însă trebuie să te nevoiești puțin. Dacă faci 
puțină răbdare și te silești puţin pe sineţi, vine dumnezeiescul ajutor și 
simți putere dumnezeiască. Astfel, vei depăși oboseala și după aceea 
nu vei mai voi nici să dormi, ci vei avea o astfel de dispoziție pentru 
cele duhovnicești, încât te va ţine toată ziua. 

— La Dumnezeiasca Liturghie este îngăduit să stăm jos, Gheronda? 

— De obicei nu stăm jos la Dumnezeiasca Liturghie. Dacă cineva 
obosește, se poate așeza puțin când se citește Apostolul. Iar dacă 
cineva are o problemă serioasă de sănătate și nu poate sta în picioare, 
atunci poate sta în strană. Eu niciodată nu am stat jos la 
Dumnezeiasca Liturghie. 

— Gheronda, în momentul când preotul spune: „Ale Tale dintru ale 
Tale”, cum vă rugaţi? 

— Deoarece în acea clipă coboară Duhul Sfânt, spun repede, cu 


> 


mintea, „Împărate ceresc”, „Bine ești cuvântat, Hristoase...” (Troparul 


ri 


Cincizecimii.) şi „Când Cel Preaînalt S-a pogorât...” (Condacul 


Cincizecimii.) şi mă rog pentru dumnezeiasca luminare. 
Pregătirea pentru Dumnezeiasca împărtășire 


— Gheronda, cum să mă pregătesc pentru Dumnezeiasca 
Împărtășire? 

— Întotdeauna trebuie să fii pregătită, însă atunci când mergi să te 
împărtășești, este bine să faci ceva mai mult decât îndatoririle 
duhovniceşti pe care le îndeplinești de obicei, ca să te pregătești mai 
bine. Mult te va ajuta să citeşti Rugăciunile pentru Dumnezeiasca 
Împărtășire (De obicei ele se citesc în biserică, în timpul Utreniei.) şi 
la chilie. Astfel le vei înțelege mai bine și-ți vei simți mai profund 
păcătoşenia. Poţi cânta și Cântarea I din Canonul cel Mares), și din 
Canoanele Maicii Domnului, și Cântarea I a Canonului de luni seara și 
de miercuri seara a glasului 6 și să faci metanii. 

— Gheronda, atunci când nu mă pot pregăti pentru a mă împărtăși, 
ce să fac în vremea Dumnezeieștii Liturghii? 

— Bine, dar atunci să te pregăteşti? Cu toate acestea Hristos nu este 
nedrept. Dacă, într-adevăr, te-a împiedicat ceva și nu te-ai putut 
pregăti, Acela o ştie. Nu spun să nu faci nimic, ci să ai grijă că nu 
cumva să nu fii tu piedica atunci când nu te pregătești. Uneori nici 
Rugăciunile pentru împărtășire nu apucă să le citească cineva şi merge 
să se împărtășească ca un mirean. Atunci să-și pună în minte gânduri 
smerite și să zică: „Dumnezeul meu, mă aflu într-o stare lumească, 
iartă-mă!” Iar Dumnezeu vede inima De multe ori cineva crede că este 
pregătit şi nu este, iar uneori crede că nu este pregătit, însă tocmai 
atunci este. Cea mai bună pregătire este înfruntarea smerită, zdrobirea 
inimii, mărinimia. 

Pentru Dumnezeiasca  Împărtășire nu se pregătește cineva 
schimbându-și hainele și spălându-se pe dinţi, ci cel mai important 
lucru este să se cerceteze pe sine însuși. Să vadă: simte Dumnezeiasca 
Împărtăşire că pe o necesitate? Este pregătit? Nu cumva există ceva 
care să-l împiedice să primească Dumnezeiasca Împărtăşire și nu a 
spovedit? Pentru a simți Dumnezeiasca Împărtăşire trebuiesc împlinite 
niște condiţii. Prima condiţie este strădania smerită de a ne tăia 
patimile și de a rămâne Hristos în inima noastră. Altfel, Hristos vine 
înlăuntrul nostru odată cu Dumnezeiasca Împărtășire, dar pleacă 
îndată și omul nu simte nimic. Când Hristos rămâne, atunci se 
săvârşeşte o schimbare în om. Există oameni care-L simt înlăuntrul lor 
pe Hristos de la Dumnezeiasca împărtășire până la cealaltă fără 
întrerupere. 

— Gheronda, de multe ori, când preotul spune: „Cu frica lui 
Dumnezeu cu credință și cu dragoste să vă apropiaţi”, simt că nu sunt 
pregătită să mă împărtășesc. 


— La spitale, la o anumită oră, trec medicii, iar infirmierii strigă: 
„Vizita!” Atunci toţi vizitatorii ies din saloane, iar bolnavii merg la 
paturile lor și-l așteaptă pe medic, ca să-l înștiințeze despre starea 
bolii și să le dea tratamentul corespunzător. Tot așa și tu, când preotul 
spune: „Cu frica lui Dumnezeu”, să te gândești că face medicul vizita și 
să vii la Dumnezeiasca Împărtășire cu simţirea păcătoşeniei tale, 
cerând cu smerenie mila lui Dumnezeu. 


Dumnezeiasca Împărtășire: cel mai puternic medicament 
tămăduitor 


— Gheronda, v-aţi ostenit mult la Dumnezeiasca Liturghie (S-a spus 
în iunie 1994, cu o lună înainte de adormirea sa). Nu trebuia să 
rămâneți și la Rugăciunile de mulțumire. 

— Ce spui? M-am împărtășit și să nu spun un „mulțumesc” lui 
Dumnezeu? Numai în caz de foarte mare nevoie poate pleca cineva 
mai devreme. Nici tu să nu pleci vreodată. Să asculți Rugăciunile de 
mulțumire și să spui mereu: „Îţi mulțumesc, Dumnezeul meu, Îţi 
mulțumesc! Slavă Ţie, Dumnezeule! Slavă Ţie, Dumnezeule!” și să ți se 
înflăcăreze inima. 

Odată am mers la Dumnezeiasca Liturghie la o chilie. Eram obosit și 
necăjit; mai eram și flămând, deoarece trebuia să mă împărtășesc. 
Acolo nu aveau sobă și toată slujba am tremurat de frig. Dar de îndată 
ce m-am împărtășit, am simțit cum prin tot trupul meu trece o 
căldură. Întocmai ca atunci când aprinzi niște sobe electrice cu 
rezistenţe și curentul începe să treacă încet prin rezistenţe, la fel am 
simțit şi eu în tot trupul. Apoi a început să se aprindă cu o dulce 
flacără. 

— Care ardea și nu se mistuia, Gheronda... 

— Da, care ardea... Cu o dulce flacără. O, atunci s-a dus și foamea, 
și setea și frigul... 

— Cât a ţinut asta, Gheronda? 

— A început în biserică, de îndată ce m-am împărtășit, iar când am 
plecat, am simţit că se încălzea și drumul. 

— Gheronda, cum unii, deşi sunt bolnăvicioşi cu trupul, sunt 
rezistenți la post? 

— Taina este nevoința și mărinimia smerită, care sunt însoțite de 
rugăciune și de împărtăşirea cu Preacuratele Taine. Acestea hrănesc 
sufletul, dar hrănesc și trupul. Când ne împărtășim, primim cel mai 
puternic medicament tămăduitor, Trupul și Sângele lui Hristos. 


CAPITOLUL 4 „Cântaţi Dumnezeului nostru, 
cântaţi” (Psalmul 46,7) 


Psalmodia este rugăciune 


— Gheronda, de multe ori merg la strană să cânt pentru că simt că 
aceasta este îndatorirea mea. Este corect? 

— Da, şi psalmodia este o ascultare. De aceea preotul se roagă și 
„pentru cei ce cântă”. Psaltul reprezintă tot poporul care este în 
biserică. Aceasta nu înseamnă că toți ceilalți nu trebuie să spună 
„Doamne miluiește” cu mintea, ci să aştepte pricopseală numai de la un 
„Doamne miluiește” al psaltului. 

Mai demult cântau toţi credincioșii împreună și, după regulă, așa și 
este corect. Însă deoarece se făcea pauze și încurcături, Biserica, care 
este totalitatea credincioșilor, a rânduit să aleagă câțiva dintre cei care 
ştiu să psalmodieze și au glas bun și puţină evlavie și să cânte numai 
ei. Ceilalți urmăresc şi psalmodiază cu mintea și se bucură pentru că 
din rândul lor Dumnezeu a ales câțiva oameni pentru a-L slavoslovi. 

— Gheronda, dar cel care numai urmărește slujba, ce-l oferă lui 
Dumnezeu? 

— Dacă urmărește și se bucură de slavoslovirea lui Dumnezeu, oare 
Dumnezeu nu se bucură de el? Este și aceasta un prinos adus lui 
Dumnezeu. 

— Gheronda, în timpul unei privegheri care este rânduită pentru o 
anumită problemă, cum pot să mă rog pentru acea problemă în vreme 
ce psalmodiez? 

— Poţi face rugăciune pentru acea problemă înainte de priveghere, 
iar apoi, când psalmodiezi, să spui câte o rugăciune printre cântări. 
Dar dacă în tot cursul privegherii mintea împreună cu inima simt 
aţintite neîncetat la problema pentru care se face rugăciune, atunci fie 
că psalmodiezi, fie că citeşti la Psaltire, la Canoane, etc., aceasta este 
rugăciune pentru acea problemă. Vezi, atunci când facem o priveghere 
pentru vreo problemă, numai două-trei cereri se referă la ea, toate 
celelalte sunt așa cum le prevede tipicul. Cu toate acestea privegherea 
este rânduită pentru problema respectivă. 


Starea duhovnicească bună 


— Gheronda, modul în care cânt este grav. Gândul îmi spune că 
aceasta se datorează faptului că și pronunția mea are tonul grav. 

— Te-am văzut și... împovărată și... uşurată. Când ești împovărată, 
atunci cânţi grav. Totul pornește de la starea ta lăuntrică; la ea să iei 
aminte. Unul care are glas subțire, dacă este într-o stare 


duhovnicească bună, se aude ca o privighetoare. Altfel, este ca și cum 
ar ţiui. Unul care are voce groasă, dacă nu este într-o stare 
duhovnicească bună, se aude ca un bătrân care se ceartă. Dacă veţi 
cânta fiecare pe rând, veţi înţelege în ce stare duhovnicească vă aflați 
fiecare dintre voi. 

— Gheronda, atunci când cântăm în biserică, luăm aminte să nu se 
facă disonante. 

— Desigur, e de trebuinţă să fiți cu luare-aminte, pentru că toate 
trebuie să se facă „cu cuviință și după rânduiala” (| Corinteni 14,40). 
Însă mai întâi de toate e nevoie să ne îngrijim să aplicăm expresia „cu 
cuviință” în sufletul nostru, adică să existe rânduială sufletească, să fim 
în regulă cu Dumnezeu. Când cineva cântă fără să aibă o stare 
duhovnicească bună, aceasta este mai rău decât o disonantă muzicală. 
Pentru că, așa cum binele aduce o schimbare bună, tot astfel și răul 
aduce o schimbare rea, și oamenii nu se pot ruga. Dacă cineva nu este 
aranjat sufletește, dacă are gânduri de-a stânga, meschinării etc., ce fel 
de psalmodie va cânta? Cum va simţi cineva înlăuntrul său dulceața 
paradisiacă, ca să cânte din inimă? De aceea spune: „Este cineva cu 
inimă bună? Să cânte Psalmi” (lacov 5,13). Toţi cei care cântă se cuvine 
să aibă cea mai gingașă inimă și cea mai dulce și cea mai veselă stare 
duhovnicească lăuntrică. Cum să cânţi „Lumină lină”, dacă nu ai 
seninătate sufletească? 


Totul este evlavia 


— Gheronda, atunci când mi se spune că nu cânt bine, mă 
străduiesc să îndrept lucrurile din punct de vedere tehnic. 

— Ceea ce trebuie să faci este să te străduiești să dobândești 
conștiință monahală, evlavie, înțelepciune, iar nu să-ţi fixezi mintea la 
tehnica omenească cea seacă. Tehnica fără evlavie este... spoială. Este 
ceva exterior, fals, nu are naturalețe. Unii psalți din lume de nevoie 
pun „boiele” (vopsele, farduri) pe vocile lor, ca să meargă la o biserică 
mai mare și să li se mărească salariul. Și spun: „Dacă mă vor da la o 
parohie mai mică, cum mă voi descurca?” Dacă stai să te gândești, 
aceştia au oarecum o justificare că să lungească cântarea și să strige. 
Monahul însă nu are nicio îndreptăţire că să nu cânte firesc. Să luați 
aminte ca psalmodierea voastră să fie firească, umilincioasă, să cântați 
pentru Dumnezeu și nu pentru tehnica psaltică. În psaltică se distinge 
cântarea lăuntrică din inimă de cea exterioară și tehnică. 

— Gheronda, nu cumva e de vină vocea mea pentru că psalmodiez 
lumește? 

— Nu este de vină vocea, ci tehnica lumească. Psalmodiezi cu un 
aer lumesc, așa cum cântau unii psalți pe care îi auzeai în lume. 
Psalmodierea ta este falsă. Să nu-ți pui vocea pe un calapod lumesc. 
Ştii ce obositor este aceasta? Să cânţi interiorizat și firesc. 


— Gheronda, nu e mai bine ca pentru o vreme să nu mai cânt 
deloc? 

— Nu, ci să cânți. Să le asculţi și pe celelalte surori și, apoi, încetul 
cu încetul, va pleca și lumescul. Văd că și în Sfântul Munte călugării 
tineri de obicei cântă lumește. Dacă încă nu au trăit călugăria, cum ar 
putea să le fie psalmodierea călugărească? Psalţii athoniți, mai 
demult, când nu aveau legături cu psalții din lume, aveau un aer mai 
călugăresc. Acum, de când au început să intre în legătură cu ei, le cam 
amestecă, așa cum pepenii își pierd din dulceaţa lor atunci când sunt 
plantați aproape de dovleci. 

Totul este evlavia. Fără evlavie psaltică este ca un balon dezumflat; 
seamănă cu un instrument dezacordat, care face glin-glin. Nu are 
însemnătate dacă psalmodiază cineva tare sau încet; însemnătate are 
să cânte cu evlavie. Atunci psalmodierea înceată este smerită, dulce; 
nu este adormită. Iar cea tare este energică și din inimă; nu-ți zgârie 
timpanele. Părintele Macarie Buzikas avea o voce tunătoare, însă 
cânta firesc, cu evlavie şi cu durere; simțeai căi se rupe inima, iar a ta 
că ţi se face bucăți „Îţi răscolea măruntaiele”, spunea un bătrânel. 
Locuia singur în Capsala, la o chilie a Mănăstirii Stavronichita. Mai jos 
de el locuia un călugăr român care nu era psalt, dar avea evlavie. 
Seara Părintele Macarie ieşea pe terasa chiliei sale și începea 
„Deschizând Tu mâna Ta”:ss), iar românul de jos cânta stihul următor. 
Era o minunăţie! 

Este mare lucru ca psaltul să aibă evlavie. Ştiţi cât de mult ajută? El 
însuși se preface lăuntric și fiindcă această prefacere lăuntrică se 
manifestă și în exterior, îl preface și pe cel ce ascultă și se folosește. Şi 
astfel, rugăciunea tuturor este bine-primită la Dumnezeu. 


Noimele dumnezeiești străpung inima 


— Gheronda, îmi place glasul 2. 

— Glasul 2 este pur răsăritean, adică bizantin. Nu-l poate executa 
niciun organ muzical, decât vioara:57.. Vezi, turcii au luat muzica de la 
bizantini şi cu cât patos cântă! 


Și ce spun în cântecele lor? „De aș avea cincizeci de drame de 
coniac și cincizeci de drame de pastramă, 000!”45s). 

Ei sunt extaziați pentru cincizeci de drame de coniac și pentru 
puţină pastramă, iar noi psalmodiem pentru Hristos, Care S-a răstignit 
şi S-a jertfit, şi să nu ne cutremurăm? 

„O, de trei ori fericite Lemn, pe care S-a pironit Hristos! ”{59}. 

Dacă va cugeta cineva la Patimile lui Hristos, se topește. La Chilia 
Cinstitei Cruci am găsit o bucată de grindă de lemn, de vreun metru 
lungime și îndată mi-am adus aminte de Crucea lui Hristos. Am luat-o 
în chilie și o îmbrățișam ca și cum ar fi fost Crucea lui Hristos. O, cum 


îmi mai bătea inima! Dormeam cu ea. 

— Vă gândeațţi la Răstignire, Gheronda? 

— Numai la Răstignire? Mă simţeam ca și cum aș fi fost pe Golgota 
și aș fi îmbrățișat Cinstita Cruce. Chiar și Cinstita Cruce să fi fost cu 
adevărat, și nu știu dacă aş fi simţit ceva mai mult. Aproape că îmi 
plesnea inima. Și atunci, din ochi îmi curgeau lacrimile șiroaie, iar 
inima îmi bătea cu putere. La fel şi paianteletsoy — coastele — erau gata 
să mi se rupă. Strângeam lemnul ca să nu mi se rupă coastele. 

Voi luaţi cartea cu slujba Cinstitei Cruci și cântaţi-. „Crucea lui 
Hristos, nădejdea creștinilor” (diomela), dar mintea voastră nu este 
acolo. Atunci cum să se schimbe sufletul? Ah, dacă va lucra inima, 
dacă se va schimba sufletul, va fi prăznuire. Ştiţi ce înseamnă 
prăznuire? 

Atunci când cineva urmărește și simte ceea ce cântă, ia naștere în 
sufletul lui evlavia și umilinţa și toate. De aceea, să prindeţi ţac-țac 
noimele dumnezeiești, ca inima să fie străpunsă și să le înțeleagă. 
Dacă telegrama merge la inimă, omul este străpuns chiar și de un 
singur cuvânt, se cutremură, se schimbă duhovniceşte, iar apoi doar 
urmărește celelalte cuvinte. În felul acesta omul se schimbă cu totul. 
Eu, atunci când aud „și se întunecă și mintea cea mai presus de lume a 
cânta ţie, Născătoare de Dumnezeu”:s:), ameţesc în acea clipă. Iar când 
aud: „Binevestește, pământule, bucurie mare” t62}, ştiţi cum mă fac? Îmi 
saltă inima, iar tot trupul îmi tremură, cuprins de un fior plăcut. 

Dar dacă nu ia aminte cineva la noime, nu i se schimbă nici inima, 
nici trupul. 

— Gheronda, mă mișcă mult sufletește cântecele patriotice. 

— Cântarea patriotică deşteaptă dragostea de patrie, întărește 
eroismul, însufleţește şi răscolește. În timpul ocupaţiei germane, știți 
pe câţi i-a deşteptat un orb cu un fluier? Cât de dulce și cu cât patos 
cânta sărmanul! Îl durea pentru neam și durerea lui ieşea prin fluier. 
Îşi întindea pălăria şi spunea: „Daţi ceva pentru orb!”. Germanii 
spuneau „este orb” și-l lăsau liber; îi mai dădeau și bani. El însă 
făcea... misiune. Așa cum era lumea de deznădăjduită atunci, el le 
aprindea înlăuntrul lor flacăra și mulți se însuflețeau și se hotărau să 
meargă direct la Tzumerka, la Zerba:63). 

Gândiţi-vă acum, să te ridici (la luptă) din dragoste pentru Hristos! 

Când aud marșuri, nu mă mai pot abține și izbucnesc în plâns... 
Mintea mea se duce la război, în lupta pentru eliberare, la eroii care 
au murit, care și-au vărsat sângele, sărmanii. Când aud un tropar 
umilincios, mă cutremur, inima mi se face țăndări. Aud o slavă 
pascală şi mă veselesc. Și atunci când psalmodiez, mintea mea este la 
Dumnezeu, iar inima mi se înaripează. Dacă psalmodiez ceva trist, mă 
cuprinde durerea, psalmodiez cu patos. Iar atunci când psalmodiez 
ceva vesel, mă bucur. Vreau să spun că totul este mintea. Mintea este 


la noimele dumnezeiești? Atunci omul se schimbă duhovnicește, inima 
i se înflăcărează și - cum să vă spun — primește acea înduioșare 
duhovnicească împreună cu veselia duhovnicească. Dar dacă mintea 
lui nu este acolo unde trebuie, nici nu se înduioșează, nici nu se 
veselește. 


Inima este compozitor 


Psalmodia nu este numai rugăciune, ci este și o „nebunie”; este — 
cum să spun? — O răbufnire a inimii, o revărsare a stării 
duhovniceşti. Când cineva îşi aduce aminte de Hristos, de Rai, atunci 
psalmodiază cu inima sa. Şi când începe să guste puţin din cele 
cerești, inima îi tresaltă la fiecare tropar. Chiar dacă mintea lui nu este 
la cuvinte, ci numai în Rai, și atunci îi tresaltă inima. Inima îi 
vibrează, așa cum vibrează inima privighetorii. Privighetoarea, atunci 
când cântă sus în copac, tremură toată, și ea și ramură pe care stă. Ca 
şi cum ar spune: „Lăsaţi-mă, nu vreau nimic; am înnebunit”. 

— Gheronda, mi se pare că atunci când nu psalmodiez după carte, 
psalmodiez din inimă. 

— Cartea de muzică îţi pune limite. Însă inimii nu-i poţi pune 
limite. Când inima lucrează, limitele se desființează și ajunge până la 
infinit. Atunci se îndulcește psalmodia. Atunci, chiar și disonanţă de ai 
face, și ea devine plăcută, pentru că o îndulcește inima. 

— Gheronda, în cazul când psaltul nu cântă singur, ci cu un întreg 
cor, cum se poate face asta? 

— Dacă protopsaltul psalmodiază din inimă, atunci și cei care cântă 
împreună cu el sunt influențați, sunt răscoliți în sensul cel bun. 

— Gheronda, dar dacă protopsaltul nu cântă din inimă, celălalt, 
oricâtă inimă ar avea, nu poate psalmodia cu inima; va lua măsura și 
tonul protopsaltului. 

— Adică protopsaltul îi ia și inimă? Inima nu îi poate fi influențată, 
măi copile! Poate să fie și ultimul și să psalmodieze cel mai încet, dar 
dacă pune inimă, cu inima vă cânta; nu va putea altfel. Cântă și tot 
lăuntrul său se răscolește, i se înaripează inima, ochii i se umplu de 
lacrimi. Ai înţeles? Nu-l împiedică celălalt, orice ar spune el. Să nu ne 
îndreptățim astfel. Eu nu le găsesc femeilor nicio îndreptăţire că să nu 
psalmodieze cu inima, cu tărie, cu patos, de vreme ce sunt înzestrate 
cu o simțire mai puternică a inimii, cu această dragoste plină de 
gingășie. 

— Gheronda, mi se pare că ţinem tonul, dar numai la exterior. 

— La psaltică tonul iese dinlăuntru, din inimă. Tonul inimii este dat 
de înălțarea minţii la noimele Dumnezeiești;, atunci inima se 
zdrobește. Inima este compozitor. Dorinţa, patosul, durerea pe care le 
are cineva înlăuntrul său dau tonul, căldura, pulsul, și acestea 
îndulcesc psalmodia. Iar voi, dacă veţi intra în noima cea mai 


profundă, știți cât de dulce veţi intona? 

— Să intrăm în duhul Sfinţiei Voastre. 

— ...! Vedeţi, unii care cântă la instrumente, beau puţin, și de aceea 
cântă mai cu poftă. Adică au drept forță motrice alcoolul. Voi însă să 
vă mișcați cu duhul. Cu dumnezeiescul Foc și cu Duhul Sfânt. 


PARTEA A ȘAPTEA STAREA DE DOXOLOGIE 


„Să vă mișcaţi în sfera duhovnicească, 
în doxologie. Slavă Tie, «Dumnezeule, 


Slavă Tie, Dumnezeule» să spuneţi continuu” 


CAPITOLUL 1 Doxologia adusă lui Dumnezeu 
Doxologia are în ea și pocăință 


— Gheronda, nu mă nevoiesc așa cum ar trebui şi aceasta mă 
mâhnește. 

— Să-L slăvești pe Dumnezeu. 

— Mai mult ÎI rog pe Dumnezeu să mă ierte, decât să-L 
slavoslovesc. 

— Şi aceasta este bine, dar mai bine este să-L slavosloveşti. În 
doxologia lui Dumnezeu este cuprinsă și pocăința care, fiindcă are 
smerenie, aduce mângâiere dumnezeiască. „Slavă Ţie, Dumnezeule” 
înseamnă și „iartă, Dumnezeul meu, păcatele mele, ca să Te 
slavoslovesc, așa cum Te slavoslovesc îngerii”. 

— Gheronda, uneori nu încep rugăciunea cerând mila lui Dumnezeu 
pentru păcătoșenia mea, ci încep cu doxologie. Oare este corect așa? 

— Așa să faci. Nu am spus că doxologia are în ea și pocăință? 
Oamenii veseli se pleacă cu ușurință spre doxologie. Vezi, un suflet, 
din mărinimie, se mâhneşte adânc pentru o cădere și după aceea ÎI 
înduioșează mult pe Dumnezeu cu pocăința lui. Altul, după ce s-a 
pocăit, Îi mulțumește și-L. slavosloveşte zi şi noapte pe Dumnezeu, 
pentru că l-a slobozit din viaţa sa păcătoasă de mai înainte, iar 
Dumnezeu se bucură de copilul Său cel mărinimos. 


Doxologia este o izbucnire a mulțumirii 


— Gheronda, a plouat atât de puţin, încât nici frunzele nu s-au udat 
(S-a spus într-o vreme de mare secetă, când într-o zi a plouat foarte 
puțin.). 

— Ce să-ți spun? Chiar şi această ploaie care numai a răcorit 
frunzele, crezi că este puțin lucru? Eu, numai când am văzut nori pe 
cer, și nu am mai putut nici dormi din cauza recunoștinței pe care o 
simţeam înlăuntrul meu față de Dumnezeu. Îmi spuneam: „Dumnezeul 
meu, nu suntem vrednici să ne dai ploaie”. Să fiți cu multă luare- 
aminte la nemulțumire. Să mulțumiți lui Dumnezeu pentru toate pe 
care vi le dă. 

— Gheronda, atunci când Dumnezeu ne împlinește vreo cerere 
pentru folosul mănăstirii, cum să ne manifestăm recunoștinţa? 

— Să faceţi o priveghere, ca să-l mulțumiți lui Dumnezeu Care a 
ajutat prin Sfinţii Săi. Și să ţineţi pentru totdeauna acest tipic: de 
fiecare dată, după ce Bunul Dumnezeu vă împlinește cererea voastră 
făcută cu rugăciune din inimă, să faceți doxologie din inimă cu 
bucurie și cu mulțumire. 

— Gheronda, cum se face doxologia? 


— Doxologia se face și cu voce tare:65), dar se face și cu inima și 
atunci mulțumirea este lăuntrică. 

— Gheronda, în doxologie există și mulțumire? 

— Care doxologie nu are mulțumire? Oare îngerii nu-l mulțumesc 
lui Dumnezeu atunci când îl slavoslovesc? 

— Ce diferență este, Gheronda, între doxologie și mulțumire? 

— Doxologia este o mulțumire plină de veselie. Este izbucnirea 
mulțumirii, zvâcnirea ei. Această zvâcnire vine din lăuntru, din inimă. 
Se poate că cineva să nu știe un tropar în întregime, ci să-l spună pe 
jumătate şi mai departe să se roage cu cuvintele sale, și totuși inima sa 
să salte. Dacă veți mulțumi lui Dumnezeu pentru bogatele Sale 
binefaceri, acolo, în mulțumire și în doxologie, veți simţi întreaga Sa 
bogăţie dumnezeiască. 


Din recunoştinţa fată de Dumnezeu pornește doxologia 


— Gheronda, simţțirea recunoștinței fată de Dumnezeu este 
doxologie? 

— Ei, aceasta este totul De acolo pornește doxologia 

— Gheronda, cum se dobândește recunoştinţa fată de Dumnezeu? 

— Pentru ca să simțim înlăuntrul nostru recunoştinţa față de 
Dumnezeu, mult ajută luarea-aminte față de tine însăţi, precum și 
purtarea corectă şi recunoştinţa față de aproapele. Cel care simte 
recunoștință faţă de aproapele său pentru o mică binefacere pe care i- 
a făcut-o, fără îndoială că va simţi o recunoștință nemăsurat de mare 
fată de Hristos, Care i-a dat şi-i dă îmbelșugate binecuvântări. Iar unul 
ca acesta va fi mereu plin de recunoștință, 

Pentru că în vreme ce el se gândește cum să-şi manifeste 
recunoştinţa sa fată de Hristos, Însuși Hristos îi va da alte 
binecuvântări, mult mai multe și mai mari, până la măsura în care 
sufletul mărinimos se va topi de dragostea Lui. Căci dacă sufletul are 
sensibilitate duhovnicească şi mulțumește neîncetat lui Dumnezeu, 
chiar şi pentru cele mai mici daruri ale Sale, atunci și El răsplătește 
înmulțit. 

— Gheronda, cum e bine să ne gândim la binefacerile lui 
Dumnezeu? În amănunt sau în general? 

— Dacă poți să te gândești la ele în amănunt este mai bine. Dacă 
eşti atentă să nu uiţi să-l mulțumești pentru ceva, vei simţi chiar și cea 
mai mică mângâiere a Bunului Dumnezeu și vei avea multă 
recunoștință. Copilul, când este cu mintea la mama sa, atunci îi simte 
mângâierile. Dacă însă este preocupat de jucăriile lui, ea îl mângâie, 
dar el nu simte nimic. Şi Dumnezeu ne mângâie mereu. Omul care se 
gândeşte la binefacerile lui Dumnezeu, se cutremură, este mișcat 
sufletește, inima îi plesnește și-L slavoslovește mereu pe Dumnezeu. 

— Gheronda, cum să-mi salte inima de recunoștință fată de 


Dumnezeu? 

— Prin smerenie și dragoste conștientizează omul marile binefaceri 
ale lui Dumnezeu și se face rob recunoscător (Vezi Matei 25,21 și 
25,23). „Pe mine, Dumnezeul meu, zice el, nu se cuvine să mă mai 
ajuţi, ci ajută-l pe cel care are mai multă nevoie; ajută-l pe altul...” Și 
cu cât Dumnezeu vede dragostea și smerenia lui, cu atât revarsă peste 
el Harul Său. Și uite așa acest „joc” continuă la nesfârșit: adică omul 
cu recunoştinţa, iar Dumnezeu cu noi Daruri. 


„Slavă Ţie, Dumnezeule” 


— Gheronda, ce înseamnă „Slavă Tie, Dumnezeule”? 

— „Slavă Tie, Dumnezeule” înseamnă: „Să Se facă cunoscut 
Dumnezeu oamenilor”. Vezi, și cele spuse de Hristos: „Eu Te-am slăvit 
pe Tine pe pământ... și acum slăvește-Mă Tu, Părinte” (Vezi loan 17,4-5), 
unii le interpretează greșit și spun: „Şi Hristos cere slavă”. Însă aceste 
spuse ale Lui înseamnă: „Eu, Părinte, Te-am făcut cunoscut pe 
pământ... fă-Mă cunoscut și Tu, ca oamenii să creadă”. 

— Gheronda, simt nevoia să spun mai mult „Slavă Tie, Dumnezeule”, 
decât „Doamne miluiește”. Oare este bine? ? 

— Este bine așa, binecuvântato! Eu pot petrece toată ziua făcând 
lucru de mână și spunând: „Slavă ie, Dumnezeule! Slavă fie, 
Dumnezeule, pentru că trăiesc! Slavă Tie, Dumnezeule!, pentru că voi 
muri şi voi merge lângă Dumnezeu! Slavă Tie, Dumnezeule!, chiar dacă 
mă va pune în iad și va lua un osândit în Rai. Și dacă va voi să nu-Și 
mai aducă aminte de mine în iad și să Se mâhnească, să ia mulți 
osândiți în Rai, astfel încât bucuria Sa pentru ei să fie mai mare și să 
se micșoreze mâhnirea Sa pentru mine”. 

— „Slavă Tie, Dumnezeule” să nu lipsească niciodată de pe buzele 
voastre. Când mă doare ceva, eu îl am pe „Slavă Ţie, Dumnezeule” ca 
medicament; cu nimic altceva nu-mi trece. „Slavă Tie, Dumnezeule” 
este mai presus şi decât „Doamne Iisuse Hristoase, miluiește-mă!” 
Părintele Tihon spunea: „«Doamne miluiește» valorează o sută de 
drahme, iar «Slavă Tie, Dumnezeule» valorează o mie de drahme; adică 
este mult mai scump”. Voia să spună că omul cere milă lui Dumnezeu 
de nevoie, în timp ce slavoslovirea lui Dumnezeu o înaltă din 
mărinimie, și aceasta are mai mare valoare. Recomandă mai ales să 
spunem „Slavă Tie, Dumnezeule” nu numai atunci când suntem bine, ci 
şi când trecem prin încercări, pentru că și încercările Dumnezeu le 
îngăduie ca medicamente pentru suflet. Gheronda, uneori, atunci când 
spun „Slavă Tie, Dumnezeule”, simt înlăuntrul meu o înaripare. Ce este 
aceasta? 

— Este veselie duhovnicească. Acum, pentru că mi-ai pricinuit 
bucurie că spui „Slavă Tie, Dumnezeule”, de bucurie voi începe să scriu 
„Slavă Tie, Dumnezeule”, „Slavă Tie, Dumnezeule”, şi voi umple o foaie 


de hârtie cu „Slavă Tie, Dumnezeule”. Dumnezeu să te învrednicească 
ca în cealaltă viață să fii împreună cu îngerii, care îl slavoslovesc 
neîncetat pe Dumnezeu! Amin. 


CAPITOLUL 2 Spaţiul doxologiei 


Cele două stări ale doxologiei 


În spaţiul doxologiei există două stări. Dacă omul nu trece de prima, 
nu poate ajunge la a doua. În prima stare se află omul care are 
amărăciuni, dar pe toate le trece de-a dreapta. Adică, pune gândul cel 
bun, aruncă greutatea asupra sa, se smerește, se pocăiește și-l 
mulțumește lui Dumnezeu pentru toate spunând: „Dumnezeul meu, Îți 
mulțumesc. Din pricina păcatelor mele primesc toate acestea. Ba, 
meritam să-mi dai și mai multe, dar nu le pot răbda. Te rog, dă-mi 
răbdare și putere, ca să le sufăr”. Atunci este bombardat de 
dumnezeiasca mângâiere şi trece în starea a doua. 

În starea a doua se află toți cei care au trecut de stadiul pocăinței și 
au simțit dumnezeiasca mângâiere care aduce iertarea păcatelor. 
Adică au trecut de întristarea dătătoare de bucurie și au ajuns la 
doxologie. Atunci omul nu mai are amărăciuni, ci simte doar veselie 
dumnezeiască și recunoștință fată de Dumnezeu, pe care nu le poate 
purta Spune mereu „Slavă Tie, Dumnezeule”, îi mulțumește lui 
Dumnezeu pentru marile Sale binefaceri, pentru marea Sa dragoste, 
după care sufletul singur este mișcat spre rugăciune, spre doxologia 
lui Dumnezeu sau cere iertare de la Dumnezeu, pentru că nu s-a făcut 
vrednic de binecuvântările Sale. 

— Gheronda, Părintele Tihon cum se ruga? 

— Părintele Tihon trăia în spaţiul doxologiei și în loc de rugăciune 
avea doxologia. Neîncetat se auzea din gura sa „Slavă Tie, 
Dumnezeule”, „Slavă Ție, Dumnezeule”, și aproape toate zilele anului 
erau Luminate:s6; pentru el, de vreme ce trăia continuu bucuria 
pascală. 

Pentru toți cei care se află în această stare sporită, este neîncetat 
Paștile, Învierea. Clopote, toace, tochițe, toate împreună bat de 
veselie:7. „Lăudaţi-L pe El în chimvale bine răsunătoare, lăudaţi-L pe el 
în chimvale de strigare” (Psalmul 150,5 și stihurile Laudelor). Toată 
ziua îl slavoslovesc pe Dumnezeu și inimile lor bat ca și clopotele. 


Lacrimi de pocăință și lacrimi de doxologie 


— Gheronda, să ne explicați ceea ce scrie Sfântul Isaac despre 
lacrimi: „Sunt unele dintre lacrimi care ard; și sunt lacrimi care îngrașă 
Lacrimile care ies din străpungere și din inima cuvioasă pentru păcate 
usucă trupul și ard (...) Iar acestea (al doilea fel) sunt lacrimile ce curg 
din înţelegere. Ele înfrumusețează și îngrașă trupul” (Sfântul Isaac Sirul, 
Cuvinte Ascetice, Cuvântul 85, p. 438.). 

— Primele lacrimi sunt lacrimi de pocăință. Te doare profund și-ți 


pare rău sincer pentru greșeala ta și plângi cu smerenie. Aceste lacrimi 
îi slăbesc omului trupul, însă atrag și dumnezeiasca mângâiere. lar 
atunci când omul se împrietenește cu Dumnezeu, vin lacrimile de 
recunoștință și de doxologie, care sunt lacrimi de veselie. Atunci 
sufletul se află în alt spațiu, zboară în acea delicată dulceaţă a Raiului. 
În această a doua stare omul trăiește cu puţină hrană. Inima i se 
veseleşte și foarte puţina hrană pe care o mănâncă îl ține în viață. Nici 
măcar lipsa somnului nu-l vatămă. Nu se silește pe sine ca să nu 
doarmă, ci nu doarme din pricina covârşitoarei veselii pe care o simte. 
Dragostea dumnezeiască care îi umple inima nu-l mai lasă să doarmă. 
Acea mare veselie plinește lipsa somnului. 

— Gheronda, poate cânta cineva „Hristos Se naște, slăviţi-L”'6s cu 
lacrimi? 

— Da, cu revărsare de lacrimi de recunoștință. 

— Adică, poate plânge cineva, Gheronda, atunci când îl 
slavosloveşte pe Dumnezeu? 

— Da, omul simte o veselie nespusă izvorâtă din recunoștință, încât 
nu se mai poate abține, ci se cutremură. Aceasta este adevărata 
izbucnire în doxologie. Să vă mișcați în sfera duhovnicească, în 
doxologie. „Slavă Tie, Dumnezeule, slavă ie, Dumnezeule” să spuneţi 
continuu. După aceasta toate vă vor mișca sufletește, pentru toate veți 
simți mare recunoștință față de Dumnezeu, iar Dumnezeu vă va 
„înnebuni” cu multele Sale binecuvântări. 


CAPITOLUL 3 Darurile lui Dumnezeu 


Dumnezeu nu dă în grabă Harul Său 


— Gheronda, de ce uneori simțim intens Harul lui Dumnezeu în 
rugăciune, iar alteori nu simțim nimic? 

— Bunul Dumnezeu, ca să ne ajute să ne nevoim, ne dă din când în 
când astfel de binecuvântări. Așa cum dăm unui copilaș o ciocolată și-i 
spunem: „Dacă vei fi cuminte, îți voi mai da una”, tot astfel și 
Dumnezeu ne dă „ciocolate”, ca să ne dăm seama cât de dulce este și 
să ne nevoim ca să ne facem bine plăcuți Lui și să mergem lângă El. 

— Gheronda, dulceaţa pe care o simte în rugăciune omul care încă 
nu s-a curățit de patimi, poate fi numai un sentiment? 

— La început poate fi şi puţin sentiment, dar pe măsură ce se 
maturizează cineva duhovniceşte, el se curăță, așa cum și un fruct, 
până ce se coace, este puţin acru. Dumnezeu nu dă în grabă Harul 
Său, pentru ca omul să fie ajutat, căci de va simţi dintru început Harul 
lui Dumnezeu, se poate să sară în aer. Iar dacă nu înţelege că și acest 
puțin Har provine de la Dumnezeu și gândul îi spune că el este ceva, 
atunci Dumnezeu îl retrage și pe acesta, până ce omul își va da seama 
că nu a fost al lui, ci al lui Dumnezeu. 

— Gheronda, uneori sunt toată ziua la ascultare și seara, când merg 
la chilie, nu mă lasă inima să mă odihnesc, căci am multă dispoziţie 
pentru cele duhovnicești. 

— Aceasta este euforie duhovnicească. Să valorifici aceste stări. 

— Gheronda, ce să spun atunci lui Dumnezeu ca doxologie? 

— Să-l spui lui Dumnezeu cu simplitate ceea ce te mișcă sufletește. 
Această stare este o mângâiere a lui Dumnezeu. 


Mângâierea dumnezeiască în rugăciune 


— Gheronda, când rânduieşte Dumnezeu ca să simtă cineva 
dumnezeiască mireasmă? 

— Dumnezeu dă mireasmă uneori în vremea rugăciunii, alteori 
atunci când nu te rogi, ca să mângâie, să întărească, să vestească 
lăuntric; întotdeauna însă o dă pentru un anumit scop. 

— Gheronda, uneori, în vreme ce rostesc Rugăciunea lui lisus și cer 
milă lui Dumnezeu, simt înăuntru meu o oarecare schimbare, o 
umilință. 

— Când omul cere cu smerenie mila lui Dumnezeu și-și recunoaște 
păcătoşenia, atunci Dumnezeu îi trimite Harul Său, iar omul se preface 
duhovnicește. ÎI doare că L-a mâhnit pe Dumnezeu cu păcatele sale, se 
pocăiește, simte zdrobire și Dumnezeu îi răsplăteşte cu această 
dumnezeiască mângâiere. 


— Gheronda, atunci când rostesc Rugăciunea lui lisus, simt o 
mângâiere, o bucurie. Aceasta este de la Dumnezeu sau este înșelare? 

— Este ceva bun, dar mai bine să nu-i dai importanţă. Atunci când 
omul nu dă importanţă la acestea, Dumnezeu Se înduioșează mai mult 
şi-l ajută în alt chip. Să iei aminte să nu cauţi să te rogi ca să simți 
plăcere, bucurie. Copilașul aleargă la tatăl său, nu pentru că-i va da 
ciocolată, ci pentru că-l iubește; altceva este dacă tata va vrea să-i dea 
şi ciocolată. Rugăciunea pe care o facem ca să simțim plăcere, iar nu 
ca să ne unim cu Dumnezeu, nu este rugăciune adevărată. 

— Gheronda, uneori, în timp ce mă rog pentru vreo situaţie grea, 
simt că rostesc înlăuntrul meu o doxologie. Aceasta este ceva firesc? 

— După rugăciune simți dumnezeiască mângâiere? 

— Nu știu, Gheronda, dacă este dumnezeiască mângâiere, dar simt 
liniște și siguranţă. 

— Această stare cuprinde în sine nădejdea în Dumnezeu și 
dumnezeiască mângâiere. 

— Gheronda, cum poate cineva să-și dea seama dacă comunică 
corect cu Dumnezeu? 

— Dacă are înlăuntrul său dumnezeiasca mângâiere. Această 
dumnezeiască mângâiere nu se compară cu cea omenească, aşa cum 
Raiul nu se compară cu pământul. 

— Gheronda, mă ostenesc în rugăciune, însă nu simt mângâiere. 

— Asta este bine, pentru că lucrezi fără plată. Noi să-i dăm lui 
Dumnezeu inima noastră, cerând cu smerenie mila Lui, iar El ştie cel 
mai bine ce trebuie să ne dea. Omul duhovnicesc nu urmărește nimic 
altceva în afară de mântuirea sufletului său. Nu se nevoieşte pentru 
plăceri dumnezeiești, ci se nevoiește cu mărime de suflet şi primește 
orice îi dă Dumnezeu. 


Cercetarea Harului dumnezeiesc 


— Gheronda, cum este lumina nezidită (necreată)? 

— De unde să știu eu? Acolo, la Colibă am numai o sobă zidită, în 
care fac foc să mă încălzesc. Iar dacă vreau lumină, aprind o lumânare 
şi văd. 

Niciodată să nu ceară cineva lumini sau harisme de la Dumnezeu, ci 
numai pocăință, care va aduce cu sine smerenia, după care Bunul 
Dumnezeu îi va da orice va avea nevoie. Odată am mers să-l văd pe 
Părintele David Dionisiatul. Locuia într-o chilie întunecoasă și plină de 
zdrenţe. Era foarte sporit în rugăciune şi ajunsese la o înaltă măsură 
duhovnicească. Mult m-am chinuit să scot ceva de la el. „Acestea nu se 
spun, nu se spun”, îmi tot zicea el. Ştii ce înseamnă să vezi lumină în 
întuneric, fără să ai lumină? Să te afli în mijlocul zdrențelor și să fii în 
palatele lui Dumnezeu! 

„Ca să primeşti duh, trebuie să dai sânge” (Pateric, Avva Longhin). 


Când eram în viața de obşte, într-un Post Mare, am încercat să pun 
asta în lucrare. Nu m-am cruțat deloc, ci am tras sfoara până ce s-a 
întins cu desăvârşire. Simțeam atâta oboseală, încât cădeam jos pe 
drum. Și-L rugam pe Dumnezeu să mă ajute să mă ridic puţin, ca să nu 
mă vadă oamenii și să spună: „lată, călugării cad pe jos de atâta 
asceză”. Simțeam asta ca pe o mucenicie. Joi înainte de Sâmbăta lui 
Lazăr, noaptea, în timp ce mă rugam în chilie, am simţit o dulceaţă și 
o bucurie negrăită și o lumină m-a inundat. Din ochi îmi curgeau 
lacrimi şi m-a podidit un plâns dulce. Această stare a ţinut douăzeci 
până la treizeci de minute și m-a întărit mult, m-a hrănit duhovnicește 
pentru zece ani. 

Când l-am întrebat pe Bătrânul Petru (Cuviosul Paisie Aghioritul, 
Părinţi Athoniţi, Editura Evanghelismos, Bucureşti 2004, p. 72) despre 
aceasta, el mi-a spus: „Eu întotdeauna trăiesc astfel de stări 
dumnezeieşti. În acea vreme în care mă cercetează dumnezeiescul 
Har, inima mi se încălzește în chip dulce de dragostea lui Dumnezeu și 
o lumină străină mă luminează înlăuntru și în afară; simt că fața mea 
luminează. Se luminează chiar și chilia mea. Îmi pun atunci fesul pe 
cap, îmi plec cu smerenie capul și îi spun lui Hristos: «Hristoase al 
meu, lovește-mă în inimă cu bastonul milostivirii Tale». Din multă 
recunoștință, curg din ochii mei continuu lacrimi dulci și-l, 
slavoslovesc pe Dumnezeu. Atunci toate se opresc, pentru că-L simt 
foarte aproape pe Hristos și nu mai pot cere nimic. Se oprește și 
rugăciunea, iar metanierul nu se mai poate roti”. 

— Gheronda, lumina necreată poate fi văzută cu ochii aceștia 
trupești? 

— Dacă veţi lăsa micimile voastre, vă voi spune. 

— Gheronda, până ce ne vom slobozi de micimile noastre, Sfinția 
Voastră veţi pleca... Faceţi-o ca pe o milostenie duhovnicească. 

— Când eram la Katunakia, la Chilia întâmpinării Domnului, într-o 
după-amiază, după ce am făcut Vecernia cu Doamne lisuse, am băut 
un ceai și am continuat. Am făcut Pavecerniţa și Acatistul Maicii 
Domnului cu metanierul, după care am început să rostesc Rugăciunea 
lui Iisus. Cu cât o rosteam, cu atât se depărta oboseala și mă simțeam 
mai odihnit. Am simţit înlăuntrul meu o bucurie, încât nu mai voiam 
nici să mă culc. Rosteam Rugăciunea continuu. În jurul orei 
unsprezece din noapte, deodată, chilia mea s-a umplut de o lumină 
dulce, cerească. Era foarte puternică, însă nu mă orbea. Mi-am dat 
seama atunci că și ochii mi s-au „întărit”, ca să pot suferi această 
strălucire. Câtă vreme am fost în această stare, în acea dumnezeiască 
lumină, eram în altă lume, în cea duhovnicească. Simţeam o veselie 
inexplicabilă, iar trupul îmi era foarte ușor; până și greutatea lui îi 
dispăruse. Noime dumnezeiești îmi treceau în grabă prin minte ca 
niște întrebări şi răspunsuri. Nu aveam subiecte de întrebat, însă mă 


gândeam și în același timp primeam și răspunsul. Răspunsurile erau 
exprimate în cuvinte omenești, însă cuprindeau în ele și teologie, 
pentru că erau răspunsuri dumnezeiești. Şi erau atât de multe, încât de 
le-ar fi scris cineva, ar fi alcătuit un alt Everghetinos. Starea aceasta a 
ținut toată noaptea, până la nouă dimineaţa. Când a dispărut acea 
lumină, toate în jurul meu mi se păreau întunecate. Am ieșit afară și 
era ca noaptea. „Cât e ceasul? Încă nu s-a luminat de ziuă?”, l-am 
întrebat pe un monah care trecea pe acolo. Acela m-a privit și mi-a 
răspuns cu nedumerire: „Ce-ai spus, Părinte Paisie?” „Ce am spus?”, 
m-am întrebat în sinea mea și am intrat înăuntru. M-am uitat la ceas și 
numai atunci am conștientizat ce se întâmplase. Mi se părea că soarele 
abia luminează, ca şi cum ar fi fost eclipsă de soare. Eram ca unul care 
trece brusc de la o lumină puternică la întuneric; atât de mare era 
deosebirea După ce s-a sfârșit acea stare dumnezeiască, m-am reîntors 
la starea firească, omenească, și am început să-mi fac programul ca în 
fiecare zi. Am făcut puţin lucru de mână, am făcut slujba Ceasurilor cu 
Doamne lisuse, apoi la ceasul a nouălea am înmuiat puţin posmag ca 
să mănânc, dar mă simţeam ca un animal care, când se scarpină, când 
paşte, când cască gura și-mi spuneam în sinea mea: „la te uită cu ce 
mă ocup! Atâţia ani i-am petrecut așa?” Până după-amiază am avut o 
astfel de bucurie, încât nu simțeam nevoia să mă odihnesc. Atât de 
puternică a fost acea stare! Toată ziua aceea am văzut că în ceață; abia 
îmi puteam face treburile. Și era vară, şi soarele strălucea. Începând 
cu a doua zi am început să văd lucrurile normal. Am făcut același 
tipic, însă nu mă mai simțeam așa, ca un animal. 

Cu ce lucruri lipsite de importanță ne petrecem timpul și ce 
pierdem! De aceea, atunci când văd lucruri de nimic, netrebnice, mult 
mă mâhnesc. 


Mintea lângă Hristos tăcând... 


— Gheronda, Sfântul Isaac Sirul scrie: „Cel smerit la cuget, când stă 
înaintea lui Dumnezeu, nici nu îndrăznește să se roage” (Sfântul Isaac 
Sirul, Cuvinte Ascetice, Cuvântul 81). Dar ce face? 

— Se simte pe sine nevrednic să se roage, să vorbească cu 
Dumnezeu. 

— Și ce face, Gheronda? 

— Îi este de-ajuns faptul că stă înaintea lui Dumnezeu. 

— Gheronda, Sfinţia Voastră prin ce moduri aţi cultivat rugăciunea 
în diferitele locuri unde aţi viețuit? 

— Mă pierdeam în rugăciune. Știi ce înseamnă „mă pierdeam”? Mă 
afundam... o afundare dulce... 

— Gheronda, vreți să spuneţi că pierdeați noţiunea locului și a 
timpului? 

— Da, mă pierdeam cu desăvârşire... Ca să mă gândesc la ceva, 


trebuia să opresc rugăciunea. Ştii ce înseamnă să te afunzi, să te 
afunzi...? Atunci nu mai vrei nimic, nu mai ceri nimic. 

— Atunci spui numai „Doamne Iisuse Hristoase, miluiește-mă”? 

— Nu mai spui nimic. Simţi dumnezeiasca căldură, dumnezeiasca 
dulceaţă. Se opreşte cu totul și rugăciunea, pentru că mintea s-a unit 
cu Dumnezeu și nu mai vrea sub niciun chip să plece de lângă El; atât 
de multă plăcere simte. 

Atunci când omul ajunge în această stare, rugăciunea încetează de 
la sine. Atunci se opreşte și mintea din pricina prezenței lui 
Dumnezeu, încetează să mai funcționeze și creierul, iar sufletul simte 
numai dulceaţa dumnezeieștii dragoste, a dumnezeieștii afecțiuni și 
siguranţe, ca și pruncul care nu cugetă nimic, ci numai se veselește în 
brațele maicii sale. Atunci când copilul stă nemișcat în brațele maicii 
sale, vorbește? Este deja o unire, o comuniune. 


Bună este rugăciunea cu tăcere, 
dar mai bună este tăcerea cu tăcere: 


mintea lângă Hristos tăcând. 


ANEXĂ 
Starețul Paisie către Sfântul Arsenie 


„Oricât m-aș osteni eu, dacă nu faci pe intermediarul, semnalele mele 
sunt zero — 0 — (mulţi paraziți). De aceea, fă ceea ce mi-ai făcut atunci. 
Dacă nu mă vei auzi din pricina păcatelor mele, nu este drept să se 
chinuiască lumea din pricina mea, ci pe mine să mă pedepsești în felul tău, 
ca un Părinte bun. Părintele meu, Părintele meu, Părintele meu”. (Vezi p. 
240) 

Textul de la pagina 238 a fost scris de către Starețul Paisie la 
începutul Psaltirii sale. Prin propoziţia: „Fă ceea ce mi-ai făcut atunci”, 
se referă la următorul fapt care s-a petrecut în 1971: Starețul a văzut 
că se afla pe un câmp mare, unde avea ca sarcină să secere „o mică 
bucată”, iar în cealaltă parte era clădirea Transmisiunilor, în care 
avea. „un mic birou cu o muncă responsabilă”. De aceea, secera puţin, 
după care dădea fuga la birou, pentru a transmite semnalele care se 
adunaseră Dar de fiecare dată când se întorcea la birou, afla acolo un 
ofițer care transmitea semnalele. Acel ofițer i-a 

spus că este Sfântul Arsenie. De asemenea, prin cuvintele părintele 
meu, „Părintele meu, Părintele meu”, Starețul se referă la altă 
întâmplare (care s-a petrecut tot în 1971), când l-a cercetat Sfântul 
Arsenie și l-a umplut de atâta „dulceaţă și veselie cerească”, încât, 
atunci când Sfântul aplecat, Starețul a început să strige: „Părintele meu, 
Părintele meu, Părintele meu”. (Vezi Cuviosul Paisie Aghioritul, Sfântul 
Arsenie Capadocianul, p. 34-37). 


DIFERITELE CAZURI ÎN CARE SE CITESC PSALMII 


Psalmul 1: (Fericit bărbatul, care nu a umblat) 

Atunci când plantează pomi sau viță de vie, ca să rodească. 

Psalmul 2: (Pentru ce s-au tulburat neamurile?) 

Pentru ca Dumnezeu să-i lumineze pe cei care merg la congrese. 

Psalmul 3: (Doamne, de ce s-au înmulțit cei ce mă necăjesc?) 

Pentru ca să se depărteze răutatea de la oameni; pentru ca să nu-i 
chinuiască și să-i mâhnească pe nedrept pe semenii lor. 

Psalmul 4: (Când Te-am chemat, m-ai auzit) 

Pentru ca Dumnezeu să-i vindece pe oamenii sensibili, care s-au 
îmbolnăvit de melancolie din pricina purtării oamenilor nemiloși. 

Psalmul 5: (Graiurile mele ascultă-le, Doamne) 

Pentru ca Dumnezeu să vindece ochii răniți, loviți de omul rău. 

Psalmul 6: (Doamne, nu întru mânia Ta să mă certi) 

Pentru ca Dumnezeu să-l slobozească pe omul căruia i s-au făcut 
farmece. 

Psalmul 7: (Doamne Dumnezeul meu, în Tine am nădăjduit) 

Pentru cei care au pătimit de fiica, de înfricoşările și de 
amenințările oamenilor răi. 

Psalmul 8: (Doamne Dumnezeul meu, cât de minunat este Numele 
Tău) 

Pentru cei care au pătimit rău de la demoni sau de la oamenii 
vicleni. 

Psalmul 9: (Mărturisi-mă-voi Tie, Doamne... povesti-voi toate) 

Pentru ca să înceteze să te mai înfricoșeze demonii în somn sau cu 
închipuiri în timpul zilei. 

Psalmul 10: (În Domnul am nădăjduit) 

Pentru soţii cu inimă împietrită care se ceartă și se despart. (Când îl 
chinuiește pe nedrept cel aspru sau cea aspră pe cel sensibil). 

Psalmul 11: (Mântuiește-mă, Doamne, că a lipsit cel cuvios) 

Pentru cei nebuni care au și răutate și fac rău oamenilor. 

Psalmul 12: (Până când, Doamne, mă vei uita până în sfârșit?) 

Pentru cei care suferă de ficat. 

Psalmul 13: (Zis-a cel nebun întru inima sa: nu este Dumnezeu) 

Pentru (izgonirea) demonului înfricoşător (De trei ori pe zi, trei 
zile). 

Psalmul 14: (Doamne, cine va locui în locașul Tău?) 

Pentru că hoţii să-şi schimbe gândul și să se întoarcă fără izbândă și 
pocăiți. 

Psalmul 15: (Păzește-mă, Doamne, că întru Tine am nădăjduit) 

Ca să se afle cheia când s-a pierdut. 

Psalmul 16: (Auzi, Doamne, dreptatea mea) 

Pentru mare clevetire (De trei ori pe zi, trei zile). 


Psalmul 17: (lubi-Te-voi, Doamne, vârtutea mea) 

Atunci când se face cutremur sau calamitate, potop de ape și 
trăsnete. 

Psalmul 18: (Cerurile spun slava lui Dumnezeu) 

Pentru că mamele să se slobozească la nașterile lor. 

Psalmul 19: (Auză-te Domnul în ziua necazului) 

Pentru soții care nu fac copii datorită unei infirmităţi, pentru ca să-i 
vindece Dumnezeu şi să nu se despartă. 

Psalmul 20: (Doamne, întru puterea Ta se va veseli împăratul) 

Pentru ca Dumnezeu să înmoaie inimile bogaţilor, pentru a face 
milostenie celor săraci. 

Psalmul 21: (Dumnezeule, Dumnezeul meu, ia aminte) 

Pentru ca Dumnezeu să împiedice incendiile, pentru ca să nu se facă 
rău. 
Psalmul 22: (Domnul mă paşte și nimic nu-mi va lipsi) 

Pentru ca Dumnezeu să îmblânzească copiii neastâmpărați și 
neascultători, care îi mâhnesc pe părinţii lor. 

Psalmul 23: (Al Domnului este pământul și plinătatea lui) 

Pentru ca să se deschidă ușa, atunci când se pierde cheia. 

Psalmul 24: (Către Tine, Doamne, am ridicat sufletul meu) 

Pentru oamenii pe care îi pizmuiește mult diavolul și le aduce 
mereu piedici în viața lor, ca să cârtească 

Psalmul 25: (Judecă-mă, Doamne, că eu întru nerăutate am umblat) 

Atunci când cere cineva ceva bun de la Dumnezeu, pentru ca să i-l 
dea fără să-l vatăme. 

Psalmul 26: (Domnul este luminarea mea și mântuitorul meu) 

Pentru ca Dumnezeu să-i păzească pe săteni de oştirile vrăjmașe, ca 
să nu facă rău oamenilor și jafuri în gospodăriile lor. 

Psalmul 27: (Către Tine, Doamne, voi striga) 

Pentru ca Dumnezeu să-i vindece pe cei bolnavi de neurastenie și pe 
toți cei care suferă de nervi. 

Psalmul 28: (Aduceţi Domnului, fii ai lui Dumnezeu) 

Pentru cei care suferă de rău de mare și se tem când este furtună 
mare. 

Psalmul 29: (Înălța-Te-voi, Doamne, că m-ai ridicat) 

Pentru cei care se primejduiesc departe, printre popoarele barbare 
şi necredincioase, ca să-i păzească Dumnezeu pe ei, iar pe aceia să-i 
lumineze și să-i îmblânzească ca să-L cunoască pe Dumnezeu. 

Psalmul 30: (În Tine, Doamne, am nădăjduit) 

Pentru ca Dumnezeu să dea belșug semănăturilor și roadelor din 
pomi, atunci când vremea nu este prielnică. 

Psalmul 31: (Fericiţi cărora s-au iertat fărădelegile) 

Pentru ca să afle călătorii drumul, atunci când se rătăcesc și se 
chinuiesc. 


Psalmul 32: (Veseliţi-vă, drepţilor, întru Domnul) 

Pentru ca Dumnezeu să descopere adevărul în privința celor închiși 
pe nedrept, ca să fie eliberați 

Psalmul 33: (Binecuvănta-voi pe Domnul în toată vremea) 

Pentru cei care se află în agonia morţii, când sunt chinuiți de 
demoni în ceasul morții sau pentru oștirile vrăjmașe, atunci când 
ameninţă să calce hotarele ca să facă rău. 

Psalmul 34: (Judecă, Doamne, pe cei ce-mi fac mie strâmbătate) 

Pentru ca Dumnezeu să-i slobozească pe oamenii plini de bunătate 
de cursele oamenilor vicleni care își bat joc de oamenii lui Dumnezeu. 

Psalmul 35: (Zis-a călcătorul de lege întru sinea sa) 

Pentru a se şterge cu desăvârşire vrăjmăşia de după certuri sau 
neînțelegeri. 

Psalmul 36: (Nu râvni celor ce viclenesc) 

Pentru oamenii răniți profund de crimele făcătorilor de rele. 

Psalmul 37: (Doamne, nu cu mânia Ta să mă mustri pe mine) 

Când te dor maxilarele din pricina dinților stricati. 

Psalmul 38: (Zis-am: „Păzi-voi căile mele”) 

Pentru ca oamenii cei părăsiți şi nefericiți să găsească de lucru, ca 
să nu se întristeze. 

Psalmul 39: (Așteptând am așteptat pe Domnul) 

Pentru ca să revină dragostea între şefi și funcţionari, atunci când se 
creează neînțelegeri. 

Psalmul 40: (Fericit cel ce înțelege pe sărac și pe sărman) 

Pentru că mamele să se slobozească la naștere, când au naștere 
prematură. 

Psalmul 41: (În ce chip dorește cerbul) 

Pentru tineri când se îmbolnăvesc de dragoste, când este rănită o 
persoană și se întristează. 

Psalmul 42: (Judecă-mă, Dumnezeule, și apără dreptatea mea) 

Pentru ca să fie sloboziți cei robiți din temnițele neamului vrăjmaș. 

Psalmul 43: (Dumnezeule, cu urechile noastre am auzit) 

Pentru ca Dumnezeu să descopere adevărul soților care nu se 
înţeleg, ca să se împace. 

Psalmul 44: (Răspuns-a inima mea cuvânt bun) 

Pentru oamenii care suferă de inimă sau de rinichi. 

Psalmul 45: (Dumnezeu este scăparea noastră și puterea) 

Pentru tinerii pe care vrăjmașul îi împiedică să facă familie (să se 
căsătorească). 

Psalmul 46: (Toate neamurile bateţi din palme) 

Pentru a se linişti slujitorul sau robul când fuge rănit sufletește de la 
stăpânul său și să afle de lucru. 

Psalmul 47: (Mare este Domnul și lăudat foarte) 

Atunci când se fac mari catastrofe și jafuri de către cete de pirați 


barbari. (Să se citească continuu 40 de zile). 

Psalmul 48: (Auziţi acestea toate neamurile) 

Pentru cei face fac munci primejdioase. 

Psalmul 49: (Dumnezeul dumnezeilor, Domnul, a grăit) 

Pentru ca oamenii rătăciți să se pocăiască și să se întoarcă la 
Dumnezeu, ca să se mântuiască. 

Psalmul 50: (Miluiește-mă, Dumnezeule, după mare milă Ta) 

Atunci când din pricina păcatelor noastre vine mânia pedagogică a 
lui Dumnezeu (epidemie de boală și de moarte la oameni sau la 
animale). 

Psalmul 51: (Ce te fălești întru răutate, puternice?) 

Pentru ca stăpânitorii împietriți la inimă să se pocăiască și să se facă 
milostivi, ca să nu chinuiască poporul. 

Psalmul 52: (Zis-a cel nebun întru inima sa: Nu este Dumnezeu) 

Pentru ca Dumnezeu să binecuvânteze mrejele ca să se umple de 
peşte. 

Psalmul 53: (Dumnezeule, întru Numele Tău mântuiește-mă) 

Pentru ca Dumnezeu să-i lumineze pe cei bogaţi care au robi 
cumpăraţi, ca să-i slobozească. 

Psalmul 54: (Auzi, Dumnezeule, rugăciunea mea) 

Pentru ca să se restabilească numele cel bun al familiei care a fost 
clevetită. 

Psalmul 55: (Miluiește-mă, Dumnezeule, că m-a călcat omul) 

Pentru cei sensibili care au fost răniți sufletește de semenii lor. 

Psalmul 56: (Miluiește-mă, Dumnezeule, miluiește-mă) 

Pentru oamenii care suferă de durere de cap din pricina multei 
mâhniri. 

Psalmul 57: (Oare cu adevărat grăiți dreptate) 

Pentru ca să se îndrepte spre bine lucrurile celor care lucrează 
pentru bine, să împiedice Dumnezeu orice lucrare vicleană a 
demonilor sau a oamenilor pizmași. 

Psalmul 58: (Scoate-mă de la vrăjmașii mei, Dumnezeule) 

Pentru muţi, ca Dumnezeu să le dea grai. 

Psalmul 59: (Dumnezeule, lepădatu-ne-ai pe noi și ne-ai surpat) 

Pentru ca Dumnezeu să descopere adevărul, când este clevetită o 
mulțime de oameni. 

Psalmul 60: (Auzi, Dumnezeule, cererea mea) 

Pentru cei care se îngreuiază la lucru, fie din trândăvie, fie din frică. 

Psalmul 61: (Au nu lui Dumnezeu se va supune sufletul meu?) 

Pentru ca Dumnezeu să slobozească din încercări pe omul slab la 
suflet, care nu are răbdare și cârteşte. 

Psalmul 62: (Dumnezeule, Dumnezeul meu, către Tine mânec) 

Pentru a rodi ogoarele şi pomii, când este lipsă de apă 

Psalmul 63: (Auzi, Dumnezeule, glasul meu) 


Când este mușcat omul de lup sau de câine turbat. (Sfântul le dădea 
să bea şi din apă binecuvântată). 

Psalmul 64: (Ție se cuvinte cântare, Dumnezeule, în Sion) 

Pentru ca negustorii să aibă binecuvântare, ca să nu pălăvrăgească 
şi să nedreptăţească pe oamenii simpli. 

Psalmul 65: (Strigaţi Domnului tot pământul) 

Pentru că cel viclean să nu aducă ghinioane în case și să mâhnească 
familiile. 

Psalmul 66: (Dumnezeu să Se milostivească spre noi) Pentru ca să 
se binecuvânteze păsările (crescătoriile de păsări). 

Psalmul 67: (Să Se scoale Dumnezeu și să se risipească vrăjmașii Lui) 

Să se slobozească maicile care se îngreuiază să lepede, atunci când 
pătimesc ceva rău. 

Psalmul 68: (Mântuiește-mă, Dumnezeule, că au intrat ape) 

Atunci când se fac catastrofe și râurile se revarsă luând case și 
oameni. 

Psalmul 69: (Dumnezeule, spre ajutorul meu ia aminte!) 

Pentru oamenii sensibili care se mâhnesc pentru cel mai mic lucru și 
se deznădăjduiesc, ca să-i întărească Dumnezeu. 

Psalmul 70: (În Tine, Doamne, am nădăjduit) 

Pentru oamenii părăsiți care devin împovărați din invidia diavolului 
şi ajung la deznădejde, ca să afle ajutor și ocrotire de la Dumnezeu. 

Psalmul 71: (Dumnezeule, judecata Ta dă-o împăratului) 

Pentru ca Dumnezeu să binecuvânteze nouă recoltă, pe care țăranii 
au adus-o în casele lor. 

Psalmul 72: (Cât de bun este Dumnezeul lui Israil) 

Pentru ca să se pocăiască oamenii făcători de rele. 

Psalmul 73: (Pentru ce, Dumnezeule, ne-ai lepădat) 

Pentru ca Dumnezeu să-i păzească pe țăranii care lucrează pe 
ogoarele lor, atunci când vrăjmașii au înconjurat satul. 

Psalmul 74: (Mărturisi-ne-vom Tie, Dumnezeule) 

Pentru ca să se îmblânzească stăpânul barbar, și să nu-i chinuiască 
pe semenii lui, pe lucrători. 

Psalmul 75: (Cunoscut este în Iudeea Dumnezeu) 

Pentru mama care se teme la naștere, ca s-o întărească și s-o 
păzească Dumnezeu. 

Psalmul 76: (Cu glasul meu către Domnul am strigat, cu glasul meu 
către Dumnezeu) 

Atunci când nu există înțelegere între părinți și copii, pentru a-i 
lumina Dumnezeu, ca să asculte copiii pe părinţi, iar părinţii să arate 
dragoste. 

Psalmul 77: (Luaţi aminte, poporul meu, la legea Mea) 

Pentru ca Dumnezeu să-i lumineze pe cei care împrumută, ca să nu- 
i silească pe semenii lor pentru datoria lor și să fie milostivi. 


Psalmul 78: (Dumnezeule, venit-au neamurile în moștenirea Ta) 

Pentru ca să păzească Dumnezeu satele de jafuri și catastrofe din 
partea armatelor vrăjmașe. 

Psalmul 79: (Cel ce paști pe Israil, ia aminte) 

Pentru ca să-l vindece Dumnezeu pe om, atunci când i se umflă fața 
şi-l doare tot capul. 

Psalmul 80: (Bucuraţi-vă de Dumnezeu, ajutorul nostru) 

Pentru ca Dumnezeu să aibă grijă de cei săraci, care simt lipsiţi și se 
mâhnesc din pricina lipsei și se amărăsc. 

Psalmul 81: (Dumnezeu a stat în adunarea dumnezeilor) 

Pentru ca oamenii să cumpere produsele țăranilor, pentru ca aceştia 
să nu se întristeze și amărască. 

Psalmul 82: (Dumnezeule, cine se va asemăna Tie?) 

Pentru ca Dumnezeu să-i împiedice pe oamenii răi care vor să facă 
ucideri. 

Psalmul 83: (Cât de iubite sunt locașurile Tale) 

Pentru ca Dumnezeu să păstreze bine toate bunurile casei, animalele 
şi produsele producătorilor. 

Psalmul 84: (Bine ai voit, Doamne, spre pământul Tău) 

Pentru ca Dumnezeu să-i vindece pe oamenii care au fost răniți de 
tâlhari și au pătimit şi din pricina fricii. 

Psalmul 85: (Pleacă, Doamne, urechea Ta) 

Pentru ca Dumnezeu să izbăvească lumea atunci când vine holera și 
mor oameni. 

Psalmul 86: (Temeliile Sionului în munţii cei sfinţi) 

Pentru ca Dumnezeu să prelungească viaţa familiștilor care mai au 
obligaţii familiale. 

Psalmul 87: (Doamne Dumnezeul mântuirii mele) 

Pentru ca Dumnezeu să ocrotească pe toți oamenii fără ocrotire, 
care simt chinuiți de semenii lor nemilostivi. 7» 

Psalmul 88: (Milele Tale, Doamne, în veac le voi cânta) 

Pentru ca Dumnezeu să-i întărească pe oamenii cei bolnăvicioși și 
neputincioşi, pentru a putea lucra, fără să se obosească și să se 
mâhnească. 

Psalmul 89: (Doamne, scăpare Te-ai făcut nouă) 

Pentru ca Dumnezeu să dea ploaie atunci când este secetă sau când 
seacă fântânile, să scoată apă. 

Psalmul 90: (Cel ce locuiește în ajutorul Celui Preaînalt) 

Pentru ca să piară diavolul atunci când se arată omului și-l 
înfricoşează. 

Psalmul 91: (Bine este a se mărturisi Domnului) 

Pentru ca Dumnezeu să dea înțelepciune oamenilor ca să sporească 
duhovniceşte. 

Psalmul 92: (Domnul a împărăţit, întru podoabă S-a îmbrăcat) 


Pentru ca Dumnezeu să păzească corabia când se primejduiește de 
furtună puternică pe mare. (Aruncă și apă sfințită în cele patru părți 
ale corăbiei). 

Psalmul 93: (Dumnezeul izbândirilor, Domnul) 

Pentru ca Dumnezeu să-i lumineze pe oamenii cei fără rânduială, 
care pricinuiesc probleme neamului și tulbură poporul, chinuindu-l cu 
neorânduieli și vrăjmășii. 

Psalmul 94: (Veniţi să ne bucurăm în Domnul) 

Pentru a nu se apropia vrăjile de cei căsătoriți și a crea probleme și 
neînțelegeri. 

Psalmul 95: (Cântaţi Domnului cântare nouă, cântaţi) 

Pentru ca Dumnezeu să dea auz celor surzi. 

Psalmul 96: (Domnul a împărăţit, să se bucure pământul) 

Pentru a se depărta vrăjile de la oameni. 

Psalmul 97: (Cântați Domnului cântare nouă, că lucruri minunate) 

Pentru ca Dumnezeu să dea mângâiere oamenilor întristaţi, ca să nu 
se mâhnească peste măsură. 

Psalmul 98: (Domnul a împărăţit, să se mânie popoarele) 

Pentru ca Dumnezeu să-i binecuvânteze și să-i umple de Har pe 
tinerii care vor să se afierosească Lui. 

Psalmul 99: (Strigați lui Dumnezeu tot pământul) 

Pentru ca Dumnezeu să binecuvânteze și să împlinească dorințele 
dumnezeiești ale oamenilor. 

Psalmul 100: (Milă și judecată voi cânta Ție, Doamne) 

Pentru ca Dumnezeu să dea harisme oamenilor făcători de bine, ca 
să-i ajute pe semenii lor. 

Psalmul 101: (Doamne, auzi rugăciunea mea, și strigarea mea) 

Pentru ca Dumnezeu să-i binecuvânteze pe oamenii cu funcții înalte, 
ca să ajute lumea cu bunătate și înțelegere. 

Psalmul 102: (Binecuvântează, suflete al meu, pe Domnul, și toate cele 
dinlăuntrul meu) 

Pentru a veni ciclul (la femei) când întârzie. 

Psalmul 103: (Binecuvântează, suflete al meu, pe Domnul; Doamne 
Dumnezeul meu) 

Pentru ca Dumnezeu să binecuvânteze bunurile oamenilor, ca să nu 
fie lipsiți și să se mâhnească, ci să slăvească pe Dumnezeu. 

Psalmul 104: (Mărturisiţi-vă Domnului și chemaţi) 

Pentru ca oamenii să se pocăiască și să-și mărturisească păcatele lor. 

Psalmul 105: (Mărturisiţi-vă Domnului... Cine va grăi) 

Pentru ca Dumnezeu să-i lumineze pe oameni, ca să nu se abată din 
calea mântuirii. 

Psalmul 106: (Mărturisiţi-vă Domnului... Să zică) 

Pentru ca Dumnezeu să ridice sterpiciunea femeilor. 

Psalmul 107: (Gata este inima mea, Dumnezeule) 


Pentru ca Dumnezeu să-i smerească pe vrăjmași, ca să-și schimbe 
intenţiile lor cele rele (De 7oripezi, 7zile). 

Psalmul 108: (Dumnezeule, lauda mea să nu o taci) 

Pentru ca Dumnezeu să-i vindece pe lunateci sau să-i miluiască pe 
martorii mincinoși, ca să se pocăiască. 

Psalmul 109: (Zis-a Domnul Domnului meu) 

Pentru ca cei mai tineri să aibă respect față de cei mai mari. 

Psalmul 110: (Mărturisi-mă-voi Tie, Doamne... în sfatul) 

Pentru ca să se pocăiască judecătorii cei nedrepţi și să judece cu 
dreptate poporul lui Dumnezu. 

Psalmul 111: (Fericit bărbatul care se teme de Domnul) 

Pentru ca Dumnezeu să-i păzească pe soldaţi, atunci când merg la 
război. 

Psalmul 112: (Lăudaţi, tineri, pe Domnul) 

Pentru ca Dumnezeu să dea binecuvântări văduvei sărace, ca să-și 
plătească datoriile și să scape de închisoare (De 3 ori pe zi, 3 zile). 

Psalmul 113: (Întru ieșirea lui Israil din Egipt) 

Pentru ca Dumnezeu să vindece copii întârziați mintal și cu 
mongolism. 

Psalmul 114: (Iubit-am, că Domnul va auzi) 

Pentru ca Dumnezeu să dea binecuvântări și mângâiere nefericiților 
copii săraci, ca să nu fie disprețuiți de copiii celor bogaţi și să se 
mâhnească. 

Psalmul 115: (Crezut-am, pentru aceea am grăit) 

Pentru ca Dumnezeu să vindece înfricoșătoarea patimă a minciunii. 

Psalmul 116: (Lăudaţi pe Domnul toate neamurile) 

Pentru ca familiile să păstreze dragostea și armonia între ele și să-L 
slăvească pe Dumnezeu. 

Psalmul 117: (Mărturisiţi-vă Domnului... Zică, dar, casa) 

Pentru ca Dumnezeu să-i smerească pe barbari când înconjoară satul 
şi-l ameninţă, și să întoarcă intenţiile lor cele rele (De 3 ori pe zi, șapte 
zile). 

Psalmul 118: (Fericiţi cei fără prihană în cale) 

Pentru ca Dumnezeu să-i lovească pe barbari și să smerească 
mândria lor, atunci când junghie femeile și copiii nevinovați (De3 ori 
pe zi, 7zile). 

Psalmul 119: (Către Domnul, când m-am necăjit, am strigat) 

Pentru ca Dumnezeu să dea răbdare și îngăduință oamenilor care 
sunt nevoiţi să fie împreună cu oameni vicleni și nedrepți. 

Psalmul 120: (Ridicat-am ochii mei la munţi) 

Pentru ca Dumnezeu să-i păzească pe robi de mâini vrăjmașe, ca să 
nu le facă rău până ce se vor slobozi. 

Psalmul 121: (Veselitu-m-am de cei ce mi-au zis mie) 

Pentru ca Dumnezeu să-i vindece pe oamenii ce suferă de deochi. 


Psalmul 122: (Către Tine am ridicat ochii mei) 

Pentru ca Dumnezeu să dea lumină orbilor și să vindece ochii 
bolnavi. 

Psalmul 123: (De n-ar fi fost Domnul întru noi) 

Pentru ca Dumnezeu să-i păzească pe oameni de șerpi, ca să nu-i 
muște. 

Psalmul 124: (Cei ce se nădăjduiesc spre Domnul ca Muntele Sionului) 

Pentru ca Dumnezeu să păzească proprietățile oamenilor drepți de 
oameni răi. 

Psalmul 125: (Când a întors Domnul robia Sionului) 

Pentru ca Dumnezeu să-i vindece pe oamenii care suferă mereu de 
dureri de cap. 

Psalmul 126: (De n-ar zidi Domnul casa) 

Pentru ca Dumnezeu să liniștească familia, atunci când se ceartă. 

Psalmul 127: (Fericiţi toți cei ce se tem de Domnul) 

Pentru ca să nu se apropie răutatea vrăjmașului niciodată de case și 
să se menţină pacea și binecuvântarea lui Dumnezeu în familie. 

Psalmul 128: (De multe ori s-au luptat cu mine din tinereţile mele) 

Pentru ca Dumnezeu să-i vindece pe oamenii care suferă de 
migrenă, de dureri de cap și să-i miluiască pe oamenii cei împietriți la 
inimă și lipsiţi de discernământ, care îi mâhnesc pe cei sensibili. 

Psalmul 129: (Dintru adâncuri am strigat către Tine, Doamne) 

Pentru ca Dumnezeu să dea curaj și nădejde începătorilor, ca să nu 
se îngreuieze în munca lor. 

Psalmul 130: (Doamne, nu s-a înălțat inima mea) 

Pentru ca Dumnezeu să dea oamenilor pocăință și mângâiere cu 
nădejde, ca să se mântuiască. 

Psalmul 131: (Adu-Ți aminte, Doamne, de David) 

Pentru ca să I se facă milă lui Dumnezeu de lume, atunci când din 
pricina păcatelor noastre se fac mereu războaie. 

Psalmul 132: (Iată acum, ce este bun sau ce este mai veselitor) 

Pentru ca Dumnezeu să lumineze neamurile să se împrietenească și 
să se liniștească oamenii 

Psalmul 133: (Iată, acum binecuvântaţi pe Domnul) 

Pentru ca Dumnezeu să-i păzească pe oameni de orice primejdie. 

Psalmul 134: (Lăudaţi Numele Domnului, lăudaţi slugi pe Domnul) 

Pentru ca oamenii să se adune în vremea rugăciunii și să se unească 
mintea lor cu Dumnezeu. 

Psalmul 135: (Mărturisiţi-vă Domnului... Mărturisiţi-vă Dumnezeului) 

Pentru ca Dumnezeu să-i ocrotească pe refugiați, când își părăsesc 
casele lor și pleacă să se izbăvească de barbari. 

Psalmul 136: (La râul Babilonului) 

Pentru ca Dumnezeu să-l întărească pe omul care are un caracter 
nestatornic. 


Psalmul 137: (Mărturisi-mă-voi Tie, Doamne... și înaintea îngerilor) 

Pentru ca Dumnezeu să-i lumineze pe mai-marii locului, ca oamenii 
să afle înțelegere pentru cererile lor. 

Psalmul 138: (Doamne, cercatu-m-ai și m-ai cunoscut) 

Pentru ca diavolul să înceteze să-i mai ispitească pe oamenii 
sensibili cu gânduri hulitoare. 

Psalmul 139: (Scoate-mă, Doamne, de la omul viclean) Pentru ca 
Dumnezeu să îmblânzească pe familistul certăreţ, care chinuiește toată 
familia. 

Psalmul 140: (Doamne, strigat-am către Tine, auzi-mă) 

Pentru ca Dumnezeu să îmblânzească pe conducătorul barbar al 
locului, care îi chinuiește pe semenii lui. 

Psalmul 141: (Cu glasul meu către Domnul am strigat...rugat) 

Pentru ca Dumnezeu să-l îmblânzească pe răzvrătitul care face rău. 
Și kurd de ar fi, se face miel. 

Psalmul 142: (Doamne, auzi rugăciunea mea) 

Pentru ca Dumnezeu s-o păzească pe mamă în vremea sarcinii, ca să 
nu lepede. 

Psalmul 143: (Bine este cuvântat Domnul Dumnezeul meu) 

Pentru ca Dumnezeu să liniștească pe poporul tulburat, ca să nu se 
facă război civil. 

Psalmul 144: (Înălța-Te-voi, Dumnezeul meu, împăratul meu) 

Pentru ca Dumnezeu să binecuvânteze lucrările oamenilor, ca să fie 
bineplăcute lui Dumnezeu. 

Psalmul 145: (Laudă, suflete al meu, pe Domnul) 

Pentru ca Dumnezeu să oprească hemoragiile oamenilor. 

Psalmul 146: (Lăudaţi pe Domnul, că bun este psalmul) 

Pentru ca Dumnezeu să-i vindece pe oamenii care au fost loviți și 
răniți la maxilare de către oameni răi. 

Psalmul 147: (Laudă, Ierusalime, pe Domnul) 

Pentru ca Dumnezeu să îmblânzească animalele sălbatice din 
munte, ca să nu facă rău oamenilor și pagube în semănături. 

Psalmul 148: (Lăudaţi pe Domnul din ceruri) 

Pentru ca Dumnezeu să facă vreme prielnică, ca oamenii să aibă 
belșug de roade și să-L slăvească pe Dumnezeu. 


SFÂRȘITUL CAZURILOR SFÂNTULUI ARSENIE 


Psalmul 149: (Cântaţi Domnului cântare nouă) 

Că recunoștință și mulțumire lui Dumnezeu pentru marile Lui faceri 
de bine şi pentru multă Sa dragoste, care nu are hotare și ne rabdă 
(Starețul Paisie). 

Psalmul 150: (Lăudaţi pe Dumnezeu întru Sfinţii Săi) 

Pentru ca Dumnezeu să dea bucurie și mângâiere fraţilor noștri 
întristați, care se află în străinătate, și fraților noștri adormiţi, care se 
află într-o străinătate mai îndepărtată. Amin. (Starețul Paisie). 


RÂNDUIALĂ DE RUGĂCIUNE folosind cazurile 
Psalmilor Sfântului Arsenie 


PSALMUL 50 


Miluieşte-mă, Dumnezeule, după mare milă Ta și (după mulțimea 
îndurărilor Tale, șterge fărădelegea mea Mai vârtos mă spală de 
fărădelegea mea şi de păcatul meu mă curățeşte. Că fărădelegea mea 
eu o cunosc, și păcatul meu înaintea mea este pururea Ţie Unuia am 
greșit și rău înaintea Ta am făcut, drept aceea ești îndreptăţit întru 
cuvintele Tale și biruitor când vei judeca Tu. Că, iată, întru fărădelegi 
m-am zămislit și în păcate m-a născut maica mea. Că, iată, adevărul ai 
iubit, cele nearătate și cele ascunse ale înțelepciunii Tale mi-ai arătat 
mie. Stropi-mă-vei cu isop și mă voi curăți; spăla-mă-vei și mai vârtos 
decât zăpada mă voi albi Auzului meu vei da bucurie și veselie; 
bucura-se-vor oasele cele smerite. Întoarce fața Ta de la păcatele mele, 
şi toate fărădelegile mele șterge-le. Inimă curată zidește întru mine, 
Dumnezeule, și Duh drept înnoiește întru cele dinlăuntru ale mele. Nu 
mă lepăda de la fața Ta, și Duhul Tău cel Sfânt nu-L lua de la mine. 
Dă-mi iarăși bucuria mântuirii Tale, și cu Duh stăpânitor mă întărește. 
Învăţa-voi pe cei fărădelege căile Tale, și cei necredincioși la Tine se 
vor întoarce. Izbăvește-mă de sângiuri Dumnezeule, Dumnezeul 
mântuirii mele; bucura-se-vă limba mea de dreptatea Ta Doamne, 
buzele mele vei deschide și gura mea va vesti lauda Ta Că de-ai fi voit 
jertfă, Ţi-aş fi dat; arderile de tot nu le vei binevoi Jertfa lui 
Dumnezeu, duhul umilit; inimă înfrântă și smerită Dumnezeu nu o va 
urgisi. Fă bine, Doamne, întru bunăvoirea Ta, Sionului, și să se 
zidească zidurile Ierusalimului Atunci vei binevoi jertfa dreptăţii, 
prinosul și arderile de tot. Atunci vor pune pe altarul tău viței. 


A PREASFINTEI NĂSCĂTOARE DE DUMNEZEU 


Sub milostivirea ta scăpând, Născătoare de Dumnezeu, rugăciunile 
noastre nu le trece cu vederea ci din primejdii ne slobozeşte pe noi, 
una Curată, una binecuvântată. 


TROPARUL Sfântului Arsenie Capadocianul 


Viață plăcută lui Dumnezeu petrecând și vas cinstit Mângâietorului 
făcându-te, purtăorule de Dumnezeu Arsenie, te-ai arătat și primitor al 
darului facerii de minuni, tuturor dându-le grabnic ajutor; Părinte 
Cuvioase, pe Hristos Dumnezeu roagă-L să ne dăruiască nouă mare 
milă. 


Citim cazul pentru care voim să ne rugăm și în 
continuare Psalmul corespunzător. 


Slavă Tatălui şi Fiului și Sfântului Duh. 

Şi acum și pururea și în vecii vecilor. Amin. 

Aliluia, Aliluia, Aliluia, slavă Ţie, Dumnezeule (de trei ori). 
Doamne miluieşte, Doamne miluieşte, Doamne Miluiește. 
Slavă Tatălui și Fiului și Sfântului Duh. 

Şi acum și pururea și în vecii vecilor. Amin. 


DOXOLOGIA 


Ţie slavă se cuvine, Doamne Dumnezeul nostru, și Ţie slavă înălțăm 
Tatălui și Fiului și Sfântului Duh, acum și pururea și în vecii vecilor. 
Amin. 

Slavă întru cei de sus lui Dumnezeu și pe pământ pace, între oameni 
bunăvoire. 

Lăudămu-Te, bine Te cuvântăm, închinămu-ne ie, slă- vimu-Te, 
mulțumim Ţie pentru slavă Ta cea mare. 

Doamne, împărate ceresc, Dumnezeule, Părinte Atot- ţiitorule, 
Doamne, Fiule, Unule Născut, lisuse Hristoase și Duhule Sfinte. 

Doamne Dumnezeule, Mieluşelul lui Dumnezeu, Fiul Tatălui, Cel ce 
ridici păcatul lumii, miluieşte-ne pe noi, Cel ce ridici păcatele lumii 

Primeşte rugăciunea noastră, Cel ce șezi de-a dreapta Tatălui și ne 
miluiește pe noi 

Că Tu ești Unul Sfânt, Tu ești Unul Domn lisus Hristos, întru slava 
lui Dumnezeu Tatăl Amin. 

În toate zilele bine Te voi cuvânta şi voi lăuda numele Tău în veac 
şi în veacul veacului 

Doamne, scăpare Te-ai făcut nouă în neam și în neam Eu am zis: 
Doamne, miluiește-mă, vindecă sufletul meu, că am greșit Ţie. 

Doamne, la Tine am scăpat, învaţă-mă să fac voia Ta, că Tu ești 
Dumnezeul meu. 

Că la tine este izvorul vieţii întru lumina Ta vom vedea lumină. 

Tinde mila Ta celor ce Te cunosc pe Tine. 

Învrednicește-ne, Doamne, în ziua aceasta fără de păcat să ne păzim 
noi 

Bine ești cuvântat, Doamne, Dumnezeul părinților noștri, și lăudat și 
preaslăvit este numele Tău în veci. Amin. 

Fie, Doamne, mila Ta spre noi precum am nădăjduit întru Tine. 

Bine ești cuvântat, Doamne, învață-mă îndreptările Tale. Bine ești 
cuvântat, Stăpâne, învață-mă îndreptările Tale. Bine ești cuvântat, 
Sfinte, învață-mă îndreptările Tale. Doamne, mila Ta este în veac, 
lucrurile mâinilor Tale nu le trece cu vederea. 


Ţie se cuvinte laudă, Ţie se cuvine cântare, ie slavă se cuvine, 
Tatălui și Fiului și Sfântului Duh, acum și pururea și în vecii vecilor. 
Amin. 

Cuvine-se cu adevărat să te fericim, Născătoare de Dumnezeu, cea 
pururea fericită și prea nevinovată și Maica Dumnezeului nostru. Ceea 
ce ești mai cinstită decât Heruvimii și mai slăvită fără de asemănare 
decât Serafimii, care fără stricăciune pe Dumnezeu Cuvântul ai născut, 
pe tine cea cu adevărat Născătoare de Dumnezeu te mărim. 


PROLOG 
PARTEA ÎNTÂI COMUNICAREA CU DUMNEZEU 


CAPITOLUL 1 Rugăciunea este împreună-vorbirea cu Dumnezeu 
Fericiți sunt toți cei care au prins legătura cu Baza cerească 


Hristos ne dă posibilitatea să vorbim cu El 
Dorinţa arzătoare pentru rugăciune 


CAPITOLUL 2 Nevoia de rugăciune 
Să simţim rugăciunea ca pe o necesitate 


Rugăciunea înseamnă siguranță 

CAPITOLUL 3 Pentru ca Dumnezeu să ne audă 
Patimile sunt paraziți care împiedică dumnezeiasca împreună- 
vorbire 
Interesul personal împiedică comunicarea cu Dumnezeu 
Dumnezeu nu ascultă rugăciunea celui mândru 


În rugăciune este trebuință de stăruință şi de răbdare 


CAPITOLUL 4 Pregătirea pentru dumnezeiasca împreună-vorbire 
Mărturisirea smerită înaintea lui Hristos 


„Mai întâi împacă-te” 
Rugăciunea este „judecată înainte de judecată” 
PARTEA A DOUA NEVOINŢA PENTRU RUGĂCIUNE 


CAPITOLUL 1 Greutățile în rugăciune 
Acedia îl netrebnicește pe om 


Să nu tăiem frânghia 

Să ai dispoziție să începi 

Să-i dăm sufletului hrana pe care o dorește 
Să ne rugăm din mărinimie 


Răspândirea în rugăciune 


Trimiteţi somnulla cei care nu pot să doarmă 


CAPITOLUL 2 Diavolul îl războieşte pe cel care se roagă 
Să nu începem discuţie cu diavolul 


Diavolul îl împiedică pe om de la rugăciune 


CAPITOLUL 3 Pentru ca să se încălzească inima în rugăciune 
Sfintele icoane ajută la rugăciune 


Șiragul de metanii: mitralieră împotriva diavolului 
Studiul duhovnicesc înainte de rugăciune 
Canoanele Maicii Domnului ajută mult la rugăciune 
Psalmodia îndulceșteși linişteşte sufletul 

CAPITOLUL 4 „Veniţi să ne închinăm...” 
Metăniile ajută mai mult decât toate celelalte nevoințe 


duhovnicești 


Prin metanii cerem iertare de la Dumnezeu și ne manifestăm 
recunoştinţa noastră 


„Nevoitorul uneltește chipuri (de nevoința)” 


PARTEA A TREIA MIJLOCITORII CĂTRE DUMNEZEU ȘI 
OCROTITORII NOȘTRI: MAICA DOMNULUI, ÎNGERII ȘI SFINȚII 


CAPITOLUL 1 Maica Domnului, Maica noastră cea mult iubitoare 
Evlavia către Maica Domnului 


„Pe Maica Ta o aduce ie, spre rugăciune, poporul Tău, 
Hristoase” 


„Pentru toți care scapă cu credință” 


CAPITOLUL 2 Îngerul păzitor 
Ingerul păzitor se află lângă noi 


Îngerul păzitor ne ocrotește 


CAPITOLUL 3 Sfinţii, copiii cei iubiți ai lui Dumnezeu 
„Cinstirea datorată Sfântului înseamnă urmarea lui” 


Mireasma Sfintelor Moaşte 


Să-i chemăm cu evlavie pe Sfinți 
Ajutorul Sfinților 
Sfinții anulează distanţele 
Sfinţii necunoscuţi ajută „în ascuns” 
Sfinţi „slujitori” şi „ocrotitori” 
Minunile Sfinților 
Prezenţa Sfinților este vie 
PARTEA A PATRA „CEREŢI ȘI VI SE VA DA” 


CAPITOLUL 1 Rugăciunea pentru noi înșine 
Să cerem mila lui Dumnezeu pentru noi înșine și pentru ceilalți 


Rugăciune pentru nevoința noastră duhovnicească 
Rugăciunea în boală 


CAPITOLUL 2 Rugăciunea pentru ceilalți 
Rugăciunea pentru lume cu simţirea păcătoșeniei noastre 


Să faci din durerea celorlalți durerea ta 

Rugăciunea pentru cazuri concrete și pentru toată lumea 
Rugăciunea pentru cei care ne cer să ne rugăm 
Rugăciunea pentru bolnavi 

Rugăciunii cu durere îi urmează dumnezeiasca mângâiere 


CAPITOLUL 3 Rugăciunea pentru cei adormiți 
„Mutatu-s-a de la moarte la viaţă” 


Să ne rugăm mereu pentru cei adormiți 
Cei adormiți au nevoie de rugăciune 
Ușurarea celor adormiți 


CAPITOLUL 4 Pentru diavol, Psaltirea este precum trăsnetul 
Psalmii lui David sunt insuflați de Dumnezeu 


Rugăciunea cu „cazurile” Sfântului Arsenie(Vezi Anexa, p. 237) 
Să ne rugăm și pentru alte situaţii 
Rugăciunea cu Psaltirea 

PARTEA A CINCEA RUGĂCIUNE ȘI TREZVIE 


CAPITOLUL 1 Puterea rugăciunii 
„Doamne Iisuse Hristoase, Fiul lui Dumnezeu, miluiește-mă!” 


Rugăciunea lui lisus: armă înfricoşătoare împotriva diavolului 
Pentru curățirea inimiieste trebuință de rugăciune și nevoință 

ANEXĂ 
Starețul Paisie către Sfântul Arsenie 


DIFERITELE CAZURI ÎN CARE SE CITESC PSALMII 
SFÂRȘITUL CAZURILOR SFÂNTULUI ARSENIE 
RÂNDUIALĂ DE RUGĂCIUNE folosind cazurile Psalmilor Sfântului 

Arsenie 
PSALMUL 50 


A PREASFINTEI NĂSCĂTOARE DE DUMNEZEU 
TROPARUL Sfântului Arsenie Capadocianul 


DOXOLOGIA 


1 S-a spus în noiembrie 1983. Vestirea nu a fost omenească, ci 
dumnezeiască. 


(2 Îndatoririle duhovnicești sunt: rugăciunea cu șiragul de metanii, 
metăniile, studiul duhovnicesc etc., pe care monahul le face în chilie, 
în afara slujbei rânduite în biserică. Acestea se fac și de către mirenii 
care se nevoiesc în lume. 


13} Denumire caracteristică pe care Starețul o folosea atunci când se 
referea la diavolul. 


1» Starețul se referă la comunicarea cu Dumnezeu, la rugăciune. 


45 Obiect constituit din mărgele (chihlimbar, sticlă, metal etc.) 
înșirate pe aţă sau prinse pe un lănţișor subțire, care sunt legate la 
capete printr-un nod. Aceste mărgele sunt mișcate încet cu degetele de 
la un capăt la altul, ca o îndeletnicire plăcută în vreme de plictiseală. 


16} Vezi Sfântul Vasilie cel Mare, arhiepiscopul Cezareii Capadociei, 
Despre Sfântul Duh, cap. 18, PG 32 149C. „Cinstirea adusă icoanei trece 
la prototip” Referirea Sinodului al VIl-lea Ecumenic la textul acesta îi 
conferă o deosebită însemnătate legăturii icoanei cu prototipul. 


12 Everghetinos — culegere de învățături și povestiri ale diferiților 
Sfinți Părinţi, care a fost alcătuită prin secolul al XI-lea de către 
monahul Pavel, întemeietorul, ctitorul și egumenul Sfintei Mănăstiri a 
Maicii Domnului, numită „Făcătoarea de bine”, din Constantinopol, de 
la care colecţia a primit denumirea de „Everghetinos”. 


« Egiptul de Sus a avut capitala la Teba. Pustiul din jurul acestei 
regiuni se numea Tebaida. Aici s-a dezvoltat ascetismul din primele 
vremuri creștine. 


w Valea Egiptului dinspre pustia Libiei, cu multe lacuri de sare și 
salpetru. A fost unul din cele mai mari centre ale primelor veacuri ale 
monahismului. 


ao Culegere de şaizeci și două de canoane către Preasfânta 
Născătoare de Dumnezeu, pe care le-a adunat Sfântul Nicodim 
Aghioritul din manuscrisele aflate în mănăstirile din Sfântul Munte și 
pe care le-a editat în 1796. 


an Starețul, din multă evlavie față de Maica Domnului, uneori 
săruta continuu numele ei. 


a2 Troparul Maicii Domnului de la Fericirile de Duminică, glasul 1 


u3y Expresie din Tipicele mănăstirești, care înseamnă că o oarecare 
schimbare în tipic se poate face de către cel mai mare. 


a4 Sora se referă la epistola cu binecuvântări, pe care o trimitea de 
obicei Starețul, şi care cuprindea și sfaturi duhovnicești. 


as} Starețul se referă la faptul că după treisprezece zile aveau să 
prăznuiască în Sfântul Munte Adormirea Maicii Domnului după 
vechiul calendar. 


us Tropare care se cântă la sfârșitul Paraclisului Mic al Preasfintei 
Născătoare de Dumnezeu. 


u7 Starețul se referă la dumnezeiescul Har, care îl hrănește și-l 
îndulcește pe om. 


as În noiembrie 1966 Starețul a fost supus unei operaţii la plămâni, 
deoarece avea bronșectazie. 


uo Aparatul îi fusese atașat pentru scurgerea lichidului după 
intervenţia chirurgicală. 


oo Sfântul Gheorghie Sinaitul a dorit ca în ziua învierii să se 
împărtășească în Sfânta Biserică a Învierii de la Ierusalim. În vremea 
dumnezeieștii împărtășiri, în timp ce se afla în chilia sa, s-a pomenit în 
Biserica învierii, unde s-a împărtășit din mâinile Patriarhului 
Ierusalimului Pomenirea lui se prăznuiește la 11 martie. 


121) Apocalipsa 2,13. Sfântul Antipa, Episcopul Pergamului, a trăit în 
vremurile Sfinţilor Apostoli și a primit mucenicia în Pergam. 
Pomenirea lui se prăznuiește la 11 aprilie. 


1223 Este vorba chiar despre Starețul Paisie. (Vezi Cuviosul Paisie 
Aghioritul, Sfântul Arsenie Capadocianul, Editura Evanghelismos, 
București 2006, p. 37). 


423; Starețul Paisie face aluzie la anumite minuni făcute de Sfântul 
Arsenie (Hagiefendi), care, atunci când trăia, i-a silit pe unii hoți nu 
numai să fugă fără să fi reușit ceva, dar să se şi întoarcă și să-și ceară 
iertare. (Vezi Cuviosul Paisie Aghioritul, Sfântul Arsenie Capadocianul, 
Editura Evanghelismos, București 2006, p. 93-94,99-100 ş.a.). 


124 Prin acest sfat Starețul Paisie nu nesocotește ajutorul medical, ci 
vrea să ne îndemne să cerem cu credință ajutorul Sfinților. 


125} Starețul se adresează unei monahii foarte bolnave, dar cu multă 


mărime de suflet. 


(26) Starețul a spus aceasta la 11 iunie 1994, cu o lună înainte de 
adormirea sa. 


127) In Sfânta Mănăstire Filotheu Starețul, pentru o vreme, a fost 
dohiar, adică responsabil cu primirea, depozitarea și împărțirea 
alimentelor. 


1283} Potrivit tradiției athonite, preotul, înainte de a încheia 
Proscomidia, sună clopoțelul, iar credincioșii pomenesc în taină nume 
de creştini ortodocși vii și adormiţi, în timp ce el scoate părticele 
pentru ei. 


29 În februarie 1994 Starețul a fost supus unei intervenții 
chirurgicale pentru extirparea unei tumori maligne din intestinul gros. 


(30 Cerere de dinainte de „Pentru rugăciunile...” de la apolisul 
Miezonopticii şi al Pavecemiţei. 


31 Starețul a spus aceasta la 28 iunie 1994, adică cu două 
săptămâni înainte de adormirea sa. 


132} Psaltirea este împărțită în douăzeci de unităţi, care se numesc 
catisme. 


(33) Potrivit Tipicului Bisericii, la Vecernie se citește o catismă a 
Psaltirii, iar la Utrenie două catisme. Astfel într-o săptămână se citește 
o Psaltire întreagă. 


3 Prima parte de la Psalmul 1 până la Psalmul 54. Partea a doua 
de la Psalmul 55 până la Psalmul 100. Iar partea a treia de la Psalmul 
101 până la Psalmul 150. 


(35) Starețul se referă la trup, care este „biserică a Sfântului Duh” 
(Vezi I Corinteni 6,19). 


(36 Cuvinţele rugăciunii cuprind învățătura cea dreaptă a credinţei 
noastre. „Doamne” se referă la firea dumnezeiască a lui Hristos, iar 
„lisuse”, la firea omenească a Lui. „Hristoase” arată amândouă firile. 
„Fiul lui Dumnezeu” arată că cele două firi ale lui Hristos simt 
neamestecate și după unirea lor (Vezi Al unui oarecare Sfânt Anonim, 
Cuvânt minunat despre cuvintele dumnezeieștii Rugăciuni, Filocalia 
Sfinţiţilor Niptici, Editura Astir, Atena 1976, voL 5, p. 65-66). 


a7 Vezi Isihastul Anonim, Vedere duhovnicească , Cuvântul 7, 


Editura Bizantină, Bucureşti 1999, p. 97. 


48 Război contrar înseamnă să respingă cineva gândurile rele, 
punându-le în față gânduri bune. 


40 Starețul vrea să spună că lucrarea rugăciunii pretinde și 
osteneală trupească și nevoință împotriva patimilor. Nu are nicio 
legătură cu tehnicile pe care le folosesc religiile orientale în scopul 
eliberării, pe care o numesc nirvana. 


{140 Vezi Sfântul Ignatie Briancianinov, Fiule, dă-mi inima ta, Editura 
Orthodoxos Kipseli, Salonic 1978, p. 178. 


44) Părinţi Niptici sunt numiți Părinţii Bisericii care au lucrat și au 
învățat mai ales lucrarea trezviei. 


«2» Pentru punerea în lucrare a unei oarecare metode de învăţare a 
Rugăciunii lui lisus este absolut necesară supravegherea unui 
duhovnic experimentat. 


{143} Starețul se referă la cartea „Pelerinul rus”. 


«4 Cea mai cunoscută culegere de texte patristice este „Filocalia 
Sfințiţilor Niptici”, pe care au întocmit-o, au îngrijit-o şi au tipărit-o în 
1782 Sfântul Macarie Notaras (1805) și Sfântul Nicodim Aghioritul 
(1809). 


145} Despre „Afundarea în rugăciune”, vezi p. 234. 


{146} Sfântul Grigorie Palama, Despre rugăciune şi curăția inimii. Trei 
capete, ediția greacă - Púokadia Twv Iepwv Nnnrikuwv, Editura 
Astir, tomul IV, p. 132. 


u7 În greacă vin, care provine de la verbul vio, și care 
înseamnă a se depărta de vin, a nu fi beat, iar metaforic a avea 
limpezime duhovnicească, a se înţelepţi, a cugeta drept. 


{148} Starețul folosea adeseori termenii de „atelier de rugăciune” și de 
„asociaţie” când era vorba despre subiecte legate de rugăciune. 


«9 Stare duhovnicească în care omul, atunci când se curăță de 
patimi, nu mai are gânduri. Așa cum scrie Sfântul Isaac Sirul, sufletul 
primește pacea gândurilor, iar de la pacea gândurilor se înalță la 
curăția minţii De la curăția minții omul ajunge să vadă tainele lui 
Dumnezeu, adică ajunge la contemplaţie. Are simţirea prezenței lui 
Dumnezeu, se desfătează de Dumnezeu. (Vezi Sfântul Isaac Sirul, 


Cuvinte Ascetice, Cuvântul 9, p. 69). 


150} Primele trei zile ale Postului Mare, când nu se mănâncă nimic, 
nici nu se bea apă. 


5 Perioadă bisericească care începe cu Duminica Vameșului și a 
Fariseului și se sfârșește în Sâmbăta cea Mare. 


(52 Vezi Monahul Grigorie, ucenicul Sfântului Vasilie cel Nou, 
Vămile sufletelor în ceasul morții: Cele douăzeci și patru de vămi, 
Sfânta Sihăstrie a Sfântului Atanasie cel Mare și a Sfinților Noi 
Mucenici Achilina, Kiranna și Arghirie, Galini Ossa, Langada. 


153} Potrivit rânduielii vechi bisericești Prohodul se cântă împreună 
cu „Fericiţi cei fără prihană”, adică înainte de fiecare tropar al 
Prohodului se cântă un stih din Psalmul 118. 


154 Se referă la unul dintre cei doi tâlhari, răstigniți împreună cu 
Hristos, care i-a spus celuilalt tâlhar: „Nu te temi tu de Dumnezeu, că 
ești în aceeași osândă? Și noi pe drept, căci noi primim cele cuvenite după 
faptele noastre; Acesta însă n-a făcut niciun rău”. (Vezi Luca 23,40-41). 


155} Canonul cel Mare este alcătuit de Sfântul Andrei Criteanul. Se 
cântă părți din el în primele patru zile ale Săptămânii I a Postului 
Mare la Pavecernița Mare și în întregime în Săptămâna a V-a la 
Pavecernița Mare de miercuri seară sau la Utrenia de joi. 


(56 Psalmul 103, 28. Stihurile de la „Deschizând Tu mâna Ta” până 
la sfârșitul Psalmului se cântă la privegherile hramurilor și simt 
cunoscute sub denumirea de Anixandare. 


157} Starețul se referă la instrumentele muzicale europene, din care 
face parte şi vioara. Glasul 2 este cromatic, străin cu desăvârşire de 
muzica europeană și este redat numai de vioară și de instrumentele 
muzicale răsăritene, cum ar fi kanonaki sau outi (organ muzical 
oriental numit și oud, asemănător cu lăuta). 


158} Cântec turcesc care se numește „Koniali”. 


(5 Irmosul și Catavasia Cântării a V-a de la Praznicul înălțării 
Cinstitei Cruci (14 septembrie). 


{60} Paiantă — sistem de construcție a pereților unei case, care constă 
dintr-un schelet de lemn având golurile umplute sau acoperite cu 
diferite materiale; material care alcătuieşte asemenea sistem de 
construcție. 


16 Irmosul și Catavasia Cântării a IX-a a primului Canon al 
Botezului Domnului. 


462 Stih la Cântarea a IX-a a Canonului Bunei-Vestiri a Preasfintei 
Născătoare de Dumnezeu. 


{63} Napoleon Zerba (Arta 1891 — Atena 1957): om politic și militar, 
unul dintre cei mai însemnați luptători ai rezistenței naţionale 
împotriva germanilor. Spre sfârşitul ocupaţiei germane forțele militare 
ale lui Zerba controlau cea mai mare parte a Etoloakamaniei și a 
Epirului, unde se află munții Tzumerka. 


{164 Primul tropar al Cântării a V-a a Canonului înainte-prăznuirii 
Botezului Domnului, care se cântă la Pavecemiţa din 5 ianuarie. 


(65 Ca mulțumire adusă lui Dumnezeu cineva poate rosti doxologia: 
„Tie slavă se cuvine, Dumnezeule” sau să zică: „Slavă Tie, Dumnezeul 
nostru, slavă Tie!” cu metanierul.) 


166) Sunt numite Luminate zilele din Săptămâna Luminată, ce ţine de 
la Sfintele Paști până la Duminica Tomei. 


{167} La Privegherea învierii, potrivit cu tipicul, „se bat toate”, adică 
se bat în același timp toate clopotele, toacele mari și cele de mână. 


{68} Irmosul și Catavasia de la primul Canon al Cântării I de la 


Praznicul Nașterii Domnului. 

rugăciune 

CAPITOLUL 3 Lucrarea minţii 
Trezvia duhovnicească 
Punerea în rânduială a minții 
Să-i dăm de lucru minții noastre 
Simţirea prezenței lui Dumnezeu 


CAPITOLUL 4 Împreună-lucrarea minţii cu inima 
Atunci când mintea ajunge în inimă, 
rugăciunea noastră devine a inimii 
Dragostea pentru Dumnezeu adună mintea 
în inimă 

PARTEA A ȘASEA VIAȚA LITURGICĂ 

CAPITOLUL 1 Perioadele bisericești 
„Hristos Se naște”(Irmosul și Catavasia 
Cântării I a Canonului I al Praznicului 
Nașterii Domnului) 
Sfântul şi Marele Post: călătoria spre 
Golgota 
„Închinămu-ne Patimilor Tale, 
Hristoase”(Slava de la Ceasul al IX-lea din 
Vinerea Mare) 

CAPITOLUL 2 Rugăciunea obștească 
Sfânta Biserică este Casa lui Dumnezeu 
Puterea rugăciunii obşteşti 

CAPITOLUL 3 Participarea la Taina Dumnezeieştii Euharistii 
Tainele se trăiesc 
Pregătirea pentru Dumnezeiasca 
împărtășire 
Dumnezeiasca Împărtășire: cel mai puternic 
medicament tămăduitor 

CAPITOLUL 4  „Cântaţi Dumnezeului nostru, cântați” 

(Psalmul 46,7) 
Psalmodia este rugăciune 
Starea duhovnicească bună 
Totul este evlavia 
Noimele dumnezeiești străpung inima 
Inima este compozitor 

PARTEA A ȘAPTEA STAREA DE DOXOLOGIE 

CAPITOLUL 1 Doxologia adusă lui Dumnezeu 
Doxologia are în ea și pocăință 
Doxologia este o izbucnire a mulțumirii 
Din recunoştinţa fată de Dumnezeu 
porneşte doxologia 
„Slavă Ţie, Dumnezeule” 

CAPITOLUL 2 Spaţiul doxologiei 
Cele două stări ale doxologiei 
Lacrimi de pocăință și lacrimi de doxologie 

CAPITOLUL 3 Darurile lui Dumnezeu 
Dumnezeu nu dă în grabă Harul Său 
Mângâierea dumnezeiască în rugăciune 


Cercetarea Harului dumnezeiesc 

Mintea lângă Hristos tăcând... 
ANEXĂ 

Starețul Paisie către Sfântul Arsenie 
DIFERITELE. CAZURI ÎN CARE SE CITESC PSALMII 
SFÂRȘITUL CAZURILOR SFÂNTULUI ARSENIE 
RÂNDUIALĂ DE RUGĂCIUNE folosind cazurile Psalmilor 
Sfântului Arsenie 

PSALMUL 50 

A  PREASFINTEI  NĂSCĂTOARE DE 

DUMNEZEU 

TROPARUL Sfântului Arsenie Capadocianul 

DOXOLOGIA 


